
HERBERT SPENCER 


Pratarme 


Tikiuosi, kad knyga Homoseksualizmo prigimties istorija bus leng- 
vai skaitomas, nuoseklus įvadas į sudėtingą ir prieštaringą temą. Tu- 
riu pasakyti, kad leidėjai pasiūlius šią knygą pavadinti „prigimties 
istorija“, iš pradžių abejojau, tačiau kai ji telefonu man perskaitė 
natural history (gamtos mokslo) apibrėžimą, supratau, jog mano pa- 
rašyta knyga yra kaip tik apie tai. Natural history — tai mokslas apie 
gyvus organizmus ir gamtos dalykus, jų kilmę, evoliuciją ir tarpu- 
savio sąveiką (The American Heritage Dictionary of the English 
Language, 1992). 

Psichologams, psichiatrams, konsultantams ir biheviorizmo 
mokslininkams išleista daug knygų apie homoseksualizmą, tačiau 
plačiam skaitytojų ratui bent kiek išsamesnių leidinių šia tema yra 
mažai. Tai ir nenuostabu, nes, kaip minėjau, mokslinė literatūra 
šiuo klausimu yra paini ir subtili. Nors laikraščiai retsykiais išspaus- 
dina straipsnių apie naujus atradimus, patvirtinančius homoseksu- 
alizmo ryšį su smegenų centrais bei genais, bet skaitytojams be 
mokslinio išsilavinimo, norintiems šiais klausimais gauti daugiau in- 
formacijos, sudėtingi moksliniai darbai atrodo painūs, o išvados — 
sunkiai suprantamos. 

Prieinamesnėse ir lengviau skaitomose knygose visas dėmesys pa- 
prastai būna sutelktas į asmeninę patirtį, kaip susitaikoma su min- 
timi, kad esi homoseksualus, o mokslinis požiūris į seksualinę orien- 
taciją traktuojamas gana paviršutiniškai. Biologiniai, genetiniai ir 
psichologiniai aspektai lieka nepaaiškinti. 

Tikiuosi, kad šis įvadas į sukauptas žinias apie homoseksualiz- 
mą įvairiais aspektais užpildys esamas spragas. Į kokius klausimus 
tikiuosi atsakyti? 

Kodėl aš esu gėjus arba lesbietė? Atsakymo į šį klausimą tam tik- 
ru gyvenimo laikotarpiu ieško daug žmonių. Nacionalinės P-FLAG 
(Lesbiečių ir gėjų tėvai, šeimos ir draugai) organizacijos koordina- 
torius man pasakojo, jog jos nariai „alksta“ atsakymo į klausimą, 
kodėl vaikas yra gėjus arba lesbietė. Lyties biologiją laikome savai- 
me suprantamu dalyku: vyrų ir moterų anatomija bei psichologija 
skirtinga. Ar egzistuoja ir seksualinės orientacijos biologija? Moks- 
lininkai atrado darinius smegenyse, kurie, atrodo, homoseksualių in- 
dividų yra kitokie negu heteroseksualių. Ką šie tyrimai rodo? 

Kas atsitinka, koks procesas įvyksta, kad žmogus ima manyti 
esąs homoseksualus? Daugelis žmonių (nors ir ne visi), pirmąkart 
suvokę homoseksualius savo jausmus, išsigąsta ir ima jų gėdytis. 
Kaip gėjai su savo seksualine tapatybe susitaiko ir ima ja džiaug- 
tis? Kodėl kitiems gėjams tai nepavyksta? Ar kitose kultūrose šis 
procesas toks pat? Ar visuomet taip buvo? Kokie istoriniai įvykiai 
suformavo mūsų poržiūrį į homoseksualizmą? 

Prie ko priskirti biseksualizmą? O transseksualizmą (tai toks 
reiškinys, kai apima jausmas, lyg „moters siela būtų pakliuvusi į vy- 
riško kūno spąstus“ arba atvirkščiai)? Ar tai turi ką nors bendro 
su homoseksualizmu? 

1992 metų prezidento rinkimų metu buvo keliamas „gėjų teisių“ 
klausimas. Neseniai keliose valstijose buvo surengti referendumai 
dėl valstijų konstitucijų pakeitimo, kad homoseksualai nebūtų pri- 
pažįstami kaip visuomenės mažuma. Kas pateisina konstitucinius 
pakeitimus homoseksualizmo klausimu? Kodėl šie dalykai mūsų vi- 
suomenėje kelia tiek nesutarimų? Ar visuomet taip buvo, ar būta 
kultūrų, kur tokių prieštaravimų nekildavo? 

Daug darbdavių savo darbuotojų gėjų ir lesbiečių partneriams 
moka draudimo išmokas. Kiti (taip pat ir Amerikos ginkluotosios 
pajėgos) per teismus siekia išlaikyti savo prerogatyvą šalinti iš pa- 
reigų homoseksualius darbuotojus, remdamiesi vien asmeniniais jų 
lytinio gyvenimo reikalais. Kai kuriose valstijose seksualiniai tos pa- 


PRATARME 1] 


čios lyties asmenų santykiai abiem pusėms sutinkant laikomi nusi- 
kaltimu, o kitose - nusikaltimas yra asmenų diskriminacija dėl sek- 
sualinės orientacijos. Konservatyvios politinės grupuotės nesutinka, 
kad vyriausybė skirtų lėšų menui, kuris, jų teigimu, „propaguoja ho- 
moseksualizmą“, tačiau atvirai homoseksualūs muzikantai, daininin- 
kai bei aktoriai sutraukia šimtus tūkstančių žiūrovų, o bilietai į fil- 
mus apie gėjus ir lesbietes beregint išgraibstomi. Daug didelių reli- 
ginių bendruomenių Jungtinėse Valstijose homoseksualus priima ir 
toleruoja, tačiau net ir liberaliausiose bendruomenėse abejojama, ar 
galima įšventinti į kunigus gėjų arba lesbietę ir ar suteikti gėjų ir 
lesbiečių poroms santuokos sakramentą. Kodėl niekaip negalime ras- 
ti vieningos ir nuoseklios nuomonės? Ar yra kokių nors mokslinių 
duomenų, kurie visas šias diskusijas nukreiptų logiškų, teisingų ir 
moralių įstatymų bei politikos linkme? 

Jau pradėjus rašyti šią knyga, buvo aišku, kad siekdamas užsi- 
brėžto tikslo papasakoti žmonėms, kas yra žinoma apie homosek- 
sualizmą, turėsiu aprėpti ne vieną mokslo sritį. Iš pradžių buvau 
sumanęs parašyti trumpą paaiškinamąjį darbą tuo homoseksualiz- 
mo aspektu, kuris man, kaip biologinį išsilavinimą turinčiam psi- 
chiatrui, atrodo įdomiausias, tai yra apie seksualinės orientacijos 
biologiją. Pasirodžiusiame Simono LeVay'aus moksliniame veikale 
buvo atskleisti skirtumai homoseksualių ir heteroseksualių žmonių 
smegenyse. Netrukus jį papildė kitas mokslinis darbas apie biologi- 
nius homoseksualizmo veiksnius, „gėjų genus“. Galima tvirtinti, kad 
šis naujas mokslinis darbas seksualinės orientacijos neurologijos ir 
genetikos tema apie homoseksualizmą pateikia svarbiausių, tačiau 
ne profesionalams sunkiai suprantamų žinių. 

Netrukus supratau, kad vien biologijos požiūriu į visus išvardy- 
tus klausimus atsakyti neįstengsiu. Lyties biologiją nagrinėti įdomu, 
tačiau tai būtų tik vienas požiūrio taškas į tokį sudėtingą reiškinį 
kaip homoseksualizmas, todėl norėdami jį suprasti turime išnagri- 
nėti visais požiūriais. Kokie tai požiūriai? 

Nuo 1869 metų, kai atsirado žodis homoseksualizmas, šį reiški- 
nį suprasti stengėsi daugelis mokslininkų, dirbusių įvairiausiose 


mokslo srityse: 

+ Neurologai ir psichologai tyre biologinį seksualinės elgsenos 
pagrindą, stebėdami žmonių bei gyvūnų smegenų, nervų sis- 
temos veiklą, lyties anatomiją ir hormonų sistemos veiklą. 

e Elgseną tiriantys mokslininkai aiškinosi homoseksualios ta- 
patybės formavimąsi, kuris prasideda prieš paauglystę ir trun- 
ka iki brandos amžiaus faktiškai visą žmogaus gyvenimą. 

e Psichologai ir psichiatrai tyrė vaikų ir net kūdikių seksualu- 
mo „užuomazgas“. 

e Sociologai bei antropologai nagrinėjo socialinę homoseksua- 
lizmo aplinką. Kai kurie teigia, kad homoseksualią tapatybę 
suformuoja ir net sukuria visuomenė. 

e Istorikai tyrė istorinę aplinką bei įvykius, suformavusius da- 
bartinę homoseksualizmo sampratą ir požiūrį į jį. 

e Zoologai lygino gyvūnų ir žmonių seksualinę elgseną savo ly- 
ties individų atžvilgiu. 

+ Homoseksualizmo raidą ir genetiką biologai mėgino paaiškinti 
evoliucijos požiūriu. 


Labai sunku sujungti į visumą visų šių mokslo sričių nenuosek- 
lumus ir neretai skirtingus požiūrius, tačiau man tai pavyko. Prieš 
akis išryškėjo sudėtingas, bet vientisas vaizdas, padedantis padary- 
ti tam tikras išvadas, kurias nesunku suprasti. Viena tokių išvadų 
yra ta, kad homoseksualizmas — tai žmogiška būsena, kurią, kaip 
daugumą sudėtingų elgsenos reiškinių, sukelia daugelis žmogui bū- 
dingų biologinių, fiziologinių bei socialinių veiksnių. Skaitytojas su- 
pras ir dar vieną dalyką: požiūris, kuris pernelyg akcentuoja tik vie- 
ną šių veiksnių, yra nepilnas. 

Homoseksualizmo teorijų ir pažiūrų istorinis tyrinėjimas man su- 
teikė daugiausiai malonumo. Manau, kad klausimų esmę geriausiai 
padeda suprasti jų tyrinėjimas istorijos požiūriu. Jeigu nieko neži- 
notume apie Anne Lister, Oscarą Wilde'ą, Harry Hay'ų, tamplierių 
ordino vienuolių kankinimus 1307 metais, nacių holokaustą ir AIDS 
epidemijos pradžią, nesuprastume, kaip visi šie įvykiai veikė homo- 
seksualizmo traktavimą, nekalbant jau apie gėjų bei lesbiečių gy- 
venimą tuomet ir dabar. 

Aišku, tokią sudėtingą temą išnagrinėti vienoje knygoje sunku, 
todėl teko mintis supaprastinti, o informaciją pateikti kiek įmano- 
ma glausčiau. Apie bet kurį homoseksualizmo aspektą, čia aptaria- 
mą keliuose puslapiuose, galima butų parašyti po knygą. (Dauge- 
liu atvejų tokių knygų yra. Jos išvardytos knygos gale siūlomų per- 
skaityti knygų sąraše.) Skirdamas šią knygą tiems, kurie nežino, 
nuo ko pradėti, sudėtingas idėjas aptariau tik bendrais bruožais, o 
pastabose išvardijau kitus šaltinius tiems, kurie norėtų sužinoti 
daugiau. 

Kai kam gali atrodyti kritikuotina, kad pernelyg pabrėžiu homo- 
seksualizmo „priežastis“. Jau pat žodis „priežastis“ verčia manyti, 
kad homoseksualizmas yra nesveika būsena, kurios nukrypimą nuo 
„normos“ reikia paaiškinti. Nacionaliniame susirinkime gėjų ir les- 
biečių sveikatos klausimais, kuriame dalyvavau prieš kelerius me- 
tus, kai kurie klausytojai smarkiai kritikavo mokslininkus, pateiku- 
sius genetikos bei smegenų struktūros tyrimų rezultatus ir teigu- 
sius, kad jų darbų tikslas yra homoseksualizmo „gydymas“ ar net 
prevencija. Iš tikrųjų daugelis mokslininkų, įvairiais aspektais tir- 
dami homoseksualizmą, kaip tik tokį tikslą mintyse ir turėjo. 

Pavyzdžiui, tarp psichiatrų darbų gausu knygų ir straipsnių, ku- 
riuose aiškiai išsakoma prielaida, jog homoseksualizmas yra psichi- 
ne liga, nors tai moksliškai ir neįrodyta. Tikras mokslininkas kau- 
pia informaciją ir stengiasi ją suprasti bei paaiškinti, kiek įmano- 
ma vengdamas iš anksto daryti kokias nors išvadas. Tikras moksli- 
ninkas iš anksto nesprendžia, kas yra normalu, o kas - ne. Jis tik 
logiškai kaupia faktus ir konstatuoja, kaip jie galėtų būti tarpusa- 
vyje susiję. Tikro mokslininko pavyzdžiu galėtų būti Alfredas Kin- 
sey'us ir jo bendradarbiai, atlikę tyrimus žmogaus seksualumo sri- 
tyje XX a. penktajame dešimtmetyje. Kinsey'us nedarė prielaidų, kas 
yra normalu, o kas nenormalu, bet ėmėsi tirti žmogaus seksualinės 
elgsenos faktus. Jo atradimai, jog homoseksualizmas yra įprastas 
reiškinys, o gėjai ir lesbietės sudaro žymią gyventojų dalį, lyg žai- 
bas trenkė į psichiatrų ir psichologų ratą. Dauguma žmogaus elg- 
seną tyrinėjusių mokslininkų jo duomenų nepripažino ir asmeniš- 
kai puolė Kinsey'ų dėl tokių jo išvadų. Metodologinės klaidos ver- 
čia truputį abejoti Kinsey'aus skaičių tikslumu, bet jo darbas Vyrų 

seksualine elgsena (Sexual Behavior in Human Male) yra takoskyra 
homoseksualizmo tyrinėjimų srityje, juo remiasi visi šia tema pa- 
rašyti ir rašomi darbai. Pradėjusios kurtis gėjų ir lesbiečių teisių gy- 
nimo organizacijos entuziastingai sutiko Kinsey'aus darbą, kuriuo 
jos galėjo remtis, reikalaudamos homoseksualius asmenis apibrėžti 
ne kaip iškrypėlius, o kaip ujamą visuomenės mažumą. 

Istorija parodė, kad mokslinių duomenų apie homoseksualizmą 
kaupimui prieštaravo tie, kurie šio reiškinio atžvilgiu buvo šališki 
ir jį smerkė. 1933 metais naciai apiplėšė ir sudegino vokiečių psi- 
chiatro Magnuso Hirschfeldo įsteigtą Seksualinių mokslų institutą, 
kuriame buvo sukaupta pirmoji ir didžiausia ligos istorijų bei mokslo 
darbų seksualinės elgsenos klausimais biblioteka. Hirschfeldas bu- 
vo vienas iš pionierių, raginusių homoseksualus suprasti ir pripa- 
žinti, o savo veiklą stengėsi pagrįsti moksliniais metodais. Nacius 
baugino tai, kad kruopštūs, pagrįsti Hirschfeldo moksliniai tyrimai 
atkreipė įtakingų Vokietijos sociologų, gydytojų ir politikų dėmesį. 

Tikiuosi, kad tiems, kuriuos baugina biologinis homoseksualiz- 
mo pagrindimas moksliniais bandymais, bus malonu (kaip buvo ir 
man) sužinoti, jog tikrai moksliškų tyrimų rezultatai ugdo huma- 
nistinį supratimą, kad homoseksualizmas tikrai nėra liga, o normali 
žmogaus seksualinės elgsenos rūšis. 


Padekos žodis 


Autorius dėkoja visiems, prisidėjusiems prie šios knygos parašymo: 
Lynn Kellin ir Larry'ui Tilsonui už griežtą, apgalvotą rankraščio 
analizavimą, vertingą kritiką ir puikius patarimus. Labai dėkoju 
dr. Pleasui Geyeriui už mintis apie Sigmundą Freudą ir psicho- 
analizę. 

Dėkoju Jacgueline Schaffer už aiškias iliustracijas, o ponui Mer- 
linui Hollandui - už leidimą reprodukuoti Oscaro Wilde'o bei Al- 
fredo Douglaso nuotrauką. 

Labai dėkoju visiems puikiems Johns Hopkins University Press 
darbuotojams, ypač knygos leidėjai Jacgueline Wehmueller ne tik už 
puikius patarimus ir pagalbą, bet ir už tai, kad sunkiomis valando- 
mis ji buvo neišsenkamas jėgų šaltinis. 

Ir, žinoma, dėkoju savo partneriui Jay'ui Allen'ui Rubinui už tai, 
kad visuomet buvo greta, kai jo labiausiai reikėdavo, ir už tai, kad 
(dažniausiai) suprasdavo, kada šį pakvaišusį rašytoją reikia palikti 
ramybėje. 


PIRMA DALIS 


PASAKOJIMAI APIE SEKSA 


Nustebau, neseniai iš savo draugo išgirdęs, kad šešiametis jo sūnus 
nežino, kas yra plokštelė. Padėdamas tvarkyti palėpę, jis rado seną 
tėčio rokenrolo įrašų kolekciją, bet iki tol buvo matęs tik kompak- 
tines plokšteles, todėl tėvas turėjo jam paaiškinti, kad šie neišvaiz- 
dūs juodi diskai yra beveik atgyvenę vaivorykštės spalvomis žaiža- 
ruojančių kompaktinių plokštelių pirmtakai. Dar visai neseniai, 
pirkdamas muzikos kūrinio įrašą, galėjai rinktis 33 !⁄3 greičio vini- 
lo plokštelių albumą arba kompaktinę plokštelę. Dabar naujoji mu- 
zikos įrašų pirkėjų karta visoje šalyje naršo po kompaktinių plokš- 
telių prigrūstas muzikos parduotuvių lentynas nė neprisimindama, 
kad vos prieš penkiolika metų ši muzikos įrašų forma buvo laiko- 
ma technologijos stebuklu. 

Draugo pasakojimas man priminė kitą prieš daugelį metų per ra- 
diją girdėtą diskusiją apie muzikos rūšis, kai vienas gitaristas guo- 
dėsi, kad nuolat privalo aiškinti jaunimui, jog jis groja akustine gi- 
tara. Šeštajame šio amžiaus dešimtmetyje išradus elektrinę gitarą, 
kilo būtinybė neelektrines gitaras priskirti atskirai kategorijai. Vie- 
toj vienos šio instrumento kategorijos atsirado dvi. Anksčiau muzi- 
kantui užtekdavo pasakyti, kad groja gitara. Dabar reikia apibūdinti 
tiksliau, kad būtų aišku, kuriuo iš dviejų instrumentų, tokių skir- 
tingų savo skambejimu ir grojimo būdu, jis groja. 

Kategorijų pavadinimai yra abstrakčios sąvokos, kuriomis megi- 
name apibūdinti esminius tam tikrai kategorijai priskiriamų dalykų 
bruožus. Kartais skirstymas kategorijomis reiškia, kad dalykas turi 

bendrų bruožų, būdingų kitiems tai kategorijai priskiriamiems daly- 
kams, ir vienaip ar kitaip skiriasi nuo kitoms kategorijoms priski- 
riamų dalykų. Kategorijos padeda mums suprasti pasaulį. Tobulėjant 
technikos pasiekimams, gilėjant mūsų supratimui apie klasifikuoja- 
mų dalykų esmę, atsisakome senų ir kuriame naujas kategorijas. 

Kategorijų kaita niekur kitur nėra tokia ryški kaip skirstant žmo- 
nes pagal jų elgseną, ypač seksualinę. Mėgindami tirti seksualinę žmo- 
nių elgseną, pirmiausia susiduriame su problema, kad nėra aiškios ri- 
bos tarp visuotinai priimtų kategorijų, pavyzdžiui, homoseksualumo 
ir heteroseksualumo, ir viena kategorija neretai įsilieja į kitą. Dar 
daugiau problemų kyla tuomet, kai savo sukurtas kategorijas stengia- 
mės taikyti asmenims ar kultūroms, besiskiriančioms nuo mūsiškės. 
Senosioms kultūroms ir ikiindustrinėms bendruomenėms mūsų su- 
kurtos kategorijos netinka. Savybės, kurios, mūsų nuomone, sudaro 
žmonių, kaip seksualių būtybių, esmę, kitose bendruomenėse laiko- 
mos nereikšmingomis. Neapibūdinę kategorijos, homoseksualizmo ne- 
suprasime, o apibrėžti homoseksualumą kitaip nei apie jį rašoma žo- 
dynuose bei pažintinėje literatūroje yra velniškai sunki užduotis. Ji 
dar labiau pasunkėja, kai mėginame rasti tokį apibrėžimą, kuris tik- 
tų ne tik dvidešimtojo amžiaus amerikiečiams ir europiečiams, bet ir 
kitoms įvairiais laikais gyvenusioms ir tebegyvenančioms tautoms. Iš 
tikrųjų, kaip matysime pirmame skyriuje, tai yra beveik neįmanoma. 
Pažvelgus į ankstesnius laikus ir kitas kultūras, dėmesį patraukia vie- 
nas dalykas: homoseksualumo apibrėžimų būta daug ir, manau, kiek- 
vienas jų gali mums suteikti vertingų žinių. 

Per pastarąjį tūkstantmetį homoseksualizmas buvo apibūdinamas 
kaip seksualinis pomėgis (tarkim, žmogus labiau mėgsta baltą, o ne 
raudoną vyną), kaip dievų dovana, teikianti didžios išminties ir tu- 
rinti gydomųjų galių, kaip siaubinga nuodėmė, psichikos liga arba 
kaip natūralus žmogiškas nukrypimas. Šioje dalyje nagrinėsime, 
kaip kito homoseksualizmo supratimas ir apibrėžimas nuo senovės 
laikų iki mūsų dienų. Į klausimą, kas yra homoseksualizmas, būta 
ir esama daugybės atsakymų. Norint suprasti mūsų visuomenėje eg- 
zistuojantį homoseksualizmo reiškinį, nepaprastai svarbu pažvelgti 
į jį iš istorinės perspektyvos, o tai suteikia man puikią progą papa- 
sakoti apie egzotiškus kraštus ir nuostabius žmones. 


1 skyrius 
Ankstyvasis homoseksualizmas 


PASTABOS APIE KITAS KULTURAS 


Iki 1869 metų žodžio „homoseksualizmas“ nebuvo. Pirmą kartą jis 
paminėtas Vokietijos teisingumo ministrui atviro laiško forma pa- 
rašytame pamflete (vok. Homosexualität). Šiaurės Vokietijos Fede- 
racijoje buvo rengiamas naujas baudžiamasis kodeksas ir kilo de- 
batai, ar reikia išsaugoti Prūsijos baudžiamojo kodekso dalį, pagal 
kurią seksualinis ryšys su tos pačios lyties asmenimis buvo laiko- 
mas nusikaltimu. Pamfleto autorius Karlas Maria Kertbeny (1824- 
1882) buvo vienas iš nedaugelio teisininkų, pradėjusių plėtoti sek- 
sualinės orientacijos sąvoką. Mintis, kad kai kurie asmenys turi 
įgimtą lytinį potraukį tos pačios lyties asmenims, iš esmės buvo nau- 
ja. Prabėgo tūkstantmečiai, kilo ir žlugo rafinuotos bei sudėtingos 
valstybės, kol homoseksualizmas buvo įvardytas žodžiu ar bent at- 
sirado jo idėja. Kad suprastume šių laikų homoseksualizmą, turime 
suvokti, kokią vietą erotiniai tos pačios lyties žmonių santykiai už- 
emė senosiose kultūrose. 

Nei senovės graikų, nei lotynų kalboje nėra žodžio, kurį galėtu- 
me versti žodžiu „homoseksualus“. Šiose visuomenėse nebuvo tokių 
seksualinių kategorijų, kokias turime mes. Mūsų seksualinės išraiš- 
kos sąvokų bei kategorijų pagrindas yra partnerių lytis: apie hete- 
roseksualumą kalbame tuomet, kai partneriai yra skirtingų lyčių, 
o apie homoseksualumą - kai abu priklauso tai pačiai lyčiai. Anks- 
tesniais laikais įvairiose tautose apie Žmones, atrodo, buvo tiesiog 
kitaip mąstoma. Antropologai, istorikai ir sociologai yra aprašę daug 
kultūrų, kuriose erotizmas tarp tos pačios lyties asmenų užima vi- 

sai kitokią vietą negu mūsiškėje. Šią įvairovę antropologė Marga- 
ret Mead kaip tik turėjo galvoje 1935 metais sakydama: „Tyrinėda- 
mi paprastesnes bendruomenes, negalime nesistebėti tuo, kaip žmo- 
gus, teturėdamas vos kelias užuominas, sugebėjo nuausti iš jų gra- 
žų ir vaizdinga socialinį audinį, kurį vadiname civilizacijomis.“! Tuo 
tarpu, kai graikai ir romėnai neturėjo žodžių, apibūdinančių mūsų 
seksualines kategorijas, Amerikos čiabuvių bendruomenės, tyrinė- 
tojų, misionierių bei antropologų aprašytos nuo XVII a. iki šių die- 
nų, vartojo tokias seksualines kategorijas, kokioms apibūdinti mes 
neturime žodžių. 

Dėl šios priežasties dabartinės sąvokos „homoseksualumas“ ir 
„seksualinė orientacija“ skyriuose apie senovės tautų požiūrį į ero- 
tizmą tarp tos pačios lyties žmonių beveik nevartojamos. Seksuali- 
niai ryšiai tarp tos pačios lyties asmenų šiose kultūrose nebūtinai 
buvo laikomi tam tikrai žmonių grupei būdinga savybe, taigi „ho- 
moseksualų“ kategorijos jose nėra. Priešingai, kai kuriose kultūro- 
se erotizmas tarp tos pačios lyties asmenų buvo laikomas kiekvie- 
no visuomenės nario natūralia seksualinio patyrimo dalimi, o tai, 
matyt, patvirtina, kad tose kultūrose homoseksualizmas, kaip spe- 
cifinio asmens požymio samprata, neegzistavo. 


SENOVĖS GRAIKIJA 


Viktorijos laikų britų klasikus labai trikdė Platono ir kitų Graikijos 
filosofų užuominos apie lytinius vyrų santykius. Viename XIX a. pa- 
baigoje parašyto E. M. Forsterio autobiografinio romano Maurice epi- 
zode apie bundančius Oksfordo absolvento homoerotinius jausmus 
pasakojama, kaip filosofinį veikalą verčiančiam studentui profesorius 
liepia „praleisti užuominą apie neapsakomas graikų ydas“?. Graiki- 
jos filosofų veikalų vertimuose nelikdavo jokių užuominų apie eroti- 
nius suaugusių vyrų jausmus jaunuoliams. 
Vėlesniuose vertimuose šie epizodai akivaizdžiai yra homoero- 
tiniai: 
- Ką manai apie tą jaunuolį, Sokratai? - paklausė Chairefontas. - 
Argi ne gražus jo veidas? 
- Taip, jis nuostabus! - atsakiau. 

— Na, - tare jis, - o jei nusimesty apsiaustą, pamirštum, kad jis ap- 
skritai turi veidą - toks neapsakomai gražus pažiūrėti jo kūnas.“ 


Platono „Puotoje“, parašytoje, kaip spėjama, apie 386 m. pr. Kr., 
plėtojamas disputas apie meilės ištakas, reikšmę bei filosofiją. Vie- 
name epizode pokalbio dalyviai apmąsto kelių skirtingų meilės rū- 
šių privalumus. Faidras kalba apie mitinį Orfėją, įžengusį į miru- 
siųjų karalystę, kad iš jos išgelbėtų savo žmoną, ir apie Homero 
„Iliados“ herojų, graikų karį Achilą, kuris žuvo, keršydamas už sa- 
vo mylimojo, kario Patroklo mirtį. Už bailų savo poelgį, dėl kurio 
neįvykdė savo misijos, Orfėjas susilaukia bausmės, o Achilas už nar- 
są „išsiunčiamas į Palaimintųjų salą“. 

Toliau „Puotoje“ jaunuolis, vardu Alkibiadas, į draugų susibū- 
rimą atvykęs vėliausiai, be to, girtas, pasakoja apie tai, kaip mè- 
gino suvilioti didįjį filosofą Sokratą. Jo pasakojimas atrodo tarsi 
perpasakoti šiuolaikinio gėjų romano puslapiai. „Manydamas, kad 
Sokratas rimtai susidomėjo žydinčia mano jaunatve“, — pradeda 
Alkibiadas ir toliau pasakoja, kaip apdairiai ir atkakliai stengėsi 
suvilioti filosofą ir su juo suartėti. Iš pradžių Alkibiadas stengėsi 
susitikti su juo nuošaliose vietose, tačiau Sokratas buvo jam abe- 
jingas. Jo nesujaudino net imtynės gimnasijuje. Alkibiadas pakvie- 
tė Sokratą vakarienės, bet pavalgęs garbusis svečias tuoj pat iš- 
ėjo. Kita jų vakarienė iš pradžių teikė vilčių: „Antrą kartą prisi- 
viliojęs kalbėjausi su juo po vakarienės iki vėlyvos nakties, ir kai 
išsirengė eiti, priverčiau pasilikti, sakydamas, kad labai vėlu.“ Sok- 
ratas užmigo, bet, jį pažadinęs, Alkibiadas prisipažįsta: „Tu [...] 
vienas, man rodos, esi vertas tapti mano mylėtoju [...]“, o Sokra- 
tas „su jam būdingu apsimestu naivumu“ atsako, jog karštas jau- 
nuolio kraujas jo nejaudina, tačiau šis vis tiek įsigauna į filosofo 
lovą: „[...] atsiguliau [...], abiem rankom apkabinau šitą tikrai die- 
višką ir nuostabų žmogų ir išgulėjau taip kiaurą naktį.“ Įsitiki- 
nęs, kad jo gudrybės galiausiai pavyko, Alkibiadas priblokštas, kai 
Sokratas vėl užmiega. Įsižeidęs ir pažemintas jis prisipažįsta, jog 
nieko daugiau neįvyko: „miegojęs su Sokratu visą naktį, atsikė- 
liau toks pat, kaip kad būčiau miegojęs su tėvu ar vyresniuoju 
broliu““. 

Šis pasakojimas, ypač tai, kad Sokratas nerodo susidomėjimo Al- 
kibiadu, skatina filosofus toliau diskutuoti apie meilės rūšis bei sa- 
vybes. Visi žavisi Sokrato susilaikymu ir savitvarda. Svarbus mo- 
mentas šiame dispute yra Platono užuomina, jog priešingai visų lū- 
kesčiams, kaip būtų pasielgę daugelis vyrų, Sokratas į Alkibiado įkal- 
binėjimus nereagavo. Tai, kad jiedu su patraukliu, protingu jaunuo- 
liu buvo likę vienumoje, ėjo imtynių, vienu du vakarieniavo ir net 
miegojo vienoje lovoje, bet „nieko daugiau“ tarp jų neįvyko, patei- 
kiama kaip stebinantis dalykas. 

Homoseksualumas vaizduojamas daugelyje šio laikotarpio meno 
bei literatūros kūrinių. Filologas klasicistas K. J. Doveris dvidešim- 
tyje savo veikalo Homoseksualizmas Graikijoje puslapių pateikė IV- 
V a. pr. Kr. vazų bei kitų keramikos dirbinių piešinius, kuriuose 
vaizduojamos homoerotinės scenos. Graikų dramose yra daugybė 
aliuzijų į lytinius vyrų tarpusavio ryšius. Euripido dramos „Kiklo- 
pas“ pagrindinis herojus drąsiai pareiškia: „Man labiau patinka ber- 
niukai, o ne mergaitės.“? 

Šie vyrai nebuvo homoseksualūs ta prasme, kurią šis terminas 
turi šiandien. Tokio žodžio ar sąvokos graikai neturėjo. Teisingiau 


Graikų vazos fragmentas, vaizduojantis erastes ir eromenos, VI a. pr. Kr. (Maloniai 
sutikus Foto Museum, Staatliche Antikensammlungen und Glyptothek, Miunchenas) 

būtų teigti, kad graikai praktikavo tam tikrą „biseksualizmą“, nes 
buvo pripažįstami vyrų lytiniai santykiai su abiejų lyčių asmenimis. 
Tačiau net ir šis terminas nėra tikslus, nes dėl esminių senovės 
Graikijos ir mūsų laikų visuomenių seksualinės daugumos skirtu- 
mų lyginti abi kultūras yra pakankamai sudėtinga. Šiuos skirtumus 
atskleidžia išsamesnis senovės graikų visuomenės seksualinės dau- 
gumos tyrinėjimas ir jos palyginimas su mūsų laikais. 

XX a. pabaigoje aukščiausia seksualumo išraiška paprastai lai- 
komas dviejų asmenų įsipareigojimas ir atidumas vienas kitam, ky- 
lantis iš abipusės pagarbos ir laisvo pasirinkimo. Aukštinama ir 
branginama romantiška meilė, kuri suvokiama kaip suartėjimo įžan- 
ga, vedantį į mūsų taip trokštamą „ilgą ir laimingą gyvenimą“. To- 
kie tarpusavio santykiai mūsų kultūroje sukuria pagrindą giminės 
pratęsimui, vaikų auklėjimui bei šeimos santykiams. Romantiška 
meilė veda į santuoką, o ši - į lytinį gyvenimą bei giminės pratęsi- 
mą. Senovės Graikijos visuomenės tyrinėjimai rodo, kad joje ryšys 
tarp lytinio gyvenimo ir giminės pratęsimo buvo kitoks. Seksas bei 
santuoka, kaip vienintelė teiseta aplinka giminei pratęsti, buvo bū- 
tini, tačiau vyrai įvairiausiais būdais galėjo mėgautis nesantuokinių 
lytinių santykių malonumais. Kadangi romantiškos meilės sampra- 
ta dar nebuvo pakankamai išryškėjusi, vyrų santuokinė neištikimybė 
nebuvo laikoma negarbingu dalyku. (Kaip matysime vėliau, mote- 
rys privalėjo laikytis visiškai kitokių taisyklių.) 

Lytiniai malonumai nebūtinai buvo siejami su santuoka, tačiau 
lytiškai santykiaujant jie neabejotinai dominavo. Lytiniai santykiai 
Graikijoje toli gražu nebuvo abipusis išgyvenimas, o visuomet tu- 
rėjo tam tikrą kryptį. Seksą graikai laikė tuo, ką vienas asmuo „da- 
ro“ kitam. Anatominis imperatyvas reikalavo, kad veiksmą atliktų 
vyras (arba tiksliau — penis). Šie nuostatų skirtumai atsispindi ir 
aptariamųjų kultūrų seksą apibūdinančiuose žodžiuose. Įvairiems ly- 
tinės sueities būdams įvardyti graikai vartojo tam tikrus žodžius, 
tiksliai nusakančius penio ir angos susiporavimo pobūdį (pavyzdžiui, 
paedico — „įsiskverbti per analinę angą“). Šiuolaikinėje anglų kal- 
boje sueitį įvardijantys žodžiai reiškia ryšio abipusiškumą, kurį mū- 
su kultūra pripažįsta kaip teisėtą ir gerbtiną seksualumo norma: to 
make love, to have sex (mylėtis — vert. past.) ir to have intercourse 

(santykiauti — vert. past.). Tebevartojami ir „kryptingesni“, domi- 
navima išreiškiantys žodžiai, tačiau jie laikomi vulgariais ir šiurkš- 
čiais: to screw, to fuck („dulkinti“ - vert. past.) arba to get laid („už- 
laužti“ - vert. past.). 

Lytinis aktas buvo perdėm suvokiamas kaip dominavimu ir nuo- 
lankumu grindžiamas ryšys, todėl radosi paprotys nugalėtus prie- 
šus pažeminti, prievartaujant ir vyrus, ir moteris. Būti išprievar- 
tautam laikyta didele gėda ir pažeminimu. Lytinio akto priimtinu- 
mą lemdavo ne partnerių lytis, o tarpusavio jėgų pusiausvyra. Pa- 
sak klasiko Davido Halperino, daug rašiusio graikų homoseksualiz- 
mo tema, „sekso objektai Atėnuose buvo dviejų rūšių - ne vyras ir 
moteris, bet aktyvusis ir pasyvusis, agresyvusis ir nuolankusis““. 

Senovės graikai akylai saugojo savo reputaciją, todėl tos pačios so- 
cialinės grupės vyrai laikydavosi lytinio suartėjimo taisyklių, kurios 
užtikrindavo, kad nė vienas iš partnerių nebūtų pažemintas ar ap- 
kaltintas palaidumu. Idealizuotą seksualinį vyrų ryšį sudarė aktyvus 
vyresnio amžiaus ir pasyvus jaunesnis partneris. Lytiniu aktu mė- 
gaudavosi vyresnysis, o jaunuoliui patirti malonumo nederėjo. Abu 
vaidmenys turėjo skirtingus pavadinimus: vyresnysis partneris bu- 
vo vadinamas erastes, o jaunesnysis - eromenos. Oralinė arba anali- 
nė sueitis nebuvo praktikuojama. Piešiniai ant keramikos dirbinių 
vaizduoja, kaip stovėdamas vyresnysis partneris įterpia savo penį tarp 
jaunuolio šlaunų. Buvo ginčijamasi tik dėl to, kokio amžiaus turėtų 
būti eromenos. Kai kur keramikos puošyboje pavaizduoti vyrų gla- 
monėjami lytiškai nesubrendę berniukai, kitur - vyresnių vyrų part- 
neriai yra aukšti, raumeningi, tvirti jaunuoliai. Remdamasis graikų 
literatūros ir meno kūrinių apžvalga Halperinas daro išvadą, jog šioje 
kultūroje patraukliausiu buvo laikomas vėlyvos paauglystės amžius, 
„ta lieknumo riba, kai baigiasi paauglystė ir bręsta vyriškumas, [...] 
maždaug atitinkanti Amerikos absolventų amžių“. Eromenos suvy- 
riškėjus, ryšys paprastai baigdavosi. Buvęs eromenos vesdavo mote- 
rj, tačiau galėdavo tapti erastes — vyresniuoju partneriu - ir turėti 
lytinių santykių su kitu jaunuoliu. 

Senovės Graikijoje lytinis vyrų bendravimas buvo laikomas gerb- 
tinu ir priimtinu dalyku, tačiau jį sąlygojo ne partnerio lytis ar ypa- 
tingas romantiška meile pagrįstas tarpusavio ryšys, bet amžius bei 

socialine padetis. Kalbant apie vyrus, buvo nesvarbu, ar partneris 
yra vyras, ar moteris, ar jis vedęs, ar ne. Visiškai priimtina ir net 
normalu buvo vyrui vienu metu turėti ir žmoną, ir eromenos, - bent 
jau kurį laiką. 

Platonas erastos ir eromenos tarpusavio santykius aukštino eilė- 
mis, jais grindė meilės ir grožio filosofiją. Buityje naudotos vazos 
bei urnos buvo puošiamos vyrų porų atvaizdais. Meilė jaunuoliui bu- 
vo idealizuojama kaip turinti ypatingų savybių, kurių neturi meilė 
moteriai. Tai „dangiškoji meilė“, priešinga „žemiškajai“, kaip tei- 
giama Platono „Puotoje“*. Lytiniai vyrų santykiai buvo ne tik tole- 
ruojami, bet aukštinami kaip būtini, papildantys gyvybę pradedan- 
tį seksą. 

Svarbu atkreipti dėmesį, kad erastes ir eromenos tarpusavio san- 
tykiai buvo idealizuotas vyrų lytinių ryšių modelis, bet tikrovėje aist- 
ra, matyt, labiau primindavo geidulingas Aristofano komedijas. Klai- 
dinga būtų manyti, kad intymiai suartedami graikai pasitenkinda- 
vo vien tarpu tarp šlaunų. Išlikę analines sueitis vaizduojantys va- 
zų piešiniai bei rašytiniai šaltiniai duoda pagrindo manyti, kad vie- 
šuosiuose vyrų namuose pirmasis būdas būdavo išimtis. Vyravo nuo- 
monė, kad pasyvus vyras lytiniuose santykiuose atlieka moters vaid- 
menį, todėl pasyvusis vaidmuo buvo nuvertintas ir pajuokiamas 
graikų komedijose. Rafinuotuose Platono dialoguose graikų lytinio 
gyvenimo mastas atsispindi ne daugiau kaip Viktorijos laikų Angli- 
jos — Bernardo Shaw pjesėse. 

Nors moterys ir jaunuoliai graikų literatūroje vaizduojami kaip 
beveik lygiaverčiai vyrų lytinio potraukio objektai, graikai pripaži- 
no, jog būta vyrų, kuriuos visą gyvenimą labiau traukė vyrai. Jie ves- 
davo, turėdavo vaikų, tačiau malonumo ieškodavo lytiniuose santy- 
kiuose su jaunuoliais. Yra žinoma, kad filosofai Bionas ir Zenonas, 
taip pat Aleksandras Didysis jautė potraukį beveik vien tik vyrams.“ 

Tokius lytinio potraukio svyravimus Aristofanas aiškina pasako- 
jimu apie mitinius žmonių protėvius, turėjusius po dvi galvas, po 
keturias rankas ir kojas, po dvejus lytinius organus. Vieni iš jų bu- 
vę pusiau vyrai, pusiau moterys, o kitų abi pusės buvusios vienos 
lyties - tik vyriškos arba tik moteriškos. Apimti išdidumo, šie stip- 
rūs padarai sumanė įlipti į dangų ir užpulti dievus, todėl Dzeusas, 

norėdamas padaryti juos silpnesnius, perskėlė pusiau, „kaip pjaus- 
to kiaušinį plauku“. Nuo to laiko kiekvienas ieško antrosios savo 
pusės, vyro arba moters, savo arba priešingos lyties žmogaus, nely- 
gu koks jis buvo prieš padalijimą. Iš „dvigubų žmonių“ kilę asme- 
nys linkę būti erastes arba eromenos, „nes visados myli tai, kas jiems 
gimininga. Taigi kai toks susitinka su savo puse, tada jie nuosta- 
biai susibičiuliauja, suartėja ir mylisi, nenorėdami, galima sakyti, 
skirtis net trumpam laikui“. Aristofanas aiškina, kad „Išaugę vy- 
rais, jie myli berniukus, nes nėra gamtos spiriami rūpintis vedybo- 
mis ir vaikais; jei jų neverstų papročiai, jiems pakaktų gyventi su 
kits kitu, pasiliekant viengungiais.“!9 Į akis krinta tai, kad tokiems 
asmenims įvardyti nėra atskiro pavadinimo. Aristofano legendoje 
seksualinės orientacijos kilmės aiškinimas labai artimas šių laikų su- 
pratimui, tačiau žmonių kategorijoms nelipdomos jokios etiketės. 
Homoseksualumui ir heteroseksualumui apibūdinti graikai neture- 
jo specialių žodžių, nes manė, jog vyrai gali jausti aistrą ir patrauk- 
liems jaunuoliams, ir moterims. Šis požiūris yra neatskiriamai su- 
sijęs su vyrų dominavimu Graikijos visuomenėje, taip pat su domi- 
navimo ir nuolankumo modeliu lytiniuose santykiuose. Vyro arba 
moters atžvilgiu lytiškai dominuojantis vyras nebuvo kritikuojamas. 

Šiuolaikinis moterų homoseksualizmo pavadinimas kilęs iš Grai- 
kijos Lesbo salos pavadinimo, bet apie garsiąją VI a. pr. Kr. saloje 
gyvenusią Sapfo beveik nieko nėra žinoma. Platonas ją vadino de- 
šimtąja mūza, tačiau jos gyvenimo faktų, aptinkamų gana priešta- 
ringuose antriniuose šaltiniuose, žinome nedaug. Yra išlikę tik jos 
eilėraščių fragmentų, tačiau tarp jų randame eilių, kuriose apdai- 
nuojama aistringa meilė moteriai. Deja, ir Sapfo, ir Platono laikais 
graikai mažai rašė apie moterų seksualumą. Keliuose VII a. pr. Kr. 
poeto Alkajo choraluose mergaitės šlovina savo draugių grožį!!, yra 
dar keletas eilėraščių bei keramikos piešinių fragmentų. Didžioji da- 
lis to, kas išliko, ypač iš vėlesnio laikotarpio, yra atvira pornogra- 
fija. Prostitučių homoerotizmas vaizduojamas vazų piešiniuose, o 
nuo I a. pr. Kr. graikų raštuose minima „tribadija“.'!? Tribademis 
graikai ir romėnai vadino moteris, kurios tarpusavyje lytiškai san- 
tykiaudavo su dirbtiniu falu arba, kaip buvo įsivaizduojama, turė- 
jo tam tinkamą pakankamai didelį klitorį. Terminas žribadija kaip 

niekinamas moterų homoseksualumo pavadinimas išliko beveik iki 
XX a. vidurio, nors XIX a. pabaigoje jau buvo prigijes literatūriš- 
kesnis terminas — lesbianizmas. 

Tvirtai apibūdinti, koks buvo graikų požiūris į moterų homosek- 
sualizma, negalime, tačiau apžvelgus Sapfo gyvenimą ir kūrybą ga- 
lima manyti, jog moterys senovės Graikijoje, kaip ir vyrai (bent jau 
Lesbo saloje VI a. pr. Kr.), galėjo laisvai reikšti heteroseksualius ar 
homoseksualius erotinius savo polinkius ir nebūti uz tai visuome- 
nės pasmerktos ar priskirtos atskirai kategorijai: „Sapfo — poetė, my- 
lėjusi moteris, o ne lesbietė, raSiusi eiles.“!3 


BERDAŠIZMO REIŠKINYS 


XIX a. viduryje keliaudami po Šiaurės Ameriką, prancūzų misionie- 
riai bei tyrinėtojai matė čiabuvių, kurie elgėsi ir rengėsi kaip mo- 
terys (transseksuali elgsena), o jų sekso partneriai buvo vyrai. To- 
kie vyrai, taip pat moterys, vilkinčios vyriškais drabužiais ir daly- 
vaujančios medžioklėje, kautynėse bei kituose vyrų užsiėmimuose, 
buvo pavadinti prancūzų kalbos žodžiu berdache (homoseksualas).'4 

Europoje berdašai būdavo vadinami „nuodėmingų įpročių turin- 
čiais, į gėdingas aistras pasinėrusiais sodomitais“!?. Tai, kad inde- 
nai ne tik toleravo, bet kai kuriose gentyse gerbė ir net garbino prie- 
šingai lyčiai būdingą homoseksualų žmonių elgesį, europiečiams at- 
rodė siaubingas dalykas. 

Vienose Amerikos indėnų gentyse berdašai visiškai perimdavo 
priešingos lyties rengimosi būdą, įpročius bei vaidmenį. Berdašai 
dirbdavo „moteriškus“ namų ruošos darbus: gamindavo valgį, dra- 
bužius bei žemės ūkio padargus, dirbdavo laukuose. Moterys ber- 
dašės darydavo ginklus ir medžiodavo. Kitose gentyse berdašai dė- 
vėdavo savo lyčiai deramus drabužius, tačiau bendruomenėje atlik- 
davo priešingos lyties vaidmenį. 

Kai kuriose gentyse berdašai buvo laikomi priešingos lyties žmo- 
nėmis (pavyzdžiui, apeigose ir tabu berdašai buvo traktuojami kaip 
moterys), tačiau daugumoje genčių buvo manoma, kad jie priklau- 
so trečiajai lyčiai - nei vyrams, nei moterims, todėl berdaSizmo reiš- 
kinys buvo pavadintas transseksualiuoju (trans — „skersai“) homo- 

seksualizmu. Siose gentyse nebuvo manoma, kad intymius santykius 
su berdaSu užmezgęs vyras lytiškai santykiauja su vyru. Biologiš- 
kai būdamas vyru vis dėlto berdašas buvo kitoks - vyras, su kuriuo 
kiti vyrai galėjo lytiškai suartėti. Istoriniai šaltiniai liudija, kad ber- 
dašės moterys dažniausiai turėdavo „žmonas“ — nuolatines savo ben- 
dražyges.!“ Tarpusavyje berdašai lytiškai nesuartedavo. Tai buvo 
draudžiama kraujomaišos rūšis. 

Pirmiausia berdašai buvo homoseksualai, tai yra rinkdavosi sa- 
vo biologinės lyties partnerius, tačiau taip buvo ne visose gentyse. 
Kai kuriose būta šio reiškinio nukrypimų - tokie žmonės lytiškai 
suartėdavo ir su vyrais, ir su moterimis. Kai kurie berdašais tapda- 
vo tik suaugę, o kiti po kiek laiko nustodavo jais buvę. Vieni ber- 
dašai likdavo viengungiai, kiti rengdavosi kaip berdašai, jiems bū- 
davo suteikiama atitinkama padėtis ir rodomas ypatingas dėmesys, 
tačiau lytiniuose santykiuose jie būdavo heteroseksualūs. 

Manoma, kad berdašų paprotys buvo labai paplitęs visose dides- 
nese Amerikos indėnų kultūrinėse grupėse - nuo irokėzų šiaurės 
vakaruose, palei rytinę pakrantę iki pimų, navahų, ilinojų, arapa- 
hų ir mohavų genčių Didžiojoje lygumoje, tarp jankų bei zapotekų 
Meksikoje, keliose Pietų Amerikos gentyse ir tarp Aliaskos eskimų. 
1576 metais keliaudamas po šiaurės vakarų Braziliją, portugalų ty- 
rinėtojas Pedro de Magalhales de Guandavo aptiko moterų karžy- 
gių, apie kurias rašė: „Jos kerpa plaukus kaip vyrai, apsiginklavu- 
sios lankais ir strėlėmis stoja į mūšį ir vaikosi grobį [...] kiekvie- 
nai patarnauja moteris, kuri, kaip jos sako, yra jos zmona.“!’ Ta 
vietove tekančią upę De Guandavo pavadino graikų mitologijoje mi- 
nimu moterų karžygių vardu - Amazone. 1930 metų ekspedicijoje 
amerikiečių antropologė Ruth Underhill berdašizmo reiškinį stebėjo 
pietvakarių Amerikos papagų gentyje.!š 

Amerikos indėnų mitologijoje yra pasakojimų apie berdašų kil- 
mę. Iš jų matyti, kad indėnų kultūroje berdašai užima tam tikrą pa- 
dėtį. Pasak navajy atsiradimo mito, Pirmasis Vyras ir Pirmoji Mo- 
teris gyveno sunkiai ir buvo nelaimingi, kol dvyniai, pirmieji ber- 
dašai - Turkio Berniukas ir Baltosios Kriauklės Mergaitė — neišmokė 
jų dirbti žemę, žiesti puodus, pinti krepšius ir gaminti akmeninius 
kirvius bei kaplius. (Navahai berdašus vadina nadle — „pasikeitęs“.)!? 

Kituose mituose paprastų vyrų ir moterų virtimas berdašais priski- 
riamas antgamtinei gyvulių bei dvasių įtakai. Keliose gentyse gy- 
vuoja mitas, pasakojantis, jog už mėginimą sutrukdyti tokiam „pa- 
sikeitimui“ žmonės arba jų bendruomenės susilaukia bausmės. Man- 
danų genties mitas byloja apie tai, kaip vienas karys panūdo pri- 
versti savo genties berdašą atsisakyti tradicinių drabužių ir išskir- 
tinės padėties; už tai įpykusios dvasios atsiuntė genčiai bausmę ir 
išmarino daug žmonių. 

Papagų gentyje tikėta, jog vaikai tampa berdašais, susapnavę ant- 
gamtinį sapną. 1930 metais Underhill rašė, kad pastebėję sūnaus 
polinkį į moteriškus amatus, tėvai atlikdavo bandymą, iš kurio 
spręsdavo, ar vaikas turi berdašizmo dovaną: krūmuose šalia ber- 
niuko padėdavo lanką su strėlėmis ir pintinę ir viską padegę stebė- 
davo, ką bėgdamas iš ugnies sūnus išsineš. Jei gelbėdavo pintinę, jį 
paskelbdavo berdašu. Panašias apeigas 1871 metais stebėjo vienas 
žurnalistas, lankęsis pas Kalifornijos indenus.”° 

Dėl ypatingo ryšio su dievais bei dvasiomis berdašas dažniausiai 
būdavo genties šamanas, arba „kerėtojas“. Derindamas žynio ir gy- 
dytojo pareigas, šamanas rūpindavosi ligoniais, vadovaudavo religi- 
nems apeigoms, kurios turėdavo užtikrinti sėkmingą medžioklę ir 
pergales kovose. Buvo tikima, kad jis turi pranašystės dovaną ir gali 
aiškinti sapnus. Berdašai buvo gerbiami ne tik dėl antgamtinių sa- 
vo galių. Jie buvo puikūs amatininkai, todėl manyta, kad jų paga- 
minti keramikos dirbiniai bei audiniai yra ypatingi. 

Amazonės kartais būdavo geriausios genties medžiotojos ir kar- 
zyges. Pasakojama, kad viena amazonė, XIX a. Misurio aukštupyje 
gyvenusios Juodvarnio genties indėnų vadė, gyveno „kerintį gyve- 
nimą ir dėl narsių savo žygdarbių susilaukė tokios pagarbos, kokia 
retam kariui tekdavo [...] Indėnai ja didžiavosi, šlovino dainomis, 
kurias kurdavo po kiekvieno jos žygio. Vadų ir karių taryboje ji sė- 
dėdavo tarp vadų ir buvo trečias asmuo visoje 160 vigvamų bendruo- 
menėje“?!. Ši nepaprasta amazonė turėjo ne vieną, bet, kaip derėjo 
aukštą padėtį užimantiems vadams, tris žmonas. 

Lygiai kaip senovės graikų homoseksualumą galima suprasti tik 
jų kultūros kontekste, taip ir į berdašizmo reiškinį reikia žiūrėti šių 
senovės genčių kultūros fone. Čia svarbūs du dalykai. Pirma, po- 

žiūris į seksualumą buvo nesuvaržytas ir palankus. Seksualumą 
Amerikos čiabuviai laikė dvasių pasaulio dovana, malonumu, kurį 
reikia branginti ir mėgautis juo per vestuves, santuokoje ir už jos 
ribų, turint tikslą pradėti vaikus ir be jo. Vaikams ir paaugliams 
vaikinų ir merginų ryšiai paauglystėje laikyti natūraliu dalyku, nors 
buvo tikimasi, kad dauguma išaugs iš tokių santykių. Antra, mote- 
rys bendruomenėje buvo kur kas lygiateisiškesnės negu jų amžinin- 
kės Europoje. Nors moterų pareigos ir skyrėsi nuo vyriškųjų, bet 
buvo vienodai vertinamos. Moterys dalyvaudavo genties vadų rin- 
kimuose, o taryboje skaičiumi dažnai pranokdavo vyrus. Kilmė gen- 
tyse neretai būdavo nustatoma ne pagal tėvą, bet pagal motiną. Vie- 
nodai vertindamos ir vyrų, ir moterų vaidmenį, o seksualumą lai- 
kydamos dvasių dovana, lyčių bei seksualinės išraiškos nukrypimus 
šios gentys pripažino kaip natūralų dalyką. 

Ne visos gentys buvo tokios palankios. Kitaip nei dauguma in- 
dėnų genčių, actekai turėjo įstatymus, pagal kuriuos homoseksua- 
lūs veiksmai užtraukdavo bausmę. Už homoseksualizmą, kaip ir už 
svetimavimą bei kraujomaišą, buvo baudžiama mirtimi. Šie nuož- 
mūs kariai buvo užkariavę didelę dabartinės Meksikos dalį, o savo 
valdžią stiprino užkariautų žmonių aukojimu. Priešingai negu Šiau- 
rės Amerikos indėnai, actekai buvo karinga patriarchalinė visuome- 
nė, kurioje moterys užėmė žemesnę socialinę padėtį. Manoma, kad 
prieš homoseksualizmą nukreiptu įstatymu actekai siekė sunaikin- 
ti užkariautų genčių vadus — berdašus šamanus.** 

XV a. pasirodę konkistadorai ėmė niokoti Naujojo pasaulio tau- 
tas. Pietinę dalį užkariavo ispanai, vietos gentyse megine įvesti sa- 
vo valdymą, o anglai ir prancūzai šiaurėje tik nustūmė indėnus į 
vakarus. Kadangi šiaurinės gentys nebuvo išnaikintos, berdašų tra- 
dicijos Šiaurės Amerikoje gyvavo ilgai, todėl XIX ir net XX a. tyri- 
netojai bei antropologai galėjo jas ištirti. Centrinėje Amerikoje už- 
kariautojai ispanai indėnų berdašus degindavo su tokiu pat įkarš- 
čiu, su kokiu inkvizicija degino „sodomitus“ Ispanijoje. „Sodomija“ 
buvo pretekstas atimti indėnų žemes ir turtus. Aiškinta, kad ji yra 
ligų, nušlavusių beveik 90 procentų vietos gyventojų, priežastis. Pa- 
našiai kaip šiurpą keliančios pranašystės AIDS epidemijos pradžio- 

je, milijonai Amerikos indėnų mirčių nuo tymų, gripo, raupų ir ki- 
tų iš Europos atvežtų ligų buvo paskelbtos Dievo bausme už sodo- 
mijos nuodėmę. 

Dauguma Amerikos indėnų suprato natūralios seksualinės išraiš- 
kos įvairovę. Tose kultūrose, kur vyrai ir moterys turėjo lygias tei- 
ses, kur žmonės nebuvo praradę dvasinio ryšio su gamta ir jį ger- 
bė, berdašai buvo branginami už ypatingą savo vaidmenį, kurio nė 
vienas paprastas vyras ar moteris atlikti negali. 


»HOMOSEKSUALUS* ISVENTINIMO Į VYRUS PAPROČIAI 


Tyrinėjant tolimus pasaulio kraštus, buvo stebimos izoliuotai gyve- 
nančios žmonių grupės, kurių gyvenimo būdo nėra palietusi šiuolai- 
kinę civilizaciją suformavusi sudėtinga minties raida. Manoma, kad 
šios medžioklių rankiotojų gentys, gyvenančios atokiose Amazonės 
vietovėse, Ramiojo vandenyno salų džiunglėse, nuošaliuose Afrikos 
kraštuose tebegyvena taip pat kaip prieš dešimtis, gal net šimtus tūks- 
tančių metų. Keleto genčių kultūros tyrinėjimai, kuriuos XX a. tre- 
čiąjį dešimtmetį atliko antropologė Margaret Mead, sukėlė revoliu- 
ciją pažiūrose į seksą, o Mead pavardė taip išpopuliarėjo, kad ilgą lai- 
ką buvo laikoma antropologijos simboliu. Vėlesni tų pačių kraštų kul- 
tūros stebėjimai suteikė žinių apie intymius santykius su tos pačios 
lyties asmenimis, o tai labai svarbu tyrinėjant homoseksualizmą. 

Keliose primityviose Naujosios Gvinėjos tautose vyrų lytiniai 
santykiai su paaugliais buvo svarbus socialinis paprotys, turėjęs 
kultūrinę bei religinę prasmę ir vaidinęs reikšmingą vaidmenį šei- 
mos bei genties tarpusavio santykiuose. Kai kuriose gentyse vyk- 
davo apeigos, kurių smulkus aprašymas rėžia jautrią šiandieninio 
vakariečio ausį ir peržengia griežčiausių seksualinių draudimų ri- 
bas. Tai - lytinis suaugusių vyrų bendravimas su berniukais. Šiaip 
ar taip, šių genčių tyrinėjimas suteikia unikalią galimybę stebėti 
seksualinę elgseną visiškai kitokios negu mūsiškė kultūros konteks- 
te. Pastangos suprasti homoseksualizmą būtų bevaisės neįsigilinus 
į kultūras, kuriose seksualinė elgsena, mūsiškėje kultūroje laikoma 
destruktyvia, yra suvokiama kaip visiems visuomenės nariams gy- 
vybiškai svarbus dalykas. 

Plačiausiai ir išsamiausiai Naujosios Gvinėjos kultūrą, kurioje ho- 
moseksualizmas įsitvirtinęs kaip institucija, aprašė antropologas Gil- 
bertas Herdtas, šio amžiaus aštuntajame dešimtmetyje kelerius me- 
tus gyvenęs tautoje, kurią jis vadina Papua Rytų aukštumų sam- 
biais.2 Manoma, kad šioje vietovėje gyvena Azijos tautų palikuonys, 
prieš trisdešimt tūkstančių metų atkeliavę valtimis ir užėmę Nau- 
jąją Gvinėją, Australiją bei tūkstančius mažesnių Ramiojo vandeny- 
no pietinės dalies salų. 

Norint suprasti šią kultūrą, pagrindinis dalykas yra susipažinti 
su tuo, kaip vyriškumą bei moteriškumą suvokė sambiai ir kaip jie 
įsivaizdavo šių savybių ištakas vyruose ir moteryse. Sambiai, kaip 
ir kitos Melanezijos salyno tautos, iki nesenų laikų nuolatos karia- 
vo su kaimyninėmis gentimis. Per užpuolimus būdavo naikinami 
kaimai, taigi genties išlikimas tiesiogiai priklausė nuo to, kaip jau- 
nuoliai moka kariauti, todėl drąsa bei meistriškumas kare buvo itin 
vertinamos vyrų savybės. (Pirmojoje šio amžiaus pusėje šio regiono 
reikalus ėmus tvarkyti Australijos vyriausybei, tarpgentiniai karai 
buvo uždrausti įstatymu, tačiau genčių nesutarimai iki šiol spren- 
džiami susirėmimais ir bauginimu vadinamuosiuose „bendruomenės 
susirinkimuose“, kurie yra svarbi ir beveik grynai vyriška institu- 
cija.) Medžioklė, alinantis džiunglių kirtimas, ruošiant vietas gyven- 
vietėms ir žemdirbystei, buvo vyriški darbai, todėl jėga bei ištver- 
me laikyta vyriškomis dorybėmis. Moterys dirbdavo laukuose, gim- 
dė ir augino vaikus. Jų vaidmuo buvo laikomas antraeiliu, turinčiu 
padėti vyrams vykdyti savo pareigas ir užduotis. Priklausymas vy- 
riškai lyčiai ir vyriškumas Sambijoje buvo labai vertinamas, o mo- 
teriškumas — niekinamas. Buvo aiškinama, kad savo sūnų bei vyrų 
vyriškumui moterys keliančios didelį pavojų, o per didelė moterų įta- 
ka trukdanti skleistis berniukų vyriškumui. Buvo manoma, kad ly- 
tiniai santykiai su moterimis silpnina ir sekina vyrišką dominuo- 
jančio visuomenės sluoksnio esmę. 

Vyrų ir moterų brendimą sambiai traktavo skirtingai. Manyta, kad 
mergaitės „savaime“ tampa moterimis, taigi jų augimui ir brendimui 
(ėmus augti krūtims, prasidėjus menstruacijoms) jokios ypatingos pa- 
galbos nereikia. Tuo tarpu berniukams, kaip buvo manoma, reika- 
lingas įšventinimo į vyrus ritualas. Vaikystėje, sulaukę maždaug aš- 

tuonerių mety amžiaus, berniukai būdavo atskiriami nuo motinų ir 
gyvendavo drauge su jaunuoliais. Sambiai buvo įsitikinę, kad berniu- 
kas nesubręs fiziškai ir nesugebės apsiginti, jeigu jame nebus pasėta 
suaugusio vyro sėkla. Tikėta, kad tokiu būdu perduodami visi vyriš- 
ki privalumai - jega, drąsa, medžiotojo įgūdžiai ir kitos savybės. Sėkla 
buvo laikoma vyriškumo esme, be kurios berniukas liktų mažas ir 
silpnas. Kad kūnas apsivalytų nuo žalingos, motinų perduotos „mo- 
teriškos esmės“, įšventinimo laikotarpiu berniukai ir paaugliai pas- 
ninkaudavo, apeigų metu jiems būdavo nuleidžiamas kraujas. Buvo 
manoma, kad tik priėmus vyresnio vyro sėklą, laikui bėgant berniu- 
kui ims ryškėti kiti vyriškumo požymiai (augs barzda, stiprės rau- 
menys), fiziologiniai bei vyriško charakterio bruožai (drąsa, agresy- 
vumas ir pan.). Subrendęs jaunuolis santykiaudamas užimdavo ak- 
tyvią poziciją paauglių atžvilgiu. Net po vedybų jaunuolis keletą mė- 
nesių gyvendavo „viengungių“ name ir lytiškai santykiaudavo tiek 
su žmona, tiek su vyriškos lyties partneriais. 

Sambiais vadinama tauta išstudijuota geriausiai, tačiau tokie 
įšventinimo papročiai buvo pastebėti ir kitose melaneziečių genty- 
se visoje Naujojoje Gvinėjoje. Visoms joms būdingas įsitikinimas: kad 
berniukas taptų vyru, jam reikia perduoti vyrišką sėklą. 

Tokie oficialiai pripažįstami lytiniai santykiai tarp vyrų ir pa- 
auglių buvo pavadinti transgeneraciniu homoseksualizmu. Atsižvel- 
giant į tai, kad bręsdamas jaunuolis kurį laiką būna „homoseksu- 
alus“, bet vėliau seksualinėje jo orientacijoje ima dominuoti „hete- 
roseksualumas“, tai dar vadinama nuosekliuoju biseksualizmu.™ Ši 
„homoseksualizmo“ forma nėra pastovus žmogaus požymis, bet lai- 
kina elgsena, kurios atsisakoma, atėjus tam tikram vienoje ar kito- 
je kultūroje nustatytam laikui. Lytinio akto detalės taip pat yra api- 
brėžtos. Vienose gentyse praktikuojamas oralinis seksas, kitose — 
analinė sueitis. Nepaisant to, kad seksualinė elgsena paversta apei- 
gomis, ji vis tiek yra erotiška. Herdtas rašo, kad sambių jaunuolius 
„tai jaudina, tarpusavyje vaikinai juokauja, kad norėtų ypatingai pa- 
trauklaus berniuko“. 

Herdtas teigia, kad apie penkis procentus sambių yra nukrypę 
nuo įprastų elgesio normų. Jis rašo, kad „yra vyrų, kurie homosek- 
sualiais ryšiais nesidomi ir yra labai heteroseksualūs, tačiau yra ir 

itin homoseksualių vyrų, kurie šį polinkį turi ir praėjus deramam 
laikui“. Faktiškai sambių vyrai apibūdinami kaip „homoseksualios 
orientacijos žmonės“, kurie „anksti susidomi homoseksualiais ryšiais 
ir jų neatsisako net brandos amžiuje, taigi mėgaujasi ir labiau ver- 
tina lytinius santykius su vyrais [...] net ir turėdami moterį.“ *° 

Sambiai, kaip ir indėnai iki Kolumbo, vertėsi medžiokle ir ran- 
kiojimu. Abiejuose kraštuose buvo oficialiai pripažįstami lytiniai san- 
tykiai tarp tos pačios lyties asmenų, bet tuo jų panašumas ir bai- 
giasi. Sambių tautoje homoseksualus aktas buvo apeigų, kurių pa- 
grindą sudarė primityvus vyrų psichologijos ir brendimo suvokimas, 
dalis. Įšventinimas į vyrus trukdavo tik tam tikrą laiką, panašiai 
kaip Afrikoje gyvavusios kūno raižymo ir būgnų mušimo priimant 
vaikinus į suaugusiųjų tarpą apeigos arba žydų berniukų apipjaus- 
tymo kūdikystėje paprotys, laikantis Biblijos priesakų. Sambiai ne- 
turėjo homoseksualaus asmens sąvokos, kurią galima būtų palyginti 
su indėnų berdašų sąvoka. Vis dėlto tai, kad kai kurie sambiai ho- 
moseksualių ryšių neatsisakydavo net ir sulaukę brandos, duoda pa- 
grindo manyti, jog tam tikrai sambių vyrų grupei buvo būdingas 
nuolatinis potraukis savo lyties asmenims. Nepaisant homoseksua- 
lios patirties paauglystėje ir ankstyvame brandos amžiuje, „homo- 
seksualais“ tapdavo tik nedaugelis suaugusių vyrų. 


DAR KARTĄ APIE KATEGORIJAS 


Senovės graikų, indėnų bei Naujosios Gvinėjos tautų homoseksua- 
lumo tyrinėjimai neapima visų kultūrų ir bendruomenių, kuriose, 
priešingai negu šiuolaikinėje Vakarų visuomenėje, homoseksualumas 
buvo oficialiai pripažinta visuomenės gyvenimo ir kultūros dalis. 
Senovės romėnai daugiau ar mažiau perėmė graikų požiūrį į ho- 
moseksualumą. Manoma, iki Romos imperijos įsigalėjimo europie- 
čiai, pavyzdžiui, keltai, turėjo homoseksualų įšventinimo į vyrus pa- 
protį, be to, gyvavo homoseksualų ryšį pripažįstantis karių kultas. 
Viduržemio jūros tautose, senovės Sirijoje, hetitų bei šumerų kul- 
tūrose homoseksualūs santykiai būdavo religinių apeigų dalis. Tam 
tikros dievybės būdavo garbinamos santykiaujant su šventyklų pros- 
titutais vyrais, panašiai kaip aukojant gyvulius arba smilkalais. (Ma- 


Ankstyvasis homoseksualizmas 35 


noma, kad daugelyje Biblijos fragmentų, kuriuos kai kas aiškina 
kaip draudžiančius homoseksualizmą, kalbama kaip tik apie tokią 
garbinimo išraišką. Žr. 2 skyrių.) 

Daugybė homoseksualių „meilės istorijų“ daugelio tautų mitolo- 
gijose leidžia manyti, kad senovės pasaulyje buvo pripažįstamas ega- 
litarinis homoseksualizmas (intymūs lytiniai ir emociniai ryšiai tarp 
tokią pat socialinę padėtį užimančių asmenų). Babiloniečių „Epe apie 
Gilgamešą“ apdainuojami artimi karaliaus Gilgamešo santykiai su jo 
kovų bendražygiu Enkidu, kuriuos kai kurie aiškintojai laiko lytiniais. 
Biblinis Dovydas kalba apie savo jausmus Džonatanui: „Nuostabi 
man buvo tavo meilė, pranokstanti meilę moters“ (2 Sam 1, 26). 


Taigi akivaizdu, kad žodžiu „homoseksualumas“ apibūdinama 
daugybė skirtingų dalykų. Kaip matome iš pavyzdžių, tos pačios ly- 
ties asmenų erotinius santykius sunku pavadinti „homoseksualiz- 
mu“ šiuolaikine žodžio prasme. Kaip šios intymumo rūšys gali būti 
tarpusavyje susijusios ir ar jos apskritai susijusios? Ką bendro turi 
apeiginis transgeneracinis sambių homoseksualizmas su transsek- 
sualiu indėnų homoseksualizmu? Ką kuris nors iš jų turi bendro su 
šiuolaikine seksualinės orientacijos samprata? 

Vienintelis būdas išnarplioti šią seksualinių kategorijų painiavą 
yra vadinamasis konstruktyvizmo požiūris, pagal kurį seksualinę 
žmonių elgseną lemia (arba „sukonstruoja“) kultūra, kurioje asmuo 
gyvena. Šiuo požiūriu nė viena seksualinės elgsenos rūšis nėra na- 
tūralesnė ar nenatūralesnė už kitą. Taigi visais laikais visose kul- 
tūrose egzistavo įvairios seksualumo formos - vyrų tarpusavio po- 
traukis, moterų tarpusavio potraukis bei vyrų ir moterų tarpusa- 
vio potraukis, — nes kiekviena kultūra pati sukuria seksualumo for- 
mas. Pagal šį požiūrį seksualinis vaidmuo ir elgsena kyla iš religi- 
nių, moralinių bei etinių tautos įsitikinimų, teisės tradicijų, politi- 
kos, estetikos, iš mokslinių arba tradicinių pažiūrų į biologiją bei 
psichologiją, priklauso net nuo tokių aplinkybių kaip geografinė pa- 
dėtis ir klimato sąlygos. Konstruktyvizmo šalininkai teigia, jog įvai- 
riose civilizacijose seksualinis vaidmuo suprantamas skirtingai, nes 
žmonių seksualumo išraiškai nėra jokio prigimties nustatyto scena- 
rijaus. Senovės graikų, indėnų, Naujosios Gvinėjos tautų bei indust- 

rinių XX a. šalių seksualinės „normos“ skiriasi, nes turi skirtingą 
kultūros paveldą. 

Mintis, kad seksualinės elgsenos šaknys slypi ne mūsų prigim- 
tyje, bet kultūroje, iš pradžių gali atrodyti dirbtinė. Tačiau žinoma 
pakankamai daug visuomenės sukurtų socialinės elgsenos pavyzdžių: 
daugelyje kultūrų buvo visai priimtina, kad vyras gali turėti daug 
žmonų ir keletą sugulovių, tačiau mums tai neatrodo priimtina, o 
geidulingos ir apkūnios nuogos moterys Peterio Paulo Rubenso bei 
Henri'o Matisse'o drobėse neatitinka šių laikų populiarioje kultū- 
roje pripažįstamo moters grožio bei seksualumo idealo. Konstruk- 
tyviai žiūrint, grožio suvokimas ir lytinis potraukis yra kiekvieno 
žmogaus individualus dalykas, tačiau kiekvienas vis tiek paisome 
veikiau savo kultūros. 

Kitoks yra „esentialistų“ požiūris. Jie teigia, jog kiekvienas as- 
muo turi prigimtinių savybių, kurios nekinta visą gyvenimą ir dėl 
kurių žmogus, nepaisant savo kultūrinės aplinkos, jaučia nenumal- 
domą potraukį priešingai arba savajai lyčiai (retais atvejais - abiem 
lytims). Esentialistai argumentuoja tuo, kad kultūros veiksniai gali 
tik suformuoti, bet ne sukurti žmogaus esmės išraišką. Erotinį po- 
traukį savajai arba priešingai lyčiai, tuo pat metu egzistavusį visais 
laikais ir visose kultūrose, jie laiko esmine žmogaus savybe, kurią 
dabar vadiname seksualine orientacija. Konstruktyvizmą ir esentia- 
lizmą — šiuos du skirtingus homoseksualizmo kilmės suvokimo bū- 
dus — smulkiau nagrinesime 10 skyriuje. 

Pasakojimai apie graikus, berdašus bei sambius turėtų sukelti 
mums abejonių dėl homoseksualumo ir heteroseksualumo kategori- 
jų ir priversti labiau susimąstyti, ką šie žodžiai reiškia. Tačiau, nors 
kategorijos kol kas mums atrodo šiek tiek painus dalykas, tikriau- 
siai galime sutarti dėl keleto paprastų žmogaus seksualumo faktų: 
1) erotinis potraukis savajai lyčiai įvairiose kultūrose gyvuoja nuo 
seniausių laikų; 2) kai kuriose kultūrose erotinis potraukis savajai 
lyčiai buvo pripažinta laikina seksualumo norma; 3) beveik visose 
išsamiau ištirtose kultūrose būta nedidelės dalies asmenų, nuolat 
jautusių nenugalimą potraukį savajai lyčiai. 


2 skyrius 
Sodomitai ir urningai 


Praėjus keliems šimtams metų po Kristaus gimimo, krikščionių te- 
ologai pradėjo tyrinėti ir aprašinėti žmogaus seksualumą, plėtoti sek- 
sualinės elgsenos moralumo ir amoralumo, dorumo ir nuodėmės sam- 
pratas. Seksualinę elgseną reglamentavo beveik pusė - trisdešimt sep- 
tyni iš aštuoniasdešimt septynių - 309 metais Elvyros (dabar Gra- 
nados Ispanijoje) bažnyčios tarybos priimtų kanonų teisės jstatymu.! 
Po kelerių metų imperatoriui Konstantinui krikščionybę paskelbus 
valstybine Romos imperijos religija, kanonų teisė faktiškai turėjo tap- 
ti visos Europos civiliniais įstatymais. Seksualinę elgseną, kuri seno- 
ves Graikijoje ir Romoje buvo pripažįstama asmeniniu reikalu, ėmė 
reguliuoti Bažnyčios, taigi ir valstybės įstatymai. Įvardyti „nenatū- 
ralią“ seksualinę elgseną, apimančią ir tai, ką šiandien vadiname ho- 
moseksualizmu, buvo sugalvotas naujas žodis — sodomija. 

Prasidėjus Šviečiamajam amžiui, Bažnyčios hierarchai daugeliu 
žmogaus elgsenos klausimų nusileido „gamtos filosofijai“ arba tam, 
ką šiandien vadiname moksliniu požiūriu. XIX a. viduryje žmonių 
seksualinė elgsena tapo teisėtu besiplėtojančio biheviorizmo moks- 
lo tyrinėjimų objektu. Kaip tik šiuo persilaužimo laikotarpiu atsi- 
radusi keista figūra — nei teologas, nei mokslininkas - ėmė skleisti 
stulbinančias naujas homoseksualizmo idėjas, kurioms išreikšti su- 
kūrė naują žodyną. 

Šiame skyriuje kaip tik ir nagrinėsime šias dvi svarbias homo- 
seksualizmo idėjas. Visoms vėlesnėms homoseksualizmo teorijoms jos 
abi turėjo reikšmingos įtakos, kuri homoseksualizmo sampratai jau- 
čiama net ir šiandien. 


38 PASAKOJIMAI APIE SEKSA 
SODOMITAI 


Kaip minėta ankstesniame skyriuje, graikai neturėjo žodžio jvardy- 
ti homoseksualizmui. Homoseksualią elgseną nuodėme ir nusikalti- 
mu imta laikyti tik ankstyvaisiais viduramžiais. Tuomet buvo su- 
galvoti ir pavadinimai tiems, kurie lytiškai santykiauja su tos pa- 
čios lyties žmonėmis. Homoseksualizmas buvo pasmerktas, praėjus 
keliems šimtams metų po Kristaus gimimo, kai pakito moralinė sek- 
sualumo samprata. Požiūris, kad bet koks jausmingumas yra nuo- 
dėmingas, kilo iš graikų stoikų filosofijos ir kai kurių vėlesnių Pla- 
tono kūrinių. III a. pr. Kr. stoikai propagavo abejingumą visiems 
malonumo šaltiniams, įskaitant, žinoma, sekso malonumus, ir ra- 
gino žmones išsižadėti visų pernelyg stiprių emocijų. Po kelių am- 
žių vėl atrasti stoikų raštai paveikė kelis viduramžių teologus, ir šie 
emė skelbti, jog visi lytiniai malonumai yra nuodėmė. Savo raštuo- 
se stoikai kėlė mintį, jog lytiniai santykiai „natūralūs“ tik tuomet, 
kai jų tikslas — pratęsti giminę. (Kai kurie skelbė, kad net tokius 
lytinius santykius gali suteršti per didelis malonumas, taigi jie tam- 
pa nuodemingi.) Kitokio pobūdžio lytiniai santykiai buvo laikomi 
neteisėtais ir „nenatūraliais“. Ilgainiui visus smerktinus lytinius 
santykius imta vadinti sodomija. Šis žodis, žinoma, pasirinktas pa- 
gal vieno iš dviejų Senajame Testamente minimų Dievo sugriautų 
miestų - Sodomos ir Gomoros - pavadinimą.’ 

Senovės raštuose sodomija buvo vadinamas ne tik „homoseksu- 
alizmas“, bet daugybė įvairiausių dalykų. Masturbacija, penio ir 
burnos kontaktas, skirtingos lyties partnerių analinis aktas buvo 
suplakti su lytiniu santykiavimu su gyvuliais. Sodomijai buvo pri- 
skirtas ir coitus interruptus (primityvusis gimstamumo reguliavi- 
mo būdas, kai penis ištraukiamas prieš orgazmą), kuris taip pat bu- 
vo laikomas lytiniu malonumu be tikslo pratęsti giminę. Pasak kai 
kurių viduramžių autorių, sodomija buvo laikomi ir priešingos ly- 
ties asmenų lytiniai santykiai bet kokioje kitoje padėtyje, išskyrus 
tą, kai vyras užgula moterį, nes buvo manoma, jog tai griauna ly- 
tinių santykių koncepciją. Tomas Akvinietis, vienas įtakingiausių vi- 
duramžių teologų, šį požiūrį pagrindė monumentaliame veikale 
Summa theologica ir kituose darbuose. Jis rašė, jog naudojimasis 
lytiniais organais kitokiems negu giminės pratęsimo tikslams yra 

gašlus ir nuodemingas. Akvinietis argumentavo tuo, kad jeigu ho- 
moseksualus aktas nėra skirtas giminei pratęsti, tai vienintelis jo 
tikslas - patirti malonumą, taigi toks aktas yra savanaudiškas, jo 
tikslas — patirti malonumą, todėl jis nuodemingas. 

Tačiau viduramžių teologai lytinės dorovės lakmuso popierėliu 
laikė ne vien giminės pratęsimą. Daugelis iš jų sodomija vadino ly- 
tinius krikščionių santykius su žydais bei musulmonais ir draudė 
suartėti su kitatikiais net ir turint tikslą gimdyti vaikus. Toks drau- 
dimas kilo iš įsitikinimo, jog šie „bedieviai“ Dievo akivaizdoje pri- 
lygo šunims ar kitiems gyvuliams, todėl lytiniai santykiai su jais 
„nenatūralūs“. 

Viduramžių seksualinės kategorijos nuo mūsiškių skiriasi tuo, 
kad joms buvo priskiriami ne lytinio akto dalyviai, bet patys aktai. 
Sodomitams būdavo priskiriami ne tam tikri asmenys, bet tam tik- 
rą nuodėmę - „nenatūralų“ lytinį aktą - įvykdę asmenys. Graikai 
pripažino lytinius vyrų ir moterų santykius su tos pačios lyties žmo- 
nėmis, o viduramžių Europos gyventojai sodomijos bijojo kaip nuo- 
dėmės, kurią įvykdyti grėsė pagunda kiekvienam. 

Tais laikais išsilavinusių žmonių daugumą sudarė kunigai ir vie- 
nuoliai (vien tik vyrai), o kadangi viduramžių Bažnyčia karštligiš- 
kai siekė užkirsti kelią „nenatūraliems“ lytiniams aktams ir baudė 
„sodomitus“, tai iki mūsų dienų išliko tik menkos istorinių šaltinių 
nuotrupos, iš kurių galima spręsti apie erotinius tos pačios lyties 
asmenų ryšius. Nepaisant to, turime pakankamai homoerotiškų laiš- 
kų ir eileraščių (kuriuos, likimo ironija, rašė dvasininkai), bylojan- 
čių apie tai, kad kurį laiką homoseksualizmo subkultūra egzistavo 
X ir XI a. Europos vienuolynuose, o vienam istorikui net suteiku- 
sių pagrindo kalbėti apie „gėjų literatūrą ankstyvaisiais viduram- 
žiais“.3 Iš vėlesnių amžių išlikę „sodomijos“ bylų ir, žinoma, daugy- 
bės už homoseksualizmą nubaustų vyrų bei moterų apklausos pro- 
tokolų nuorašai liudija šį reiškinį vis dėlto egzistavus, tačiau apie 
to laikotarpio žmonių, jautusių potraukį savo lyčiai, vidinius psicho- 
loginius išgyvenimus nežinome beveik nieko. Sunku spręsti, kiek to- 
kie asmenys buvo panašūs į šių laikų gėjus ir lesbietes. 

Įvairiuose kraštuose kai kuriais viduramžių laikotarpiais į tos pa- 
čios lyties asmenų intymius ryšius buvo šnairuojama, tačiau už juos 

nebuvo labai griežtai baudžiama, o mylėti savo lyties asmenį net bu- 
vo leidžiama. Tokį pakantumą parodė vienas „viengungis riteris“, 
kuris, matyt, tam turėjo asmeninių sumetimų. 1231 metais Vokie- 
tijos imperijoje išleistas užkariautos Sicilijos karalystės administra- 
vimui juridinis kodeksas — „Melfio konstitucija“ — reikalauja baus- 
mes už tokius viduramžių religinius nusikaltimus kaip erezija ir lu- 
pikavimas, tačiau visiškai nutyli homoseksualizmą. Šį keistą „Kon- 
stitucijos“ atlaidumą paaiškina rašytiniai amžininkų liudijimai apie 
tai, jog Vokietijos imperatorių Frydrichą II pats popiežius apkalti- 
no „sodomija“ ir homoseksualiais ryšiais.“ 

Vadovaujant popiežiams, prelatai ir vyskupai Europoje vis labiau 
stiprino savo valdžią, ir ilgainiui Katalikų Bažnyčia įgijo didelę įta- 
ką visose gyvenimo srityse. Daugelis „nuodėmių“, tokių kaip prieš- 
taravimas Bažnyčios doktrinai ir sodomija, tapo baustinais nusižen- 
gimais. XIV a. visi Europos monarchai ir princai pasidavė Katalikų 
Bažnyčios spaudimui ir „sodomiją“ pripažino nusikaltimu, neretais 
atvejais baudžiamu mirtimi. XIII a. Anglijoje galiojo įstatymas, rei- 
kalavęs žmones, kurie lytiškai santykiauja su žydais, vaikais ar sa- 
vo lyties asmenimis, palaidoti gyvus. (Tuo pačiu įstatymu buvo rei- 
kalaujama ant laužo deginti padegėjus, keretojus bei eretikus.)? Baž- 
nyčios biurokratijos stiprėjimas pasiekė aukščiausią tašką, kai po- 
piežius įsteigė inkvizicijos instituciją, kuriai buvo pavesta pašalinti 
visus, kurie priešinosi Bažnyčios valdžiai (įvairiausius eretikus, ra- 
ganas, sodomitus ir, žinoma, žydus). Tų laikų teismų protokolai ro- 
do, kad kai kurie žmonės neįstengė atsispirti lytiniam potraukiui sa- 
vo lyties asmenims net ir gresiant griežčiausioms bausmėms. 

Istorikai yra pastebėję, kad nuo Romos žlugimo iki Renesanso 
pradžios (500-1500 m.) požiūris į homoseksualizmą ilgainiui paki- 
to nuo santykinio indiferentiškumo iki baisių bausmių už vienin- 
telį aktą su savo lyties asmeniu. Kaip smarkiai nuo ankstyvųjų vi- 
duramžių iki jų vidurio pakito požiūris į intymius ryšius su savo 
lyties asmeniu, rodo kontrastingi dviejų viduramžių Anglijos mo- 
narchų likimai. 

Anglijos karalius, kryžiaus karų dalyvis Ričardas Liūtaširdis, val- 
dęs nuo 1189 iki 1199 metų, jaunystėje buvo aistringai įsimylėjęs 
jauną Prancūzijos karalių Pilypą. Kronikininkas Rodžeris Hovedo- 

nietis rašė: „Akvitanijos hercogas Ričardas, Anglijos karaliaus sū- 
nus, liko [svečiuotis] pas Pilypą, Prancūzijos karalių, šis jį taip ger- 
bė, kad kasdien valgydavo su juo iš vieno indo, ir net naktį lova jų 
neišskirdavo. Prancūzijos karalius mylėjo jį kaip savo sielą; jie taip 
vienas kitą mylėjo, jog Anglijos karalius labai stebėjosi aistringa jų 
meile ir ja žavėjosi.“? 

Ričardas vedė, bet vaikų neturėjo, o didesnę savo gyvenimo dalį 
praleido gyvendamas toli nuo savo žmonos. Daugelį metų Ričardas 
praleido kartu su Pilypu trečiajame kryžiaus žygyje į Palestiną. Jam 
pasibaigus, jie išsiskyrė ir Ričardas sugrįžo į Angliją pas savo šei- 
mą, tačiau išbuvo ten tik keletą mėnesių ir vėl iškeliavo į Prancū- 
ziją. Čia, kariaudamas su buvusio meilužio priešais, pragyveno visą 
likusį savo gyvenimą, kol galiausiai krito mūšyje. Intymus Ričardo 
gyvenimas pernelyg netraukė žmonių dėmesio jam gyvam esant, ne- 
temdė jo kaip narsaus ir kilnaus riterio garbės. 

Visiškai kitoks buvo nelaimingojo Eduardo II, Angliją valdžiu- 
sio nuo 1307 iki 1327 metų, gyvenimas, pasibaigęs siaubinga mir- 
timi. Eduardas buvo vedęs Ispanijos princesę Izabelę ir su ja susi- 
laukė keturių vaikų, tačiau didžioji jo meilė buvo Pieras Gavesto- 
nas, senuose istoriniuose raštuose diskretiškai vadinamas Eduardo 
„favoritu“. Eduardo tėvas Eduardas I, siekdamas šį ryšį nutraukti, 
Gavestoną ištrėmė dar paauglį, tačiau 1307-aisiais, būdamas dvide- 
šimt trejų Metų amžiaus, sėdęs į sostą Eduardas savo meilužį par- 
sigabeno į Angliją. Įpykęs dėl Gavestono įtakos Eduardui, parlamen- 
tas netrukus vėl ištrėmė Gavestoną (1308 m.), tačiau po dvejų me- 
tų Eduardas vėl jį susigrąžino. Sukilę baronai galų gale sugalvojo, 
kaip išspręsti neprideramų Gavestono santykių su karaliumi pro- 
blemą ir 1312 metais jį nužudė. Mirus Gavestonui, Eduardas atsig- 
reze į vaikystės draugą Hughą le Despenserį ir liko jam ištikimas 
visą savo gyvenimą. 1326 metais Izabelė, tuomet jau išsiskyrusi su 
vyru ir gyvenusi su meilužiu Prancūzijoje, grįžo į Angliją ir vėl su- 
kurstė baronų maištą, per kurį Eduardas buvo nuverstas nuo sosto 
visiems laikams. Hughui le Despenseriui buvo nukirsta galva, o pas- 
kui — genitalijos, kurios buvo viešai sudegintos. Devynis mėnesius 
Eduardas liūdėjo Berklio pilyje, kol galiausiai Izabelės įsakymu bu- 
vo nužudytas, įkaitinta geležimi išdeginus jo išeinamąją angą. 

Kai kas teigia, jog Eduardą pražudė ne vien tai, kad jo meilu- 
žiai buvo vyrai, bet ir be saiko jiems dalijamos malonės bei galios, 
neapykanta baronams ir tai, jog jį paliko žmona. (Eduardas buvo 
vienas iš keleto Anglijos monarchų, kurį, pasinaudodami daugybe 
jų poelgį pateisinančių aplinkybių, nuvertė ir nužudė valdžios ištroš- 
kę baronai. Kitas jiems neparankus Anglijos monarchas, Eduardo 
bendravardis Eduardas V, vienas iš „dviejų mažųjų princų“, 1483 
metais paslaptingomis aplinkybėmis dingo Londono Taueryje.) 

Absurdišką Izabelės kerštą būtų lengviau suprasti kaip teisėtą iš- 
duotos žmonos pasipiktinimą, jeigu ji, grįžusi palaikyti prieš vyrą su- 
kilusių baronų, būtų palikusi savo meilužį Prancūzijoje. Rogeris Mor- 
timeras lydėjo Izabelę žygyje prieš Eduardą ir kartu su ja valdė An- 
gliją, kol Eduardo sūnus, Eduardas IV, jų nenuvertė. Kad ir kokios 
būtų politinės Eduardo nuvertimo nuo sosto priežastys, nepelnytos 
Eduardo ir le Despenserio kančios neabejotinai ryškiai atspindi iste- 
rišką „sodomijos“ baimę, kuri inkvizicijos laikais siautėjo visoje Eu- 
ropoje ir tūkstančius homoseksualų pasmerkė kankinamai mirčiai. 

Šiuolaikinėse visuomenėse neliko viduramžiškų lytinį žmonių gy- 
venimą reguliuojančių taisyklių, tačiau tais laikais susiklostęs po- 
žiūris į homoseksualizmą gyvas ir šiandien. Kilęs prieš kelis šimtus 
metų iki Kristaus gimimo mažoje Graikijos filosofų grupelėje, anks- 
tyvųjų viduramžių teologų atgaivintas, Bažnyčios hierarchų išpla- 
tintas ir inkvizicijos sustiprintas, didelę įtaką jis daro ir šiuolaiki- 
niam požiūriui į homoseksualizmą. Krikščionys už lytinį santykia- 
vimą su žydais ar musulmonais ant laužo nebedegina, nebelaiko 
nuodėme sueities ne „misionieriška poza“ arba oralinio sekso tarp 
priešingų lyčių asmenų (pastarasis keliose valstijose vis dar pripa- 
žįstamas kriminaliniu nusikaltimu). Gimimų reguliavimo būdą, kurį 
Tomas Akvinietis vadino „nenatūraliu“, pagrindinėse krikščionių de- 
nominacijose draudžia tik Katalikų Bažnyčia, tačiau daug katalikų 
su šiuo postulatu nesutinka ir gyvenime jo nesilaiko. 

Vis dėlto iš tamsiųjų amžių kilusio požiūrio į homoseksualizmą 
mūsų visuomenė atkakliai laikosi, nors ir atsisakė kitų „sodomijos“ 
rūšių draudimų, kurie būdavo palaikomi žiauriausiomis priemonė- 
mis. Kaip paaiškinti tokį nenuoseklumą? Šį visuomenės požiūrio į 
mažumas nenuoseklumą kur kas įtikinamiau nei religiniais princi- 

pais galima paaiškinti politiniais ir psichologiniais motyvais. Pase- 
nusios taisyklės keičiamos tuomet, kai tampa nepriimtinos daugu- 
mai; prieš heteroseksualią „sodomiją“ nukreiptos taisyklės svarbios 
visuomenės daugumai, o prieš homoseksualizmą - tik jos mažumai. 
Smulkiau visuomenės varomąsias jėgas aptarsime ketvirtoje knygos 
dalyje „Seksualinė politika“. 


URNINGAI 


Renesanso epochoje, silpnėjant absoliutinei Bažnyčios valdžiai, dau- 
gumos „sodomijos“ rūšių (pavyzdžiui, lytinių santykių su žydais) 
draudimo buvo atsisakyta, tačiau daugelyje Europos šalių už lytinius 
santykius su savo lyties asmeniu tebebuvo baudžiama jei ne mirtimi, 
tai kalėjimu ir kitokiomis tam laikotarpiui būdingomis baisiomis 
bausmėmis: žmonės būdavo rišami prie gėdos stulpo, tremiami į Cen- 
trinės Amerikos salas ir net kastruojami. Beveik visos mūsų turimos 
žinios apie asmenis, kuriuos galima būtų pavadinti homoseksualais, 
gyvenusiais iki XIX a. vidurio, yra iš baudžiamojo persekiojimo pro- 
tokolų. Maždaug prieš 150 metų pradeda rastis kitų istorinių šaltinių. 

XIX a. penktojo dešimtmečio pradžioje medicinos žurnaluose pa- 
sirodė psichinėmis ligomis besidominčių gydytojų straipsnių apie as- 
menis, jaučiančius nenumaldomą potraukį savo lyčiai. (Šiuos straips- 
nius, požiūrį ir teorijų raidą aptarsime kiek vėliau.) XIX a. vidury- 
je atsirado žmonių, pirmą kartą viešai prakalbusių apie homosek- 
sualizmo pripažinimą ir baudžiamųjų įstatymų už „nusikaltimus pri- 
gimčiai“ panaikinimą. Atviriausiai ir daugiausiai apie tai kalbėjo 
Karlas Heinrichas Ulrichsas (1825-1895). 

Ulrichsas vienas pirmųjų ėmė vartoti seksualinės orientacijos są- 
voką ir sukūrė daugelį homoseksualius asmenis apibūdinančių žodžių 
(jo tautietis žodį „homoseksualus“ pamflete pavartojo tik po kelerių 
metų). Atsižvelgiant į istorinį kontekstą, jo mintis drąsiai galima pa- 
vadinti revoliucinėmis. Įsitikinęs, jog seksualinė žmogaus orientaci- 
ja yra įgimtas, nekintamas ir todėl „natūralus“ dalykas, šis nepapras- 
tai įžvalgus ir drąsus žmogus nenuilsdamas stengėsi pakeisti priešiš- 
ką Vokietijos ir kitų Europos šalių požiūrį į homoseksualizmą. Ati- 
džiai stebėdamas savo paties potraukį vyrams, pamažu Ulrichsas įsi- 

tikino, jog seksualinė orientacija yra pastovus, įgimtas žmogaus bruo- 
žas, o homoseksualizmas - natūrali seksualinė jo išraiška. Visą likusį sa- 
vo gyvenimą jis skyrė tam, kad žmones įtikintų savo idėjų teisingumu. 

Skaitant Ulrichso laiškus, dienoraštį ir pamfletus, tampa visiš- 
kai aišku, jog prie tokių revoliucingų minčių jį atvedė jo paties ho- 
moseksualių polinkių ryškėjimas. Šis vokietis XIX a. viduryje paty- 
rė lygiai tą patį, ką išgyvena šių laikų homoseksualūs asmenys. Jis 
prisimena, jog vaikystėje jautėsi kitoks negu jo amžiaus berniukai. 
Būdamas dešimties metų, jis labai susidraugavo su berniuku ir jį 
įsimylėjo. Paauglystėje pastebėjo, kad meno kūriniuose vaizduoja- 
mas vyrų nuogumas jį jaudina ir traukia. Dar nesulaukęs dvidešim- 
ties, jis jau neabejojo, jog jaučia lytinį potraukį gražiems vyrams. 
Vienoje iš savo knygų Ulrichsas pasakoja apie pobūvį, kuriame da- 
lyvavo keletas „dailiai nuaugusių miškininkystės studentų, vilkėju- 
sių gražiomis uniformomis“. „Pobūviui pasibaigus, grįžęs į savo 
kambarį, atsiguliau miegoti [...] vienišas, niekieno nematomas iš- 
gyvenau tikras kančias, mintyse regėdamas anuos dalius jaunuo- 
lius.“ Apie kai kuriuos savo išgyvenimus jis pasipasakojo seseriai, 
tačiau ji buvo nepalenkiama ir liepė prašyti Dievo pagalbos, kad at- 
sikratytų tokių nenormalių jausmų. Viename laiške ji primena bro- 
liui, jog šis anksčiau buvo minėjęs apie savo susižavėjimą viena jos 
drauge. Nepaprastai aiškiai ir poetiškai jis paaiškina seseriai skir- 
tumą tarp savo jausmų vyrams ir moterims: „Tai, ką jaučiau jai, 
[...] tebuvo silpnas it saulė spinduliuojančios meilės atspindys, kaip 
besileidžiančios saulės spinduliuose žaižaruojanti kalno viršūnė yra 
ne saulė, o tik jos atspindys.“ Toji „saulė“, aišku, buvo stipresni bei 
erotiškesni Ulrichso jausmai vyrams.“ 

Ulrichsas gyveno ir rašė tuo metu, kai į seksualinį tos pačios ly- 
ties asmenų ryšį su siaubu buvo žiūrima kaip į „nusižengimą na- 
tūraliai žmogaus prigimčiai“. Remdamasis savo patirtimi, jis iškėlė 
naują, revoliucingą mintį, jog tos pačios lyties asmenų meilė kai ku- 
riems žmonėms yra visiškai natūralus dalykas ir todėl negali būti 
laikoma nusikaltimu arba nuodėme: „Nenatūralios meilės nėra. Jei- 
gu meilė tikra, tai tikra ir tokia žmogaus prigimtis.“ 

1864-1869 metais, prisidengęs „Numa Numantius“ pseudonimu, 
savo lėšomis Ulrichsas išleido monografijų seriją, kurią pavadino 

„Vyrų meilės vyrams mįslės tyrinejimai“.? Kiekviena knygelė turė- 
jo lotynišką arba lotynizuotą pavadinimą, pavyzdžiui, Vindex (Per- 
galė) arba Ara spei (Vilties altorius). Jose Ulrichsas ne tik dėstė sa- 
vo teoriją, bet pateikė biografinės bei autobiografinės medžiagos, fi- 
losofinių diskusijų, net eilėraščių. 

Įsitikinęs, kad lytinis jo potraukis vyrams kyla iš vidaus ir yra 
natūralus, Ulrichsas ištyrė žmogaus lytinių organų formavimąsi 
embriono stadijoje. Išsiaiškinęs, kad nesusiformavusio embriono vy- 
riški arba moteriški lyties organai pradeda formuotis iš to paties au- 
dinio, Ulrichsas neieškodamas įrodymų nutarė, kad ir „siela“ iš pra- 
džių būna nesusiformavusi, todėl žmoguje vėliau gali tapti „vyriš- 
ka“ arba „moteriška“. Ulrichso manymu, įmanomas dalykas, jog 
„anima muliebris virili corpore inclusa“ — moters siela apsigyvena 
vyro kūne. Jis priėjo prie išvados, kad tokie asmenys priklauso „tre- 
čiajai lyčiai“. Ją apibūdinančio žodžio nebuvo, todėl Ulrichsas jį ir 
kitus sukūrė, remdamasis ištrauka iš Platono „Puotos“: 

Jeigu būtų tik viena Afroditė, meilė tebūtų viena, o kadangi yra dvi 
deivės, tai turi būti ir dvi meilės rūšys [...] Vyresnioji, neturinti moti- 
nos, vadinama dangiškąja Afrodite ir yra Urano dukra; jaunesnioji yra 
Dzeuso ir Diones dukra - ją ir vadiname paprastąja [...]. 

Paprastosios Afroditės palikuonys [...] linksta prie moterų meilės 
[...] Bet dangiškosios [kituose vertimuose „Urano“] Afroditės atžalos 
kilusios iš motinos, kurios gimime moteris nedalyvavo [...] Tie, kuriuos 
įkvepia tokia meilė, linksta prie vyrų.? 

Ulrichsas išvedė žodžius Uranier ir Dionder, kurie atitinkamai 
reiškia „vyrus mylintys“ ir „paprasti vyrai“. Vėliau šias sąvokas su- 
paprastino, ir jos virto vyrų homoseksualumą ir heteroseksualumą 
apibūdinančiais žodžiais Urning ir Dioning. Vėliau išleistuose „Ty- 
rimų“ prieduose savo teoriją Ulrichsas išplėtojo ir ilgainiui suklasi- 
fikavo visas įmanomas seksualinės orientacijos rūšis. Moteris, jau- 
čiančias lytinį potraukį moterims, jis pavadino Urningin. Urano-dio- 
ning buvo pavadinti žmonės, kuriuos traukia ir vyrai, ir moterys; 
juos dabar vadiname biseksualais. Ulrichsas sugalvojo dar vieną Dio- 
ning pavadinimą vyrams, kurie Uranismus (homoseksualizmą) lai- 
kinai praktikuodavo nesant moterų - Uraniaster. Dėl visuomenės 
spaudimo moterį vedusį ir heteroseksualų gyvenimą gyvenantį ho- 
moseksuala jis vadino Virilisirt — virilizuotu (maskulinizuotu) ur- 

Titulinis vienos knygelės iš Ulrichso leidinių serijos „Vyrų meilės vyrams mįslės ty- 
rinėjimai“, išleistos „Numa Numantius“ slapyvardžiu, puslapis. (Maloniai sutikus Mi- 
chael A. Lombardi-Nash, Paul J. Nash ir Eckhard Prinz) 

ningu. Vėliau Ulrichsas išskyrė du urningų porūšius: Mannling (vy- 
riskus), homoseksualius vyrus, ir Weibling, sumoteriškėjusius homo- 
seksualus, bet pripažino, kad jie gali skirtis „įvairiausiu laipsniu“. 
Ulrichsas buvo ne akademikas, bet entuziastas, rėmęsis sava pa- 
tirtimi, rinkęs kitų jo pamfletus skaičiusių urningų pasakojimus ir 
aistringai tikėjęs savo idėjų teisingumu. Ulrichsas apie savo idėjas pa- 
sakodavo seksualumo tema rašiusiems medikams, kurie teikdavo sa- 
vo išvadas ir peticijas baudžiamosiose urningų bylose. (Skleisdamas 
savo idėjas, Ulrichsas rėmėsi asmenine patirtimi, todėl apie moteris 
ir lesbianizmą beveik nekalbėjo. Kita svarbi priežastis, matyt, yra ta, jog 
tų laikų visuomenė moterų išgyvenimais, taip pat ir seksualiniais, ne- 
sidomėjo. Tai buvo ir daugumos Sigmundo Freudo darbų silpnoji vieta.) 
XIX a. septintajame dešimtmetyje, tuo metu, kai Ulrichsas rašė 
savo darbus, keliose karalystėse ir autonominėse srityse, vėliau su- 
sivienijusiose į Vokietijos imperiją, „nusikaltimus prigimčiai“ reg- 
lamentavo skirtingi įstatymai. Šiaurinėje Prūsijos karalystėje vyrų 
lytiniai santykiai buvo griežtai paskelbti už įstatymo ribų, tačiau 
kitose vokiškose valstybėse to nebuvo. Po daugybės aneksijų, sutar- 
čių ir puldinėjimų Vokietija galiausiai susivienijo. (Už nuversto sa- 
vo gimtosios srities Hanoverio karaliaus rėmimą Ulrichsas kelis mė- 
nesius praleido kalėjime.) Politinis persitvarkymas ir naujo kodek- 
so kūrimas suteikė keletą progų atsisakyti homoseksualizmą smer- 
kiančių įstatymų. 1867 metais Ulrichsas dalyvavo Miunchene vyku- 
siame Vokietijos teisininkų kongrese. Jam buvo suteiktas žodis - tai, 
matyt, didžiausias Ulrichso laimėjimas, siekiant realiai pakeisti bau- 
džiamąjį Vokietijos kodeksą bei panaikinti bausmes už homoseksu- 
alizmą. Tuo metu, kai Ulrichsas kreipėsi į Vokietijos teisininkus, Ba- 
varija buvo likusi kone vienintelis vokiškas kraštas, kuriame homo- 
seksualizmas įstatymų nebuvo persekiojamas.!9 
Vos Ulrichsas baigė įžanginį savo kalbos žodį, pasigirdo šauksmai 
„Gana!“ Jis mėgino kalbėti toliau, bet švilpimas ir triukšmas salėje 
galiausiai privertė jį palikti tribūną. „Dorovės sumetimais“ Ulrichso 
pasiūlymą delegatai reikalavo atmesti, jo neišklausius ir nesvarsčius, tai- 
gi viskas buvo baigta.!! Ulrichso pastangos reformuoti įstatymus žlugo. 
Ne geriau jam sekėsi paveikti ir medicinos įstaigas. Ulrichsas su- 
sirašinėjo su daugeliu seksualumą tyrinėjusių medikų, taip pat ir su 

garsiuoju patologu Rudolfu Virchowu ir psichiatrais Karlu Westfa- 
lu bei Richardu von Krafft-Ebingu. Ulrichsui pavyko sudominti 
Krafft-Ebinga homoseksualizmo klausimais. Krafft-Ebingas Ulrich- 
sui rašė: „Šioje nepaprastai svarbioje srityje mane domina tik jūsų 
darbuose išdėstytos žinios. 
1886 metais pasirodė nepaprastai didelę įtaką turėjusi Krafft-Ebin- 
go knyga apie „seksualinius nukrypimus“, pavadinta Psychopathia 
Sexualis (ją aptarsime kitame skyriuje). Beatodairiškai atmesdamas 
Ulrichso mintį, jog homoseksualumas žmogui gali būti „įgimtas“, 
Krafft-Ebingas visuose dvylikoje Psychopathia Sexualis leidimų tvir- 
tino, jog homoseksualumas yra išsigimimas ir patologinė žmogaus bū- 
sena. Ulrichsą ir kitus urningus jis laikė apgavikais, siekusiais „pra- 
turtini medicinos žinias beprasmiškais paistalais apie savo ligą“ ?. 
1880 metais, būdamas penkiasdešimt penkerių, Ulrichsas išvy- 
ko į Italiją ir įsikūrė kalnų miestelyje Akviloje. Jis metė rašęs apie 
„uranizmą“ ir ėmė kurti mįslingas apysakas bei pastoralinius eilė- 
raščius, leido informacinį biuletenį lotynų kalba Alaudae (Vyturiai). 

Susirašinėjo ir susitikinėjo su naujosios kartos žmonėmis, kurie vė- 
liau perėmė jau beįsidegantį homoseksualų emancipacijos žiburį - 
Johnu Addingtonu Symondsu ir Magnusu Hirschfeldu. Tačiau Ul- 
richso idėjos tais laikais buvo pernelyg drąsios, taigi 1895 metais, 
sulaukęs septyniasdešimties, jis mirė nuskurdęs ir užmirštas. Tuo 
metu Vokietija tapo imperija ir, nepaisant Ulrichso bei jo šalininkų 
protestų, griežtos Prūsijoje taikytos bausmės už homoseksualizmą 
buvo inkorporuotos į Vokietijos įstatymus ir įsigaliojo visuose vo- 
kiškai kalbančiuose kraštuose nuo Šiaurės jūros iki Alpių kalnų kaip 
baudžiamojo kodekso „175 straipsnis“. 

Nors pseudoklasikinis Ulrichso žodynas ir neprigijo, bet homo- 
seksualinio tapatumo principai buvo pripažinti. Jo sukurta urnin- 
gu sąvoka - „natūralus“ homoseksualas - prieštaravo amžininkų iš- 
keltai minčiai, esą potraukis savo lyčiai yra fizinio ar protinio išsi- 
gimimo arba ligos požymis. Deja, psichiatrijoje vyravo požiūris į ho- 
moseksualizmą kaip į psichinę negalią, ypač Vienos psichiatrijos pro- 
fesoriaus darbuose. (Ne, ne Sigmundo Freudo - su juo susitiksime 
kiek vėliau.) Vėliau vienas žinomas anglų rašytojas, o kitas - jau- 
nas gydytojas išsakė kitokias pažiūras. Su šiais trimis vyrais susi- 
tiksime kito skyriaus puslapiuose. 

XIX a. pabaigoje vokiečių medikai pradėjo spausdinti pranešimus ir 
kurti homoseksualizmo teorijas. Mokslo leidiniuose pasirodė nema- 
žai „studijų“, kuriose buvo smulkiai aprašytas potraukį savo lyčiai 
jautusių žmonių gyvenimas. Deja, Karlo Ulrichso maldavimai su- 
prasti ir vertinti reiškinį objektyviai buvo neišgirsti. „Normalaus ho- 
moseksualizmo“ koncepciją įtakingieji medikų sluoksniai atmetė jau 
pirmuosiuose išspausdintuose mokslo darbuose. 

1870 metais autoritetingame vokiečių psichiatrijos žurnale Archive 
fūr Psychiatrie buvo išspausdinta žurnalo redaktoriaus, vokiečių psi- 
chiatro Karlo Westfalo aprašyta vienos lesbietės ligos istorija. Šiam 
reiškiniui įvardyti Westfalas sukūrė sudėtingą terminą - atvirkščias 
seksualumo jausmas (kontrdre Sexualempfindung). Kitas psichiatras, 
Albertas Mollis, 1891 metais šia tema išleido veikalą Die kontrūre Se- 
xualempfindung, kuriame aprašė daug homoseksualių atvejų. Tačiau 
informacija apie šią „ligą“ dažniausiai būdavo gaunama ne gydytojo 
kabinete, bet, kaip pastebėjo vienas kritikas, „Dr. Mollis [...] rėmėsi 
ne tik asmenine medicinos praktika: jam labai padėjo Berlyno policija, 
pateikusi daug įdomios medžiagos.“! Daug informacijos Mollis sutei- 
kė ir savo kolegai Richardui von Krafft-Ebingui, kuris vėliau išleido 
monumentalų traktatą apie seksą Psychopathia Sexualis. 

XIX a. viduryje ėmusi ryškėti nauja mokslo apie žmonių elgse- 
ną sritis netrukus ėmė tirti ir seksualinę elgseną. Remiantis šios sri- 
ties teisingomis ir neteisingomis išvadomis, aštuoniasdešimt metų 
buvo kuriami sekso teorijos pagrindai ir tiek pat laiko homoseksu- 
alai buvo persekiojami „moksliniu“ pagrindu. 

Sunku perlenkti Psychopathia Sexualis įtaką, kurią šis veikalas pa- 
darė mokslui apie seksą. Galimas dalykas, jog būtent dėl šios kny- 
gos aštuoniasdešimt metų moksliniai homoseksualizmo tyrimai bu- 
vo neatskiriamai susiję su psichinių ligų tyrimais. Beveik kasmet 
Krafft-Ebingas šią knygą išleisdavo pakartotinai. Per septyniolika 
metų - nuo pirmojo jos leidimo 1886-aisiais ir autoriaus mirties 
1903-iaisiais — veikalas buvo išleistas dvylika kartų. Tokios sėkmės 
lydimas, menkai žinomas vokiečių neurologas tapo psichiatrijos pro- 
fesoriumi ir Vienos universiteto psichiatrijos klinikos direktoriumi. 
Didžiulė šios knygos įtaka bei autoritetas Vakarų visuomenėje tapo 
požiūrio į seksualumą kertiniu akmeniu: Bažnyčios kaip aukščiau- 
sio lytinių santykių normų arbitro vaidmenį perėmė psichiatrija. 

Knygą Psychopathia Sexualis sudaro daugiau kaip du šimtai li- 
gos istorijų, atspindinčių „įvairiausias psichopatologines lytinio gy- 
venimo apraiškas“. Tikrai dauguma aprašytų atvejų yra keisti ir pa- 
kankamai patologiški. 17-21 dokumentai yra atstumiantys pasako- 
jimai apie geismo paskatintas žmogžudystes. (17 pasakojimas - apie 
„Džeką prievartautoją“, siautėjusį Londone tik prieš metus iki pa- 
sirodant pirmajam knygos leidimui.) Aprašomas kiekvienas įsivaiz- 
duojamas, dažniausiai sunkiai protu suvokiamas fetišizmo atvejis: 
aistra bateliams ir kojų pėdoms, ožiuko odos pirštinaitėms, nėriniuo- 
toms nosinaitėms, aksominėms suknelėms ir daug kitų. („Fetišizmu“ 
vadinama tokia žmogaus elgsena, kai jį lytiškai traukia koks nors 
daiktas, situacija ar kuri nors kūno dalis, pavyzdžiui, ekshibicioniz- 
mo atveju.) Tarp „Krūtų fetišizmo“ ir skyriaus, kuriame aprašomi 
lytiniai protiškai atsilikusių asmenų nusikaltimai, šimte puslapių 
dėstoma apie „antipatišką seksualinį instinktą“ (Krafft-Ebingas at- 
metė Ulrichso siūlytą terminą „urningai“). Vėlesniuose leidimuose 
vartojamas nežinomo pamfletininko prieš dvidešimtį metų sugalvo- 
tas terminas „homoseksualizmas“. 

Iš tikrųjų tame Psyhopathia skyriuje aprašyti asmenys tam tik- 
ra prasme seksualiai susiję su savo lyties žmonėmis, tačiau jų veiks- 
mai labai įvairūs, todėl reikėjo labai plačios, juos visus apimančios 
sąvokos. Krafft-Ebingo pateiktų aprašymų apie homoseksualus kon- 

tekstas ir smulkmenos aiškiai rodo troškimą pabrėžti keistuolišką 
ir iškrypėlišką pacientų gyvenimo būdą. „Ponas Z“ mėgina nukreipti 
dėmesį nuo homoseksualių savo geidulių, lankydamasis viešnamiuo- 
se, o „P“ nuslopina savo lytinį potraukį vyrams, veda ir susilaukia 
vaikų. Gyvendamas su žmona, tampa impotentu ir kelerius metus 
visai vengia sekso, kol galiausiai suimamas už tai, kad viešame parke 
lytiškai santykiavo su jaunuoliu. Yra keli atvejai, kuriuos šiuolaiki- 
niai psichiatrai tikrai pripažintų kaip psichinės ligos apraišką, ta- 
čiau aprašomi asmenys, be to, yra ir homoseksualūs arba savo sek- 
sualinės orientacijos nesuvokia. Vienas iš ilgiausių, užimantis beveik 
trylika knygos puslapių, yra keistas pasakojimas apie vyrą, kuris sa- 
vo kūne pastebi pamažu ryškėjančius moteriškus bruožus ir kas mė- 
nesį patiria net „menstruacinį diskomfortą“. Keletas kitų pacientų 
turi šizofrenijos požymių, bet viena moteris, matyt, yra lesbietė, ken- 
čianti nuo grįžtamosios psichozinės depresijos. 

Krafft-Ebingas pareiškia, kad jo tikslas - tik „užfiksuoti“ žmo- 
nių seksualinės išraiškos įvairovę, tačiau čia pat imasi aiškinti ho- 
moseksualizmo priežastis. Jis teigia, jog visais be išimties atvejais 
„tokia psichologinio seksualinio potraukio anomalija kliniškai gali 
būti vertinama kaip funkcinio išsigimimo požymis“. Moksliniame li- 
gų tyrinėjime Krafft-Ebingas daug kartų vartoja žodžius „neuras- 
tenija“ bei „neuropatinis“; amžiaus pabaigoje šiais žodžiais būdavo 
apibūdinami asmenys su pašlijusia nervų sistema ir todel laikomi 
nevisaverčiais. Tokių apgailėtinų padarų nervų sistema, kaip buvo 
manoma, anksčiau ar vėliau neišvengiamai turėjo visai pakrikti. 

„Išsigimimo“ teorijos šaknys glūdi XVIII a. pabaigoje, tačiau ši 
teorija labiau prigijo XIX a. viduryje, kai ja remiantis imtos aiškin- 
ti visos žmonių silpnybės nuo idiotizmo (protinio atsilikimo) iki 
miestuose plintančio nusikalstamumo. XIX a. viduryje vyravęs įsi- 
tikinimas, jog beveik visus nusikaltimus padaro „išsigimėlių klasės“ 
žmonės, skatino anglus tremti nusikaltėlius į Australiją. Buvo ma- 
noma, kad iš visuomenės pašalinus „išsigimėlius“, išnyks ir nusikal- 
timai. Dėl urbanizacijos bei industrializacijos išsigimstančios žmo- 
nių padermės sugedimu buvo aiškinamas alkoholizmas, skurdas ir 
net darbininkų judėjimas. (Po kelių dešimtmečių šios idėjos padėjo 
nacių „rasinės teorijos“ pagrindus.) 

Visoje Psychopathia Sexualis tik ir būgnijama apie žmonių išsi- 
gimimą: 

148 atvejis. C. 28 metų, nedirbantis džentelmenas; tėvas neuropa- 
tiškas; motina labai nervinga [...] C. persidavė neuropatiniai požymiai; 
pastebimas lengvas konvulsinis tikas. 

134 atvejis. Ponas Z., paciento tėvas neuropatiškas, naktimis kamuo- 
jamas košmarų. Senelis taip pat buvo neuropatiškas; tėvo brolis idio- 
tas [...] Pacientas turi tris seseris ir vieną brolį. Pastarasis serga mo- 
raliniu pamišimu. 

143 atvejis. Z. 28 metų; tėvas labai irzlus ir nervingas; motina pa- 
tologiškai isteriška. Jis pats nuolat nervingas, iki 18 metų sirgo enu- 
reze [šlapimo nelaikymu], buvo silpnas berniukas. 

163 atvejis. Panelė O., 23 metų. Motinos charakteris labai isteriš- 
kas. Motinos tėvas silpnaprotis. Tėvo šeima nepriekaištinga.* 

Buvo manoma, jog „antipatiškas lytinis potraukis“, lygiai kaip 
alkoholizmas, silpnaprotystė ar idiotizmas, yra nenormalios kūno 
konstitucijos ir silpnos nervų sistemos išraiška. 

Krafft-Ebingas pateikė keletą „įgyto antipatiško seksualinio ins- 
tinkto“ atvejų, kad stiprūs, sveiki individai mokėtų išvengti neuras- 
tenijos ir lytinio iškrypimo. Jis buvo įsitikinęs, jog masturbacija gali 
sukelti antipatišką „sugedusių“ individų lytinį potraukį: „Lytinio po- 
traukio iškrypimai atsiranda dėl neurastenijos, kurią sukelia mas- 
turbacija.“* Skaitant Psychopathia, nėra aišku, kuo „įgytą“ iškrypi- 
mą turintys individai skiriasi nuo „įgimtų“ homoseksualų, išskyrus 
tai, kad pastarieji yra lytiškai bendravę su priešingos lyties asme- 
nimis. Vienas vyras vaikystėje domėjosi berniukais, bet jaunystėje 
suvedžiojo tarnaitę, o studijuodamas universitete, lankydavo viešna- 
mius.* Vėliau užmezgė lytinį santykius su jaunuoliu ir pastebėjo, kad 
„vis rečiau galvoja apie moteris“. Vyras pasakoja apie savo aistrą 
jaunuoliui, kuris atsiliepia į jo draugystę, bet ne į meilę. Jį labai 
slegia tai, kad mintimis apie seksą „suteršė draugystę“. Jis teigia 
negalįs „priskirti savęs prie vadinamųjų homoseksualių vyrų“ ir pa- 
reiškia: „Esu tvirtai įsitikinęs, bent jau viliuosi, kad stipri valia ir 
įgudusio gydytojo pagalba padės man tapti normaliu vyru.“ Šis do- 
ras ir aiškų tikslą turintis jaunuolis, matyt, norėdamas, kad Krafft- 
Ebingas jam pripažintų „įgytą“ homoseksualumą, savo pasakojimą 

pradeda nuo to, kad yra kilęs „iš nepriekaištingos šeimos“. Visi ki- 
ti „įgytą polinkį“ turintys asmenys, atrodo, serga įvairiomis psichi- 
nemis ligomis. 

Biologinių nenormalios kūno konstitucijos priežasčių Krafft- 
Ebingas nežinojo, tačiau buvo įsitikinęs, kad jas galima išsiaiškin- 
ti. Jis manė, jog individai, kuriems antipatiškas seksualumas bū- 
dingas dėl jų konstitucijos, seksualiai aktyvūs tampa anksčiau ir 
jaučia stipresnį lytinį potraukį („šitaip sudėti individai lytinį gy- 
venimą pradeda [...] nenormaliai anksti [...] ir jaučia nenormaliai 
stiprų lytinį potraukį“). Jis pastebėjo, kad „fizinė“ tokių homosek- 
sualų meilė taip pat yra „perdėta ir egzaltuota“, o jie patys linkę į 
neurozes ir, žinoma, „neurasteniją“ bei silpnaprotystę. ° Taigi 
Krafft-Ebingas padėjo „mokslinius“ gėjų stereotipo pagrindus ko- 
ne visam šimtmečiui - homoseksualai yra padidėjusį lytinį potrau- 
kį jaučiantys lėkšti astenikai, nepajėgiantys sukurti brandžių tar- 
pusavio santykių, turintys polinkį į psichines ligas. Savo teoriją jis 
pailiustravo keturiasdešimt trimis pasakojimais, paimtais iš polici- 
jos ataskaitų, protiškai nesveikų žmonių prieglaudų bei savo kole- 
gu psichiatrų stebėjimų, o išvadas grindė miglota „išsigimimo“ te- 
orija ir nuorodomis į „masturbacinę neurasteniją“. 

Atrodo keista, kad Psychopathia Sexualis buvo tokia populiari. 
Tačiau ją išpopuliarino ne Krafft-Ebingo įžvalgų aštrumas, ne stip- 
rus argumentai - jo analizė primityvi, grindžiama neoriginaliomis 
mintimis ir net tuo metu mokslininkų jau buvo kritikuojama. La- 
biau tikėtina, kad knyga buvo graibstoma dėl šiurpių, atstumian- 
čių, tamsiąją gyvenimo pusę atskleidžiančių ir smalsumą kurstan- 
čių pasakojimų. Nuodėmės, apie kurias „krikščionims kalbėti nepri- 
dera“, čia buvo išnarstytos iki menkiausių smulkmenų. Knygoje bu- 
vo pastaba, jog leidinys skirtas gydytojams ir teisininkams, o kny- 
gynuose ją buvo galima įsigyti tik pateikus reikiamus dokumentus. 
Vokiškajame originale ir pirmuosiuose vertimuose lytiniai aktai ap- 
rašyti lotyniškai. Nepaisant to, knyga taip paplito, jog vėlesnius jos 
leidimus Krafft-Ebingas papildė daugelio skaitytojų biografiniais pa- 
sakojimais, atsiųstais iš Anglijos, Rusijos ir Jungtinių Valstijų. 

Krafft-Ebingas naudojosi kitokiais apklausos būdais negu tie, ku- 
riuos taikė Tomas Akvinietis, tačiau priėjo prie tokios pat išvados: 

„natūralus“ yra tik toks seksas, kuriuo siekiama pratęsti giminę (he- 
teroseksualus ryšys). Profesionalai ir paprasti skaitytojai šias idė- 
jas pripažino: nors moksliškai ir nepagrįstos, jos dar labiau sustip- 
rino paplitusį požiūrį į homoseksualus. 

Alberto Mollio knyga apie homoseksualizmą Die contrūre Sexua- 
lempfindung, už Krafft-Ebingo veikalą buvo kur kas pranašesnė. Ab- 
surdišką teiginį, jog masturbacija sukelianti homoseksualizmą, Mol- 
lis atmetė, o išsigimimo bei „neuropatijos požymių“ nelaikė svar- 
biausiomis šio reiškinio priežastimis. Tačiau dėl gilių Mollio sampro- 
tavimų, ypač dėl atkaklaus atsisakymo daryti nepagrįstas išvadas 
apie homoseksualizmo „priežastis“ ir priskirti jį prie psichinių ligų, 
jo veikalas visuomenei atrodė ne toks įtikinamas ir autoritetingas. 
Psychopathia Sexualis šešėlyje tiksliau dalyko esmę atspindintis Mol- 
lio veikalas patraukė kur kas mažiau dėmesio ir buvo sutiktas ne 
taip triukšmingai. Deja, nepaisant visų trūkumų, daugelį metų 
„mokslinio“ supratimo apie homoseksualizmą pagrindas buvo Psy- 
chopathia. Psichiatrija kartu su religija pasmerkė homoseksualus 
kaip atstumtuosius parijus. Net ir šiuolaikinėje psichiatrijoje laiko- 
masi požiūrio, jog homoseksualai yra psichiniai ligoniai, ir tik pas- 
taruoju metu pamažu pradedama tokio požiūrio atsisakyti. Tūkstan- 
čiai homoseksualių vyrų ir moterų paklūsta moksliniais duomenimis 
nepagrįstam „gydymui“. Dar ir šiandien homoseksualams „atkuria- 
mąjį gydymą“ skiriantys gydytojai (apie tai - 15 skyriuje) seka 
Krafft-Ebingo ir Austrijos psichiatro Sigmundo Freudo pėdomis. 

Dabar susipažinkime su dviem Krafft-Ebingo amžininkais, abe- 
jojusiais jo idėjų teisingumu. 


ELLISAS IR SYMONDSAS, SEXUAL INVERSION 
(SEKSUALINĖ INVERSIJA), 1897 


Pirmas reikšmingesnis anglų kalba pasirodęs veikalas apie homo- 
seksualizmą Seksualinė inversija buvo parašytas ir išleistas gana 
keistomis aplinkybėmis, kurias vertėtų aptarti smulkiau. Henry Ha- 
velcokas Ellisas (1859-1939) buvo anglas gydytojas, kurio knygų se- 
rija „Sekso psichologijos tyrimai“ leidžia laikyti jį vienu geriausių 
seksologų angliškai kalbančiose šalyse. Mintis parašyti pirmą šios 

serijos toma jam kilo tuomet, kai vienas gerai žinomas anglų lite- 
ratas pasiūlė drauge parašyti knygą apie „seksualinę inversiją“. 

Johnas Addingtonas Symondsas (1840-1893) buvo viena ryškiau- 
sių XIX a. pabaigos Anglijos asmenybių. Didysis jo darbas - septy- 
ni veikalo Renesansas Italijoje tomai, bet jo plunksnai priklauso ir 
anglų poetų Shelley'io bei Sidney'io, dramaturgo Beno Jonsono ir 
Michelangelo biografijos. Jis parašė nemažai esė rinkinių, eilėraš- 
čių, kelionių apybraižų, literatūros kritikos ir daugybę kitų straips- 
nių literatūros bei meno žurnalams, o Michelangelo eilėraščių, Ben- 
venuto Cellini'o ir grafo Carlo Gozzi'io biografijų vertimai iš italų 
kalbos tuo metu buvo laikomi geriausiais. 

Paties Symondso autobiografija, arba tiksliau - autobiografinės 
apybraižos, kurių jis niekad taip ir nesurinko į vieną tomą, buvo 
išleistos tik 1984 metais. Symondso biografiją, praėjus dvejiems me- 
tams po jo mirties, remdamasis memuarais išleido jo testamento 
vykdytojas H. F Brownas, tačiau Symondso autobiografijos rankraš- 
čių niekam nerodė. Šių memuarų turinį Brownas saugojo visą gy- 
venimą, o prieš mirtį 1926 metais rankraštį testamentu perdavė 
Londono bibliotekai, palikęs nurodymą, jog rankraštis turi būti už- 
antspauduotas ir gali būti paskelbtas tik praėjus penkiasdešimčiai 
metų po Browno mirties. 

1949 metais jo duktė, dama Katherine Furse, gavo Londono bib- 
liotekos Komiteto leidimą perskaityti tėvo memuarus, saugomus 
„virvute perrištus, žalio kartono, 6 colių pločio, 12 colių ilgio ir 18 
colių aukščio dėžėje su užrašu ,J. A. Symondso dokumentai'“ *, ta- 
čiau dėžės turinio ji niekam neatskleidė. 1954 metais bibliotekos pa- 
komitetis iškėlė pasiūlymą sudaryti galimybę „sąžiningiems moks- 
lininkams“ naudotis rankraščiu su sąlyga, kad būtų laikomasi „rei- 
kiamų atsargumo priemoniu“.’ 

Tokio ypatingo slaptumo priežastis ima aiškėti vos pradėjus skai- 
tyti skyrių, pavadintą „Jausmų atsiskleidimas“: 

Pradėjęs rašyti šias autobiografines pastabas, turėjau tikslą kiek 
įmanoma tiksliau aprašyti vieną charakterio tipą, kuris, mano many- 
mu, visai nėra išskirtinis, tačiau dėl įvairių suprantamų priežasčių nie- 
kuomet nebuvo pakankamai gerai ištirtas. Etikos psichologams ir tiems, 
kurie studijuoja psichinę patologiją, norėjau parūpinti medžiagos, pa- 

pasakodamas apie žmogų, neturėjusį jokių nedory kėslų, jokių ištvir- 

kėliškų įpročių, bet visą gyvenimą jautusį aistrą - natūralią, instinkty- 

vią ir sveiką, jo akimis žiūrint, tačiau patologišką ir šlykščią visuome- 
nės, kurioje jis gyvena, požiūriu - nenumaldomą lytinį potraukį vyrams.® 

Symondsas buvo kilęs iš „aukštesniajai visuomenei“ priklausiu- 
sios šeimos, augo Londone, prašmatniame Berklio aikštės rajone, o 
paauglystę ir jaunystę praleido Klifton Hile, gana asketiškame šei- 
mos dvare Bristolyje. Klifton Hilo namų svetainės nuotraukoje ma- 
tyti didelis baldų prigrūstas Viktorijos laikų salonas, prie interjero 
derančios dujinės lempos, tamsaus aksomo apmušalai ir ant didžiulio 
pianino pastatyta kiniška palmė. Nuo ankstyvos vaikystės Symond- 
sas buvo mokamas klasikinių graikų bei lotynų kalbų, išsilavinimą 
gavo Harvardo, vėliau Oksfordo universitetuose. 

Vos palikęs jaukią namų aplinką ir pradėjęs mokytis viešojoje Ha- 
rou mokykloje („viešąja mokykla“ buvo vadinamas privilegijuotas 
ir brangus privatus pensionas kilmingiesiems), berniukas pasijuto 
vienišas ir kitoks negu jo bendraamžiai: 

Jaučiau, kad mano elgesys, susidūrus su bendramoksliais, buvo ki- 
toks [...] Kriketas, futbolas ir raketės man keldavo siaubą, nemėgau 
net fechtavimosi [...] Nemokedavau, kaip kiti berniukai, sviesti akmens 
ar kamuolio. Kad ir labai keista, bet negalėjau išmokti švilpauti taip 


kaip jie. Vis dėlto jokiu būdu nebuvau moteriškas [...]. Dėl to, kad ne- 
mėgau žaidimų, kaltas buvo svajingas ir uždaras mano būdas.? 


Būdamas paauglys, pastebėjo, kad jį jaudina graikų menas ir li- 
teratūra, bet tik vėliau tame įžiūrėjo erotinę potekstę: 


Drauge su ponu Knightu skaitėme „Iliadą“. Pabaigoje radau eilu- 
tes, kurios sujaudino mane iki ašarų. Tai buvo pasakojimas apie Her- 
mj, kuris, apsimetęs mirtinguoju, ėjo susitikti su Priamu: „Lyg jaunas 
princas pirmųjų aušros spindulių nurausvintomis lūpomis, kuomet jau- 
nuolis būna toks žavus.“ Šis graikas manyje pažadino tokią paprastą, 
tačiau tokią nuostabią jaunuolio viziją [...] Šioje frazėje slypėjo visas 
graikų skulptūros menas ir iki tol blankiai mano įsivaizduoto vyriško 
grožio idealas [...] Savo pražydusiu grožiu Hermis atitirpdė giliausias 
[...] mano sielos versmes.!? 


Harou mokykloje, būdamas tik trylikos metų, Symondsas susidū- 
re su tarp mokinių paplitusiu homoseksualizmu, tačiau jam nepati- 
ko „nuogų berniukų pramogos lovoje“. „Brutalūs ir iki koktumo gy- 

vuliški berniukų geiduliai bei jų vulgarumas zeide mano skonį.“ To- 
kioje homoseksualioje aplinkoje Symondsas ,,nesusitepe nei mintimis, 
nei veiksmais“. Jis „įsimylėdavo“ berniukus, tačiau šio jausmo su 
„vulgariais geiduliais“ nesiejo.!! Gluminamas ir slegiamas prieštarin- 
gų emocijų, Symondsas ėmė prasčiau mokytis, pašlijo jo sveikata. 

Būdamas septyniolikos, kartą nuvyko atostogų į Londoną ir ap- 
sistojo pas šeimos draugus. Kad turėtų ką skaityti, jis atsivežė Pla- 
tono „Kario konspektus“ (Cary’s Crib) Viktorijos laikų „Uolos už- 
rašų“ (Cliff Notes) versiją. Vieną vakarą, grįžęs iš teatro, atsigulė 
ir eme skaityti. 

Netyčia atsiverčiau „Fedrą“. Perskaičiau visą iki pabaigos, tuomet 
ėmiausi „Puotos“ ir knygą užverčiau tik tada, kai už mano miegamojo 
lango augančių krūmų šakose jau žaidė saulės spinduliai. [...] 

Harou išnyko ir tapo nereali. Po kojomis pajutau tvirtą pagrindą, 
gavau palaiminimą nuo pat vaikystės mane užvaldžiusiai meilei. Tai bu- 
vo mano žavėjimosi vyrišku grožiu poezija ir filosofija. [...] Dabar su- 
pratau, kad graikų tauta - tikrieji, antikos, graikai - į tokią meilę žiū- 
rėjo rimtai, apgaubę ją moraliniu grožiu, suteikę jai kilnumo. 

Pirmą kartą pajutau, kad mano pojūčių disonansas išsilieja į har- 
moningą skambesį.!Ž 
Po kelių mėnesių viešėdamas namuose, Symondsas beprotiškai 

įsimylėjo trimis metais jaunesnį berniuką, dainavusį Bristolio ka- 
tedros berniukų chore, tačiau netrukus suprato, jog „palaiminimo“ 
vyrų meilei, kurį jis patyrė, skaitydamas Platoną, Viktorijos laikų 
Anglijoje negaus: 

Negalėjau jo vesti; draugystės ryšio, kuris mus sujungtų, visuome- 
nė nepripažino. Taigi pirmoji mano meilė nuėjo niekais. 

Deja, pernelyg gerai žinojau, jog tėvui arba draugams papasakojęs 
apie savo jausmus nesusilaukčiau ne tik užuojautos ir supratimo, o žmo- 
nės ne tik manimi nepatikėtų, bet juos išgąsdinčiau, sukelčiau skaus- 
mo, jie imtų manimi bjaurėtis.!3 
Sulaukęs dvidešimt vienerių, 1861 metais Symondsas vėl „aist- 

ringai“ įsimylėjo jaunuolį, vardu Alfredas Brooke. Šįkart Symond- 
sas neabejotinai juto erotinę aistrą. Jo dėmesys jaunuolį aiškiai jau- 
dino, tačiau Symondsas savo jausmų varžėsi. Po kelerių metų apie 
šį nutrūkusį meilės romaną jis rašė tokiu stiliumi, kuris net Vikto- 
rijos laikų jaunuoliui skamba pernelyg pompastiškai: „Kalbėjausi su 

juo santūriai ir atsisveikinau net nepabučiavęs. [...] Visą naktį ne- 
galiu užmigti, bučiuoju lovą, ant kurios jis sėdėjo, antklodė sumir- 
ko nuo mano ašarų. Iš lūpų vienu metu veržiasi maldos ir keiks- 
mai. [...] Vėlyvą nakties valandą vartausi lovoje. [...] Nuo ilgesio 
virpa visas kūnas, silpsta siela. Trokštu jo visa širdimi, kaip tyro 
šaltinio vandens.“ 4 

Symondsą sulaikė ta pati jėga, kuri ir anksčiau neleido parodyti 
aistringų savo jausmų anam jaunuoliui: „Buvau išmokytas, kad mei- 
lė, kurią jutau Alfredui Brooke'ui, yra nuodėminga. Žinojau, kad vi- 
suomenė ją smerkia. Tuo pat metu žinojau, kad ji man įgimta, ju- 
tau, kad išrauti jos neįstengsiu.“!? 

Kad išsiblaškytų, Symondsas atsidėjo studijoms, tačiau dėl sek- 
sualinio nusivylimo, kaip jis manė, vėl sušlubavo jo sveikata. Gal- 
vos ir akių skausmų kamuojamas jis kreipėsi į gydytojus. Vienas pa- 
tarė „susirasti meilužę arba, dar geriau, vesti“. Matydamas „vienin- 
telę išeitį“ iš savo negalavimų, Symondsas pasinaudojo jo patarimu 
ir po metų, sulaukęs dvidešimt ketverių, vedė.!“ 

„Kai pamačiau, kad corps feminin laukto stebuklo nepadarė, ma- 
ne apėmė didelis nusivylimas“, rašė jis savo vestuvių naktį.!' Per 
kelerius metus Symondsas tampa keturių vaikų tėvu, tačiau pama- 
zu baisedamasis supranta, jog padarė nepataisomą klaidą. Savo me- 
muaruose jis rašo: „tikriausiai didžiausias nusikaltimas mano gy- 
venime buvo vedybos“. Jis nekaltino vien tik savęs: „Vesti mane ra- 
gino tėvas, skatino nuoširdus mano troškimas įveikti nenormalius 
savo polinkius, viltis, kad atgausiu sveikatą.“!* 

Dėl negalavimų gydytojas (jo tėvas) įtarė Symondsui tuberkulio- 
zę, taigi šis ėmė dažnai važinėti į Italiją ir Šveicariją, kur klimatas 
palankiai veikė jo savijautą. Prieš trisdešimtuosius savo gyvenimo 
metus Symondsas pajuto gyvenąs dvilypį gyvenimą: žmona, šeima, 
sėkminga rašytojo bei dėstytojo karjera vienoje pusėje, o kitoje - su- 
sitikimai su homoseksualiais draugais, mažiausiai vienas meilės ry- 
šys su jaunuoliu, reti apsilankymai Londono vyrų viešnamiuose. 
Progresuojant plaučių ligai, Symondsas įtikino žmoną, kad jiems bū- 
tų geriau gyventi atskirai, nes, jo teigimu, chroniškai sergantiems 
asmenims duoti gyvybę vaikams neetiška (tokia „išsigimimo“ teorijai 
būdinga idėja dar madinga). 

Symondsas buvo ne pirmas ir ne paskutinis homoseksualus dvi- 
gubą gyvenimą gyvenęs vyras. Tačiau jį toks gyvenimas labai slė- 
gė. Ši dilema Symondsą glumino, pykino, jis jautėsi jos apsėstas. 
Kaip vienas iš didžiausių savo laiko protų, jis dėjo milžiniškas pa- 
stangas ištirti savo padėtį, suprasti ją ir pagrįsti. Pats to nežinoda- 
mas, Symondsas žengė Ulrichso pėdomis - žmogaus, taip pat nega- 
lėjusio išduoti savo įsitikinimų, kad meilė ir aistra vyrams jam yra 
įgimta ir natūrali, nors visuomenė homoseksualus ir smerkia. Ieš- 
kodamas atsakymo, Symondsas grįžo prie paauglystės metais atrasto 
paguodos ir savo jausmų patvirtinimo šaltinio - senovės graikų li- 
teratūros. 

Viktorijos laikų anglų intelektualai labai domėjosi, net garbino 
graikų filosofiją, poeziją ir meną. Baigiantis XIX a., Britanijos im- 
perija neregėtai išsiplėtė; jai pakluso beveik ketvirtadalis žemės gy- 
ventojų. Britai save laikė Vakarų kultūros pradininkų palikuonimis 
ir peremejais. Tai, matyt, paaiškina stulbinančią lordo Elgino aro- 
ganciją, su kuria, nukėlęs bareljefais išpuoštą Atėnų Partenono fri- 
zą, dėžėse išsiuntė jį Britų muziejų. 

Viktorijos laikų klasicistai Platono, Aristofano, Ksenofonto ir kitų 
užuominas į homoseksualizmą ignoruodavo ir jų nekomentuodavo, 
tačiau Symondsas pradėjo sistemingai jas studijuoti ir parašė aštuo- 
niasdešimt aštuonių puslapių esė Graikų etikos problema (A Problem 
in Greek Ethitcs). 1883 metais jis privačiai išleido dešimt šio pam- 
fleto egzempliorių. 

Pirmoje pastraipoje Symondsas komentuoja reiškinio nepaisymą 
ir kalba apie tai, jog „šiuo klausimu rašantys medikai bei teisinin- 
kai, matyt, nesupranta, kad istorija byloja apie didžią ir labai išsi- 
vysčiusią tautą, kuri homoseksualias aistras ne tik toleravo, bet su- 
teikė joms dvasingumo ir siekė nukreipti jas visuomenės labui.“!? 
Symondsas pabrėžia ne tiek erotinius, kiek estetinius — intelektua- 
lius, pedagoginius bei atletinius — paiderastia, kaip graikai vadino 
eromenos ir erastes tarpusavio santykius (žr. 1 skyrių), elementus 
(„Isimylėjęs graikas, jeigu susidariau teisingą jo įvaizdį, ne tiek sti- 
muliuodavo savo troškimus mintimis apie geidulius, kiek stengėsi 
siela susilieti su nurimusios dvasios stiprybės reginiu“), bet užsime- 
na ir apie vyrų prostituciją bei viešnamius. Lesbiečių erotiniams 

santykiams jis teskiria tris puslapius ir daro išvadą, jog Graikijoje 
„moterų meilė buvo neišsivysčiusi ir negerbiama“. 

Symondsas, matyt, tikėjosi kirsti pirmą stiprų smūgį ir moksli- 
niu išaukštintųjų graikų homoseksualizmo aprašymu pradėti keisti 
Britanijos visuomenės požiūrį į homoseksualus. Tačiau publikuoti 
savo darbą jis delsė. Tikriausiai jį persekiojo tas pats nerimas, ku- 
ris neleido mylėtis su Alfredu Brooke - pasekmių baimė, kad ne- 
tektų patirti tokios gyvenimo katastrofos, kokia netrukus ištiko ki- 
tą anglų rašytoją Oscarą Wilde'ą, nuteistą dvejiems metams sunkių- 
jų darbų už „šlykščius nepadorius veiksmus“ su jaunuoliu.” Tik Vo- 
kietija turėjo griežtesnius įstatymus, tačiau ten jų ne taip griežtai 
buvo laikomasi. Italijoje bei Prancūzijoje asmeniniai, laisva valia 
tarp suaugusių užmegzti lytiniai ryšiai nebuvo baudžiami įstatymu. 
„Graikų etikos problemos“ už artimiausių draugų ratelio ribų nie- 
kas neskaitė dar daugelį metų. 

1886 metais pasirodė Psychopathia Sexualis. Symondsas ją įsigi- 
jo tikriausiai padedamas tėvo. Jis susipažino su kitų vokiečių medi- 
kų dokumentais, taip pat su prancūzų, italų ir rusų autorių darbais. 
Didžiausią įspūdį jam padarė Ulrichso pamfletai, o 1891 metais bū- 
damas Šveicarijoje, aplankė Italijos Alpėse skurdžiai gyvenusį senu- 
ka, vos besivertusį iš „mažo lotyniško laikraštėlio“.ž! 

1891 metais Symondsas parašė dar vieną pamfleta - „Šių laikų 
etikos problema“ (A Problem in Modern Ethitcs), kuriame aptarė ir 
išanalizavo įvairiausias homoseksualizmo teorijas. Privačiai buvo iš- 
spausdinta penkiasdešimt egzempliorių, kurie buvo išdalyti rinkti- 
niam žmonių ratui su prašymu knygeles grąžinti su paraštėse pa- 
žymėtomis savo pastaboms. 

Rengdamas spaudai „Šių laikų etiką“, Symondsas įsitikino, kad 
savo darbą gali pateikti platesnei auditorijai. Jis taip pat suprato, 
kad neturėdamas mediko kvalifikacijos, negali tikėtis, kad į jo dar- 
tai. 1890 metais jis pradėjo susirašinėti su Havelocku Ellisu, beveik 
dvidešimčia metų jaunesniu gydytoju, kuris labai domėjosi literatū- 
ra bei antropologija. Ellisas jau buvo parašęs keletą straipsnių lite- 
ratūros žurnalams ir esė rinkinį apie literatūros veikėjus, pavadin- 
tą „Naujoji dvasia“ (The New Spirit). Symondso dėmesį ypač patrau- 

kė Elliso esė apie Walta Whitmana. Symondsas labai domėjosi Whit- 
mano kūryba. Jį ypač žavėjo homoerotiniai „Calamus“ įvaizdžiai iš 
eilėraščių rinkinio Žolės lapai (Leaves of Grass). Symondsas pasiū- 
lė Ellisui bendromis pastangomis parašyti knygą apie „seksualinę 
inversiją“. Jis rašė: „Esu beveik įsitikinęs, kad šis klausimas netru- 
kus susilauks didelio dėmesio, ir kad pirmieji darbai šioje srityje pui- 
kiai pasitarnaus žmonijai.“ Ellisas jo pasiūlymą priėmė. Perskaitęs 
„Graikų etikos problemą“ ir medžiagą, kuri netrukus turėjo pasi- 
rodyti „Šių laikų etikos problemos“ pavadinimu, Ellisas sudarė bū- 
simos knygos planą, kuriame šiems Symondso darbams buvo skir- 
ta po skyrių. Jau buvo susitarta dėl knygos parašymo ir abu jau bu- 
vo emesi darbo, bet penkiasdešimt trejų metų Symondsas Romoje 
staiga mirė nuo plaučių uždegimo. 

Ellisas pats užbaigė knygą, tačiau Symondso darbą perkėlė į iš- 
našas ir du priedus: „Graikų etikos problema“, kurią išspausdino 
visą, ir Symondso esė, pavadintą „Ulrichso pažiūros“. Baigęs kny- 
gą, Ellisas susirūpino dėl padarinių, kuriuos galėjo sukelti knygos 
apie homoseksualizmą išleidimas - Anglijoje, kur Oscaras Wilde'as 
kalėjo už homoseksualizmą, Seksualinė inversija nebūtų toleruoja- 
ma. Ellisas susisiekė su leidėju Leipcige, išleidusiu kelis jo darbus 
vokiečių kalba, ir 1896 metais Seksualinė inversija, Vokietijoje išleis- 
ta pavadinimu Das kontrūre Geschlechtgefūhl, beveik neatkreipe vi- 
suomenės dėmesio. Šitaip nutiesęs kelią, Ellisas kreipėsi į leidėją An- 
glijoje, tačiau šis knygą atmetė. Kitas mėginimas Ellisui pavyko ir 
Seksualinę inversiją su Elliso bei Symondso pavardėmis 1897 me- 
tais išleido leidykla „Wilson & MacMillan". 

Dar nespėjus nudžiūti rašalui nuo pirmo angliškojo Seksualinės 
inversijos leidimo puslapių, Symondso literatūrinio testamento vyk- 
dytojas Horatio Brownas pranešė Ellisui, jog Symondsų šeima rei- 
kalauja tituliniame puslapyje nespausdinti Symondso pavardės ir 
niekur knygoje jos neminėti. Brownas išpirko visus pasirodžiusius 
knygos egzempliorius (vis dėlto keli pro jo rankas praslydo) ir juos 
sunaikino. Tais pačiais metais išėjo kitas knygos leidimas, kuriame 
„Graikų etikos problemos“ nebebuvo, „Ulrichso pažiūros“ buvo pri- 
skirtos paslaptingam autoriui „Z“, o kiti Symondso darbai buvo nu- 
rodomi kaip rašyti „vieno iš [Elliso] korespondentų“?ž. Medikų ra- 

tas, kuriam Ellisas knyga kaip tik ir skyre, naujajj Seksualines in- 
versijos leidimą priėmė ramiai. 

Ellisas jautė ne mažesnį vidinį diskomfortą, kaip ir nemalonu- 
mą, kilusį dėl konflikto su Symodsų šeima. Audra kaupėsi ir ne- 
trukus virto tikru skandalu. 1898 metų gegužės 27 dieną į vieną 
Londono knygyną užsuko policijos detektyvas ir už dešimt šilingų 
nusipirko Seksualinę inversiją. Po keturių dienų knygų pardavėjas, 
dvasininko sūnus George'as Bedborough buvo suimtas ir apkaltin- 
tas nepadorios literatūros platinimu. Radikaliųjų intelektualų gru- 
pė, kuriai priklausė ir ne toks radikalus George'as Bernardas Shaw, 
apginti Bedborough sudarė „Laisvos spaudos gynybos komitetą“. 
Laikraščiai kelias savaites mirgėte mirgėjo šio įvykio aprašymais. 
Po penkerių skausmingų Elliso būgštavimų mėnesių (jis byloje ne- 
buvo kaltinamas) įvyko Bedborough teismas. Jam buvo paskelb- 
tas nuosprendis „už nešvankų, nepadorų, nuodėmingą ir skanda- 
lingą šmeižtą“. Elliso advokatas (iš tos pačios firmos, kuri gynė Os- 
carą Wilde'ą) apsaugojo jį net nuo reikalo liudyti, tačiau Ellisą ši 
byla taip sukrėtė, kad jis nebesutiko Anglijoje spausdinti nei per- 
žiūrėto Seksualinės inversijos leidimo, nei vėliau parašytų penkių 
Sekso psichologijos tyrimų tomu.” 

Kas gi toje knygoje buvo taip neįprasta? Galima pamanyti, kad 
iš tokį sambrūzdį sukėlusios knygos puslapių veržte veržėsi nejti- 
kėtinai nauja informacija, nepaprastos įžvalgos arba negirdėtos iš- 
vados. Tačiau Seksualinė inversija yra mokslinė, apgalvota ir san- 
tūri istorijos bei literatūros apžvalga, joje pateikiamos kai kurios to 
laikotarpio sociologinės pastabos, ligų istorijos ir teorinė diskusija. 
Trisdešimt viena ligos istorija yra klinikinės, dažnai pasikartojan- 
čios biografijos, kurios tikrai kelia nuobodulį, palyginti su Krafft- 
Ebingo pakrikusių „iškrypėlių“ kančių aprašymais. 

XXXI atvejis - panelė H., 30 metų [...] Būdama 13 metų, ji susizave- 
jo bendramoksle, dailia, koketiška mėlynake mergaite ilgais šviesiais 
plaukais. Savo susižavėjimą ji reiškė, stengdamasi kaip nors tai mergai- 
tei pasitarnauti, nuolatos apie ją galvodavo, o sulaukusi net menkiausio 
jos dėmesio, jausdavosi labai pamaloninta. Būdama 14 metų, panašią aist- 
rą ji jautė savo pusseserei; nekantraudama laukdavo jos apsilankymo, o 


ypač tų retų progų, kai tekdavo šalia pusseserės miegoti. Tuomet ji taip 
susijaudindavo, kad negalėdavo užmigti, tačiau šis susijaudinimas nebuvo 

samoningas lytinis susijaudinimas. 15 ar 16 mety jsimylejo kita pusse- 
sere. Su Sia mergaite ji išgyveno daug malonaus jaudulio akimirkų. Jos 
kūnas imdavo drebėti, vos pusseserė paliesdavo jai kaklą; dabar ji tai lai- 
ko seksualiniu susijaudinimu. Būdama 17 metų, aistringai žavėjosi ben- 
dramoksle, dailia paprasta mergaite, kurią nepaprastai idealizavo ir su- 
dvasino [...] Sulaukusi 19 metų, baigdama mokyklą susipažino su maž- 
daug tokio pat amžiaus mergina, kuri buvo labai moteriška, bet vyrams 
potraukio beveik nejautė. Ši mergina labai prie jos prisirišo ir ėmė siek- 
ti jos meilės. Netrukus panelę H. ši meilė patraukė iš dalies todėl, kad 
suvokė jos stiprumą, o netrukus užsimezgė ir intymūs ryšiai [...]. Viena 
su kita jos elgėsi taip, kaip elgiasi meilužiai, tačiau savo ryšį nuo žmo- 
nių slėpė, kaip tik įstengė. Šie santykiai truko kelerius metus ir būtų 
trukę ilgiau, jeigu panelės H. draugė, skatinama religinių bei moralinių 
įsitikinimų, nebūtų nutraukusi fizinių santykių. 


IV atvejis. - „Tėvai mane auklėjo labai griežtai ir sveikai. Jie abu 
priklausė viduriniajai klasei ir buvo geros sveikatos. Šeimos dokumen- 
tuose neradau jokių išsiskiriančių polinkių į nenormalią ar liguista elg- 
seną, beprotyste ar kūno iSsigimima. [...] 

Būdamas aštuonerių ar devynerių metų, gerokai prieš atsirandant 
lytiniam potraukiui, jaučiau draugišką potraukį savajai lyčiai, o pasi- 
baigus lytinio brendimo laikotarpiui tai virto aistringos meilės pojūčiu, 
kurio neišreiškiau, kol sulaukiau dvidešimties. [...] Aistra savajai lyčiai 
skleidėsi pamažu, niekieno neveikiama iš išorės. [...] Savo seksualinės 
prigimties nesupratau. [...] Ištisas dienas galvodavau apie savo drau- 
gus - kartais savo amžiaus berniukus, kartais vyresnius, o vieną kartą 
tai buvo mokytojas, - svajodavau apie juos naktimis, bet pernelyg bu- 
vau įsitikinęs esąs pabaisa, kad imčiausi kokių nors veiksmingų žygių. 
Vėliau viskas kartodavosi, bet ilgainiui, nors ir negreit, supratau, kad 
tokių kaip aš yra ir daugiau. Su keliais susidraugavau, ir ėmiau ret- 
karčiais su jais miegoti, taip patenkindamas savo nenumaldomą glamo- 
nių poreikį. [...] Tačiau prieš tai vieną ar du kartus slopinama aistra 
ir kančia mane taip slėgė, kad vos neišprotėjau.“?* 


Elliso aprašomų vyrų ir moterų pastovumas ir tai, kad savo jaus- 
muose jie neįžvelgia nieko keisto ar ekscentriško, žinoma, yra svar- 
biausias Seksualinės inversijos atradimas. Čia, kaip knygoje Psycho- 
pathia Sexualis, nesisvaidoma akmenimis į visokiausius pasibjaurė- 
tinus ir absurdiškai keistus sutvėrimus, vargais negalais stengian- 
tis išlikti po priedanga; skaitant Seksualinę inversiją, priešingai — 
„iškrypėliai“ atsiskleidžia kaip visai normalūs asmenys. 3 skyriuje 
pats Ellisas teigia: „Šias [istorijas] girdėjau pats; jas man pasakojo 

ne kalėjimų ar prieglaudų jnamiai; daugeliu atvejų šie žmonės del 
[...] įgimto savo potraukio niekuomet nėra kreipęsi į gydytoją. Jie 
gyvena kaip eiliniai, neretai garbingi visuomenės nariai.“?? 

Tai buvo radikali nauja mintis: homoseksualai niekuo ypatingu 
nuo kitų žmonių nesiskiria, išskyrus sekso partnerių pasirinkimu. 
Įdomu paspėlioti, kuriam iš autorių priklauso ši mintis. Tekstas El- 
liso parašytas pirmuoju asmeniu, bet išnašose, kur kalbama apie Mi- 
chelangelą arba Waltą Whitmaną, girdėti Symondso balso aidas. Ar 
tikrai galutinėje versijoje Ellisas būtų akcentavęs, jog homoseksua- 
lai yra normalūs žmonės, jeigu Symondsas nebūtų jaunojo gydytojo 
paskatinęs gerai šį reiškinį ištirti? Viename paskutiniųjų priešmirti- 
nių laiškų Edwardui Carpenteriui, homoseksualiam anglų rašytojui, 
kuris su savo partneriu gyveno nesislapstydamas, Symondsas apta- 
ria galimybę bendradarbiauti. Jis rašo, kad jo ir Elliso nuomonės, kar- 
tu rašant knygą, „pagrindiniais klausimais“ sutampa. „Vienintelis 
mūsų skirtumas yra tas, kad jis per daug linkęs laikytis neuropatijos 
teorijos aiškinimų, bet aš tai sumažinu iki minimumo.“* 

Aiškindamas homoseksualizmą, Ellisas išsivertė be „išsigimimo 
teorijos“. Iš tikrųjų jis ją sumenkino pareikšdamas, jog žodis „išsi- 
gimimas“ netrukus „iš mokslinės terminijos visai išnyks ir liks tik 
literatūriniu arba žurnalistiniu plūdimusi“*'. Ellisas atmeta ir 
Krafft-Ebingo mintį, jog masturbacija sukelia homoseksualizma.”® 
Tvirtindamas, kad „tokie polinkiai [išryškėja] iki brendimo laiko- 
tarpio [...] dažniausiai amžiaus tarpsnyje nuo septynerių iki devy- 
nerių metų“??, jis aplenkia vėlesnius tyrinėtojus. Mintis, jog polin- 
kis į homoseksualizmą yra įgytas, o ne įgimtas reiškinys, Ellisui ke- 
lia abejonių, o „sugestijai“ jis neteikia didelės reikšmės. Visiškai ne- 
atmesdamas vaikystės įspūdžių vaidmens (juos vadina „jaudinančiu“ 
homoseksualizmu), Ellisas rašo: „Sugestijos sėkla sudygsta tik jai pa- 
lankioje dirvoje.“ Kalbėdamas apie homoseksualizmą, jis, matyt, pir- 
masis ėmė vartoti žodį „latentinis“.*? 

Besikuriančio embriologijos mokslo atradimas, kad žmogaus emb- 
rione pastebėti rudimentiniai, dar neišsidiferencijavę lytiniai orga- 
nai, taigi „ankstyvoje vystymosi stadijoje lyties nustatyti neįmano- 
ma“, Ellisui buvo žinomas. Jo formuluotė apie homoseksualizmo kil- 
mę stulbinančiai artima šiuolaikinei teorijai, pagal kurią vystymo- 

si veiksniai veda prie „organizmo modifikacijos [taip], kad jis labiau 
negu normalus arba vidutinis organizmas prisitaiko jausti lytinį po- 
traukį savo lyčiai“?!. Ši visiškai nauja prielaida apie įgimtą, aplin- 
kos bei pojūčių veikiamą polinkį šiandien tebėra pagrindinė įvairiau- 
sių žmogaus požymių - nuo ūgio ir seksualinės orientacijos iki in- 
teligencijos — teorijos koncepcija. 

Ellisas ragino atsisakyti įstatymų, kuriais baudžiama už homo- 
seksualizma, ir prieštaravo jo „gydymui“. Pastangoms „gydyti“ sek- 
sualinę inversiją jis priešinosi, nes manė, jog „išgydyti“ jos papras- 
čiausiai neįmanoma. Ellisas tvirtino, jog priešingi gydytojų tvirti- 
nimai tėra pernelyg didelis savęs reklamavimas, o į pranešimus apie 
„Išgydytuosius“ žiūrėjo skeptiškai. „Išgydytų“ homoseksualų vedy- 
bas jis laikė beviltišku apsimetinėjimu, kylančiu iš laikinai homo- 
seksualų nuslopinto potraukio savo lyčiai, paklūstant praktikuojan- 
čių gydytojų autoritetui ir įtaigai. „Regimas pasikeitimas tėra pa- 
viršinis, o homoseksualas, kaip ir jo žmona, atsiduria dar beviltiš- 
kesnėje padėtyje negu iki tol.“** 

Homoseksualizmo „normaliu dalyku“ Ellisas nelaikė, tačiau Sek- 
sualine inversija labai padėjo į potraukį savo lyčiai pažvelgti ne to- 
kiu patologišku aspektu. Nuo seksualumo nuplėšti paslapties skrais- 
tę Sekso psichologijos tyrimuose Ellisas mėgino tuo metu, kai mas- 
turbaciją vis dar buvo įprasta laikyti beprotystės priežastimi ir būgš- 
tauta, kad plintantys gimstamumo reguliavimo metodai gali sužlug- 
dyti civilizaciją. Vis dėlto Ellisas buvo savo laikų žmogus, o Britų 
imperijos soste tebesedejo Viktorija.** Homoseksualus ryšys, palygin- 
ti su heteroseksualia santuoka, Ellisui atrodė pernelyg radikalus da- 
lykas, nors jo draugas, rašytojas Edwardas Carpenteris, tokį ryšį pa- 
laikė ilgus metus. „Graikų meilę“ bei Walto Whitmano poezijoje ap- 
dainuotą „vyrišką meilę“ Ellisas laikė įkvepiančiu sveiko homoero- 
tinio seksualumo pavyzdžiu, tačiau buvo santūrumo šalininkas. Sun- 
ku patikėti, kad Symondsas būtų pritaręs baigiamajame žodyje El- 
liso išsakytiems patarimams, kaip homoseksualai galėtų laimingai 
ir sveikai gyventi: „Apsigimusio homoseksualo idealas turėtų būti 
skaistybė, o ne seksualumas. Jis gali neturėti l’homme moyen sen- 
suel (paprastam geidulingam žmogui, pranc. — vert. past.) reikalin- 
gų savybių, tačiau gali išsiugdyti šventajam būdingų bruožų.“*? 

Nepaisant viso atsargumo, Seksualine inversija buvo revoliucin- 
ga knyga pirmiausiai todėl, kad joje buvo surinktos ne sergančių in- 
dividų „ligos istorijos“, o gyvenimiški eilinių žmonių pasakojimai, 
kurie taip ir būtų likę neišgirsti. Nė vienas mokslininkas iki pat Al- 
fredo Kinsey'aus, po penkiasdešimties metų rašiusio apie Amerikos 
vyrus, seksualumo neatskleidė taip kasdieniškai ir be išankstinio nu- 
sistatymo. 

Tikriausiai vienintelis radikalesnis mąstytojas apie homoseksu- 
alizmą Elliso laikais Vokietijoje buvo Magnusas Hirschfeldas - gy- 
dytojas psichiatras, įsteigęs Mokslinį humanitarinį komitetą, rėmusį 
Vokietijos homoseksualų išsivadavimą, o Berlyne jo įsteigtas Seksu- 
alinio mokslo institutas tapo visų seksualumo rūšių tyrimo tarptau- 
tinio masto centru (žr. 16 skyrių). Hirschfeldo kvietimas suteikti ho- 
moseksualams lygias teises prieš įstatymą buvo ignoruojamas iš da- 
lies todėl, kad jis buvo žydas, bet labiausiai todėl, kad pasiskelbė pats 
esąs homoseksualas. 

Vėlesniais metais Anglijoje ir Jungtinėse Valstijose Ellisas tapo 
labai įtakingas, o jo knygos suardė Viktorijos laikų tylą ir apie sek- 
sualumą sukėlė diskusijas. Jo kvietimas suprasti homoseksualizmą 
galėjo padaryti daug didesnę įtaką, jeigu Elliso idėjų nebūtų nušla- 
vusios dviejų į pasaulio sceną įžengusių žmonių mintys. Jos homo- 
seksualams buvo labai nepalankios. Abu jie gimė Austrijoje, vienas 
jų buvo gydytojas filosofas, o kitas - politikas. Sigmundas Freudas 
sukūrė psichoanalizę, o Adolfas Hitleris - rausvąjį trikampį. 


4 skyrius 
Moterų balsai 


Raštuose, bylojančiuose apie praėjusių amžių įvykius, žmones ir jų 
patirtį, moterų balsai vos girdimi. Rečiausiai girdėti tų moterų bal- 
sai, kurių seksualinis gyvenimas buvo susijęs su kitomis moterimis. 
Viduramžiais skaityti bei rašyti mokėjo beveik vien tik vienuoliai, 
todel išlikę tų laikų rašytiniai šaltiniai apie tos pačios lyties asme- 
nų tarpusavio santykius kalba tik apie vyrus. Tačiau net ir šiuose 
raštuose retkarčiais galima rasti užuominų apie lytinius moterų tar- 
pusavio santykius. Viename laiške šv. Augustinas primena vienuo- 
lėms, kad viena kitą jos turi mylėti dvasiškai, o ne kūniškai, taip 
pat įspėja, kad „viena su kita gėdingai nežaistų“.! 

Laimė, keli rašytiniai šaltiniai, liudijantys apie moterų tarpusa- 
vio meilę, išliko. Bavarijoje, Tegersės vienuolyne rastame rankrašty- 
je yra keli eiliuoti vienuolės laiškai, kuriuos ji rašė kitai vienuolei. 
Juose ji jausmingai atskleidžia išsiskyrimo su mylimąja skausmą: 

Kiek man jėgų turėt, kad tai ištverčiau, 
Kad kantrai kęsčiau, kol tavęs nėra? 
Ar melsti man akmens kantrybės, 

Kad laukčiau, kol sugrįši tu? 

Liūdžiu nuolat ir dieną aš, ir naktį, 
Lyg rankos arba kojos netekau. 

Visa, kas širdį džiugino ir guodė, 

Lyg purvas, limpantis prie kojų, 

Man be tavęs atrodo. 

Akis užtemdė ašaros, nutilo mano juokas, 
Sirdis jau niekuo nesidžiaugia. 

O kai prisimenu aš bučinius tavuosius 

Ir žodelius meilius, kuriuos tarei, kai glamonėjai 
Mažytes mano krūtis, 

Aš noriu mirt, nes nematau tavęs. 

Ką dar pridurti aš galiu? 

Greičiau sugrįžki, mano meile! 

Nebeužtruki kelyje; 

Zinai, kad be tavęs nebegaliu ištverti. 

Sveika būk. 

Nepamiršk manęs.“ 

Amžininkai dažnai nuodugniai aprašydavo žymesnių moterų gy- 
venimą. Jų raštuose retkarčiais randame pakankamai aiškių liudi- 
jimų apie garsių moterų homoseksualinę orientaciją. 

Paskutinė Stiuartų dinastijos valdovė Anglijos karalienė Ona tu- 
rėjo „favoritę“, kaip ir jos pirmtakas Eduardas II. Penkerių metų 
ji buvo supažindinta su dešimtmete vienos iš pamotės freilinų duk- 
terimi Sara Jennings. Tarp jų užsimezgė ryšys, trukęs beveik pen- 
kiasdešimt metų. Salisburio vyskupas vėliau rašė, jog „Sara Prin- 
cesės yra taip mylima, jog atrodo, lyg būtų užvaldžiusi visas jos min- 
tis ir širdį.“ 

Paauglystėje jos abi buvo beveik neišskiriamos, tačiau santuoka 
buvo neginčytinas dalykas, taigi sulaukusios deramo amžiaus, abi 
turėjo paklusti visuomenės reikalavimui. Ona ištekėjo už gana nuo- 
bodaus Danijos princo Georgo, o Sara tapo ambicingo karininko 
Johno Churchillio žmona. Nepaisant to, Ona rašė ledi Sarai: „Mus 
gali išskirti tik mirtis. Jei taip nutiktų, aš visuomet būsiu tavo.“* 
Gyvendamos atskirai, jos vis tiek susirašinėjo, laiškus pasirašyda- 
mos „p. Morley“ (Ona) ir „p. Freeman“ (Sara) slapyvardžiais. Sen- 
timentalūs Onos laiškai Sarai, pavyzdžiui, „Sunku apsakyti, kaip 
aistringai esu tava“?, atskleidžia stiprią meilę Sarai, kurios neuž- 
gožia nė tai, kad abi turėjo vyrus. (Sara primygtinai reikalavo, kad 
perskaičiusi Ona jos laiškus sudegintų. Netrukus paaiškės tokio jos 
reikalavimo priežastys.) 

1702 metais sėdusi į sostą, Saros vyrui Johnui Churchilliui Ona 
suteikė pirmojo Marlboro hercogo titulą, o Ispanijos sosto įpėdinys- 
tės kare prieš Prancūziją padarė jį savo kariuomenės vadu. Kai 
Churchillis Blenheimo mūšyje sutriuškino prancūzus, Ona Churchil- 

liams padovanojo penkiolikos tūkstančių akrų žemės valdas Oksford- 
šire, kuriose valstybės sąskaita vėliau buvo pastatyti nuostabūs 
Blenheimo rūmai. Nepaisant Onos dosnumo, del iškilusių politinių 
jųdviejų šeimų nesutarimų abi moterys viena nuo kitos vis labiau 
tolo. Sara Churchill vis labiau rūpinosi vyro karjera ir vaikų ateiti- 
mi ir vis mažiau laiko praleisdavo su Ona, kurios sveikata po kelių 
nėštumų smarkiai pašlijo. 

Ona mėgino rasti paguodą jaunesnės Saros pusseseres Abigailės 
Hill širdyje. Onos kambarinės vietą Hill padėjo gauti ledi Sara, ta- 
čiau dabar jos protežė tapo priešininke. Kilo nemalonus konfliktas. 
Stengdamasi priversti Oną išsižadėti Hill, ledi Sara griebėsi vis bjau- 
resnių būdų. Karalienei ji siuntinėdavo sostinėje plintančias nešvan- 
kias daineles, kuriose Ona buvo vadinama lesbiete.' 1708 metų rug- 
pjūčio mėnesį ant Šv. Povilo katedros laiptų Ona ir Sara viešai lie- 
jo savo pagieza viena kitai. 

Ledi Sara elgėsi vis šiurkščiau, tačiau Ona buvo labai prie jos 
prisirišusi, todėl pakvietė į Kensingtono rūmus susitaikyti. Ledi Sara 
pateikė jai daugybę reikalavimų ir, neįtikėtinas akiplesiskumas, jei 
jie nebus patenkinti, pagrasino viešai paskelbti Onos laiškus. Ona 
išvarė ledi Sarą iš dvaro (galėjo uždaryti ją ir į Tauerį), Churchil- 
liai išvyko gyventi į užsienį, o į Angliją sugrįžo 1714 metais, pra- 
ėjus trims dienoms po keturiasdešimt devynerius metus išgyvenu- 
sios Onos mirties.® 

Apie karalienės Onos ir Marlboro hercogienės seksualinius ry- 
šius aiškiai bylojančių dokumentų beveik nėra, todėl kai kurie isto- 
rikai (kaip Saros palikuonis seras Winstonas Churchillis) didelio dė- 
mesio į juos nekreipė, tačiau Onos laiškai Sarai ir aistringa meilė 
jai bei Abigailei liudija, jog stiprus potraukis moterims buvo svarbi 
ir tikriausiai dominuojanti jos jausmų pasaulio dalis. 

Nekyla abejonių dėl kitos kilmingos anglės, gimusios praėjus 
beveik šimtui metų po karalienės Onos ir ledi Saros santykius 
nutraukusio ginčo, seksualinių polinkių. Anne Lister išvydo pasau- 
li 1791 metais Anglijos mieste Halifakse, kilmingoje Jorkširo šei- 
moje. Mirus keturiems jos broliams, sulaukusi dvidešimt dvejų me- 
tų, ji paveldėjo Listerių šeimos dvarą Sibden Hola. Anne paliko 
daugiau kaip šešis tūkstančius šešis šimtus savo dienoraščio pus- 

lapių, prirašytų pačios sukurtu šifru. Ilgus amžius Halifakso archy- 
ve dūlėjusius dienoraščius iššifravo ir perrašė atsidavusi anglų ar- 
chyvarė Helena Whitbread. Šis keistas dokumentas byloja apie 
XIX a. pradžioje Jorkšire gyvenusios moters gyvenimą ir meilę ki- 
toms moterims.“ 

Lister buvo puiki jojikė, energinga keliauninkė, taikli šaulė, la- 
bai mėgo vyriškus kaimo laisvalaikio užsiėmimus, todėl Halifakso 
1° Jos gyvenimo 

miestiečiai ją pravardžiavo „džentelmenu Džeku 
meilė buvo kilminga moteris iš Jorko Marianna Belcome, mažiau 
negu metais vyresnė už Anne. Kai jos susipažino ir netrukus tapo 
meilužėmis, Lister buvo dvidešimt vienerių. Idiliškais tarpusavio 
santykiais jos mėgavosi keletą mėnesių, tačiau kai Marianna 1816 
metais ištekėjo už Charleso Lawtono, turtingo žemvaldžio iš kaimy- 
ninio Čelširo, jų ryšys staiga nutrūko. Lister savo skausmą patikė- 
jo dienoraščiui: „Kada, kaip ji ištekėjo [...] O, tai amžiams sugriovė 
stebuklingą mano tikėjimą. Kaip tai, nepaisant meilės, išsklaidė bur- 
tus, atskleidusius pačią mano esmę.“!! Moterys retkarčiais susitik- 
davo, o Lister ir toliau rašė Mariannai aistringus laiškus, tačiau jų 
santykiai nebebuvo tokie kaip anksčiau. Moterys vylėsi, jog beveik 
trisdešimt metų už jas vyresnis Charlesas netrukus mirs ir jos, su- 
jungusios savo turtus, galės gyventi drauge. 

Laiškas, kuriame jos kūrė šį planą, 1817 metų pavasarį pakliuvo 
į Charleso Lawtono rankas. „Mes gyvename nuolatinėje baimėje, 
o [Mariannai] jis visai uždraudė rašyti man laiškus. Dieve, padėk 
tiems, kurie šalia tokių žmonių gyvena“, rašė Lister.!ž Kurį laiką 
tenkinosi dviem laiškais per mėnesį: „Kol aprims [Charleso] pa- 
vydas, kol jis nustos tikrinęs laiškus ir kol galėsime jaustis sau- 
gesnės““. Ji sugalvojo šifrą ir Mariannai ėmė rašyti šifruotus laiš- 
kus. Emusis tokių atsargumo priemonių, jos laiškai tapo dar aist- 
ringesni: „Mere, negalima abejoti meile tos, kuri taip ilgai ir kan- 
triai laukė. Tu teiki man visą mano taip trokštamą laimę ir aš, 
prigludusi prie širdies, kurią jaučiu kaip savąją, kuri mane guo- 
džia ir brangina, būsiu jai ištikima ir nuo tos akimirkos visi ma- 
no troškimai ir mintys priklausys tik manajai žmonai [...] Mere, 
švelnūs mūsų santykiai bevardžiais saitais sujungia mus į vieną, 
todėl jaučiu, kad esi mana.“ “ 

Nepaisant ištikimybės priesaikų, Lister buvo pernelyg aistringa, 
kad ilgą laiką pasitenkintų vien tik susirašinėjimu ir retais susiti- 
kimais su Marianna: „Naktį niekaip negalėjau užmigti. Snūduria- 
vau, degdama iš karščio ir susijaudinimo [...] mane apėmė nenu- 
maldomas moters draugijos ilgesys. Niekad anksčiau jis nebuvo toks 
skausmingas. [...] Man tai buvo nepakeliama kančia.“!> Kelionėje į 
Paryžių 1824 metais Lister susipažino su viena lesbiete, vardu Ma- 
ria Barlow, ir tarp jų užsimezgė stiprus, audringas ryšys. 

Apie etiketo taisyklių nevaržomus seksualinius savo troškimus 
Anne Lister dienoraščiuose rašo tiesmukai, pasitikėdama savimi. Jos 
seksualinius žygius atspindintys įrašai nėra vaizduotės padarinys. 
Kai kurie yra atvirai nepadorus: „Bučiavau ir spaudziau [Maria] 
prie kelio, kol mane užvaldė aistra. Mano keliai ir šlaunys virpėjo, 
alsavimas ir visa kita išdavė jai, kas įvyko. Tuomet prigludau prie 
jos krūtinės ir, apsimetusi miegančia, per drabužius ją [vulvą] vi- 
saip liečiau ir tryniau. Paskui kelis kartus pabandžiau pakišti ran- 
ką po jos sijonu, bet ji tam pasipriešino.“!? Lister dienoraščiuose nė- 
ra jokios savigraužos dėl homoseksualizmo, kokią savo dienorašty- 
je liejo Johnas Addingtonas Symondsas. 

Savo lytinį potraukį moterims Lister aptaria viename 1824 me- 
tų įraše. Ji prisimena meilės nuotykį, paauglystėje patirtą su savo 
bendramoksle: 


Mokydamasi Manoro mokykloje, įsimylėjau Eliza Raine. Jau sakiau, 
kad [lesbianizmas] yra visai natūralus. Jeigu būtų kitaip, [meilės ry- 
šys] būtų kitoks. Minėjau, kad daug apie tai mąsčiau, studijavau ana- 
tomiją ir t. t. Nieko nesužinojau. Neįstengiau savęs suprasti [...] Ne- 
buvo jokių išorinių požymių. Užsimenama, kad yra įgimtas vyriškų ir 
moteriškų lyties organų panašumas. Uzsimenama, kad pro [kirkšninį) 
žiedą [sėklidės] praslysta tik po gimimo ir t. t.!! 

Lister pastangos išsiaiškinti homoseksualumo priežastis ne tokios 
išsamios kaip Ulrichso, rašiusio apie tai maždaug po penkiasdešim- 
ties metų, tačiau, kaip matyti, savo potraukį ji mėgina aiškintis kaip 
seksualinio vystymosi atmainą. Homoseksualius savo jausmus Lis- 
ter laikė savo vyriškos esmės išraiška, kaip kad Ulrichsas apie savo 
jausmus kalbėjo kaip apie „moters sielą savo kūne“. Ji daug rašė 
apie savo „vyriškus“ jausmus, o kartais net pasvajodavo, kad jei tu- 
rėtų vyriškus lyties organus, galėtų mylėtis su moterimis: „Kvailai 


72 PASAKOJIMAI APIE SEKSA 


įsivaizduoju, kaip prie Skirkouto viržynų susitinku Caroline Green- 
wood, nusivedu į pašiūrę ir susijungiu su ja [myliuosi]. Save įsivaiz- 
duoju vyriškais drabužiais ir su peniu.“!š Kitąkart, gavusi aistringą 
laišką iš Paryžiuje sutiktos moters, ji rašo: „Galvoju apie p. Milne. 
Įsivaizduoju, kad turiu penį ir Langtone prieš pusryčius tualete po 
laiptais stengiuosi ją sujaudrinti, o ji nesipriešina.“ 9 

Apie savo seksualinę orientaciją Lister niekam, išskyrus savo mei- 
lužes, nepasakojo. Jos dienoraščiai rodo, kad lesbianizmas buvo pa- 
žįstamas ir plačiai paplitęs reiškinys net tarp kilmingų moterų, ta- 
čiau Anne ir jos amžininkai aiškiai jautė, kad tokią seksualumo at- 
mainą reikia slėpti. 

1840 metais per Europą keliaudama į Rytus, Ana Lister susipa- 
žino su turtinga netekėjusia turto paveldėtoja Anne Walker. Abi 
drauge patraukė į rytus, Rusijos imperiją, tačiau Lister staiga su- 
sirgo. Ji mirė nuo marą primenančios ligos Kaukazo kalnų papėdė- 
je, taip ir nesulaukusi savo penkiasdešimtmečio; liko jos dienoraš- 
čiai, pasakojantys apie kunkuliuojantį, laisvą gyvenimą. 

Prieš trejus metus iki Anne mirties į Britanijos sostą sėdo Vik- 
torija. Jos valdymo laikotarpis tapo seksualumo slopinimo sinoni- 
mu. Viktorijos laikais vyravo įsitikinimas, jog lytinis potraukis yra 
vyrų instinktas, o moterys, išskyrus „pasileidėles“, neturi jausti sek- 
sualinio alkio. 

XVIII ir XIX a. buvo manoma, jog moterys, ypač priklausiusios 
vidutiniam visuomenės sluoksniui ir aukštuomenei, „natūraliai“ ly- 
tinio potraukio nejaučia. Pasak vieno istoriko, jos „myli, bet seksua- 
linių poreikių neturi, yra tyros, abejingos [seksui], nuoširdžios ir pa- 
siaukojančios“ *?. Tokios pažiūros bei įsitikinimai neišvengiamai pa- 
veikė moterų mintis apie seksualinius jausmus ir jų atskleidimą, tai- 
gi dauguma jų savo seksualumą beveik visiškai nuslopino. Viktorijos 
laikų moters idealas buvo „jausminga“ - mylinti, bet tyra, aistringa, 
bet skaisti - moteris. Heteroseksualūs santykiai buvo laikomi vyrų 
kūno nešvarių geidulių patenkinimu, taigi moterys jausmingą savo 
savo draugėmis. Homoerotinių polinkių turinčių moterų lesbianiz- 
mą toks požiūris tik dar labiau kurstė, nes stiprus emocinis ryšys tarp 
moterų nebuvo smerkiamas, o priešingai - netgi skatinamas. 

Daugelio XVIII ir XIX a. moterų gyvenime galima įžvelgti ištisą 
virtinę romantiškos draugystės ryšių. Literatūros istorikė Lillian Fa- 
derman lygina šiuos dažniausiai neseksualius, tačiau vis dėlto aist- 
ringus tarpusavio santykius su šiuolaikine moterų homoseksualu- 
mo samprata: 


Galimas dalykas, kad tais laikais, kai moterys buvo verčiamos slo- 
pinti net menkiausią lytinį potraukį, dauguma moterų meilės santykių 
galėjo būti latentiniai, ne taip ryškiai, kaip dabar, reiškiami fiziškai. Ta- 
čiau tai, kad jų romantiškuose santykiuose nebuvo atviro seksualumo, 
nesumenkina moterų tarpusavio aistros rimtumo ir stiprumo. Jeigu žo- 
džiu „lesbietė“ nusakome visa apimančius emocinius moterų tarpusa- 
vio santykius ir moterų atsidavimą viena kitai, tai tos [...] romantiš- 
kos draugystės buvo „lesbietiškos“.2! 


Amerikiečių poetės Emily Dickinson aistringuose laiškuose bro- 
lienei Sue Gilber atsiskleidžia romantišką moterų draugystę lydin- 
tis jausmų stiprumas: 

Susie, ar tikrai atvažiuosi kitą šeštadienį ir vėl būsi mano, bučiuosi 
mane kaip anksčiau? Ar tikrai tave apkabinsiu, ne „vogčia“, o kai lik- 
sim dviese, ar aš tik įsivaizduoju arba regiu sapną, iš kurio diena ma- 
ne tuoj pažadins? Taip viliuosi tave pamatyti ir taip nekantrauju, kad 
nebegaliu ilgiau laukti, jaučiu, kad noriu turėti tave dabar, o viltis, kad 
vėl pamatysiu tavo veidą, užlieja mane karščiu ir širdis ima greičiau 
plakti. Naktį negaliu užmigti, guliu ir galvoju apie ateinantį šeštadienį.“ 
Vyrai moterų tarpusavio atsidavimą ir meilę pripažino ir netgi 

skatino, manydami, jog meilingi moterų tarpusavio santykiai yra dori 
ir tyri, nekalti ir žavūs, kad juose nėra net užuominos apie seksą. 

Graži ir romantiška buvo Saros Ponsonby ir Eleanoros Butler 
draugystė. Šios dvi kilmingos airės, persirengusios vyriškais drabu- 
žiais, 1778 metais pabėgo iš tėvų namų ir drauge apsigyveno Velse. 
Penkiasdešimt trejus metus viena nuo kitos neatskiriamos, prižiū- 
rėdamos savo sodą, „Llangolleno ponios“ idiliškai gyveno kaimo na- 
melyje. Čia lankėsi Williamas Wordsworthas, seras Walteris Scottas, 
ledi Caroline Lamb ir hercogas Wellingtonas.”* Jų draugystė teikė 
įkvėpimo poetams ir romanistams, o moterys, svajojančios apie ro- 
mantišką gyvenimą mažame kaimo namelyje su drauge, visą šimt- 
metį Llangolleno ponių pabėgimą laikė pavyzdžiu. Viena iš jų vieš- 
nių buvo ir Anne Lister. 1882 metais savo dienoraštyje ji pažymėjo 

jtarianti, jog Llangolleno ponias, matyt, sieja ne tik draugyste: ,,Ma- 
nau, kad [Ponsonby ir Butler draugystė] tikrai ne platoniška. Te- 
atleidžia man dangus, bet giliai viduje kirba abejonė. Jaučiu mūsų 
prigimties silpnumą, bet nedrįstu garsiai ištarti, kad tokį prisiriši- 
mą turėtų skatinti subtilesni jausmai negu draugyste.“*4 

XIX a. pabaigos Naujojoje Anglijoje ilgalaikis monogaminis dvie- 
jų netekėjusių moterų ryšys buvo vadinamas „Bostono santuoka“. To- 
kioje „santuokoje“ gyveno aktyvi socialinių reformų propaguoja Ja- 
ne Addams ir amerikietė filantropė Mary Rozet Smith. Jų ryšys tru- 
ko keturiasdešimt metų. Tuo metu moterys nebesitenkino tik sodo 
priežiūra. XIX a. paskutiniajame dešimtmetyje Addams įsteigė Hul 
Hauzą, kuris buvo Amerikos socialinių apgyvendinimo reformų ju- 
dėjimo centro Čikagoje pirmtakas, ir vėliau už tai buvo apdovanota 
Nobelio taikos premija. Pasiturinčiai gyvenusi Mary Smith prie Hul 
Hauzo judėjimo prisijungė 1890 metais, o 1893-iaisiais jau keliauda- 
vo drauge su Jane, kai ši vykdavo skaityti garsiųjų savo paskaitų. 
1902 metais laiške Mary (jos nesimatė tris savaites), Jane ilgesingai 
rašo: „Tikriausiai supranti, brangioji, kaip visą laiką tavęs ilgiuosi, 
ypač per paskutiniąsias tris savaites. Paprotys, kad vedę žmonės tu- 
ri gyventi kartu, tikrai turi pagrindo.“*° Namuose Addams ir Smith 
miegodavo vienoje lovoje, o kai tekdavo drauge išvykti, Addams te- 
legrafu užsakydavo viešbučio kambarį su dviviete lova. 

Tais laikais, kai moterys, užuot pasitenkinusios išsivadavimu iš 
vyrų pasaulio, ėmė jį keisti, panašus ryšys siejo ir dvi merginas, ki- 
lusias iš turtingų Baltimorės šeimų - Marthą Carey Thomas ir 
Mary Garrett. Negalėdama įstoti į Johnso Hopkinso universitetą, 
Thomas išvyko į Europą ir tapo filosofijos daktare Vonričo univer- 
sitete, kuris tuo metu buvo vienas iš nedaugelio universitetų, ku- 
riuose moterims buvo suteikiamas mokslo laipsnis. 1882 metais 
grįžusi į Jungtines Valstijas, Thomas buvo priimta į Bryn Mawr 
koledžo Anglų kalbos fakultetą ir netrukus tapo dekane. Garrett, 
Baltimorės ir Ohajo geležinkelio turtų paveldėtoja, jau kurį laiką 
buvo įsimylėjusi Thomas, taigi iškėlus Thomas kandidatūrą vado- 
vauti Bryn Mawr koledžui, parašė koledžo kontrolės grupės nariui, 
pažadėdama koledžui kasmet skirti po dešimt tūkstančių dolerių: 
„Jeigu panelė M. Carey Thomas bus išrinkta jūsų koledžo preziden- 

te [...], kol būsiu gyva, ji turi būti prezidente.“*° Thomas iš tikrų- 
jų tapo pirmąją Bryn Mawr koledžo vadove, o Garrett su ja gyve- 
no nuo 1894 metų iki savo mirties 1915-aisiais. Thomas vadino 
Garrett savo „didžiausios laimės“ šaltiniu, teikiančiu jai „jėgų dar- 
bui“. Ji jai rašė: „Pakanka vieno žodžio ar nuotraukos, ir širdis 
ima tankiau plakti, vis taip pat ilgėdamasi.“2' 

1890 metais Garret išgelbėjo Johnso Hopkinso universitetą nuo 
finansinio žlugimo dar viena „pažabojančia“ dotacija. Medicinos 
mokyklos statybai kvakerio filantropo Džonso Hopkinso palikimo 
nepakako, taigi universiteto kontrolės grupės narių dukterys Tho- 
mas ir Garrett įsteigė Moterų fondo komitetą ir surinko pusę mi- 
lijono dolerių. Garrett pati paaukojo apie tris šimtus tūkstančių do- 
lerių. ** Fondas iškėlė sąlygą: medicinos mokykla turės priimti mo- 
kytis moteris tokiomis pat sąlygomis, kaip ir vyrus. Universiteto 
rektorius iš pradžių priešinosi, tačiau netrukus priemė ir pinigus, 
ir sąlygą. 

Ar aistringoje šių moterų draugysteje slypėjo fizinė aistra? Taip - 
jeigu remsimės Anne Lister pastabomis apie Llangolleno ponias. Ar 
galima Addams bei Smith ir Thomas bei Garrett tarpusavio santy- 
kius vadinti „lesbietiškais“? Vėl cituoju Faderman: „Niekuomet ne- 
sužinosime, dažnai ar retai tokie santykiai atvesdavo prie sekso, ta- 
čiau viena tikrai žinome - gyvendamos drauge, šios moterys suteik- 
davo viena kitai daug energijos, jas siejo stiprus emocinis ryšys. Mūsų 
laikais jos tikriausiai būtų priskirtos prie tų moterų, kurias vadina- 
me lesbietėmis, nesvarbu, kokio laipsnio būtų jų lytinis potraukis.“2? 

Tol, kol moteris buvo įsivaizduojama kaip neseksuali būtybė, ro- 
mantiška moterų draugystė buvo toleruojama ir net garbinama. Bu- 
vo kuriami romanai apie vengiančias vyrų ir viena kitai atsidavu- 
sias moteris. Florence Converce 1897 metais parašyto romano Dia- 
na Victrix veikėja Enid jai besiperšančiam jaunuoliui atsako: „Ne- 
su tokia kaip kitos moterys. Nemėgstu tvarkytis namuose ir siūti 
[...] Tai man nuobodu. To neištverčiau! Darbais dalijamės su Silvi- 
ja, turime ištikimą tarnaitę. Kambarių nedaug. Tikram darbui tu- 
rime laiko, kurio būdama žmona, neturėčiau. O, ne, negalėčiau bū- 
ti tik žmona! Nenoriu! Prašau, išeikite! Man patinka toks gyveni- 
mas, kokį pasirinkau!“ °° 

Rašytojai vyrai - Henry Wadsworthas Longfellow ir Henry Ja- 
mesas — taip pat palankiai vaizdavo tokią draugystę. Jameso roma- 
ne Bostoniečiai (1885) turtinga mergina Olivija Čenselor aistrin- 
gai susižavi Verena ir maldauja jos: „Ar būsi mano drauge, artimiau- 
sia artimiausiųjų, labiau už visus žmones, už viską, amžinai?“*! 

Buvo manoma, kad moterys iš tiesų yra aseksualios, todėl absur- 
diška galvoti, kad lytinį potraukį moteris gali jausti ir be vyro. 1811 
metais buvo išteisintos dvi lesbianizmu apkaltintos Škotijos mergai- 
čių pensiono meilužės, nes mintis apie seksą tarp moterų teisėjams 
atrodė tiesiog nesuvokiama.“* Net ir toks moterų elgesys, kurį ne- 
dvejodami priskirtume potraukiui savo lyčiai, paprastai buvo pri- 
skiriamas kitiems dalykams. Britų ir amerikiečių gydytojai rašė apie 
tokias merginas, dažniausiai mokines arba koledžo studentes, ku- 
rios drauge miegodavo ir lytiškai viena kitą stimuliuodavo, tačiau 
jas priskyrė ne lesbietėms, o moterims, kurios masturbuojasi.** Iki 
XIX a. pabaigos moterų mokymasis universitete buvo negirdėtas da- 
lykas, o moterų mokslininkių arba gydytojų, galima sakyti, nebu- 
vo, todėl lesbiečių išgyvenimus aprašinėdavo ir aptarinėdavo gydy- 
tojai ir psichologai vyrai. Moterys mokslininkės negalėdavo išleisti 
savo parašytų knygų, todėl šio laikotarpio mokslinių darbų apie mo- 
terų seksualinius polinkius nėra. Nė viena lesbietė neturėjo galimy- 
bių, kaip Karlas Ulrichsas ir Johnas Addingtonas Symondsas, išleisti 
knygą apie savo pažiūras į potraukį savo lyčiai arba, bendradarbiau- 
damos su rašančiais medikais, pateikti tikslesnių, užuojautą kelian- 
čių pasakojimų apie lesbiečių jausmus ir gyvenimą. 

Dėl tos priežasties psichiatrijos žurnale 1870 metais pasirodžius 
Karlo Westfalo straipsniui, kuriame homoseksualizmą jis aprašė kaip 
psichinę ligą, visuomenė į romantišką moterų draugystę ėmė žiū- 
rėti nebe taip tolerantiškai. Baigiantis amžiui buvo pripažintas mo- 
terų „iškrypimas“, ir artima moterų draugystė ėmė kelti įtarimą, 
ypač tuomet, kai kuri nors moteris turėdavo „iškrypėliškų“, tai yra 
vyriškų savybių. Knygoje Psychopathia Sexualis Richardas von 
Krafft-Ebingas rašė: 

Beveik visuomet galima įtarti, kad moteris yra homoseksuali, jeigu 


ji trumpai kerpa plaukus, dėvi vyriškus drabužius, sportuoja arba lei- 
džia laisvalaikį taip kaip jos pažįstami vyrai; taip pat jeigu operos dai- 

nininkė pati pasirenka vyriškus vaidmenis ir scenoje pasirodo vyriškais 
drabužiais [...] [homoseksuali] mergaitė dažniausiai žaidžia su berniu- 
kais. Ji stengiasi su jais varžytis, labiau mėgsta jodinėti, žaisti karą ir 
t. t., negu žaisti su lėlėmis ir kitus mergaičių žaidimus. Ji nekreipia de- 
mesio į moteriškus tualetus ir žavisi grubiomis berniukiškomis manie- 
romis. Užuot domėjusis menu, renkasi mokslus. [...] Niekina kvepalus 
ir saldumynus. Skausmingai išgyvena tai, kad būdama moteris, negali 
studijuoti koledže arba tarnauti kariuomenėje. Moters krūtinėje slypinti 
vyriška siela malonumo ieško vyriškuose užsiėmimuose, kur reikalin- 
ga ištvermė ir bravura.*4 


Lesbietiškus santykius dauguma seksologų (klaidingai) apibrėž- 
davo, remdamiesi heteroseksualiu pavyzdžiu: „iškrypusi“, lytiškai 
aktyvi, vyriška partnerė ir pasyvi, beveik aseksuali, moteriška part- 
nerė. Moters vyriškumas buvo laikomas patologija, tačiau „moteriš- 
kos“ lesbietės dažniau būdavo aprašomos kaip vertos pasigailėjimo, 
bet ne iškrypusios. Havelockas Ellisas Seksualineje inversijoje rašė: 
„Šios moterys [...] nesibjauri savo lyties asmenų joms rodomais mei- 
lės ženklais. Vyrai paprastai jų netraukia, tačiau ši taisyklė turi ne- 
mažai išimčių. Jos gali būti niekuo neišsiskiriančio ar net negra- 
žaus veido, tačiau neretai būna gražios figūros, o tai iškrypusiai mo- 
teriai yra kur kas svarbiau už veido grožį. Lytiniai jų instinktai re- 
tai būna aiškiai pastebimi, tačiau jos būna labai prieraišios.“ 

Netrukus romantiška moterų draugystė jau buvo aktyviai var- 
žoma. 1914 metais pasirodžiusioje knygoje Dešimt pašnekesių apie 
seksą mergaitems paauglėms buvo patariama vengti mergaičių, ku- 
rios yra „per daug prieraišios, demonstratyviai kalba ir elgiasi“. 
„Miegodamos su jomis vienoje lovoje, venkite „glaustytis“.*? Jeigu 
dvi moterys viešbutyje užsisakydavo kambarį su dvigule lova, kaip 
Jane Addams ir Mary Smith, sukeldavo įtarimą, kad jos yra seksu- 
aliai nenormalios. 

Anglijoje ir Jungtinėse Valstijose stiprėjantis feminisčių judėjimas 
dažnai pritraukdavo tas moteris, kurios vis labiau tapatino save su 
lesbietėmis. Britanijos feministė Frances Wilder 1915 metais Edwar- 
dui Carpenteriui rašė (žr. 3 skyrių): „Neseniai labai susidomėjusi 
perskaičiau jūsų knygą Tarpinis seksas ir ėmiau suvokti, kad pati 
priklausau tai rūšiai.“ Tačiau prie lesbiečių save priskiriančios mo- 
terys pripažinimo, kaip Ulrichsas ir Symondsas, nereikalavo. Jos sie- 

kė kitų tikslų: reikalavo lygių balsavimo teisių moterims, teisės stu- 
dijuoti universitetuose ir medicinos mokyklose, vadovavo socialinių 
reformų judėjimams dėl neturtingųjų, ypač moterų ir vaikų, gyve- 
nimo sąlygų pagerinimo. 

Daugelis vyrų savo darbuose feminisčių judėjimą siejo su mote- 
rų homoseksualizmu. Iš tikrųjų kai kuriais atvejais tai būdavo dvi 
to paties medalio pusės. 1900 metais Williamas Lee Howardas kny- 
goje Sumoteriškėję vyrai ir vyriškos moterys rašė: „Moterys pasisa- 
vino vyriškas nepriklausomybės idėjas; rėksnės, nenatūraliu vyriš- 
ku balsu šūkaujančios prie visuomeninių kelių ir skelbiančios išskir- 
tinę savo teisę spręsti karo ar tikėjimo, celibato ar moters nedory- 
bės klausimus, tos pasibjaurėtinos asocialios būtybės, moteriškos ly- 
ties iškrypėlės, paprasčiausiai yra įvairaus laipsnio išsigimėlės.“*' 
Siekiant diskredituoti feminisčių lyderes bei institucijas, jos dažnai 
būdavo kaltinamos lesbianizmu. Vienas amerikiečių gydytojas 1902 
metais rašė, jog mergaičių pensionai yra „puiki dirva tarpti dirbti- 
niam [įgytam] homoseksualizmui“*š. Dr. Jamesas Weiras straipsny- 
je „Amerikos gamtininkas“ rašė, kad kiekviena moteris, kuri kada 
nors „aiškiai ir griežtai pasisakė už lygias moterų teises“, „įrodė 
esanti vyriškai moteriška, taigi patvirtino, jog yra psichologinės sek- 
sualinės aberacijos auka“ .** 

Negalėdamos būti išgirstos kaip mokslininkės ar gydytojos ir net 
kaip feministės, lesbietės galėjo ir buvo išgirstos kaip rašytojos ir po- 
etės. Pagrindinis nuostabaus siurrealistinio Virginios Woolf romano 
Orlandas herojus yra jaunuolis, įsikūnijęs moteryje, o paskui persi- 
kūnijęs dvilytėje moteryje. Nutrynus laiko ir lyties ribas, Orlande 
analizuojamas moters seksualumas derinyje su feminizmu, homoe- 
rotizmu ir romantika. Trečiajame ir ketvirtajame šio amžiaus de- 
šimtmetyje amerikietės Amy Lowell ir Gertrude Stein rašė eilėraš- 
čius ir apsakymus apie lesbietišką meilę, tačiau homoerotizmas jų 
darbuose užšifruotas dviprasmiškais kreipiniais bei slaptažodžiais. 
(Keliuose Gertrude Stein eilėraščiuose, pavyzdžiui, eilėraštyje „As a 
Wife Has a Cow: A Love Story“ (Kai žmona turi karvę: meilės istori- 
ja - vert. past.) žodis „karvė“ vartojamas vietoj žodžio ,,orgazmas“.)*° 

Žymiausia iš lesbiečių buvo britų rašytoja Radclyffe Hall, kurios 
geriausias kūrinys yra 1928 metais pasirodęs romanas Vienatvės šu- 


Motery balsai 79 


linys (The Well of Loneliness). Su savo meiluže Una (ledi Troubrid- 
ge) Hall gyveno Paryžiuje tarp tokių moterų kaip Gigi autorė pran- 
cūzų rašytoja Colette, amerikiečių rašytoja Gertrude Stein bei jos 
meilužė Alice B. Toklas. Panašiai kaip Johnas Addingtonas Symond- 
sas, Hall buvo jau pelniusi rašytojos reputaciją, kai išdrįso parašyti 
apie homoseksualizmą. Šulinys buvo penktasis jos romanas. Kaip 
ir Symondsas, šią knygą Hall rašė, turėdama aiškų ketinimą pasiek- 
ti, kad amžininkai pripažintų homoseksualizmą. „Parašyti knygą 
mane paskatino gilus pareigos jausmas. Labai didžiuojuosi ėmusis 
plunksnos apginti tuos, kurie apsiginti negali, kurie dėl nesupran- 
tamu Gamtos tikslų nuo pat gimimo yra atskirti ir reikalingi vi- 
suomenės pagalbos.“*! 

Spalvingi, sudėtingi Vienatves šulinio charakteriai ir padrikas siu- 
žetas sukasi aplink moterį vyrišku Stefen Gordon vardu. Būdama 
septynerių metų, Stefen aistringai susižavi viena mamos kambari- 
ne. Kai ši instinktyviai mergaitę pabučiuoja, Stefen apima kažkas 
„didelio ir plataus, ko septynerių metų protas negalėjo įvardyti“. Tas 
„kažkas“, žinoma, yra bundantis jos erotizmas. Užuominos knygo- 
je apie tų laikų seksologus nedviprasmiškai paaiškina Stefen jaus- 
mus anksčiau, negu ji pati juos išsiaiškina: Stefen tėvas skaito Karlo 
Ulrichso pamfletus. Vėliau Stefen pati perskaito Krafft-Ebingo dar- 
bus, kuriuose atpažįsta save. Nepaisant Vienatves šulinyje aprašo- 
mų jausmų ir aistrų, romanas yra santūrus, net ir matuojant 1928 
metų standartais. Kai, perskaičius kelis šimtus knygos puslapių, Ste- 
fen galiausiai sugula su moterimi, skaitytojui paprasčiausiai pasa- 
koma: „Ir tą naktį jos nebeišsiskyrė“. 

Su užuojauta pavaizdavusi lesbietės portretą, Hall pakliuvo An- 
glijos teismų akiratį po to, kai vienas populiariausių Londono laik- 
raščių jos kūrinį pasmerkė viešai. Apie knygą buvo rašomi geri at- 
siliepimai, ji buvo labai perkama, tačiau Sunday Express išspaus- 
dino fotografiją, kurioje Hall trumpai kirptais plaukais, apsivilku- 
si vyriškus drabužius rūko cigaretę, ir straipsnį, pavadintą „Kny- 
ga, kurią reikia uždrausti“. Sunday Express redaktorius Jamesas 
Douglas rašė: 

Ši epidemija [homoseksualizmas] niokoja jaunąją kartą. Žlugdo jau- 
nų žmonių gyvenimą. Užteršia jaunas sielas. 

[...] [Vienatves šulinys] yra klastingai gundantis maldavimas, kurio 
tikslas iškrypėlišką nuopuolj parodyti kaip kankinės gyvenimą, kuriam 
žiauri mūsų visuomenė pasmerkia tokias atmatas, o jų ištvirkimą ban- 
doma pridengti jausmų šydu. Netgi brukama mintis, jog toks jų susi- 
kurtas pažeminimas yra neišvengiamas, kadangi pačios išsigelbėti ne- 
gali. 

[...] Jeigu krikščionybė šios doktrinos nesugriaus, tai doktrina su- 
griaus krikščionybę, o kartu ir civilizaciją, kurią stato ant pagonybės 
griuvėsių.*Ž 
Vyriausybė nebegalėjo ignoruoti kūrinio, kurį populiarus laikraš- 

tis pavadino knyga, keliančia grėsmę krikščionybei ir civilizacijai, 
taigi Hall po poros mėnesių atsidūrė teisme. Jos advokatas (po aš- 
tuoniolikos metų jis kartu su kitais anglų teisėjais dalyvavo Niurn- 
bergo procese) mėgino apginti literatūrinius knygos privalumus, ta- 
čiau rašytojų ir leidėjų pakviesti liudininkais jam nebuvo leista, nes 
magistratas pareiškė: „tai, kad knyga yra meno kūrinys, nerodo, kad 
ji nėra nepadori“. Galiausiai magistratas pripažino romaną nepa- 
doriu ne todėl, kad jis erotinis, net ne todėl, kad jis homoerotinis, 
bet todėl, kad homoerotizmas jame nesmerkiamas: „Knyga nepadori 
ne todel, kad joje rašoma apie nenormalų moterų elgesį tarpusavy- 
je. Ji netgi galėtų turėti didelės moralinio auklėjimo galios, tačiau 
šiuo atveju nė žodžiu neužsimenama apie tai, kad visi, kas turi to- 
kių siaubingų čia aprašytų polinkių, mažų mažiausiai yra smerkti- 
ni. Visi veikėjai vaizduojami patraukliai ir jais žavimasi.“** 
Radclyffe Hall knyga Anglijoje buvo uždrausta trisdešimt viene- 
rius metus, nes autorė išdrįso literatūros kūrinyje teigti tai, ką El- 
lisas ir Symondsas konstatavo Seksualinėje inversijoje: dauguma ho- 
moseksualų yra paprasti žmonės, o ne ištvirkę monstrai. Amerikie- 
tis leidėjas Alfredas A. Knopfas buvo jau parengęs šią knygą išleis- 
ti Amerikoje, kai Londone Hall bylą pralaimėjo. Knopfas atsisakę 
knygą išleisti. Jos išleidimo teisę perėmė vos apsiplunksnavusi Ame- 
rikos firma „Covici-Friede“. Vienas iš jos partnerių, tikėdamasis, jog 
bloga knygos reputacija paskatins žmones ją pirkti, tyčia pateikė vie- 
ną egzempliorių Niujorko visuomenei, kad Amerikos cenzūra teis- 
muose imtų kautis, siekdama užkirsti Blogiui kelią. Gudrybė paveikė 
kaip burtai, ir knyga iš karto tapo bestseleriu. Visuomenė galiau- 
siai bylą pralaimėjo. Vienatvės šulinys Jungtinėse Valstijose nebuvo 

uždraustas. Hall ir ledi Troubridge po teismo Londone išvyko į Pietų 
Prancūziją, vėliau - į Italiją, kur Hall parašė kitą romaną. 

Tam tikra prasme Hall labiau pavyko pasiekti tikslą negu Elli- 
sui ir Symondsui. Jos knyga, nepaisant draudimo Anglijoje, o gal 
kaip tik dėl to, kad buvo uždrausta, paplito ir daugelis žmonių ją 
skaitė. (Kai 1968 metais Anglijos valdžia leido publikuoti Šulinį, bu- 
vo parduota daugiau kaip pusė milijono knygos egzempliorių ketu- 
riolika kalbų.) Šiuolaikinės rašytojos feministės kartais kritikuoja 
Šulinį dėl pernelyg jame jaučiamos prieš homoseksualizmą nusitei- 
kusių ir moteris niekinančių seksologų požiūrio įtakos. Hall vaiz- 
duojamos lesbietės amžinai nelaimingos ir silpnos, todėl tame gali- 
ma įžvelgti apologetikos ir bjaurėjimosi savimi. (Viename romano 
epizode skaitydama Krafft-Ebingą, Stefen Gordon ištaria: „Mūsų yra 
tiek daug - tūkstančiai nelaimingų ir nereikalingų žmonių [...] 
šlykščiai suluošintų, bjaurių - Dievas žiaurus, jis leido, kad mes gim- 
tume ydingi.“)** Vis dėlto romanas apie moters gyvenimą, mintis, 
jausmus, meilę ir nusivylimus lesbietes padrąsino labiau negu poli- 
tiniai ir moksliniai darbai, kad ir kokie užjaučiantys jie būtų. 

Moterų draugystės imta nepripažinti tuoj pat, kai tik joje išryš- 
kejo tai, kas buvo laikoma išskirtine vyrų prerogatyva - seksualinė 
išraiška. Llangolleno ponios, kurios, kaip buvo manoma, nekaltai 
prižiūrėjo savo sodelį Velse ir rašė viena kitai eilėraščius, Viktori- 
jos laikais grėsmės nekėlė. Dėvinti vyriškus drabužius, rūkanti, at- 
virai gyvenanti su meiluže ir rašanti apie jaučiančias lytinį potrau- 
ki moteris Radclyffe Hall trenkė lyg žaibas ir ėmė kalbėti apie mo- 
terų seksualumą, kurį nuo saito paleido seksologų moksliniai dar- 
bai. XIX a. pabaigoje atsirado kitas gydytojas, „medicininiame“ les- 
bianizmo ir vyrų homoseksualizmo aiškinime užpildęs Krafft-Ebin- 
go paliktas spragas. Tai buvo jaunas neurologas iš Vienos, vardu Sig- 
mundas Freudas. 


5 skyrius 
Psichoanalize 


Amžiaus pabaigos Vienoje, iš kurios imperatorius Francas Jozefas 
vis dar valdė Habsburgų imperiją, o po Europą sklido Johanno 
Strausso valsų garsai, Sigmudas Freudas (1856-1939), pagal išsila- 
vinimą gydytojas, o pagal pašaukimą filosofas ir meno kūrinių ko- 
lekcininkas, netrukus sukūrė naują mokslą apie žmogaus elgseną - 
psichoanalizę. Ši aštuoniasdešimt metų moksle vyravusi teorija pa- 
dėjo mokslinį pagrindą psichoterapijos praktikai. Net ir šiandien ne- 
paprastai didelę įtaką turi gilios jo įžvalgos ir revoliucingas požiū- 
ris į žmogaus elgesio supratimą. Taigi, neįsigilinus į psichoanalizės 
tevo Sigmundo Freudo idėjas, homoseksualizmo supratimas nebū- 
tų pakankamas. 

Freudas buvo pirmasis ir žymiausias gydytojas, siekęs suprasti ir 
gydyti liguistą žmogaus būseną. Jo tyrimų objektas buvo pagalbos ieš- 
kantys nelaimingi žmonės, todėl visos jo įžvalgos atėjo iš konsultaci- 
nio kabineto ir ligoninės. Freudas buvo neurologas - nervų sistemos 
sutrikimų specialistas — ir tyrė tokias ligas kaip smegenų navikai, epi- 
lepsija ir išsėtinė sklerozė. 1885 metais, Vienos ligoninėje dirbdamas 
Secundarūrzte (gydytoju ordinatoriumi), Freudas gavo mokslinę sti- 
pendiją studijuoti Paryžiuje, Salpetriero ligoninėje, pas garsiausią Eu- 
ropos neurologą Jeaną-Martiną Charcot. Dalyvaudamas Charcot pa- 
skaitose apie „isteriją“, Freudas atrado savo gyvenimo darbą. 

Hysteria buvo vadinama liga, kuri, kaip manyta, buvo būdinga 
beveik tik moterims, o jos simptomai neturėjo regimo fizinio pagrin- 
do. Tuomet žinomais nervų sistemos struktūros terminais „isteri- 

jos“ simptomų nebuvo įmanoma paaiškinti. Charcot tokius „neįma- 
nomus“ simptomus demonstruodavo beveik kiekvienoje paskaitoje: 
normaliai nuryjantis asmuo staiga ima springti arba asmuo su nor- 
maliais refleksais nebegali paeiti. Kartais ištiktas „isterijos priepuo- 
lio“ Charcot pacientes staiga imdavo tampyti konvulsijos, skausmin- 
gi raumenų spazmai groteskiškai iškraipydavo jų kūnus ir taip pat 
staiga visa tai praeidavo.! Jaunąjį Freudą ypač stebino Charcot hip- 
nozės seansai, kurių metu pacientei jis pats sukeldavo „isterijos prie- 
puolio“ simptomus ir priversdavo juos išnykti. Nebuvo teorijos, ku- 
ria remiantis būtų buvę galima paaiškinti tokį žmogaus nervų sis- 
temos reiškinį. 

Tuo metu manyta, kad nerviniai impulsai kyla smegenyse ir ner- 
vais perduodami į raumenis ir liaukas; nervų sistema buvo laiko- 
ma gyvu automatu, o visa kita - paslaptis. Smegenys — nesupran- 
tamas organas, kurio viduje vyksta nepaaiškinami dalykai. Vienin- 
telė suvokiama psichinės ligos priežastis buvo pakenkta, pašlijusi ar- 
ba iš prigimties nesveika nervų sistema. Tiksliau apibūdinti nervų 
sistemos sutrikimus tais laikais turėtų žinių nepakako, todėl buvo 
vartojami tokie netikslūs apibūdinimai kaip beprotyste, išsigimimas 
ir neurastenija. Savo intelekto dėka Freudas šioje srityje padarė es- 
minį šuolį ir sukūrė proto teoriją, nesiremdamas to meto žiniomis 
apie smegenis. 

Ankstesniuose darbuose Freudas teigė, jog kada nors bus atras- 
tas fizinis jo sukurtą psichikos teoriją paaiškinantis pagrindas, ta- 
čiau manė, kad psichinius reiškinius galima paaiškinti ir be jo. Vi- 
są savo gyvenimą jis stebėjo ir stengėsi paaiškinti įvairius žmogaus 
psichinio gyvenimo reiškinius. 

Iš pradžių jis šiuos neartus dirvonus tyrinėjo pasitelkęs hipno- 
ze, tačiau netrukus šio nepraktiško metodo atsisakė. Su savo pacien- 
tais jis kalbėdavosi valandų valandas, dienų dienas. Tai buvo pava- 
dinta „laisvų asociacijų“ metodu. Pacientai pasakodavo savo prisi- 
minimus, sapnus, fantazijas ir baimes, o Freudas, lyg kasinėdamas 
užpustytą miestą, atsekdavo pamirštų paciento gyvenimo įvykių sa- 
sajas su problemomis ir simptomais, kurių slegiami pacientai į jį 
kreipdavosi. Dažniausiai tai būdavo patyrę seksualines traumas — 
suvedžioti vyresnio pusbrolio ar pusseserės, išgyvenantys dėl im- 

potencijos, grubiai atstumti mylimųjų - pacientai. Freudas priėjo 
prie išvados, jog tokie traumuojantys prisiminimai kaupiasi beveik 
nepasiekiamoje sąmonės dalyje, kurią jis pavadino pasąmone, tačiau 
pacientams vis tiek neduoda ramybės, į sąmonę iškildami pakitę, 
simbolių pavidalu. Freudas manė, jog simptomus dažniausiai nu- 
lemia kaltės ir gėdos jausmas dėl seksualinių išgyvenimų.* Paraly- 
žiaus simptomus galima paaiškinti patologiška baime netekti sa- 
vitvardos ir pasiduoti uždraustiems seksualiniams geiduliams arba 
troškimui, kad abejingas partneris būtų atidesnis. Isteriškas nete- 
kio išraiška, nes pilvo raumenys susitraukinėja panašiai kaip lyti- 
nio akto metu. Toks aiškinimas visuomet būdavo pagrįstas laisvų 
asociacijų analize — išsamiomis, valandų valandas sunkiai rinkto- 
mis intymiomis žiniomis apie paciento praėjusio ir dabartinio gy- 
venimo aplinkybes, temperamentą, stipriąsias ir silpnąsias jo asme- 
nybės puses. 

Dirbant su pacientais atrastus psichologinius principus Freudas 
eme taikyti ir sveikų žmonių elgsenos aiškinimui. Pavyzdžiui, tai, 
kad vyras per vėlai pastebi neapskaičiavęs laiko ir nespėja laiku at- 
vykti pietums su savo atžala, kurios nemėgsta, Freudas aiškintų, kad 
to vyro pasąmonėje yra susiformavusi panieka, bet sqmones ji ne- 
pasiekia, todėl vyras dėl savo vėlavimo nesijaučia kaltas. Sapnus 
Freudas laikė puikia medžiaga analizei ir aiškino juos, atskleisda- 
mas simbolinę jų prasmę. Viena jauna pacientė papasakojo Freu- 
dui sapnavusi, jog niekaip negali į žvakidę įstatyti sulūžusios žva- 
kės. Žinodamas, jog pacientės vyras impotentas, Freudas jos sapne 
įžvelgė simbolinę prasmę, atskleidžiančią jųdviejų vedybinio gyve- 
nimo nesklandumus. Simboliai sapnuose reiškė jiems priešingus da- 
lykus: gilus liūdesys sapne dėl sutuoktinio mirties galėjo reikšti (blo- 
gą) troškimą, kad sutuoktinis mirtų. 

Tirdamas psichinius pacientų patyrimus, aiškindamasis jų sap- 
nus ir pamirštus išgyvenimus siedamas su dabartyje patiriamu ne- 
rimu, Freudas sukūrė žmogaus elgsenos teoriją, pagal kurią ypač 
svarbiais laikomi vaikystės išgyvenimai, ir iškėlė natūralios bren- 
dimo eigos modelį, vadinamą psichologiniu seksualiniu vystymusi. 
Šio proceso smulkmenos ir modelio prasmė yra labai sudėtinga. Pil- 

na Freudo psichologijos darbų rinkinį sudaro dvidešimt keturi to- 
mai, kuriuose žmogaus psichologijos pagrindai išdėstyti kur kas 
smulkiau negu leidžia šios trumpos apžvalgos apimtis. Vis dėlto kai 
kuriuos svarbiausius klausimus galima apibendrinti. 

Freudas manė, kad kūdikiai ir vaikai turi neryškių, nediferenci- 
juotų, tačiau ne mažiau stiprių seksualinių jausmų bei troškimų, ku- 
rie bręstant ilgainiui įgyja suaugusiųjų seksualinės elgsenos formą. 
Tokį seksualinį potraukį jis pavadino libido, pabrėždamas, jog jis yra 
suaugusiųjų seksualinių jausmų užuomazga. Freudo įsitikinimu nor- 
maliai augantis vaikas patiria keletą brendimo krizių, o psichologi- 
nė suaugusiųjų sveikata priklauso nuo sugebėjimo perplaukti šiuos 
audringus vandenis. 

Suaugusiųjų emocines ir elgsenos problemas Freudas priskyrė 
nepakankamam arba patologiškam augimo krizių įveikimui vaikys- 
tėje. „Neurotiniai“ simptomai, pasak jo, yra pasąmonėje slypinčios 
baimės ir nerimo, dėl netinkamo auklėjimo įsišaknijusių vaikystėje, 
išraiška. Tokie pacientai būna „užsifiksavę“ ties viena kuria nors 
brendimo laikotarpiu patirta problema, todėl giliai pasąmonėje vi- 
są laiką patologiškai stengiasi išspręsti vaikystėje išgyventą konfliktą. 

Tokius sutrikimus Freudas gydė daug darbo ir laiko reikalaujan- 
čiu pasąmonės tyrimu per laisvas asociacijas, vadinamu psichoana- 
lize. (Taip vadinama ir Freudo sukurta psichikos bei jos gydymo te- 
orija.) Reikia ilgų, kelis mėnesius ir net metus keturis penkis kar- 
tus per savaitę po valandą trunkančių analizės seansų, kurių metu 
psichoanalitikas padeda pacientui atrasti tai, kas jį slegia, įveikti „re- 
zistenciją“ ir rasti išgyventų traumų ar konfliktų sąsajas su simp- 
tomais, atvedusiais pacientą į gydytojo kabinetą. 

Freudo teorijoje žodis rezistencija turi ypatingą prasmę. Šiuo ter- 
minu apibūdinama žmogaus elgsena, trukdanti įsiskverbti į pasą- 
monės gelmes. Pacientas pavėlavo pas gydytoją, neprisimena kurio 
nors vardo, mano, jog psichoanalitikas neteisingai išsiaiškino tam 
tikrą jo jausmą ar įvykį — visa tai rodo, kad pacientas psichoanali- 
zei priešinasi. Atsitiktinumų ar sutapimų nėra, visi veiksmai ką nors 
reiškia, dažnai įgydami iškreiptą simbolinę išraišką. Išgyvenamas 
jausmas gali reikšti priešingą dalyką - jeigu žmogus ko nors bijo, 
tikriausiai jis to trokšta. 

Ulrichso darbai apie homoseksualizma Freudui buvo žinomi. Jis 
net išleido Magnuso Hirschfeldo žurnalą apie homoseksualizmą 
Jahrbuch fiir sexuelle Zwischenstufen (Tarpinės lyties metraštis), ta- 
čiau Mintį apie „tarpinę“, arba „trečiąją“, lytį jis atmetė, pareikš- 
damas, jog „Psichoanalitinis tyrinėjimas rimtai paneigia mėginimus 
iš kitų asmenų tarpo išskirti homoseksualus kaip ypatingos prigim- 
ties žmonių grupę.““ 

Nuoseklios teorijos apie potraukį savo lyčiai Freudas nesukūrė. 
Vienas ekspertas Freudo darbuose įžvelgia keturias atskiras homo- 
seksualizmo teorijas.* Savo teorijas šiuo klausimu jis mėgino nusa- 
kyti bendrais bruožais: homoseksualistai (invertai) vaikystėje būna 
patyrę trumpalaikį, bet labai stiprų fiksavimąsi į [...] [savo] moti- 
ną ir vėliau, jį nugalėję, susitapatina su moterimi, suprasdami save 
kaip seksualinį objektą, tai yra narcisizmo skatinami ima ieškoti į 
save panašių jaunuolių, kuriuos galėtų mylėti taip, kaip motina ka- 
daise mylėjo juos. [...] Įkyrios mintys apie vyrus rodo nerimstantį 
jų norą atitrūkti nuo moters.“? Homoseksualizmą (bent jau vyrų), 
kaip ir kitus psichologinius simptomus, Freudas kildino iš nenor- 
malių išgyvenimų vaikystėje bei neišspręstų seksualinių konfliktų, 
kurie brandos amžiuje neišvengiamai išryškėja. 

Praėjus ketveriems metams, pasakodamas apie arklių bijojusio 
penkiamečio berniuko gydymą, Freudas pateikė kitokį aiškinimą. 
Aptardamas psichoanalizės rezultatus, jis išplėtojo mintį apie „kū- 
dikių seksualumą“ ir vėl iškėlė vyrų homoseksualizmo klausimą: 

Homoseksualo likimą nulemia vaikystėje jausta didžiulė pagarba vy- 
riškam lyties organui. Lytinį potraukį moterims vaikystėje jis jaučia tol, 
kol mano, jog jos taip pat turi tai, kas, jo akimis žiūrint, yra neatski- 
riama kūno dalis (penį); įsitikinęs, kad šiuo požiūriu moterys jį apga- 


potraukio toms, kurios neturi penio, ir pasitaikius palankioms aplin- 
kybėms savo libido nukreipia į „moterį su peniu“ - moteriškos išvaiz- 
dos jaunuolį.? 


Šios dvi teorijos kai kuriomis smulkmenomis skiriasi, tačiau jas 
sieja panaši mintis: „Edipo komplekso“ homoseksualūs vyrai įveik- 
ti neįstengia. 

Freudas teigė, kad psichologinio seksualinio vystymosi stadijoje 
vaikai pasąmonėje jaučia nesąmoninga lytinį potraukį priešingos ly- 

ties gimdytojui ir priešiškumą savo lyties gimdytojui. Šį potraukį jis 
pavadino mitologinio Tėbų karaliaus, nužudžiusio savo tėvą ir ve- 
dusio motiną, vardu - Edipo kompleksu. Freudas mane, kad nejveik- 
tas šis prieštaringų jausmų kompleksas brandos amžiuje trukdo už- 
megzti normalius lytinius santykius. 

Freudas įžvelgė homoseksualizmo, paranojos ir pavydo ryšį. Jis 
išspausdino straipsnį, pavadinimu „Tam tikri neurotiniai pavydo, 
paranojos ir homoseksualizmo mechanizmai“'. Bent vienas iš dvie- 
jų aprašytų pacientų sirgo paranojine šizofrenija, kurios priežastis 
buvo psichikos sutrikimai, o ne vaikystės išgyvenimai. 

1920 metais Freudas išleido knygą Moters homoseksualumo psi- 
chogeneze’®. „Iš geros šeimos kilusi graži ir protinga aštuoniolikos 
metų mergina sukėlė tėvų nepasitenkinimą ir rūpestį, ėmusi sekio- 
ti paskui vieną dešimčia metų už save vyresnę ‘visuomenės po- 
nig.“ Iš tikrųjų vyresnioji ponia buvo lesbietė, gyvenusi drauge su 
kita moterimi, su kuria „turėjo intymių ryšių“. Mergina elgėsi vi- 
sai kaip jauna įsimylėjėlė: siuntinėjo moteriai laiškus, gėles, ieškojo 
menkiausios progos su ja susitikti, laukdavo šalia jos namų ar net 
autobuso stotelėje, savo mylimąją tikėdamasi išvysti nors trumpą 
akimirką. Tėvai įtarė tiesą. Jie pastebėjo dukters abejingumą vai- 
kinams ir buvo „įsitikinę, kad dabartinis jos susižavėjimas mote- 
rimi tėra tik jos jausmų, pastaruoju metu rodomų savo lyties as- 
menims, kuriuos tėvas įtarė ir pyko“, tęsinys. Kartą tėvas abi mo- 
teris sutiko gatvėje; netardamas nė žodžio, jas nužvelgė ir nuėjo. 
Apimta siaubo mergina savo draugei paaiškino, kas yra tas vyriš- 
kis ir kad jis uždraudė joms draugauti. Vyresnioji moteris „įsiuto 
ir liepė tuoj pat pasitraukti ir niekuomet daugiau nebelūkuriuoti 
ir nesiartinti prie jos. Viskas turi baigtis dabar“. Mergina apsipylė 
ašaromis ir nubėgo gatve. Nusiminusi, pagauta impulso, ji pasily- 
pėjo ant sienos ir krito ant geležinkelio bėgių. Tik per stebuklą 
smarkiai nesusižalojo, tačiau kelias savaites nesikėlė iš lovos, o tė- 
vai, išsigandę, kad ji vėl nesugalvotų kaip nors sau pakenkti, nu- 
siuntė ją pas gerbiamą daktarą Freudą, „kad šis atvestų ją į nor- 
malią proto būseną“. 

Atrodo, kad Freudas šio reikalo ėmėsi nenoriai. Jis nerimavo, jog 
mergina į jį kreipėsi tik iš pagarbos savo tėvui. Faktiškai merginos 


88 PASAKOJIMAI APIE SEKSA 


homoseksualumo šaknis jis įžvelgė jos santykiuose su tėvu. Šį jos 
potraukį pažadino sutapimas — kai merginai buvo penkiolika metų, 
gimė brolis. 

Aiškinimas būtų toks. Kaip tik tuo metu, kai merginai bręstant at- 
sinaujino Edipo kompleksas, ji patyrė didelį nusivylimą. Ji aiškiai su- 
vokė savo norą turėti kūdikį, berniuką; jos sąmonės nepasiekė [ypač pa- 
brežta), kad tai, ko ji troško, yra jos tevo kūdikis ir jo atvaizdas. Kas 
gi nutiko paskui? Ne ji išnešiojo vaiką, o pasąmonėje nekenčiama kon- 
kurente - jos motina. Įsiutusi iš apmaudo ir kartėlio, mergina nusig- 
ręžė nuo tėvo ir visų vyrų. Po šio pirmo didelio pralaimėjimo ji atsiža- 
dėjo savo moteriškumo ir savąjį libido nukreipė kita kryptimi. 
Freudas teigė, jog mergaitės meilė vyresnei moteriai buvo Edi- 

po konfliktų, kurių ji nesuvokė, išraiška, troškimas išnešioti tėvo kū- 
dikį ir stipri neapykanta motinai. Meilę ši mergina suvokė kitaip. 
Jai tai buvo iš neapykantos ir kraujomaišos kylanti aistra. 

Dabar tikriausiai akivaizdu, kad psichoanalizėje taikomas klini- 
kinio aiškinimo metodas. Kadangi manoma, jog paciento jausmai daž- 
nai yra nepatikimi, tuomet tai, ką jis arba ji apie savo jausmus pasa- 
koja, taip pat nėra patikima. Tai, ką pacientas pasakoja psichoanali- 
zės metu, kali reikšti visiškai priešingus dalykus arba būti besiprie- 
šinančios pasąmonės „dūmų užsklanda“ suklaidinti psichoanalitiką 
ir užkirsti jam kelią į „tiesą“. Kad ir kaip sąžiningai pacientas steng- 
tųsi apie save pasakoti, naudos iš to mažai, nes jis gali atskleisti tik 
sąmoningas mintis, bet apgaulės motyvai slypi pasąmonėje ir pacien- 
tas jų nesuvokia. Interpretuodamas simbolinę prasmę, psichoanali- 
tikas gali šiuos pasąmonės motyvus atskleisti. Tęsiant psichoanali- 
zę, priešinimasis silpsta. Tuomet psichoanalitikas gali savo interpre- 
tacijas aptarti su pacientu, kuriam vis labiau ima aiškėti pasąmonė- 
je slypintys jo problematiškos elgsenos motyvai.? 

Freudo teorijos nepaprastai išpopuliarėjo dar jam gyvam esant. 
Britanijoje bei Amerikoje psichiatrai jas pripažino kur kas labiau nei 
Europos žemyne. Psichoanalizės metodą Freudas iš pradžių kūrė tu- 
redamas tikslą gydyti isteriją, bet vėliau jį išplėtojo ir sukūrė teoriją, 
kurią taikė ne tik isterijos, bet ir kitų psichinių ligų, nervinių sutri- 
kimų atvejais, faktiškai pasitaikančiais įvairiausiose žmonių gyveni- 
mo srityse — nuo genialių menininkų iki politikos ir religijos. Sudė- 

tingi ir paslaptingi tikslūs Freudo aiškinimai, kuriuose gausiai ap- 
rašomos uždraustos aistros - kraujomaiša, tėvažudystė, pavydas, - la- 
bai patiko intelektualams, jo paskaitų klausydavosi, skaitė jo knygas 
ir eiliniai žmonės, ir gydytojai. Vien peržvelgus kai kuriuos jo darbų 
pavadinimus („Mozė ir monoteizmas“, „Civilizacija ir jos keliamas 
nepasitenkinimas“, „Tabu ir totemai“) justi Freudo įsitikinimas, kad 
žmogaus gyvenime faktiškai nėra dalykų, kurių psichoanalizės teorija 
nepaaiškintų. Ji buvo paprasta ir išsami, psichoanalitikams reikėjo 
tik pasitelkti savo vaizduotę, intuiciją ir norą tyrinėti. 

Paplitus psichoanalizei, neretai pasitaikydavo, kad Freudo pa- 
stabos ir mintys apie žmogaus elgseną būdavo iškraipomos ir ne- 
teisingai suprantamos. (1914 metais Freudas ironiškai pastebėjo, 
kad „Šiaurės Amerikoje [...] [psicho-] analizė suprantama ne taip 
greitai kaip populiareja.“)!° Daugelį savo minčių ir idėjų Freudas 
laikė hipotezėmis, tačiau jo metodo pasekėjai manė kitaip. Freudo 
aprašytą vieną iš galimų kurio nors žmogaus elgsenos aiškinimosi 
būdų kai kurie studentai priimdavo kaip mokslo dėsnį, kurį gali- 
ma taikyti visiems pacientams (ir ne pacientams) kiekvienu pana- 
šiu atveju.!! 

Freudo aprašymais apie netekusius pusiausvyros homoseksualus, 
ateidavusius pas jį pagalbos, vėliau pasinaudojo kiti teoretikai, siek- 
dami paremti teiginį, jog polinkis į homoseksualizmą liudija apie psi- 
chinius sutrikimus. Freudas buvo kitokios nuomonės. Ją išdėstė laiš- 
ke vienai amerikietei, kuri jam buvo rašiusi apie savo sūnų homo- 
seksualą: 


Iš jūsų laiško suprantu, kad jūsų sūnus - homoseksualas. Didelį 
įspūdį man daro tai, kad jūs pati šio žodžio neminite. Norėčiau paklaus- 
ti, kodėl jo vengiate? Aišku, homoseksualizmas nėra privalumas, tačiau 
nereikia jo gedytis. Tai nėra blogis ar išsigimimas ir negali būti laiko- 
mas liga. Mes manome, kad jis yra seksualinės funkcijos atmaina, ku- 
rią sukelia tam tikras vystymosi sustabdymas. Senovėje ir šiais laikais 
daug garbingų asmenų buvo homoseksualai, kai kurie iš jų yra labai 
įžymūs (Platonas, Michelangelo, Leonardo da Vinci ir kiti). Labai ne- 
teisinga homoseksualizmą laikyti nusikaltimu ir žiauriai už jį bausti. 
Jeigu netikite manimi, perskaitykite Havelocko Elliso knygas. 

Manau, jog prašydama mano pagalbos, tikitės, kad galiu išgydyti jū- 
sų sūnaus homoseksualumą ir padaryti jį normaliu, heteroseksualiu 
žmogumi. Apskritai galiu jums atsakyti, kad negaliu to pažadėti. [...] 

Analizė jūsų sūnui būtų naudinga kita prasme. Jeigu jis jaučiasi ne- 
laimingas, nervingas, draskomas konfliktų, šalinasi žmonių, tai po ana- 
lizės seansų jis gali atgauti pusiausvyrą, minčių ramybę ir darbingumą 
abiem atvejais - liktų homoseksualus ar pasikeistų.!* 

Šis dabar dažnai cituojamas laiškas neiškilo paviršiun iki 1951 
metų, kai „anoniminis korespondentas“ ranka perrašytą 1935 me- 
tų balandžio 9 dieną rašyto laiško kopiją nusiuntė į medicinos žur- 
nalą, o šis jį išspausdino kaip istorinį epizodą. 

Freudas buvo įsitikinęs, jog homoseksualumo „pašalinti“ ir jo pa- 
keisti heteroseksualumu neįmanoma. Aukščiau cituotoje lesbietės li- 
gos istorijoje jis rašė: „Apskritai stengtis visiškai susiformavusį ho- 
moseksualą paversti heteroseksualu yra toks pat beviltiškas reika- 
las kaip priešingos pastangos, tik pastarųjų, vadovaujantis gerais 
praktiniais sumetimais, niekas nesiima.“ 

Taigi Freudo diskusijos apie homoseksualizmą buvo teoriniai ap- 
mąstymai, neturintys praktinės naudos, išskyrus tai, kad nušvietė 
„normalų“ seksualumą. Vis dėlto vėlesni psichoanalitikai darbuo- 
se apie homoseksualizmą Freudo mintis apie kelis homoseksualius 
pacientus išplėtojo, o savo teorijas ėmė taikyti ir ligoniams, ir svei- 
kiems homoseksualams. Išplėtoti ir sujungti į visumą Freudo min- 
tis apie homoseksualizmą vėlesniems psichoanalitikams sekėsi pras- 
tai. Jų idėjos sugriūva, gerai į jas įsigilinus.“ Vis dėlto analitikai 
rašė, kad homoseksualų psichika sutrikusi ir seksualiniuose, ir ne- 
seksualiniuose santykiuose: jiems būdingos įkyrios mintys, narci- 
sizmas, net paranoja, kurią sukelia baimė, nusivylimas ir neapykan- 
ta. Psichoanalizės teoretikai teigė, jog homoseksualai defektyvūs dau- 
gelyje gyvenimo sričių; jie nesugeba užmegzti brandžių tarpusavio 
santykių, nes pasąmonėje „užsifiksavę“ vaikystėje patirti nusivyli- 
mai, apleistumo jausmas ar pyktis juos nepaliaujamai skatina ieš- 
koti tuščių, narciziškų, paviršutiniškų, trumpalaikių ryšių. Šioms 
mintims Freudas tikrai nebūtų pritaręs, tačiau kai kurie psichiat- 
rai, siekdami pagrįsti to meto pažiūras į homoseksualizmą, iš psi- 
choanalizės teorijos darė plačias išvadas. Pavyzdžiui, 1956 metais 
vienas ryškiausių šio amžiaus šeštojo dešimtmečio psichoanalizės te- 
oretikų Edmundas Bergleris rašė, jog „sveikų homoseksualų nėra“.!? 
(1903 metais Vienos laikraščiui Die Zeit rašytame laiške Freudas iš- 


Psichoanalize 9] 


reiškė visiškai priešingą nuomonę: „Homoseksualūs asmenys nėra 
ligoniai.“)!* Tokios užuojautos homoseksualams, kokią liudija Freudo 
laiškas amerikietei motinai, naujieji froidininkai, kaip matyti iš Berg- 
lerio citatos, nejautė: „Homoseksualai iš esmės yra nemalonūs žmo- 
nės [...] arogancijos, apsimestinio agresyvumo ir verkšlenimo kra- 
tinys [...]. Susidūrę su stipresniu asmeniu, [tampa] pataikūnais, įgiję 
valdžios - negailestingi, be jokių skrupulų pamina silpnesnįjį.“!' 

Iki XX a. vidurio Freudo pasekėjai nustūmė šalin visas kitas 
psichologijos teorijas ir psichiatrijoje įsivyravo psichoanalizė. Iš 
universitetų bei laboratorijų sklido kitokios sampratos (pavyzdžiui, 
Skinnerio biheviorizmo teorija), tačiau gydymo reikalai priklau- 
se tik froidininkams. Greta kitų populiariojoje kultūroje prigijusių 
Freudo teorijos detalių (pasąmonės motyvacija, sapnų analizė) pla- 
čiai paplito ir iškankintos, defektyvios homoseksualo asmenybės 
sąvoka.!š 

Psichoanalitikai, kaip ir Tomas Akvinietis prieš tūkstantį metų, 
pagal tikėjimu (šiuo atveju — psichoanalizės principais) pagrįstos sis- 
temos reikalavimus homoseksualizmą laikė blogiu. Reformą pradė- 
jo du amerikiečiai - Evelyn Hooker ir Alfredas Kinsey'us. Su jais 
susipažinsime 6 skyriuje. 


6 skyrius 
Apklausos ir rasalo demes 


ALFREDAS KINSEY’US 


Amerikietis biologas Alfredas Kinsey’us didziaja gyvenimo dalj pra- 
leido Centrinės Amerikos koledžo miestelyje, aplink kurį plytėjo 
kviečių laukai. Laisvalaikiu jis augino vienadienes lelijas, o sekma- 
dieniais rengdavo muzikos vakarus ir su draugais klausydavosi pa- 
tefono plokštelių įrašų. Kinsey'us nebuvo nei psichologas, nei psi- 
chiatras, o biologas pedagogas. Harvarde jis gavo biologijos daktaro 
laipsnį, apsigynes taksonomijos - augalų ir gyvūnų sistematikos - 
darbą. Trečiajame ir ketvirtajame šio amžiaus dešimtmetyje Kin- 
sey'us parašė tris labai gerus biologijos vadovėlius aukštosioms mo- 
kykloms, buvo knygos apie valgomuosius augalus bendraautorius. 
Harvarde, o vėliau Indianos universitete Blumingtone jo tyrinėjimų 
sritis buvo entomologija - mokslas apie vabzdžius. Jis stebėjo gy- 
vulinės vapsvos - į muse panašaus parazito, besiveisiančio ąžuoluo- 
se ir rožių keruose, - evoliuciją. Tuo metu Kinsey'us buvo didžiau- 
sias pasaulio autoritetas žinių apie gyvulines vapsvas (ir ąžuolus) 
srityje. Visiems laikams metęs entomologiją ir susidomėjęs sekso ty- 
rinėjimais, savo vabzdžių kolekciją Kinsey'us padovanojo Amerikos 
gamtos istorijos muziejui Niujorke. Tai buvo didžiausia kada nors 
muziejui padovanota kolekcija, kurioje buvo surinkta daugiau kaip 
keturi milijonai pavyzdžių iš viso pasaulio. 

Keturiasdešimt ketverių metų koledžo profesorius apie sekso ty- 
rinėjimus anksčiau tikriausiai nė negalvojo ir niekados nebūtų jų 
emesis, jei jo nebūtų paprašę parengti kursą apie santuoką. 1938 
metais Indianos universitetas pakvietė Kinsey'ų tapti fakulteto, ku- 

riame buvo dėstomos įvairios disciplinos, koordinatoriumi ir skai- 
tyti paskaitas apie santuokinius santykius. Sociologijos, etikos, tei- 
sės, ekonomikos, medicinos fakultetų dėstytojai ir, žinoma, Kinsey'us 
iš biologijos fakulteto turėjo skaityti paskaitas apie santuoką savo 
dalyko požiūriu. Kinsey'us buvo supratingas ir puikus dėstytojas, to- 
dėl netrukus studentai ėmė kreiptis į jį patarimų seksualiniais klau- 
simais. Greitai Kinsey'us suprato, kad negali atsakyti į visus jų klau- 
simus. Kaip būdinga geram dėstytojui ir mokslininkui, atsakymų 
Kinsey'us ėmė ieškoti mokslinėje literatūroje, tačiau pasibaisėjo tuo, 
ką jis rado, arba tiksliau, kad nieko nerado. 

Kadangi [Kinsey'us] dėstė biologiją, tai studentai klausinėdavo jo 
apie seksą. Atsakymų į kai kuriuos jų klausimus, būdamas taksonomi- 
jos specialistas, [Kinsey'us] ieškojo biologijos, psichologijos, psichiatri- 
jos ir sociologijos mokslų darbuose, bet jį pribloškė netinkami pavyz- 
džiai, kuriais tyrinėtojai rėmėsi, nesuprasdami, kad remiantis tokiais 
menkais pavyzdžiais negalima daryti apibendrinimų. [...] Čia buvo ti- 
riami atsitiktiniai individai ir jų buvo nedaug: tik keletas viename dar- 
be, kitame - keturiasdešimt vyrų pasakojimų, ir tik išsamiausiame dar- 
be pateikta trys šimtai istorijų. [...] 

Visus darbus paėmus kartu, nepakako pavyzdžių, kad būtų galima 
juos susisteminti taip, kaip dirbtų taksonomijos specialistas, tyrinėda- 
mas vieną augalų ar gyvūnų rūšį. [...] Tyrinėjimai sekso srityje labai 
skyrėsi nuo vabzdžių tyrinėjimo, kur [...] vien tik gyvulinės vapsvos ty- 
rimui galima buvo surinkti 150 000 pavyzdžių. 

Daugelis spausdintų mokslo darbų apie seksą buvo akivaizdi mora- 
linių vertybių, filosofijos teorijų ir mokslinių faktų samplaika. Noras su- 
klasifikuoti seksualinės elgsenos rūšis, platūs apibendrinimai ir siekis 
nustatyti socialinio elgesio normas daugelyje darbų peržengia objekty- 
vaus faktų atskleidimo ribas.! 


Kinsey'us kėlė nepaprastai objektyvius klausimus viskam, kas iki 
to laiko buvo parašyta apie seksualinę žmonių elgseną, kuri buvo ti- 
riama remiantis labai mažų atrinktų žmonių grupių stebėjimu. Jis 
pastebėjo, kad nepagrįstas išankstinis daugumos seksualinę elgseną 
tyrusių mokslininkų nusistatymas vedė juos prie klaidingų išvadų. 
Studentai klausinėdavo Kinsey'ų apie ikisantuokinius lytinius san- 
tykius, masturbaciją, homoseksualius jausmus ir apie daugelį kitų sek- 
sualinių dalykų, o jis manė, kad būtų nesąžininga ir neetiška jiems 
atsakyti teorijomis, kurios remiasi „atsitiktinių individų“ stebėjimais. 

Prieš tai Kinsey’us buvo pakviestas skaityti paskaitų kursą auks- 
tujų mokyklų dėstytojams. RuoSdamasis paskaitoms jis pastebėjo, 
kad nėra nė vieno vadovėlio, pagal kurį galima būtų aukštosiose mo- 
kyklose dėstyti biologiją. Taigi Kinsey'us jį parašė ir knyga tapo 
bestseleriu. Pamatęs, kad niekas, anot jo, nėra deramai išstudijavęs 
žmogaus seksualumo, Kinsey'us nusprendė ištirti šią sritį. Šios kny- 
gos įvade jis rašė, kad, jo manymu, geriausia pradėti nuo normalių 
žmonių lytinio gyvenimo tyrinėjimų: 

Atsiranda vis daugiau žmonių, kurie siekia moksliškai paaiškinti to- 
kius dalykus kaip seksualinis prisitaikymas santuokoje, lytinis vaikų 
auklėjimas [...] seksualinis išprusimas, daugumai nepriimtina seksua- 
linė elgsena ir problemos, su kuriomis susiduria asmenys, žmonių elg- 
seną reguliuojantys per religiją, papročius [...] ir įstatymo galia. Prieš 
imantis mokslinio šių dalykų aiškinimo, apie žmonių elgseną reikia dau- 
giau žinių.“ 

Didžiausias darbų apie žmogaus seksualumą trūkumas, Kinsey’- 
aus akimis, buvo mokslininkų prielaidos apie tai, kas seksualinėje 
elgsenoje yra įprasta ir normalu. Kinsey'us pasibaisėjo tuo, kad ho- 
moseksualizmas ir masturbacija apibrėžiami kaip „nenormalus“ ir 
„patologiškas“ elgesys net neištyrus, kas yra „normalu“. Tuos, ku- 
rie nesurinkę objektyvių duomenų ir jų nešališkai neišanalizavę, da- 
rydavo tokias prielaidas ir išvadas, Kinsey'us griežtai kritikavo. Iš- 
ejus knygai Vyrų seksualine elgsena (Sexual Behavior in the Human 
Male; 1948), Kinsey'us gavo vieno psichiatro, ketinusio imtis homo- 
seksualizmo tyrinėjimų, laišką. Kinsey'us jam atsakė: „Pirmasis jū- 
sų laiško sakinys mane stulbina ir kelia nerimą. Jūs nurodote, kad 
ketinate „imtis tyrimų, kurie įrodytų, jog homoseksualizmas daž- 
niausiai yra etiologinis šizofrenijos veiksnys [priežastis]“. Moksli- 
ninkai nieko neįrodinėja, o siekia atskleisti visatoje egzistuojančius 
faktus ir juos pripažįsta net ir tuomet, kai atskleisti faktai prieš- 
tarauja išankstinei nuomonei.“ Lyg tokio pražūtingo kirčio dar bū- 
tų mažai, jis tęsia: „Tikiuosi, kad nepapildysite rašinių, kuriuos vie- 
ną dieną turėsiu kritiškai išanalizuoti, sąrašo.“ 

Žmogaus seksualumą Kinsey'us pradėjo tyrinėti, užsirašinėdamas 
studentų pasakojimus apie savo lytinį gyvenimą. Jo paskaitos buvo 
labai populiarios, todėl netrukus Kinsey'us buvo surinkęs daugiau 

istorijų, negu jų buvo visuose šios srities darbuose, kurie jam pa- 
kliuvo rengiantis paskaitoms. Kruopščiai rinkdamas studentų isto- 
rijas, biologijos profesorius iš Indianos sukaupė tokią žmogaus sek- 
sualinės elgsenos duomenų bazę, kokios visoje Amerikos šios srities 
literatūroje nėra buvę. 

Supratęs surinktų duomenų svarbą, Kinsey'us sumanė didžiulį 
darbą. Jis pasiryžo surinkti šimto tūkstančių įvairaus išsilavinimo, 
tikėjimo, etninės bei socialinės ekonominės aplinkos žmonių seksu- 
alines istorijas ir išleisti seriją mokslo darbų apie vyrų ir moterų 
seksualinę elgseną, santuokos seksualines problemas, juridinius sek- 
sualinės elgsenos aspektus, „pusiausvyrą tarp heteroseksualumo ir 
homoseksualumo“, prostituciją ir kitus seksualumo dalykus. Nors 
buvo užbaigti tik pirmieji du tomai ir surinkta mažiau kaip dvide- 
šimt tūkstančių istorijų, bet Kinsey'aus darbas gerokai išplėtė spaus- 
dintų duomenų apie žmogaus seksualinę elgseną bazę. 

Išsamios Kinsey'aus tiriamų žmonių apklausos trukdavo nuo pus- 
antros iki dviejų valandų. Atsižvelgdamas į žmogaus patirtį, jis už- 
duodavo nuo 350 iki daugiau kaip 500 klausimų. Vyrų pasakojimų 
tome yra septynis smulkiu šriftu atspausdintus knygos puslapius už- 
imantis sąrašas, pavadintas „Klausimai, užduodami pasakojant apie 
lytinį gyvenimą“ (Items Covered on Sex Histories), kuriame nuo to- 
kių klausimų kaip „amžius, kai pradėjo augti gaktos plaukai“ pa- 
mažu pereinama prie klausimų apie masturbacijos būdus bei lyti- 
nių santykių su gyvuliais dažnumą. Drauge su kolegomis Kinsey'us 
apklausdavo koledžo studentus, dvasininkus, kalinius, psichiatrų pa- 
cientus, Krikščioniškosios vyrų ir Krikščioniškosios moterų sąjun- 
gų narius, vyrus ir moteris prostitutes, Bažnyčios tarnautojų gru- 
pes, ir tai tik nedidelė apklaustų žmonių grupių dalis. 

Kinsey'us apkeliavo visą šalį ir kur tik galėdamas rinko žmo- 
nių pasakojimus. Asmeniniam pokalbiui kabinete arba viešbučio 
kambaryje jis kviesdavosi visus — geležinkelio stotyse laukiančius 
žmones, tuos, kurie klausydavo jo paskaitų, draugus ir kolegas. Jis 
stengėsi apklausti „ypatingas“ žmonių grupes, todėl susirasdavo 
kalinių ir prostitučių. Apklaustų žmonių prašydavo supažindinti jį 
su savo draugais ir šitaip įsiskverbė į slaptą homoseksualų ben- 
druomene. 

Apklausa efektyvi tik tuomet, kai apklausiamieji zmones tikrai 
priklauso tiriamajai grupei, o įrodyti tai — velniškai sunkus daly- 
kas. Net ir tuomet, kai iš telefonų knygos atsitiktinai pasirenkamos 
bet kokios pavardės, tie žmonės, kurie telefonų neturi, į apklausos 
akiratį nepakliūva, taigi netenkama grupės individų, kurių apklausa 
galėtų smarkiai pakeisti tyrimų rezultatus. Dėl nekontroliuojamo ap- 
klausiamųjų atrankos metodo Kinsey'aus statistika susilaukė nema- 
žai kritikos. Pavyzdžiui, kalėjimuose ir ligoninėse laisvo apklausia- 
mųjų pasirinkimo tikimybė sumažėja, o „ypatingos žmonių grupės“ 
apklausa iškreipia Kinsey'aus gautus rezultatus. Rimčiausias jo me- 
todo trūkumas tikriausiai yra tas, kad apklausiami būdavo daugiau- 
siai baltieji. 

Šiuos trūkumus Kinsey'us pripažino, tačiau pastebėjo, jog nejma- 
noma „atsistoti gatvės kampe ir stveriant už peties kas dešimtą pra- 
eivį, reikalauti kad jis atvirai ir sąžiningai imtų pasakoti apie savo 
lytinį gyvenimą“. (Net ir tai neužtikrintų tikrai atsitiktinio pavyz- 
džių parinkimo, nes priklausomai nuo pasirinktos gatvės ar kam- 
po, pavyzdžiai gali labai skirtis.) Kinsey'us mėgino šias problemas 
koreguoti, pasinaudodamas Jungtinių Valstijų gyventojų surašymo 
duomenimis ir kiek įmanoma stengdamasis atrinkti „šimtaprocen- 
tinius pavyzdžius“ iš žmonių grupių, kurių „nesieja bendri seksua- 
liniai polinkiai“, pavyzdžiui, iš koledžo studenčių draugijos, kaimo 
vietovių gyventojų arba iš nuomojamų butų namo gyventojų tarpo. 
Nepaisant visų trūkumų, Kinsey'aus tyrimai buvo kur kas prana- 
šesni už iki jo nuveiktą darbą ir niekuo nenusileidžia vėlesniems šios 
srities tyrinėjimams. Po beveik dešimties pasakojimų rinkimo ir duo- 
menų analizavimo metų pirmoji knyga buvo baigta. Ji nepretenda- 
vo į galutinį sprendimą, bet labiau priminė „darbo ataskaitą“. 1948 
metų sausio 4 dieną straipsnis New York Times dienraštyje skelbė: 
„Po paslaptingo šurmulio dešimtmečio pasirodė knyga, kuri visuo- 
menėje tikrai sukels sprogimą ir prieštaringų nuomonių.“ 

Tikrai Vyrų seksualine elgsena sukėlė sprogimą. Remdamasis pa- 
klausos tyrimais, leidėjas padarė didžiulę klaidą, išleisdamas tik de- 
šimt tūkstančių knygos egzempliorių. Per pirmąsias savaites nuo 
knygos pasirodymo buvo užsakyti dar šeši jos leidimai ir per du mė- 
nesius parduota du šimtai tūkstančių egzempliorių. Knygų parda- 

vėjai nebuvo suiminėjami už nepadorios literatūros platinimą, kaip 
buvo nutikę pasirodžius Elliso Seksualinei inversijai, tačiau viena 
katalikiška organizacija, Kanados medicinos lyga, Kanados pašto vir- 
šininkui įteikė peticiją uždrausti knygą platinti paštu (ši peticija ne- 
buvo patenkinta). Antropologė Margaret Mead pasmerkė šią knygą 
metiniame Socialinės medicinos asociacijos susirinkime. Tą patį pa- 
darė ir Clare Boothe Luce Nacionalinės moterų katalikių tarybos 
susirinkime. Atsiliepdamas į Kinsey'aus knygą, Reader’s Digest iš- 
spausdino straipsnį intriguojančiu pavadinimu „Ar turėsime keisti 
seksualines normas?“ Kritika iš jo puslapių liejosi nenutrūkstama 
srove. Smerkiančius knygą straipsnius rašė Normanas Vincentas 
Peale'as ir J. Edgaras Hooveris (jo domėjimasis homoseksualizmu 
vis dar buvo gerai saugoma paslaptis). 

Gal tokį furorą dėl Vyrų seksualinės elgsenos sukėlė baisios sekso 
istorijos kaip Psychopathia Sexualis? Nieko panašaus. Tie, kurie ti- 
kėjosi rasti šiurpą keliančių pasakojimų pusseptinto dolerio kaina- 
vusiame 804 puslapių apimties tome, kurį išleido W. B. Saunders 
bendrovė, gavo nusivilti. Aštuoniasdešimt aštuoniuose knygos pus- 
lapiuose buvo aptariami statistikos metodai (vien tik pagrindimo 
klausimas nagrinėjamas 32 puslapiuose), pateikti šimtai grafikų ir 
duomenų lentelių, o visuose kituose puslapiuose buvo dėstoma to- 
kia proza: „Kadangi šio reiškinio pasikartojimo vidurkis tarp visų 
jaunų vyrų yra 3,3, tai kalbėti nei apie vidurkį, nei apie medianą 
ar apskritai kokios niors rūšies vidurkį nėra prasmės, nebent kal- 
bama apie individų įvairovės diapazoną ir jų pasiskirstymą tarp vi- 
sų gyventojų.“ Neerotiškesnės knygos apie seksą dar nėra buvę. 
Kinsey'aus biografas ir bendradarbis Wardellis Pomeroy'us ją api- 
būdino taip: „Tai vienas iš retkarčiais leidyboje pasitaikančių reiš- 
kinių - mažai skaitomas bestseleris. “4 

Tarp gausybės duomenų buvo tokių, kurie „žinovus“ ir daugu- 
mą eilinių žmonių visiškai suglumino: 27 iš 37 procentų vedusių vy- 
rų pritaria nesantuokiniams lytiniams santykiams, daugiau kaip 90 
procentų vyrų masturbuojasi, 60 procentų yra turėję oralinių-geni- 
talinių lytinių santykių. Tačiau dar labiau nustebino duomenys apie 
homoseksualinius santykius: 37 procentai apklaustų vyrų bent kartą 
gyvenime yra turėję homoseksualinių lytinių santykių ir patyrę or- 

gazmą; tarp nevedusių vyrų iki trisdešimt penkerių metų amžiaus 
šis skaičius siekė 50 procentų. Dešimt procentų nuo šešiolikos iki 
penkiasdešimt penkerių metų amžiaus vyrų buvo beveik tik homo- 
seksualūs. Kinsey'us rašė: 

Kai ėmėmės šių tyrimų, mus pačius tokie duomenys labai stebino. 

Po kelerių metų mus vėl užplūdo abejonės, ar teisingai parenkame ti- 
pinius žmonių pavyzdžius ir ar jų parinkimas neiškreipia rezultatų. Ta- 
čiau patyrėme, kad kiekvienoje naujoje mūsų apklaustoje grupėje gau- 
su tokių pavyzdžių. Iš didžiųjų miestų, mažų miestelių, kaimo vietovių 
gyventojų, bažnyčios mokyklų, valstybinių universitetų, privačių mokslo 
įstaigų studentų, nesvarbu, kur žmonės gyventų ar mokytųsi, išgirstų 
pasakojimų apie homoseksualizmą pagrindu gauti duomenys buvo dau- 
giau ar mažiau panašūs.? 

Per visus tuos metus, kai Kinsey'us su kolegomis rinko duome- 
nis, vis labiau aiškėjo, jog neįmanoma individų suskirstyti į „homo- 
sekslualus“ ir „heteroseksualus“. Buvo „heteroseksualių“ asmenų, 
niekada neturėjusių homoseksualių ryšių, ir „homoseksualių“ asme- 
nų, kurie niekada neturėjo heteroseksualių lytinių santykių, tačiau 
buvo ir daug tokių, kurie erotinių jausmų patyrė su abiem lytimis. 
Tam, kad galėtų išanalizuoti surinktus duomenis, Kinsey'us sudarė 
septynių punktų skalę, pagal kurią individus vertino nuo 0 iki 6 pa- 
gal jų homoseksualios ar heteroseksualios patirties mastą, įskaitant 
fizinį aktą ir žmonių patirtą „psichologinę reakciją“. Nuliu įvertin- 
ti individai buvo „grynai heteroseksualūs, neturėję jokios homosek- 
sualios patirties“; 1 - „vyraujantis heteroseksualumas su atsitikti- 
niais homoseksualizmo atvejais“ ir taip toliau iki 6 - „grynai ho- 
moseksualūs“. Šia „Kinsey'aus skale“ tebesinaudoja ir šiuolaikiniai 
sekso tyrinėtojai. 

Vyrų seksualinės elgsenos dalį sudaro devyni skyriai, kuriuose ap- 
rašomi „seksualinės išraiškos šaltiniai“ pagal orgazmo pasiekimo bū- 
dą. Kiekvienas skyrius skirtas vienai kuriai nors „išraiškai“: mas- 
turbacijai, ikisantuokiniams lytiniams santykiams, santykiavimui su 
prostitutėmis ir panašiai. Skyrius „Homoseksualinė išraiška“ užima 
keturiasdešimt devynis puslapius. Jis beveik tris kartus ilgesnis už 
kitą didelį skyrių apie masturbaciją ir daugiau kaip šešis kartus il- 
gesnis už skyrių, pavadintą „Santuokiniai lytiniai santykiai“. Tik- 

riausiai todėl, kad duomenys apie homoseksualizmą yra labai išsi- 
šakoję, Kinsey'us šį vienintelį skyrių papildė poskyriu „Mokslinės 
ir socialinės išvados“. Pagrindinė išvada buvo ta, kad jei homosek- 
sualizmas (plačiai apibrėžiamas kaip bet koks homoseksualus ryšys) 
tarp kliniškai sveikų gyventojų yra toks dažnas reiškinys, tai po- 
traukis savo lyčiai, priešingai negu manyta iki šiol, neturėtų būti 
laikomas patologišku: „Turint duomenis apie homoseksualizmo at- 
vejų dažnumą tarp vyrų, neįmanoma laikytis požiūrio, kad psicho- 
loginė seksualinė reakcija tarp tos pačios lyties individų yra nenor- 
mali arba nenatūrali arba kad jie serga neurozėmis ar net psicho- 
ze.“ © Platesnė išvada, prie kurios atvedė šie duomenys, yra ta, kad 
tokia asmenų rūšis kaip „homoseksualai“ neegzistuoja. Yra vyrų, ku- 
rie lytiškai santykiauja tik su moterimis, yra tokių, kurie santykiau- 
ja tik su vyrais, ir yra vyrų, kurie lytiškai suartėja ir su vyrais, ir 
su moterimis. Homoseksualizmą Kinsey'us suprato kaip tai, ką as- 
muo daro, o ne kas jis yra. 

Deja, Kinsey'us retkarčiais darė tokią pat klaidą, už kurią kri- 
tikuodavo kitus autorius, rašiusius apie homoseksualizmą: remda- 
masis surinktais duomenimis siūlė mechanizmus. Uoliai stengda- 

Kinsey’aus heteroseksualumo-homoseksualumo skale, pateikta Kinsey’aus, Pomeroy’- 
aus ir Martino knygoje Vyrų seksualinė elgsena (Sexual Behavior in the Human Ma- 
le). 0 = be išimčių heteroseksualus; 1 = vyraujantis heteroseksualumas su atsitik- 
tiniais homoseksualumo atvejais; 2 = vyraujantis heteroseksualumas su dažnesniais 
homoseksualumo atvejais; 3 = vienodai heteroseksualus ir homoseksualus; 4 = vy- 
raujantis homoseksualumas, bet dažni heteroseksualūs santykiai; 5 = vyraujantis 
homoseksualumas su atsitiktiniais heteroseksualumo atvejais; 6 = grynai homosek- 
sualus. (Perspausdinta, leidus Kinsey'aus sekso, lyties ir dauginimosi tyrimo insti- 
tuto korporacijai) 

masis nesmerkti homoseksualizmo, jis pašalino „psichopatinį“ po- 
traukio savo lyčiai atspalvį, tačiau teigė, kad seksualinio partnerio 
pasirinkimas būtent ir yra pasirinkimas, nekylantis iš individo pri- 
gimties. Į biologinius, ypač paveldimuosius, homoseksualizmo veiks- 
nius jis neatkreipė dėmesio ir pabrėžė kultūros bei civilizacijos vaid- 
menį homoseksualios arba heteroseksualios žmogaus elgsenos „iš- 
raiškos“ ugdymui. 

Vienas iš homoseksualizmą skatinančių veiksnių yra ostrakizmas, 
kuriam visuomenė pasmerkia net vienintelį kartą turėjusius tokių san- 
tykių asmenis. Vidurinės mokyklos moksleivis už tai išmetamas iš mo- 
kyklos, o jei gyvena mažame miestelyje, tai tikriausiai bus išstumtas 
ir iš bendruomenės. Kai nuotykis tampa viešai žinomas, tokiam ber- 
niukui beveik neįmanoma kada nors užmegzti santykius su moterimi, 
taigi jis prievarta įstumiamas į homoseksualių individų draugiją, kurioje 
galiausiai susiformuoja homoseksualūs jo polinkiai.“ 

Kinsey'us manė, jog lytinio partnerio pasirinkimą labiausiai nu- 
lemia paprotys, socialiniai apribojimai, galimybės ir net patogumas, 
nors duomenys to nepatvirtina. Kinsey'aus samprotavimai apie ho- 
moseksualizmo kilmę tikriausiai pastatytų jį greta šių dienų socio- 
logų, vadinančių save „konstrukcionistais“ - tarp tų, kurie įsitiki- 
nę, jog žmonių lytinis potraukis nėra kryptingas, bet nustatytas pa- 
pročio, žmonių daugumos ir kitų socialinių jėgų, kurios žmogaus elg- 
seną kreipia kultūros požiūriu pripažinta linkme. Žinoma, Kinsey’- 
aus duomenys tokią teoriją atitinka, bet „konstrukcionistų“ pažiū- 
rų nepatvirtina; tačiau jie nepaneigia ir „esentialistų“ požiūrio, jog 
homoseksualizmas yra esminis individo požymis. 

Galbūt prieštaringiausias Kinsey'aus darbuose yra „10 procen- 
tų“ skaičius. Kinsey'us teigė, kad 10 procentų vyrų mažiausiai tre- 
jus metus nuo 16 iki 55 metų amžiaus yra „beveik grynai homo- 
seksualūs (t. y. pagal skalę vertinami 5 arba 6).“* Kalbama apie „vie- 
ną iš dešimties baltąjį vyrą“. Čia problema yra ta, kad šis skaičius 
atitraukiamas nuo konteksto ir teigiama, jog 10 procentų suaugu- 
sių vyrų yra „beveik grynai homoseksualūs“. Dažnai šis skaičius pri- 
taikomas ir moterims, todėl tvirtinama, jog 10 procentų visų gyven- 
tojų yra gėjai arba lesbietės. Kinsey'aus duomenys to nepatvirtina, 
ir toks netinkamas naudojimasis jais daro didelę žalą visam jo 

moksliniam darbui. Kinsey'us vertino seksualinę elgseną, bet asme- 
nų neskirstė į jokias seksualių būtybių rūšis. Juk kategorijai „Kin- 
sey'us 6“ galima būtų priskirti net ir kartą ar du pabandžiusį ly- 
tiškai santykiauti su draugu paauglį, nors paskui jis gyvena laimingą 
heteroseksualų gyvenimą. Kinsey'us tikriausiai būtų nesutikęs duoti 
atsakymo į klausimą, kiek procentų vyrų yra homoseksualai, nes as- 
menis jis skirstė ne pagal homoseksualumo ir heteroseksualumo 
sampratą, o pagal elgesį. 

Už homoseksualinę veiklą teisiamo vyro byloje teisėjas privalėtų tu- 
rėti mintyje, kad už panašius veiksmus vienu ar kitu gyvenimo laiko- 
tarpiu galima būtų suimti beveik 40 visų miesto vyrų. [...] Teismas taip 
pat turėtų atkreipti dėmesį į tai, kad įkalinimo arba psichiatrinėje įstai- 
goje, į kurią rengiamasi tokį vyrą išsiųsti, homoseksualia veikla užsii- 
ma maždaug nuo 30 iki 85 procentų vyrų, o tai gali papildyti jam pa- 
reikštus kaltinimus.? 

Kinsey'us nurodė, jog jei baudžiamieji už homoseksualizmą įsta- 
tymai būtų pritaikyti kiekvienam „nusikaltimą prigimčiai“ padariu- 
siam vyrui, tai reikėtų nedelsiant įkalinti 6,3 milijono asmenų. (1948 
metais JAV buvo maždaug 150 milijonų gyventojų.) 

1953 metais buvo išspausdinta antroji Kinsey'aus darbo ataskaita 
Moterų seksualinė elgsena (Sexual Behavior in the Human Female).'° 
Kinsey'aus grupė čia pateikė panašius duomenis kaip tome apie vy- 
rus ir nustate, kad didelė dalis moterų jaučia nevienkartinį potrau- 
kį moterims. Maždaug 25 procentai trisdešimties metų moterų „pa- 
tiria erotinius jausmus kitoms moterims“.!! Sulaukusios keturias- 
dešimties, 19 procentų apklaustų moterų „turėjo lytinių ryšių su ki- 
tomis moterimis, kurios sąmoningai to siekė [...]“ Kalbant tik apie 
neištekėjusias moteris, šis skaičius šokteli iki 24 procentų. 13 pro- 
centų moterų iki keturiasdešimt penkerių metų amžiaus yra turė- 
jusios homoseksualių ryšių, kurių metu patyrė orgazmą. 

Tome apie moteris Kinsey'us savo idėjas apie homoseksualizmą 
išpletojo ir suformulavo aiškiau. Jis, pavyzdžiui, teigė: „Dar kartą rei- 
kia pastebėti, [...] kad neįmanoma nustatyti „homoseksualių“ arba 
„heteroseksualių“ individų skaičiaus. Pagal heteroseksualumo-homo- 
seksualumo skalę galima tik nustatyti, kiek asmenų tam tikru metu 
priklauso šioms kategorijoms.“!* Jis taip pat teigė, kad „Žmogaus pro- 

to savybė verčia reiškinius suskirstyti. Reiškinys yra toks arba kitoks. 
Seksualinė elgsena yra normali arba nenormali, visuomenei priim- 
tina arba nepriimtina, heteroseksuali arba homoseksuali. Laipsniš- 
ko kitimo tarp šių kraštutinumų daug kas nė nenori įžvelgti.“ ! 

Kaip ir pirmoje knygoje, Moterų seksualineje elgsenoje Kinsey’- 
us įdėjo aiškinamąjį skyrių apie socialinę homoseksualizmo reikš- 
mę, tačiau šįkart savo išvadas pagrindė apklausų duomenimis. Pa- 
vyzdžiui, respondenčių jis klausinėjo, ar jos „apgailestauja“ dėl ho- 
moseksualių savo nuotykių (dauguma neapgailestavo), ar „pateisi- 
na“ kitų žmonių homoseksualų elgesį ir ar draugautų su žmogumi, 
sužinojusios, jog jis yra homoseksualus (dauguma atsakė teigiamai). 

Kinsey'us akcentavo, kad dauguma jo apklaustų lesbiečių yra 
normalios, pastebėdamas, jog „daugelis jų pasitiki savimi, džiaugiasi 
homoseksualiais savo polinkiais, gyvena pasiturinčiai ir užima ge- 
rą padėtį visuomenėje, o daugeliu atvejų turi svarios įtakos visuo- 
meninėse organizacijose.“ 

Kinsey'us ir toliau tvirtino, jog svarbiausias žmogaus seksuali- 
nę orientaciją nulemiantis veiksnys yra pasitaikiusi tokiems lyti- 
niams santykiams proga: „Nemažai [apklaustų lesbiečių] turi pro- 
fesiją, kurios siekė tuomet, kai tinkamas laikas bendrauti su vyrais 
ir tuoktis, o vėlesniais metais homoseksualūs ryšiai joms tapo la- 
biau prieinami negu heteroseksualūs. [...] Daugeliui šių moterų he- 
teroseksualūs santykiai bei santuoka būtų sutrukde siekti karjeros.“ 

Psichiatrų ratas ne tiek kritikavo Kinsey'aus knygas, kiek sten- 
gėsi parodyti, jog neskiria joms didelės reikšmės. Kinsey'aus meto- 
dus ir statistikos analizę jie kritikavo, dažnai ištraukdami skaičius 
iš konteksto, kad parodytų jų absurdiškumą. Vienas psichoanaliti- 
kas piktdžiugiškai šaipėsi iš Kinsey'aus „išvados“, jog 37 procentai 
vyrų yra homoseksualai, šitaip siekdamas diskredituoti visą darbą 
ir iškraipydamas duomenis. Praktikuojantys psichoanalitikai rėmė- 
si savo argumentais, motyvuodami tuo, kad duomenys surinkti iš 
pakrikusių homoseksualų, kurie „nesąmoningai“ išpūstais pasako- 
jimais apie polinkį į homoseksualizmą siekia pateisinti savo patolo- 
giją. Psichiatrai tvirtino, jog Kinsey'us nieko nerašo apie šių sub- 
jektų patologiją, nes nežino, kaip ją atskleisti, ir kad seksualinės jų 
elgsenos neištyręs psichoanalizės metodu, žmones tik apklausdavo. 

Tik beveik po trisdešimties metų Amerikos psichiatrai pradėjo su- 
prasti, ką atskleidė Kinsey'us savo moksliniame darbe, - kad homo- 
seksualumas tam tikru individų gyvenimo laikotarpiu yra dažnas reiš- 
kinys ir neturi būti laikomas rimtos psichinės ligos požymiu. 

Neseniai remiantis apklausos rezultatais buvo išleistas dar vie- 
nas darbas apie seksualinius amerikiečių įpročius.!4 1992 metais bu- 
vo apklausta beveik trisdešimt penki tūkstančiai žmonių ir paaiš- 
kėjo, kad 7,1 procento apklaustų vyrų bei 3,8 procento moterų nuo 
paauglystės jaučia potraukį savo lyties asmenims. Prieš metus bu- 
vo teigiama, kad šie skaičiai yra mažesni: potraukį savo lyčiai jau- 
čia 2,7 procento vyrų ir 1,3 procento moterų. Jie maždaug atitinka 
skaičius, pagrįstus individų, priskiriančių save homoseksualams arba 
biseksualams, teigimu (2,8 procento vyrų ir 1,4 procento moterų). 

Tuo metu, kai Kinsey'us spaudoje ir paskaitomis gynė savo dar- 
ba, žmonių seksualinę elgseną tyliai studijavo kita Amerikos moksli- 
ninkė, atskleidusi dar vieną silpną psichoanalizės monolito vietą. Jos 
darbas tapo šios mokslo srities gaire. Evelyn Hooker naudojosi kai 
kuriais pasąmonės tyrimo būdais, taip pat ir Rorschacho testu - gar- 
siosiomis „rašalo dėmėmis“ — ir netrukus priėjo prie stulbinančių iš- 
vadų: „Homoseksualizmas kaip klinikine realybė neegzistuoja.“ !? 


EVELYN HOOKER 


1958 metais mažai žinomame profesiniame žurnale atspausdintas 
trumpas referatas išstūmė Evelyn Hooker į seksualinės politikos sce- 
ną taip pat greitai, kaip prieš dešimtį metų joje per Vyrų seksualinę 
elgseną iškilo Alfredas Kinsey'us. Tikriausiai todėl, kad amerikiečiams 
jos darbas - homoseksualių vyrų tyrinėjimas — neatrodė aktualus, 
Hooker pavardė nepaplito taip kaip Kinsey'aus. Tačiau „Pažangių 
metodikų žurnale“ (Journal of Projective Technigues) išspausdintas 
referatas „Atviro homoseksualo psichologinis prisitaikymas“ (The Ad- 
justment of the Male Overt Homosexual) patraukė besikuriančios gė- 
jų bei lesbiečių bendruomenės ir kelių sumanių biheviorizmo moks- 
lininkų dėmesį, nes tai buvo tikrai ryškus darbas. Po dvidešimties me- 
tų juo pasinaudojo tie, kurie siekė išbraukti homoseksualizmą iš Ame- 
rikos psichiatrų asociacijos psichinių sutrikimų sąrašo. 

Gavusi filosofijos daktaro laipsnį, Los Andželo Kalifornijos uni- 
versitete Hooker netrukus ėmė skaityti paskaitas. Tarp studentų bu- 
vo gėjus, su kuriuo ji susidraugavo. Po kurio laiko jis ją susipažin- 
dino su savo draugais, daugiausia gėjais. Kaip Havelockas Ellisas 
prieš daugelį metų, Hooker greitai pastebėjo, kad šie žmonės neati- 
tinka pasileidusio, nervingo, lėkšto, galvojančio tik apie seksą, išsi- 
gandusio ir priešiško moterims homoseksualo stereotipo. Ši hetero- 
seksuali psichologė susipažino su protingais, neretai talentingais ho- 
moseksualiais vyrais (daugelis iš jų poroje gyveno ilgą laiką), kurie 
atrodė laimingi ir gerai prisitaikę prie gyvenimo. Jos draugai gėjai 
puikiai žinojo, kas apie juos rašoma psichologijos knygose ir, geriau 
susipažinę su Hooker, kai kurie iš jų pasisiūlė tapti tyrimų objek- 
tais, kad, juos stebėdama, Hooker sugriautų teoriją, pagal kurią ho- 
moseksualai buvo laikomi psichologiškai pakrikusiais individais. 
Kiek padvejojusi, Hooker sutiko. Ji kreipėsi subsidijos į Nacionali- 
nį psichinės medicinos institutą ir savo darbui gavo paramą. 

Bandymų planas buvo elegantiškai paprastas: 1) dviem vyrų gru- 
pėms - homoseksualių ir heteroseksualių - užduoti keletą psicholo- 
ginių testų; 2) nenurodžius tiriamųjų seksualinės orientacijos, tes- 
tus perduoti ekspertams, kad jie juos pakomentuotų; 3) nenurodžius 
tiriamųjų seksualinės orientacijos, paprašyti ekspertų įvertinti tiria- 
mųjų psichologinę būseną. Po to Hooker ketino paprašyti eksper- 
tų, kad šie, remdamiesi tik testų rezultatais, nustatytų, kurie iš ti- 
riamųjų yra heteroseksualūs, o kurie - homoseksualūs. 

Pagal vyraujančią psichiatrijos ir psichologijos teoriją galima bu- 
vo numatyti, kad tam tikri sutrikimo požymiai - priešiškumas mo- 
terims ir jų baimė, seksualinės sumaišties įrodymai, „nerimas dėl 
iškastravimo“ ir panašiai — homoseksualius tiriamuosius padės leng- 
vai nustatyti ir remdamiesi testų rezultatais ekspertai patvirtins psi- 
chologinį homoseksualių vyrų pakrikimą. 

Čia vertėtų truputį nukrypti nuo temos. Rorschacho, arba raša- 
lo dėmių, testas atliekamas taip: pateikus keletą kortelių su bepras- 
memis įvairių kontūrų dėmėmis, tiriamojo asmens klausiama, ką dė- 
mė jam primena. Šio testo esmė ta, kad abstrakčiai, beprasmei for- 
mai tiriamojo suteikta reikšmė leidžia suprasti jo požiūrį į pasaulį 
ir tai, kaip jis tvarko iš aplinkos gaunamą informaciją. Prislėgti žmo- 

nės rašalo dėmėje įžvelgia slegiančius dalykus - lavoną, nuvytusius 
augalus. Nerimo kamuojamiems žmonėms ji gali atrodyti panaši į 
bauginančius dalykus - vėzdą, gyvatę arba pabaisą. Įkyrių minčių 
apimti žmonės iki smulkmenų apibūdina dėmės formą ir pateikia 
daug atsakymų. Psichiškai nesveikų žmonių atsakymai būna keisti, 
beveik nesusiję su atvaizdu kortelėje. Kelios formos kortelėse aiškiai 
primena žmonių figūras, tik neaišku, kurios lyties - vyrų ar mote- 
rų. Tai, kaip tiriamieji į jas reaguoja, atskleidžia jų mąstymą ir reak- 
ciją į vyrus ir moteris. Kortelės standartizuotos - visuose jų rinki- 
niuose, kuriais naudojasi psichologai, yra tokios pat dėmės. Atsaky- 
mų vertinimas taip pat standartizuotas. Visi tiriamųjų atsakymai — 
kiek pastebėjo gyvulių, kiek žmogaus formos dėmių, kokį bendrą 
įspūdį tos formos sukėlė, kokias jų formos smulkmenas pastebėjo, 
kokių dėmės vietų vengia pastebėti arba „nieko nemato“ - yra su- 
skirstomi pagal kategorijas ir surašomi į lenteles. Teisingai atliktas 
testas labai padeda pastebėti daugelį psichologinių sutrikimų. Savo 
darbe Hooker rašė: „Naudojausi Rorschacho metodu, nes daugelis gy- 
dytojų praktikų mano, jog jis geriausiai padeda įvertinti bendrą as- 
menybės sandarą, o, be to, tai yra vienas iš metodų, kuriais pasta- 
ruoju metu naudojamasi nustatyti homoseksualizmo diagnozę.“ !* 

Buvo naudojamas ir kitas labai panašus testas - Teminio įverti- 
nimo testas (TĮT). Šis testas taip pat apima keletą standartizuotų 
paveikslėlių, vaizduojančių vieną ar kelis asmenis įvairiose situaci- 
jose. Tiriamojo prašoma sukurti istoriją apie tai, kas pavaizduota. 
Paveikslėliuose tyčia pavaizduotos dviprasmiškos, neapibrėžtos si- 
tuacijos. Iš tiriamojo sukurto pasakojimo atsiskleidžia tai, ko jis iš 
žmonių laukia, kaip sprendžia apie įvairius žmonių tipus - vyrus, 
moteris, vaikus, pagyvenusius žmones ir panašiai. 

Hooker dirbo su trimis dešimtimis pirmosios Kalifornijoje gėjų 
teisių gynimo organizacijos, Matačinų bendruomenės, narių. Tų, ku- 
riems buvo paskirta psichiatro priežiūra arba psichoterapija, ji ne- 
priėmė. Į heteroseksualių vyrų grupę („kontrolinę“, arba „norma- 
liųjų“, su kuria galima būtų palyginti homoseksualus) ji pakvietė 
heteroseksualius vyrus iš kitų visuomeninių organizacijų, bet vėlgi 
tik tuos, kuriems niekada anksčiau nebuvo skirtas psichiatrinis gy- 
dymas. Buvo parinkti maždaug tokio pat amžiaus, išsilavinimo ir 

panašaus IK (intelekto koeficiento) heteroseksualūs ir homoseksu- 
alūs vyrai. Pavyzdžiui, „Pirmoje poroje“ Hooker tyrė vidurinę mo- 
kyklą baigusį keturiasdešimt ketverių metų heteroseksualų vyrą, ku- 
rio IK lygus 105, ir gautus rezultatus lygino su vidurinę mokyklą 
baigusio keturiasdešimt dvejų metų gėjaus, kurio IK taip pat lygus 
105, rezultatais. Taip buvo sudarytos visos trisdešimt homoseksua- 
lių ir heteroseksualių vyrų poros. Abiejų grupių vyrų IK vidutiniš- 
kai skyrėsi mažiau negu vienu punktu - nuostabus pasiekimas. Ga- 
lima įsivaizduoti, kiek reikėjo atlikti IK testų šioms trims dešimtims 
porų sudaryti. Hooker mėgino parinkti vyrų poras ir pagal profesi- 
ją, tačiau įsitikino, jog tai „aiškiai neįmanoma“. 

Sutvarkiusi ir užrašiusi tiriamųjų atsakymus, Hooker pateikė re- 
zultatus trims žinomiems psichologams, kurie buvo laikomi geriau- 
siais tokių testų specialistais. Iš pradžių ji pateikė rezultatus atsitik- 
tine tvarka ir paprašė ekspertų pagal penkių balų sistemą įvertinti 
tiriamųjų „psichologinį prisitaikymą“. „Vienas“ reiškia, kad tiriamojo 
psichologinis prisitaikymas „aukščiausias“ — „į socialinę aplinką pui- 
kiai integruoja savo intelekto ir emocines galimybes“; „trys“ reiškia 
vidutinį psichologinį prisitaikymą, o „penki“ - „žemiausia blogo psi- 
chologinio prisitaikymo riba su patologijos požymiais“. Po to vertin- 
tojai iš vyrų porose gautų rezultatų turėjo nustatyti, kuris vyras po- 
roje yra homoseksualus. 

Gauti rezultatai abejonių nekėlė. Abiejų grupių vyrų psichologi- 
nio prisitaikymo lygis beveik nesiskyrė. Beveik vienodam heterosek- 
sualių ir homoseksualių vyrų skaičiui buvo nustatytas aukščiausias 
psichologinio prisitaikymo lygis, o kai kuriais atvejais homoseksua- 
lams sekėsi netgi geriau: „vieną“ ir „du“ gavo daugiau homoseksu- 
alių negu heteroseksualių vyrų. (Duomenų apdorojimui taikant sta- 
tistikos metodus, šios tendencijos nematyti.) Dar nuostabiau buvo 
tai, kad pagal Rorschacho metodą gėjus porose vertintojai galėjo at- 
skirti tik maždaug 50 procentų. Tai tolygu būrimui iš monetos. Ly- 
giai tiek pat galimybių būtų gėjų atpažinti atsitiktinai. 

Apibendrindama savo referate Hooker rėmėsi ekspertų nuomo- 
ne ir komentarais, kuriuos užsirašinėdavo per testų interpretavimo 
seansus. Štai vertintojo komentaras apie vieno iš tiriamųjų Rorscha- 
cho testą: 

[Šis tiriamasis] lengvai įveikia priešiškumą ir seksualumą. [...] Jis 
sugeba mylėti ir nemegti. Geras vyras ir tevas, bus patikimas darbuo- 
tojas. Manau, kad jis turėtų dirbti geresnį negu vidutinį darbą. [...] Jis 
laikosi kelio vidurio. Tai geriausi duomenys, kokius kada nors esu ma- 
tes. Nemanau, kad jis būtų linkęs į kokią nors priklausomybę. Jis pa- 
togiai jaučiasi ir ta prasme yra stiprus. Spėju, kad jis tikrai yra hete- 
roseksualus. 

Šis tiriamasis buvo gėjus, turėjęs tik homoseksualius lytinius san- 
tykius, tikras „Kinsey'us 6“. Šio vertintojo komentarai apie to pa- 
ties vyro TIT rezultatus leidžia įžvelgti įdomų dalyką - rezultatų ver- 
tinimo šališkumą: „Matyti neryžtingumas ir šizoidinis jutimas. Yra 
kažkokio sausumo. Tai nėra draugiška, šilta, ryžtinga asmenybė, o 
suvaržytas, kiek egocentriškas, truputį šizoidiškas, jaučiantis neri- 
mą ir kaltę vaikinas.“ Šis komentaras visiškai kitoks negu pirma- 
sis. Kodėl? Tikriausiai todėl, kad pagal Rorschacho testą vertinto- 
jas negalėjo žinoti, jog tiriamasis yra homoseksualas. Pagal TĮT me- 
todą tiriamasis turi ką nors papasakoti, o gėjai paprastai sukuria 
istorijas apie intymius vyrų tarpusavio ryšius, todėl išsiduoda esą 
homoseksualai. Taip buvo ir šio vyro atveju, todėl interpretuodamas 
jo pasakojimą, vertintojas buvo šališkas. Šio neatitikimo Hooker re- 
ferate nekomentavo, tačiau jis aiškiai parodė, jog žinodamas, kad 
tiriamasis individas yra homoseksualus, psichoanalitikas praktikas 
gali būti šališkas. Jis ras „patologiją“ patvirtinančių įrodymų ten, 
kur nešališkas gydytojas praktikas jų neįžvelgia. 

Savo moksliniame darbe Hooker padarė tris išvadas: 

1. Homoseksualizmas kaip Klinikinė [ypač pabrėžta) realybė ne- 
egzistuoja. Jo formos yra tokios pat įvairios, kaip ir hetero- 
seksualumo. 

2. Homoseksualizmas gali būti nukrypimas nuo lytinės elgsenos 
normų, bet psichologiškai tai yra visai normalu. 

3. Seksualinio potraukio ir jo išraiškos bei formavimosi žmogu- 
je vaidmuo gali būti ne toks svarbus, kaip manoma. 

Deja, į Hooker mažai kas atkreipė dėmesį. Jos darbo sritis buvo 
psichologiniai tyrimai, o ne gydytojo praktika, taigi nebuvo žinoma 
gydytoja. Referato įvade ji rėmėsi paskutiniuoju Amerikos psichiat- 
rų asociacijos Psichiatrijos pažangos grupės pranešimu apie homo- 
seksualizma. Sis 1955 metais išleistas pranešimas, kuriam Kinsey’- 

aus tyrimai aiškiai neturėjo įtakos, baigėsi išvada: „Jeigu [...] homo- 
seksuali elgsena išlieka ir suaugusiam žmogui, tai yra rimto emoci- 
nio sutrikimo požymis.“ Psichiatrų organizacija ramiai galėjo ne- 
kreipti dėmesio į nedidelį nežinomos Kalifornijos psichologės darbe- 
lj, taigi taip ir padarė. 

Hooker toliau tyrė homoseksualių vyrų gyvenimą, aprašinėjo be- 
sikuriančias gėjų ir lesbiečių bendruomenes. Ji viena pirmųjų 
„blogas“ gėjų ir lesbiečių psichologinis prisitaikymas yra gyveni- 
mo priešiškoje, juos persekiojančioje visuomenėje pasekmė. Šis dar- 
bas daugelį metų taip pat liko nepastebėtas. 

Praėjus penkeriems metams po pirmojo Hooker straipsnio, gru- 
pė psichoanalitikų išleido knygą, kurioje mėgino moksliškai pagrįsti 
homoseksualių vyrų psichoanalizės teoriją. !' Apdorodami psichoana- 
litikams išdalytų anketų duomenis, knygos autoriai bandė taikyti sta- 
tistikos metodus. Psichoanalitikams buvo užduoti keli šimtai klausi- 
mų apie jų pacientus ir jų šeimas, iš kurių knygos autorių prašymu 
psichoanalitikai turėjo padaryti išvadas apie tėvo-sūnaus ir motinos- 
dukters tarpusavio santykių „artumą“ bei „emocinę šilumą“. Rem- 
damiesi gautais rezultatais autoriai priėjo prie stulbinančių išvadų: 
vyrų homoseksualumo priežastis buvo emocinis tėvo nutolimas ir per- 
nelyg didelis motinos rūpestingumas. Renkant duomenis buvo pra- 
šoma, kad psichoterapeutai prisimintų, ką jiems pasakojo vyrai, ku- 
rie intensyviai gydėsi, tikėdamiesi pakeisti savo seksualinę orienta- 
ciją. Nepaisant tokios šališkos metodologijos, psichiatrų organizaci- 
ja knygą sutiko šiltai. Pagrindinis jos autorius Irvingas Bieberis iš 
karto tapo pripažintu homoseksualizmo ekspertu, nors darbe buvo 
daugybė metodologinių spragų, o rezultatai buvo bereikšmiai. Deja, 
dar ilgus metus ne mokslas, bet politinės ir ideologinės jėgos diktavo 
„faktus“ apie homoseksualizmą. 


KINSEY'AUS IR HOOKER MOKSLO DARBŲ ĮTAKA 
Į Alfredo Kinsey'aus bei Evelyn Hooker, kaip ir į Karlo Heinricho 


Ulrichso prieš šimtą metų, idėjas amžininkai rimtai nežiūrėjo. Tūks- 
tantį metų iš pradžių Bažnyčia, vėliau - psichiatrų organizacijos nu- 

rodinėjo visuomenei, kas sekso dalykuose yra moralu ir normalu, 
bet homoseksualizmo nė viename sąraše nebuvo. Baisėjimasis ho- 
moseksualais teologinėje, teisinėje ir medicinos teorijoje buvo taip 
įsišaknijęs, kad abejonės šio požiūrio pagrįstumu buvo laikomos pik- 
tinančiomis ir absurdiškomis. Tačiau, kaip ir jų pirmtakai, Kinsey'us 
ir Hooker praskyne takelį, kuriuo jiems įkandin sekė kiti. Kinsey’- 
us ir Hooker tyrė žmogaus elgseną, remdamiesi normalių individų 
požymiais, o ne psichiatrų pasakojimais apie sutrikusios psichikos 
pacientus. Nei kalėjimuose, nei ligoninėse jie neieškojo nelaimingų 
arba sutrikusios psichikos homoseksualų, bet tyrė sveikų gyvento- 
jų seksualumą, taikydami visų pripažintus mokslinius metodus. Jų 
metodai ir gauti rezultatai skatino vėlesnius mokslininkus ieškoti 
„normalių“ homoseksualių individų, o ne kalinių bei psichinių li- 
gonių. Kuo daugiau radosi tokių mokslininkų, tuo homoseksualiz- 
mo tyrimai darėsi nešališkesni ir ėmė klostytis tikrai moksliškas po- 
žiūris į homoseksualizmą, kuris labai skyrėsi nuo Krafft-Ebingo bei 
Freudo šalininkų pažiūrų. Antroje šios knygos dalyje kalbėsime apie 
naujas pažiūras ir darbus, iš kurių jos kilo. 


ANTRA DALIS 


LYTIES BIOLOGIJA 


Prieš kelerius metus vieno didelio savaitraščio viršelyje buvo 1š- 
spausdintas šviesus, mielas kūdikio veidelis su antrašte: „Ar šis kū- 
dikis gėjus?“ Savaitraštyje buvo straipsnis tokiu pavadinimu: „Ho- 
moseksualizmas įgimtas ar įgyjamas?“! Biologijos srityje buvo pa- 
daryta naujų atradimų, ir vel iškilo senas klausimas apie žmogaus 
elgseną, šį kartą susijusią su seksualine orientacija. Keliose pirmo- 
se pastraipose kalbama apie įtampą, kylančią dėl dviejų priešingų 
požiūrių, kurie išreiškiami tokiais viena kitai prieštaraujančių są- 
vokų sugretinimais kaip prigimtis ir auklėjimas, esentializmas ir 
kostrukcionizmas. 

Tomas Akvinietis ir kiti ankstyvųjų laikų rašytojai sodomiją lai- 
kė ne tam tikro tipo žmonių bruožu, o nuodėme, kuriai pagundą 
gali jausti kiekvienas. Karlas Heinrichas Ulrichsas tvirtino priešin- 
gai: vyrus mylintys vyrai ir moteris mylinčios moterys priklauso 
kitokiam žmonių tipui — „trečiajai lyčiai“ — ir yra panašūs į papras- 
tus žmones, bet kitokie. Richardas Krafft-Ebingas „antipatinį sek- 
sualumą“ suplakė su daugybe įvairiausių seksualinės elgsenos nu- 
krypimų ir laikė jį viena iš galimų neuropatiškus žmones veikian- 
čio gyvenimo streso pasekmių. Kita vertus, Havelockui Ellisui bu- 
vo įdomu, ar „seksualinė inversija“ yra įgimtas lytinio vystymosi 
nukrypimas ir lieka pastoviu tokio žmogaus požymiu. Freudas ban- 
dė apžergti tvorą ir vienu metu laikėsi dviejų pozicijų, aiškindamas, 
jog „įgimti polinkiai“ ir psichologinis seksualinis vystymasis veikia 
kartu ir seksualinės orientacijos požiūriu sąlygoja „objekto pasirin- 

kimą“. Kinsey'us sukūrė žmogaus seksualumo kontinuume koncep- 
ciją ir manė, jog individo poziciją skalėje nulemia kultūrinė aplin- 
ka, socialinės jėgos ir net asmeninis pasirinkimas. Evelyn Hooker 
„atvirus homoseksualus“ laikė tokia akivaizdžia kategorija, kad sa- 
vo moksliniuose referatuose net neapibrėžė, ką šis terminas reiškia. 
Tai, kad kai kurie asmenys yra „homoseksualūs“, ji laikė savaime 
suprantamu dalyku. 

Dichotomija įžvelgiama net „ankstyvajame homoseksualizme“. 
Senovės graikai nemanė, kad homoseksualizmas yra individualus 
žmogaus požymis. Jie neturėjo net žodžio, apibūdinančio homosek- 
sualizmą arba homoseksualų asmenį. Šioje senovės kultūroje dau- 
gelis vyrų mėgavosi lytiniais santykiais su vyru ir vargu ar buvo 
tokių, kurie jiems teiktų pirmenybę. Vis dėlto graikai sukūrė pasa- 
kojimą, bylojantį apie esminius individų seksualinės orientacijos 
skirtumus. Tai — Aristofano pasaka apie „dvigubus“ padarus - vy- 
rus, moteris ir vyrus-moteris, - kuriuos Dzeusas plauku padalijo „lyg 
kietai virtus kiaušinius“, taip atsirado heteroseksualūs arba homo- 
seksualūs padarai. 

Priešingai laisvoms ir palankioms senovės graikų pažiūroms, 
daugelyje vėlesnių visuomenių intymūs ryšiai su savo lyties asme- 
nimis buvo smerkiami, o kartais už juos būdavo žiauriai baudžia- 
ma. Tačiau, nepaisant siaubingų bausmių, net ir šiose visuomenėse 
buvo žmonių, jautusių lytinį potraukį savo lyčiai. 

Istorijos raidoje ne kartą į paviršių iškildavo mintis, jog homo- 
seksualūs individai seksualiniu požiūriu nuo kitų esmingai skiriasi. 
Filosofai ir mokslininkai įvairiai aiškino jų jausmus, elgesį ir tar- 
pusavio santykius, lipdė įvairias etiketes, aprašytas ankstesniuose 
knygos puslapiuose, vadino juos sodomitais, urningais, invertais, o 
jų elgseną - antipatišku, atvirkščiu seksualumu ir galiausiai homo- 
seksualizmu, visomis šiomis kategorijomis stengdamiesi įvardyti po- 
traukio savo lyčiai esmę ir prigimtį. Karlas Ulrichsas, Johnas Ad- 
dingtonas Symondsas ir Radclyffe Hall aprašė vidinius savo homo- 
seksualumo išgyvenimus kaip vidinės jėgos ryškėjimą. Vėliau per 150 
metų laikotarpį apie laipsnišką lytinio potraukio savo lyčiai atsisklei- 
dimą pasakojo tūkstančiai žmonių. Jų įtikinamos, aistringos ir jaus- 
mingos istorijos niekuo nesiskiria nuo lytinį potraukį priešingai ly- 

čiai jaučiančių žmonių pasakojimų. Tokia daugumos žmonių orien- 
tacija laikui bėgant nepakinta ir yra jų asmenybės bruožas bei es- 
mė, spontaniškai iškylanti iš vidaus tuomet, kai ima ryškėti lytinis 
potraukis apskritai. 

Tai turėdami galvoje, į praeitį galime žvelgti truputį kitaip ir ne- 
sistebėti tuo, kad homoseksualių asmenų būta visais laikais, net ir 
tuomet, kai žodžio „homoseksualizmas“ nebuvo. Dėl sudėtingų so- 
cialinių aplinkybių tokie individai kiekvienoje kultūroje savo seksu- 
alinę orientaciją reiškė skirtingai. Įvairiose kultūrose homoseksua- 
lizmas suprantamas nevienodai. Graikai jį suvokė kaip „panardin- 
tą kultūrinėje daugumoje“*. Tie, kuriuos sava lytis nuolat traukda- 
vo labiau negu priešinga, nebūdavo išskiriami iš žmonių daugumos. 
Homoseksualius ryšius graikai tikriausiai laikė maloniu jausmų nu- 
krypimu nuo to, ką jie patirdavo kaip „tikrą dalyką“, - nuo inty- 
mių ryšių su priešinga lytimi. Iki Kolumbo atradimų Amerikos in- 
dėnų gentyse homoseksualūs individai tapdavo berdašais ir amazo- 
nėmis, bet actekai tokius asmenis nužudydavo. Du tūkstančius pen- 
kis šimtus metų vykę kultūriniai pokyčiai mus atvedė į kitokį negu 
graikų arba berdašų, net urningų arba invertų, pasaulį. Taigi su- 
kūrėme naujus žodžius ir kategorijas. 

Tuos, kurie domisi žmogaus elgsena, „lyties esmės“ idėja skati- 
na apibūdinti jos prigimtį ir atskleisti, kaip biologai vadina, jos sub- 
stratą, fizinę substanciją, kurioje ji yra užkoduota, - hormonų sis- 
temose, chromosomose, smegenyse. Manydami, jog seksualinę orien- 
taciją galima vertinti kaip biologinį ir psichologinį arba elgsenos 
reiškinį, mokslininkai ieško įrodymų. 

Homoseksualizmo supratimas padeda geriau suvokti pagrindinius 
mokslinius klausimus. Kaip matysime šiame skyriuje, genetikai ir 
nervų sistemą tiriantys mokslininkai seksualinę orientaciją tyrinė- 
ja tam, kad išsiaiškintų įvairiausius savo srities dalykus. Mokslinin- 
kai ėmė tyrinėti homoseksualizmą kaip „išimtį, patvirtinančią tai- 
syklę“ arba kaip žmonių elgsenos atmainą, kuria tikrinama pavel- 
dimumo, seksualumo ryšio su smegenų struktūra ir elgsenos psicho- 
logijos hipotezė. 

Atsakymo į klausimą „Prigimtis ar auklėjimas?“ reikalauja ir so- 
cialinės jėgos. Religinės bendruomenės smerkia gėjus ir lesbietes už 

jų nuodeminga ir amoralų „pasirinkimą“ — intymius ryšius su savo 
lyties žmonėmis - ir apie tokius žmones mokyklose draudžia kalbė- 
ti, kad vaikai „nesugestų“. Nacionalinė homoseksualizmo tyrimų ir 
terapijos asociacija homoseksualus pasirengusi „gydyti“. Amerikie- 
čių istorikas Johnas Boswellas yra pareiškęs, jog „[klausimas] ‘ho- 
moseksualumas ar heteroseksualumas’ šiais laikais yra [...] moks- 
linių, socialinių ir etinių kalbų apie žmogaus seksualumą pagrin- 
das. Atrodo, kad daugumai amerikiečių, šis klausimas [...] labai 
svarbus“?. Išsamesnis supratimas to, kas yra homoseksualizmas ir 
kas jis nėra, neišvengiamai veda prie racionalesnių ir humaniškes- 
nių kalbų šia tema. Kituose skyriuose apžvelgiami dabartiniai sek- 
sualinės orientacijos biologinės prigimties moksliniai tyrinėjimai, 
analizuojantys pagrindinės žmogaus patirties - seksualumo - esmę. 


7 skyrius 


Lyties biologija I 


Per paskutiniuosius kelerius metus pasipylė mokslinių darbų apie 
biologinius seksualinės orientacijos faktorius. Moksliniuose žurna- 
luose pasirodė straipsnių apie paveldimumą bei smegenų struktūrą 
ir net apie tokius, atrodytų, nesusijusius dalykus, kaip kairiarankiš- 
kumas ir homoseksualių vyrų bei moterų pirštų atspaudai. Daugu- 
mai žmonių šie straipsniai labai įdomus, bet sunkiai suprantamas 
naujų žinių apie homoseksualizmą šaltinis. Yra ir ne visai naujos 
informacijos apie seksualinės orientacijos biologiją. Šio amžiaus aš- 
tuntajame ir net septintajame dešimtmetyje buvo publikuota moks- 
linių darbų apie hormonus ir seksualinę orientaciją, atskleidusių kai 
kurių labai įdomių dalykų. 

Visa tai aptarsime šiame ir kituose dviejuose skyriuose, tačiau 
kad geriau viską suprastume, pradėsime nuo biologijos pamokos. 
(Pažadu, kad ji bus trumpa.) 


LYTINIS VYSTYMASIS 


Ankstyvose žmogaus embriono vystymosi stadijose lyties atpažinti 
neįmanoma. Be to, žmogaus embrionas ankstyvose stadijose labai 
primena kiaulių, viščiukų ir net žuvų embrionus. Šis atradimas pa- 
neigė XVIII a. vyravusią teoriją, kad kiaušinyje (kiauSinelyje) ar- 
ba spermoje organizmas būna visiškai susiformavęs, o jo vystyma- 
sis yra tik augimo (tiksliau tariant, didėjimo) procesas. Sukūrus ga- 
lingesnius mikroskopus XIX a. embriologams paaiškėjo, kad emb- 

riono vystymasis yra laipsniškas vienos ląstelės - apvaisinto kiau- 
šinėlio - transformavimasis į vis sudėtingesnę struktūrą, iš pradžių 
primenančią pirmuonis ir pamažu virstančią subtilesne, painesne ir 
žmogiškesne struktūra. Žmogaus embrionas pereina keletą vystymo- 
si stadijų, kuriose vidinė bei išorinė anatomija bei įvairių organų 
struktūra labai panaši į primityvių organizmų struktūrą. 

Šešių savaičių žmogaus embriono genitalijų srityje būna daug į 
kūno paviršių išeinančių vamzdelių, o išoriniai lyties organai dar 
nėra susiformavę. Kaip ir paprastesnių organizmų, vyriško ir mo- 
teriško žmogaus embriono gonados (organai, iš kurių vėliau susi- 
formuoja lyties ląstelės — kiaušinėliai ir spermatozoidai, kiaušidės 
ir sėklidės) iš pradžių būna pilvo ertmėje. Iš audinio raukšlelės emb- 
riono pilve susiformuoja kiaušidės, kurios lieka moteriškos lyties 
embriono viduje, arba sėklidės, kurios išsistumia į pilvo išorę, kur, 
embrionui vystantis, formuojasi kapšelis. 

Moteriškos lyties embrione iš išorinių gonadų vamzdelių (vadi- 
namų Mūllerio kanalais pagal pirmojo juos aprašiusio anatomo pa- 
vardę) susiformuoja moteriški dauginimosi organai: kiaušintakiai, 
gimda ir vidinė vaginos dalis. Vyriškos lyties embrione šie vamzde- 
liai degeneruoja, o išauga kiti vamzdeliai, iš kurių susiformuoja vy- 
riškos dauginimosi sistemos kanalai ir lyties organai. Čia ne taip 
svarbu, iš kurio vamzdelio kuris kanalas susiformuoja, kiek tai, jog 
embrione būna abiejų lyčių dauginimosi sistemos organų užuomaz- 
gos. Ankstyvose vystymosi stadijose vyriškos lyties embrionuose bū- 
na moteriškos lyties organų struktūros, o moteriškos lyties embrio- 
nuose - vyriškos lyties organų struktūros. 

Išoriniai vyriški ir moteriški lyties organai taip pat susiformuo- 
ja iš tos pačios abiejų lyčių embrionuose esančios užuomazgos. Pe- 
nis ir klitoris susiformuoja iš genitalinio tuberkulo (gumburėlio). Iš 
tų pačių audinio raukšlių susiformuoja moterų mažosios lytinės lū- 
pos, 0 vyrams jos ištįsta ir susijungusios suformuoja kapšelį. 

Embriono vystymosi smulkmenos, būtent tai, kad žmogaus emb- 
rionuose būna priešingos lyties genitalijų audinio užuomazgos, pir- 
mą kartą buvo atskleistos XIX a. pabaigoje. Mokslinėje literatūroje 
vartotas biseksualinio potencialo terminas atkreipė Karlo Ulrichso, 
Havelocko Elliso, o vėliau ir Sigmundo Freudo dėmesį. Tuose atra- 

dimuose jie įžvelgė galimą homoseksualizmo paaiškinimą. 1862 me- 
tais laiške savo dėdei Ulrichsas rašė apie lytinių funkcijų „fizinį“ ir 
„dvasinį gemalą“.! Vėliau savo straipsniuose jis tvirtino, jog urnin- 
gai turį vyrišką „fizinį“, bet moterišką „dvasinį gemala“ - „moters 
sielą vyro kūne“.ž Havelockas Ellisas Seksualinėje inversijoje atra- 
dimą apibūdino tokiais žodžiais: 

Galima sakyti, kad apvaisinimo metu organizmas gauna maždaug 

50 procentų vyriškų ir 50 procentų moteriškų gemalų. Vystantis [vai- 
siui] ima stiprėti vyriški arba moteriški gemalai ir išžudo priešingos ly- 
ties gemalus, taigi subrendusio individo organizme lieka nedaug rudi- 
mentinių priešingos lyties gemalų. Homoseksualaus asmens organiz- 
me... šis procesas, kaip galima manyti, dėl vyriškų ar moteriškų arba 
abiejų lyčių pirminių gemalų skaičiaus ar pobūdžio ypatumų normaliai 
nevyksta.“ 

Embrioninį biseksualumą Freudas laikė universaliu seksualinės 
orientacijos potencialu, dėl kurio ankstyva seksualinė patirtis virs- 
ta arba „normaliu“, arba „inversiniu“ seksualumu.* 

Daugybę kandidatų į „gemalus“ pasiūlė atradimai endokrinolo- 
gijos ir genetikos srityse, tačiau penktajame dešimtmetyje buvo at- 
skleista embrioninė lyties diferenciacija. Susikūrus mikrochirurgi- 
jai tapo įmanoma išimti iš gyvulių embrionų besivystančias sėkli- 
des arba kiaušides, nesutrukdžius jų vystymosi. Pastebėta, kad iš 
vyriškos lyties embriono išėmus sėklides, ima formuotis moteriški 
lyties organai, bet išėmus kiaušides iš moteriškos lyties embriono, 
kiti moteriški lyties organai ir genitalijos vystosi toliau. Kitaip ta- 
riant, vyriškų lyties organų formavimuisi reikalingas kažkoks ge- 
malinių sėklidžių faktorius, be kurio organizme ima formuotis mo- 
teriški lyties organai. Šiuolaikinis embriologijos mokslas parodė, jog 
prenatalinio vystymosi stadijoje vyrauja moteriškas pradmuo ir jei- 
gu nėra sėklidžių audinio, formuojasi moteriškas organizmas.? 

Kokią funkciją atlieka sėklidės embriono vyriškų lyties organų for- 
mavimesi? Galima spėti, kad dalis paslapties slypi vyriškame hormone 
testosterone. (Hormonas yra ir biocheminis liaukų signalas kraujui, 
kad šis tam tikru būdu paveiktų organizmą.) Tačiau vyriškų lyties 
organų formavimuisi reikia ne vien testosterono. Prisiminkime, jog 
Mūllerio kanalais vadinami lyties vamzdeliai moteriškame embrio- 

ne virsta moteriškais lyties organais, o vyriškame regresuoja. Vien 
testosterono tam nepakanka. Kad vyktų ši regresija, reikalinga dar 
viena biologiškai aktyvi medžiaga nevaizdingu, bet gerai parinktu pa- 
vadinimu „slopinantis Mūllerio hormonas“ (SMH) (Mūllerian-inhi- 
biting hormone - MIH). Eksperimentai parodė, jog po tam tikro mo- 
mento SMH nebegali sustabdyti Mūllerio kanalų virtimo moteriškais 
lyties organais. Tai paaiškina labai svarbią kritinio vystymosi perio- 
do sąvoką: kad vyktų tam tikri hormonų ir kitų faktorių reguliuoja- 
mi vystymosi procesai, kritiniu momentu juos turi paveikti hormo- 
nai (ir kiti faktoriai). Praėjus kritiniam momentui, kelio atgal nebė- 
ra, taigi organizmas toliau vystosi tam tikra linkme. Iškastravus vy- 
riškos lyties embrioną po kritinio vyriškų lyties kanalų formavimosi 
periodo, išsivysto nepakankamas, tačiau akivaizdžiai vyriškas kūnas, 
o moteriški gyvulio lyties organai nesusiformuoja. 

Baigiantis penktajam dešimtmečiui buvo atrastas „vyriškos“ Y 
chromosomos genas, nuo kurio priklauso embriono virtimas vyriš- 
kos lyties vaisiumi. (Prisiminkime, kad yra dvi žmogaus lyties chro- 
mosomos X ir Y. Moterys turi dvi X, o vyrai - X ir Y chromosomas.) 
Šis genas buvo pavadintas „sėklides determinuojančiu faktoriumi“ 
(SDF) (testis determining factor - TDF). Pasirodo, šis genas ima veikti 
ankstyvoje vystymosi stadijoje ir iš jo veikiamų nediferencijuotų emb- 
rioninių gonadų ima formuotis sėklidės. Tai sukelia daugelį procesų: 
sėklidėse ima gamintis SMH ir testosteronas; veikiant šiems cirku- 
liuojantiems hormonams, moteriškos lyties organų užuomazgos re- 
gresuoja ir ima formuotis vidiniai vyriškos lyties kanalai, o iš išori- 
nių genitalijų užuomazgų - penis ir kapšelis. Ima ryškėti ir visi kiti 
vyriški bruožai: pilvo forma, raumenų sistema ir (tai labai svarbu mū- 
sų aptariamiems dalykams) tam tikri smegenų vystymosi aspektai. 
Jeigu SDF embrione nėra, iš gonadų ima vystytis kiaušidės ir prasi- 
deda kitokie procesai: vidinių bei išorinių moteriškos lyties organų 
diferenciacija, formuojasi moteriška pilvo forma, vystosi krūtų audi- 
nys ir kiti moteriški bruožai. 

Diferenciacijos proceso sutrikimai sudaro sąlygas atsirasti įvai- 
riems medicininiams pakitimams. Vertėtų apžvelgti kai kuriuos pa- 
kitimus, nes tai suteikia daug žinių apie lyties biologiją. 

„Androgeninės nejautros sindromas“ atsiranda dėl paveldėto re- 
ceptorinės testosterono molekulės defekto. Kad būtų veiksmingas, te- 

stosteronas, kaip ir kiti hormonai, kraujyje turi susijungti su ląste- 
lės paviršiaus receptoriumi. Biocheminius hormonų signalus kūnui 
galima palyginti su raktu ir rakto skylute: kad atrakintume duris, 
raktas (hormonas) turi atitikti rakto skylutę (receptorių). Šį sindro- 
mą turinčių individų testosterono „rakto skylutė“ yra pakenkta, to- 
dėl sėklidžių gaminamas testosteronas negali paveikti atitinkamų au- 
dinių. Kadangi vystantis gemalui audiniai nėra gavę testosterono sig- 
nalų, tai individai gimsta su moteriškomis genitalijomis. Be testoste- 
rono, sėklidėse gaminasi ir šiek tiek estrogeno, todėl tokiems indivi- 
dams paauglystėje ima augti krūtys ir formuojasi moteriškos kūno 
linijos. Kadangi tokie vaikai turi moteriškus lyties organus, tai tėvai 
juos auklėja kaip mergaites, o „tikroji“ lytis atsiskleidžia tik jaunys- 
tėje, kai nesulaukusios menstruacijų arba negalėdamos pastoti „mo- 
terys“ kreipiasi į gydytojus. Seksualinės orientacijos tyrimai parodė, 
kad tokios moterys (jos atrodo visai kaip moterys) jaučia lytinį po- 
traukį vyrams. Kyla įdomus klausimas: ar jos homoseksualios? Juk 
genetiškai jos yra vyrai, jaučiantys lytinį potraukį vyrams! Dar kar- 
tą faktai apie prigimtį nugali mokslo sukurtas kategorijas. 

Kitas genetinių defektų sukeltas lyties „apsivertimas“ yra įgim- 
ta antinksčių hiperplazija (ĮAH; dar vadinama įgimta virilizuojan- 
čia antinksčių hiperplazija). Antinksčių liaukos, kurias turi ir vy- 
rai, ir moterys, gamina daugybę svarbių hormonų (vienas iš jų yra 
kortizolis), reguliuojančių kraujo spaudimą, cukraus apykaitą ir ki- 
tas svarbias organizmo funkcijas. Vyrų ir moterų antinksčių liau- 
kose gaminasi ir testosteronas, tik kur kas mažesniais kiekiais ne- 
gu sėklidėse. ĮAH išryškėja tuomet, kai dėl nenormalaus antinks- 
čių liaukų padidėjimo arba kito genetinio sutrikimo jose ima ga- 
mintis per daug testosterono. Dėl tokio didelio antinksčių liaukų 
gaminamo testosterono kiekio embriono vystymosi metu šį sindro- 
mą turinčioms genetinėms moterims susiformuoja vyriškos genita- 
lijos. (Genetinių vyrų šis sindromas sąlyginai nepaveikia.) Tokio su- 
vyriškėjimo išraiška gali būti padidėjęs klitoris, išaugęs vyriško dy- 
džio penis ir, susijungus mažosioms lytinėms lūpoms, susiformavęs 
kapšelis. Buvo pastebėta daugybė tarpinių variantų. Matyt, tai pri- 
klauso nuo testosterono pertekliaus ir jo veikimo laiko. Gimus šį sin- 
dromą turinčioms genetinėms moterims pagal išorinius jų lyties or- 
ganus sunku nustatyti, ar tai didelis klitoris, ar mažas penis, ar vai- 

kas gimė su nepakankamai suaugusiu kapšeliu, ar su iš dalies su- 
augusiomis lytinėmis lūpomis. 

Siekdamas sukurti lyties nustatymo sistemą, tokius vaikus septin- 
tajame dešimtmetyje tyrė Johnso Hopkinso universiteto mokslinin- 
kas dr. Johnas Money'us. Kurie iš tokių kūdikių geriau užaugtų sveiki 
ir laimingi berniukai, o kurie - mergaitės? Iki tol lytis būdavo nu- 
statoma „spėjimo metodu“ pagal vyriškas arba moteriškas genitali- 
jas. Money'us nustatė, kad šį sindromą turinčioms genetinėms mo- 
terims geriau palikti jų genetinę lytį. Vaikai, gimę su penio dydžio 
klitoriu ir suaugusiomis mažosiomis lytinėmis lūpomis, dabar ope- 
ruojami ir auginami kaip mergaitės. Juos gydant steroidais, antinks- 
čiuose sunormalėja testosterono gaminimasis ir mergaičių kiaušidės 
ima funkcionuoti normaliai. Ilgalaikiai tyrimai parodė įdomų daly- 
ką: mergaitės su ĮAH sindromu būna labai energingos, veiklios, do- 
misi sportu, rečiau negu jų bendraamžės svajoja ištekėti ir susilauk- 
ti vaikų. Stebint tokias mergaites iki brandos amžiaus, paaiškėjo, kad 
lesbietėmis merginų tapo daugiau negu tikėtasi. Estrogeno ir testo- 
sterono kiekis jų organizme normalus, nes jos nuo vaikystės buvo gy- 
domos. Manoma, jog dažnesnį negu tikėtasi homoseksualizmo atve- 
jų skaičių tarp šių moterų lėmė didesnis už normalų testosterono kie- 
kis organizmo formavimosi metu.“ Šie atradimai leidžia manyti, kad 
prenatalinė hormonų veikla tikriausiai turi įtakos ne tik lyties orga- 
nų, bet ir smegenų formavimuisi. 

Kitai individų su sutrikusia hormonų veikla grupei priklauso vai- 
kai, kurių motinos nėštumo metu gydėsi sintetiniu hormonu dietil- 
stilbestroliu (DES). Penktajame ir šeštajame šio amžiaus dešimtme- 
tyje DES ir kitais sintetiniais hormonais nuo placentinių hormonų, 
padedančių sulaikyti nėštumą, nepakankamumo buvo gydomos per- 
sileidimų turėjusios moterys. (Paaiškėjo, kad asmenys, kurių moti- 
nos nėštumo metu vartojo DES, dažniau suserga vėžiu, todėl šis pre- 
paratas buvo uždraustas.) Tiriant tokius individus buvo nustatyta, 
kad testosteronas turi įtakos lyties formavimuisi. DES labai pana- 
šus į testosteroną, bet lyties organų formavimosi neveikia. Šis pre- 
paratas veikia tik smegenis. Vaisiaus vystymosi metu didelis testo- 
sterono kiekis galėjo paveikti tik nervų sistemą. Tarp moterų, ku- 
rių motinos buvo vartojusios DES, buvo pastebėta kur kas daugiau 
homoseksualaus ir biseksualaus fantazavimo bei tokios elgsenos at- 

vejų. Ištirta nedaug moterų, tačiau procentinis santykis įspūdingas. 
Vienoje tyrimų ataskaitoje rašoma, kad 25 procentai DES paveiktų 
moterų save laiko lesbietėmis arba biseksualėmis, o tai maždaug de- 
šimt kartų viršija skaičių, kurio tikėtasi." 

Labiausiai gluminantis yra genetinis hormonų veiklos sutrikimas, 
vadinamas 5-alfa-reduktazės nepakankamumo sindromu. Tokį sin- 
dromą turintiems genetiniams vyrams trūksta enzimo, kuris būti- 
nas normaliam išorinių genitalijų formavimuisi (5-alfa-reduktazė yra 
enzimas, testosteroną paverčiantis truputį kitokiu hormonu, reika- 
lingu normaliam penio ir kapšelio susiformavimui). Tokių geneti- 
nių vyrų sėklidžių audinys ir testosterono kiekis yra normalus, bet 
jie gimsta su moteriškomis genitalijomis ir todėl šeimoje auginami 
kaip mergaitės. Brendimo laikotarpiu sėklidėse pradeda gamintis 
daugiau testosterono, ir „mergaitės“ pamažu virsta vyrais. Susto- 
rėja balsas, tvirtėja raumenys, riebalinio sluoksnio pasiskirstymas 
kūne darosi kaip vyrų, o „klitoris“ išauga iki penio dydžio. 

Aštuntajame dešimtmetyje Dominikos respublikoje ištyrus dide- 
lę tokį sindromą turinčių asmenų grupę, buvo pastebėta, kad dau- 
guma individų brendimo laikotarpiu ėmė laikyti save vyrais ir juto 
potraukį moterims, nors buvo auklėti kaip mergaitės. Šie stebėji- 
mai parodė, kad priklausymą vyriškai lyčiai ir heteroseksualumą 
prenatalinėje organizmo vystymosi stadijoje nulemia smegenų te- 
stosteronas (prisiminkime, kad testosterono kiekis šių individų or- 
ganizme yra normalus), taigi tokį individą auklėjant kaip mergai- 
te, jo poveikio „panaikinti“ nejmanoma.® 

Šie reti sindromai geriau padeda suprasti homoseksualizmą, nes 
verčia suabejoti įprastinėmis kategorijomis, ne tik homoseksualumo- 
heteroseksualumo, bet ir vyro-moters dichotomija. Androgeninės ne- 
jautros sindromą turintys individai genetiškai yra vyrai, bet save 
laiko moterimis. Šis sindromas rodo, kad genetinė individo lytis gali 
skirtis nuo anatominės ir savo lyties tapatybės (savęs laikymo vy- 
ru arba moterimi). 

5-alfa-reduktazės nepakankamumo sindromą turinčių individų 
tyrimai rodo, kad jie savo lytį identifikuoja kitaip negu visuomene. 
Moteriškos genitalijos ir mergaitiškas auklėjimas neužkerta kelio sa- 
ve priskirti vyriškai lyčiai ir nenuslopina potraukio moterims. Tik- 
riausiai taip yra dėl smegenų „suvyriškėjimo““. 

ĮAH sindromą turinčių moterų ir tų, kurių motinos nėštumo me- 
tu gydėsi DES, „berniukiška“ elgsena bei dažni homoseksualumo at- 
vejai leidžia manyti, kad didelis testosterono kiekis veikia smegenų 
vystymąsi, todėl individo elgsena būdinga priešingai lyčiai. 

Labai svarbu pažymėti tai, kad ne visų šiuos sindromus turin- 
čių individų seksualinė elgsena panaši. Lesbietėmis tampa ne visos 
moterys su ĮAH, net ne jų dauguma. Kad paauglystėje nesuvyriš- 
kėtų, kai kurie individai su 5-alfa-reduktazės nepakankamumo sin- 
dromu buvo išoperuoti, gydomi hormonais ir tapo moterimis. Vis 
dėlto individų su tokiais hormoniniais sutrikimais tyrimai rodo, jog 
prenatalinė hormonų veikla turi šiek tiek įtakos suaugusio žmogaus 
seksualiniam elgesiui. 

Kad ir kokie įdomūs ir naudingi būtų šių retų sindromų tyrinė- 
jimai, žinių apie prenatalinį hormonų poveikį smegenims dar trūks- 
ta. Tyrimai su gyvūnais leidžia prenatalinį hormonų poveikį stebė- 
ti ir valdyti. Šie tyrimai praplėtė žinias, gautas tiriant žmones. 


LYTIES SMEGENYS 


Šiame skyriuje kalbėdami apie dauginimosi sistemos formavimąsi 
įrodėme, kad embriono vystymosi metu iš paprastų struktūrų, pri- 
menančių primityvių organizmų organus, susiformuoja sudėtingas 
žmogaus organizmas. Tokiu pat principu formuojasi sudėtingiausias 
ir žmogiškiausias mūsų kūno organas - smegenys. Visiškai susifor- 
mavusiose žmogaus smegenyse yra įvairiausių visai paprastų ir itin 
sudėtingų struktūrų, kurių sąranga atspindi žmogaus evoliuciją. Mū- 
sų vėl laukia trumpa biologijos pamoka. 

Paprasčiausias žmogaus nervų sistemos organas yra stuburo sme- 
genys. Jos tvarko paprastų nervinių impulsų perdavimą ir mažai kuo 
skiriasi nuo primityvios slieko nervų sistemos. Jeigu netyčia jums 
teko paliesti įkaitusią krosnelę, tikriausiai pastebėjote, kad ranka 
atsitraukia anksčiau, negu pajuntate skausmą. Audinį ardančio karš- 
čio jutimas ir staigus rankos raumenų trūktelėjimas yra stuburo 
smegenų refleksas, galvos smegenys čia nedalyvauja. Į aukštesnius 
centrus perduodamas ir sąmoningai juntamas skausmas primena 
signalą „Dėmesio“, kuris registruojamas tam, kad vėliau panaši pa- 
tirtis nebepasikartotų. 

Stuburo smegenų viršuje esantys keli centrai valdo kvėpavimo, 
kraujospūdžio ir kūno temperatūros funkcijas. Aukštesni galvos sme- 
genyse esantys centrai jų veikloje taip pat nedalyvauja, todėl žmo- 
gus net su smarkiai pažeistomis smegenimis gali kvėpuoti, plaka šir- 
dis, reguliuojamas kraujo spaudimas ir kūno temperatūra. 

Sudėtingesnėse vidurinėse smegenyse yra keletas perdavimo cen- 
trų, kuriuose apdorojama iš „žemesnių“ ir „aukštesnių“ centrų gau- 
nama informacija, paprasti refleksai perdirbami ir išplėtojami į su- 
detingus koordinuotus veiksmus - laikyseną, tokius sudėtinius ju- 
desius kaip ėjimas, kėlimas, siekimas ir kt. Gyvūnams išoperavus 
aukštesniąsias smegenų dalis, jie gali paeiti bėgtakiu, bet sudėtin- 
gesnių judesių atlikti neįstengia ir į aplinką nereaguoja. 

Aukščiausio sąrangos lygio yra didžiosios smegenys, kurios dar 
susiskirsčiusios įvairaus sudėtingumo sąrangos lygiais. Ši nepapras- 
tai sudėtinga struktūra koordinuoja viską: regėjimą, klausą, lytėji- 
mą, atmintį, patirtį, emocijas, inicijuoja sudėtingą elgseną, tik dar 
nepakankamai ištirta, kaip tai vyksta. Žmogus stumia pianiną, juo 
groja, kuria sonatą fortepijonui — visų rūšių sudėtinga elgsena yra 
tvarkoma sveikų smegenų. Žmogaus smegenys yra kur kas dides- 
nės ir sudėtingesnės už gyvūnų smegenis. Joms formuojantis, nauji 
smegenų sluoksniai dengia „senuosius“, ima raukšlėtis, todėl didė- 
ja smegenų plotas ir žmogaus galimybės. 


Smegenų pusrutulis 


Hipotalamas 


Hipofize 


Didieji smegenų pusrutuliai apgaubia „senas“ žmogaus smegenų sritis ir hipotala- 
mą. jungianti smegenis su „pagrindine liauka“ — hipofize. 

Giliai šioje sudėtingoje valdymo hierarchijoje yra smegenų sri- 
tis, vadinama hipotalamu. Lotyniškas žodis hypothalamus reiškia 
„po kambariu“. Hipotalamas sudaro skysčio pripildytos smegenų ert- 
mės, vadinamos trečiuoju skilveliu, apatinės dalies pagrindą. Šiame 
piltuvėlio formos darinyje yra maždaug arbatinis šaukštelis smege- 
nų skaidulų. Apatinė to mažyčio piltuvėlio dalis vamzdeliu susisie- 
kia su Aipofizės liauka, esančia kaukolės pagrindo įdubime, keistu 
pavadinimu sella turcica, nes jis panašus į turkišką balną. Smege- 
nų ir hipofizės liaukos jungtyje hipotalamas vaidina ypatingą vaid- 
menį. Hipofizė išskiria hormonus, reguliuojančius daugelį kitų hor- 
moninių organizmo sistemų - antinksčių ir gonadų (sėklidžių ir 
kiaušidžių) - veiklą, todėl dažnai vadinama pagrindine liauka. 

Pagrindinė hipotalamo funkcija atsispindi jo struktūroje ir veik- 
loje: kaip ir visos smegenys, jis turi tarpusavyje susijungusių neu- 
ronų sistemą, perduodančią ir priimančią kitų smegenų sluoksnių 
impulsus, be to, jame yra hormonus gaminančių ląstelių. Jos išski- 
ria hormonus į kraują ir šitaip perduoda signalus į tas organizmo 
sritis, su kuriomis hipotalamas tiesioginio ryšio neturi. Hipotalamas 
yra ir smegenų centras, ir hormonų reguliatorius, todėl manoma, 
kad vienos rūšies informacija jame virsta kitos rūšies informacija 
ir šitaip smegenyse vykstantys procesai siejasi su hormoniniais pro- 
cesais, vienos rūšies procesai sąveikauja su kitos rūšies procesais 
ir juos veikia. Taigi nenuostabu, kad smegenų ir hormonų sistemų 
moduliatoriuje ir transliatoriuje hipotalame yra daugybė centrų, 
tvarkančių tam tikras lyties funkcijas. 

Šias funkcijas pademonstravę bandymai buvo atliekami su labo- 
ratoriniais gyvūnais, daugiausia su žiurkėmis. Aštuntajame dešimt- 
metyje buvo nustatyta, kad lytinė žiurkių patinų ir patelių elgsena 
priklauso nuo tam tikrų hipotalame esančių smegenų ląstelių tel- 
kinių (toks telkinys vadinamas branduoliu). Rujos metu atsidūręs 
greta patelės, kuri tuo metu būna vaisinga ir lytiškai aktyvi, pati- 
nas užsilipa ant jos nugaros, įterpia penį ir po kelių frikcijų sulei- 
džia sėklą. Patino sujaudrinta rujojanti patelė priglunda prie žemės, 
išriečia nugarą ir pakelia užpakalinę kūno dalį sueičiai. Toks elge- 
sys vadinamas /ordozc. Užlipimas ant nugaros ir lordozė yra labai 
paprastas refleksinis elgesys. Rujojančiai žiurkei galima sukelti lor- 

doze, palietus uzpakaline jos kuno dalj laboratoriniu jrankiu arba 
pirštu. Lipti ant kitos žiurkės nugaros patiną skatina įvairaus po- 
būdžio sąveika su kitais gyvūnais. Patinai taip elgiasi beveik be at- 
rankos, progai pasitaikius lipa ant nerujojančių patelių ir kitų pa- 
tinų. Vis dėlto tokia elgsena patinams ir patelėms labiausiai būdin- 
ga poravimosi metu. Laboratorinėmis sąlygomis žiurkių poravimą- 
si lengva stebėti ir įvertinti skaičiais (pakanka suskaičiuoti, kiek kar- 
tų, tarkim, per valandą gyvūnas taip elgiasi), todėl lytinė žiurkių 
elgsena buvo gerai ištirta. 

Chirurgiškai suardę įvairias žiurkių hipotalamo sritis arba su- 
leidę joms hormonų, o paskui stebėdami, kaip tokia intervencija vei- 
kia žiurkių poravimosi refleksus, mokslininkai aptiko kelių hipota- 
lamo sričių atliekamas funkcijas. Chirurgiškai suardžius ląstelių tel- 
kinį ties priekine ir vidurine hipotalamo dalimi, vadinama regimų- 
jų nervų kryžme (nes yra hipotalamo viduryje priešais regimuosius 
nervus), žiurkių patinai nustoja poruotis ir į rujojančias pateles ne- 
bekreipia dėmesio. Tokį pat efektą sukelia sėklidžių pašalinimas ką 
tik atvestoms žiurkėms - žiurkės praranda lytinį potraukį. Sušvirkš- 
te iškastruotoms žiurkėms testosterono, mokslininkai tikėjosi, kad 
jos vėl atgaus poravimosi elgseną, tačiau nutiko keistas dalykas: pa- 
tinų poravimosi elgsena daugeliu atvejų tapo tokia pat kaip pate- 
lių. Tolesni eksperimentai parodė, kad suaugusiam patinui būdin- 
ga poravimosi elgsena išlieka tik tuomet, kai kritiniu periodu (maž- 
daug savaitę po atvedimo) jo organizme buvo tam tikras testoste- 
rono kiekis. Iškastravus arba sušvirkštus testosterono poveikį slo- 
pinančių vaistų, patinams būdinga poravimosi elgsena neatsiranda 
net ir sušvirkštus „normalų“ testosterono kiekį.’ 

Manoma, kad testosteronas paveikia besivystančių smegenų sri- 
tis, kurios reguliuoja patinų poravimosi elgseną. Maždaug savaitę 
negavę testosterono, smegenys ima vystytis kita linkme ir vėliau su- 
švirkštas testosteronas nieko nebepakeičia.!? Aštuntajame dešimtme- 
tyje atlikti anatominiai hipotalamo tyrimai parodė, kad vienas prieš 
regos sritį esantis branduolys patinų yra didesnis negu patelių. Ši 
sritis buvo pavadinta prieš-optinės srities dimorfiniu lyties branduo- 
liu (POS-DLB, arba tiesiog DLB). Manoma, kad jis turi didelę reikš- 
mę patinų poravimosi elgsenai. Galimas dalykas, kad testosteronas 

paveikia patinų poravimosi elgseną reguliuojantį smegenų centrą, 
kuris yra DLB srityje. Iškastravus ką tik atvestus žiurkiukus, jų 
DLB užauga tokio pat dydžio kaip patelių. 

Vertėtų aptarti šių atradimų reikšmę žmonių homoseksualumo 
tyrinėjimui. Yra nuomonių, jog tokie eksperimentai „paaiškina“ ir 
žmogaus homoseksualizmą. Jeigu dėl testosterono stygiaus kritiniu 
žiurkės embriono vystymosi periodu patinai ima elgtis kaip pate- 
lės, tai testosterono stygius kritiniu žmogaus embriono vystymosi 
periodu, matyt, yra „moters sielos vyro kūne“ priežastis (tariant 
mums jau pažįstamo teoretiko žodžiais). Tačiau šis teiginys yra spe- 
kuliatyvus šuolis nuo iškastruotų žiurkių poravimosi elgsenos, bū- 
dingos patelėms, prie žmogaus homoseksualumo reiškinio. 

Labai svarbu atkreipti dėmesį, kad žiurkių poravimosi elgsena 
yra paprastas refleksas, bet ne toks kaip žmonių kelio sąnario re- 
fleksas. Gyvūnų poravimosi, maitinimosi ir palikuonių auginimo elg- 
sena yra šabloniška ir nesąmoninga. Jų elgsenos rūšys paprastai va- 
dinamos instinktais, taip atskiriant jas nuo žmogaus elgsenos. Mes, 
žmonės, pripažįstame, jog turime panašių į instinktus stiprių sti- 
mulų, tačiau juos mumyse valdo nepaprastai sudėtingas intelektas 
ir sugebėjimas bendrauti. Didžiulė mūsų elgsenos geba, kurios pa- 
grindas — kalba ir socialinė raida, leidžia įveikti daugelį instinktų 
liekanų mūsų smegenyse. 

Kurios nors rūšies gyvūnų tam tikros elgsenos stebėjimai atsklei- 
džia faktus tik apie tos rūšies gyvūnus. Skirtingų rūšių gyvūnų elg- 
senos panašumai nebūtinai patvirtina, kad tokia elgsena būdinga 
visoms rūšims. Kai kurios paukščių rūšys žiemą išskrenda į pietus, 
ten pat traukia ir kai kurie žmonės, tačiau tokios elgsenos motyva- 
cija, hormoninis ir neurologinis jos pagrindas yra visiškai skirtin- 
gi! Vėlesni žiurkių tyrinėjimai parodė, kad hormonų įtakos reiški- 
nys yra kur kas sudėtingesnis, negu atrodė iš pradžių. Paaiškėjo, kad 
poravimosi elgsenos susiformavimui svarbus ir estrogeno kiekis or- 
ganizme. Be to, nepriklausomai nuo testosterono skatinamo „suvy- 
riškėjimo“ proceso, žiurkės smegenyse gali vykti ir „defeminizaci- 
jos“ procesas. 

Čia, kaip ir kalbant apie dauginimosi sistemų vystymąsi, mums 
svarbu ne tai, kaip kuris hormonas veikia, bet pats bandymais pa- 

grįstas principas: žiurkės lytiniai hormonai veikia nervų sistemos 
vystymąsi, o kritinio periodo metu - ypač smarkiai. Po kritinio pe- 
riodo prasideda negrįžtami procesai, kurie vėliau paveikia lytinę elg- 
seną. Norėdami išsiaiškinti, ar vystantis žmogaus smegenims vyks- 
ta panašus procesas, pirmiausia turime atsakyti į pagrindinį klau- 
simą: ar vyrų ir moterų hipotalamo struktūra skiriasi? Atsakymas 
yra „Taip“. 

Tie patys mokslininkai, kurie tyrinėjo žiurkių hipotalamą, devin- 
tojo dešimtmečio pabaigoje paskelbė žmogaus smegenyse atradę kelis 
hipotalamo dimorfinius lyties branduolius, kurie vyrų ir moterų 
smegenyse yra skirtingo dydžio. Priešakinėje hipotalamo dalyje jie 
surado keturias niekur neaprašytas neuronų sankaupas, kurias pa- 
vadino tarpiniais priešakinio hipotalamo branduoliais (TPHB). Šie 
branduoliai buvo sunumeruoti: TPHB,, TPHB,, TPHB, ir TPHB, 
ir pavadinti dimorfiniais, nes kiekvienos lyties yra skirtingi. Moks- 
lininkai nustatė, kad TPHB, dydis labiau priklauso nuo amžiaus, o 
ne nuo lyties, tačiau vyrų TPHB, neabejotinai buvo didesnis negu 
moterų.!! 

Nenoriu laikyti nežinioje tų skaitytojų, kurie jau suprato, kur- 
link suku - prie Simono LeVay'aus 1991 metų tyrinėjimų. Jis lygi- 
no gėjų ir nehomoseksualių vyrų hipotalamo branduolius. Dr. Le- 
Vay’us išsiaiškino, kad gėjų dimorfinis lyties branduolys TPHB, yra 
mažesnis negu nehomoseksualių vyrų. Tai buvo pirmasis aprašytas 
homoseksualių ir heteroseksualių vyrų smegenų struktūros skirtu- 
mas. Tačiau prieš kalbėdami apie jo tyrinėjimus bei išvadas, turi- 
me aptarti kitus lytinio smegenų vystymosi aspektus. 


NE TIK HIPOTALAMAS 


Vyrai ir moterys vieni nuo kitų skiriasi ne tik kūno sandara ir ly- 
čių psichologija, bet daugeliu įvairių dalykų. Šiuos skirtumus lemia 
visuomeniniai ir kultūriniai veiksniai, tačiau tam tikri tempera- 
mento, bendravimo ir net intelektinių sugebėjimų skirtumai yra 
įgimti. Kai kurie skirtumai, atrodo, yra būdingi ir gyvūnų rūšims. 
Vienas tokių skirtumų atsiskleidžia vaikystėje būdinga elgsena, va- 
dinama „grumtynėmis“. 

Paprastai berniukai bina aktyvesni uz mergaites. Mokslininkai 
panašų reiškinį pastebėjo gyvūnų elgsenoje, įskaitant žiurkes, žiur- 
kėnus, beždžiones ir net avis. Tokia žmonių elgsena, ypač išryškė- 
janti lauko žaidimuose ir sporte, buvo pavadinta „energijos išeik- 
vojimo“ skirtumu. Atitinkamas gyvūnų elgesys buvo pavadintas 
„jauniklių grumtynėmis“, nes gyvūnų jaunikliai grumiasi, urzgia ir 
vienas kitą kandžioja. Tokia elgsena būdinga šuniukams ir kačiu- 
kams, bet joje nematyti jokio šių naminių gyvūnų dimorfiškumo. 
Grumiasi ir žiurkių ar beždžionių jaunikliai (taip pat ir žmonių vai- 
kai), tačiau patinėliai grumiasi dažniau negu jaunos patelės. 

Bandymai su žiurkėmis parodė, kad tokią elgseną reguliuoja te- 
stosteronas ir kad ji priklauso nuo šio hormono kiekio minėtu kri- 
tiniu periodu, kai formuojasi patinų lytinės elgsenos „schema“ — 
maždaug vieną savaitę po gimimo. Iškastravus ką tik atvestus žiur- 
kių patinėlius, vėliau jie grumiasi ne dažniau už mažas pateles. Pa- 
veiktos testosterono, jos grumiasi taip pat kaip patinėliai. Toks pat 
reiškinys pastebėtas ir tarp Macacus rhesus. Skirtumas tik tas, kad 
jų kritinis periodas būna prieš gimimą, be to, testosterono paveik- 
tos prieš gimimą, patelės grumiasi dažniau negu kitos, tik ne taip 
smarkiai kaip patinėliai. 


Smegenų žievė 


Hipotalamas 


Migdolinis kūnas 


Migdolo riešuto formos migdolinis kūnas bendromis jungtimis siejasi su  bipotala- 
mu, o jungčių skaidulos iš jos per limbinę sistemą (parodyta strėle) išsišakoja į sme- 
genų žievę. 

Manoma, kad žiurkių ir beždžionių jauniklių grumtynes nulemia 
smegenų darinys, vaidinamas migdoliniu kūnu. Tai yra mažas ląs- 
telių telkinys, turintis bendras jungtis su hipotalamu. (Žmonių 
migdolinis kūnas yra migdolo riešuto formos; jos pavadinimas kilo 
iš graikų kalbos žodžio amygdalos - migdolas.) Buvo pastebėta, kad 
keli migdolinio kūno ląstelių telkiniai kai kurių gyvūnų rūšių pati- 
nų ir patelių smegenyse skiriasi dydžiu. Migdolinis kūnas yra su- 
dėtingo jungčių tarp hipotalamo ir smegenų žievės darinio, vadina- 
mo limbine sistema, dalis. Kaip kad hipotalamas yra sąsaja tarp sme- 
genų ir hipofizės, taip limbinė sistema - daugybė jungčių, susisie- 
kiančių su smegenų požieviu, - yra hipotalamo sąsaja su smegenų 
žieve. Lotyniškas žodis limbus reiškia „ribą“, „kraštą“, taigi nusa- 
ko limbinės sistemos vietą. 

Prisiminkime, jog smegenų žievė yra nepaprastai sudėtingas da- 
rinys, tvarkantis „aukščiausias“, sudėtingiausias nervų sistemos 
funkcijas, kuriose slypi sąmonė. Manoma, kad limbinė sistema re- 
guliuoja emocijas: pyktį, džiaugsmą, baimę ir tikriausiai meilę. Tai 
visos nervų sistemos mįslingiausia smegenų sritis. Navikui arba in- 
sultui pažeidus šią svarbią limbinės sistemos sritį, žmogų neretai 
ištinka įvairūs klinikiniai sindromai, kuriems būdinga emocinė ne- 
jautra, vangumas, apatija ir dažniausiai visiškas abejingumas sek- 
sui. Chirurgiškai pažeidus beždžionių migdolinės liaukos limbinės 
sistemos sritį, gyvūnai lytinio potraukio nepraranda, tačiau įgyja 
sindromą, kuriam, be kitų simptomų, būdingas visiškas lytinio 
„kryptingumo“ praradimas: beždžionės mėgina poruotis su abiejų 
lyčių individais ir net su negyvais objektais. 

Čia vėl ne taip svarbios anatominės smulkmenos ir psichologi- 
jos dalykai, kiek tai, kad eksperimentais patvirtinta hormonų įtaka 
kritinio periodo metu vėlesnei patinų ir patelių elgsenai (jauniklių 
grumtynėms). Taip yra tikriausiai todėl, kad hormonai dalyvauja 
smegenų darinių, susijusių su lytine gyvūnų (tikriausiai ir žmonių) 
elgsena ir agresija, sąrangos formavimesi. 

Kaip minėta šiame skyriuje, įgimta antinksčių hiperplazija yra 
genetinis defektas, dėl kurio besivystančiame vaisiuje išsiskiria per 
daug testosterono. Prisiminkime, kad šį sindromą turinčių mote- 
rų tyrimai parodė jų polinkį į „berniukišką“ elgseną, kuri yra ne 

kas kita, o „grumtynės“, todėl galima daryti išvadą, jog tokią elg- 
seną tikriausiai lemia faktoriai, panašūs į prenatalinę žiurkių hor- 
monų veiklą. 

Jeigu tam tikra hormonų veikla skatina mergaičių „grumty- 
nes“, kaip yra su tais berniukais, kurie vaikystėje pešasi mažiau 
negu „turėtų“? Kryptingas berniukų „grumtynių“ tyrinėjimas pa- 
dėjo atskleisti nemažai dalykų, paaiškinančių seksualinę elgseną 
brandos amžiuje. 

Įdomų ir sudėtingą klausimą kelia faktas, kad „mamytės sūnelių“ 
elgseną žmonės labiau pastebi negu mergaites „pajodžargas“. Įsigi- 
linus į epitetų „mamytės sūnelis“ ir „pajodžarga“ prasmę, paaiškėja, 
kaip skirtingai mūsų visuomenė vertina priešingai lyčiai būdingą vyrų 
ir moterų elgseną vyrų nenaudai. „Berniukiška“ mergaičių elgsena 
dažniausiai laikoma „išaugamu“ reiškiniu, o berniukai, kurie labiau 
mėgsta ramius, neagresyvius žaidimus ir elgiasi kaip mergaitės, ke- 
lia tėvų nerimą ir bendraamžių panieką. Galima neabejoti, kad čia 
kaltas paplitęs „mamytės sūnelio“, vėliau tampančio homoseksualu, 
stereotipas. Kaip visi stereotipai, šis taip pat nera visiškai tikslus, ta- 
čiau turi pagrindo. Klausimas, ar sumažėjęs polinkis į „grumtynes“ 
vaikystėje leidžia manyti, kad toks berniukas suaugęs taps homosek- 
sualu, buvo ištirtas ir retrospektyviai, ir perspektyviai. 

Retrospektyvinio tyrimo metu asmuo klausinėjamas apie vaikys- 
tę. Homoseksualių vyrų atsakymai patvirtino mintį, jog lyčiai nebū- 
dinga elgsena vaikystėje šiek tiek leidžia nuspėti būsimą suaugusio 
žmogaus seksualinę elgseną. Aštuntajame dešimtmetyje atlikti išsa- 
mūs vyrų ir moterų seksualinio vystymosi tyrimai parodė, jog be- 
veik pusė homoseksualams save priskiriančių vyrų vaikystėje labiau 
mego ne sportą ir judriuosius žaidimus, o skaityti knygas, muzika 
ir mena.!” 

Retrospektyvinių tyrimų rezultatai priklauso nuo daugelio truk- 
dančių veiksnių, iš kurių dažniausias yra bloga žmogaus atmintis. 
Kitas, mažiau apčiuopiamas, bet didelės įtakos tyrimų duomenims 
turintis paklaidos šaltinis yra žmonių tendencija dabartinę savo elg- 
seną aiškinti patirtimi praeityje. Prisiminimams jie suteikia emo- 
cine prasmę, 0 noras savo gyvenimo istoriją išdėstyti nuosekliai, lo- 
giškai ir protingai ją iškreipia. Pasitaiko ir tokių atvejų, kai žmo- 

gus stengiasi pateisinti jį klausinėjančio specialisto lūkesčius. Ti- 
riant žmonių grupės požymius ir elgseną, iškyla dar viena proble- 
ma: gali paaiškėti, kad tiriama ne tokia grupė, kokią norima ištir- 
ti. Parenkant individus, pasitaiko, kad tiriamai grupei priskiriami 
tam tikro potipio individai. Toks reiškinys vadinamas „įvertinimo 
paklaida“. Ar sutinkantys dalyvauti tyrimuose gėjai tikrai yra ho- 
moseksualūs? 

Tokių spąstų padeda išvengti perspektyviniai tyrimai. Ilgalaikis 
subjektų stebėjimas leidžia patikrinti, ar spėjimai apie jų elgseną 
yra teisingi. Tai padaryti nepaprastai sunku, nes individus reikia 
stebėti daug metų, kartais net dešimtmečių. Vis dėlto atsirado 
mokslininkų, iki brandos amžiaus stebėjusių berniukus, savo elg- 
sena ryškiai išsiskiriančius iš bendraamžių tarpo. Buvo tiriami ber- 
niukai, kurie ypač vengė sporto ir peštynių ir žaidė su lėlėmis. Jie 
ne tik dažniau žaisdavo su mergaitėmis, bet mėgdavo persirengti 
mergaičių drabužiais. Tokia jų elgsena yra priešingai lyčiai būdin- 
gos elgsenos kraštutinumas. Berniukai buvo tiriami psichologinė- 
se klinikose, nes neatitinkantis jų lyties elgesys tėvams kėlė tokį 
nerimą, kad jie kreipėsi pagalbos į psichologus. Gautų rezultatų eks- 
trapoliavimas visų vyrų elgsenai, aišku, yra rimta įvertinimo pa- 
klaida. Vis dėlto tyrimų rezultatai buvo tokie stulbinantys, kad bū- 
tina juos aptarti. 

Penkiolika metų buvo stebimos dvi grupės berniukų maždaug 
nuo septynerių su puse iki trylikos ir dvidešimt trejų metų amžiaus.! 
Vieną grupę sudarė keturiasdešimt keturi berniukai, į psichologinę 
konsultaciją tėvų atvesti lyčiai nebūdingos elgsenos įvertinimui. Kon- 
trolinėje grupėje buvo penkiasdešimt šeši savanoriai berniukai, už ku- 
rių dalyvavimą buvo mokama. Visą tyrimo laiką buvo rengiamos ti- 
riamųjų apklausos. Tyrimų pabaigoje, vėlyvajame paauglystės ir 
ankstyvajame jaunystės amžiuje, tiriamieji atsakė į psichikos sutri- 
kimų specialistų klausimus apie lytinę elgseną, erotinius sapnus, mas- 
turbaciją, o jų atsakymai buvo vertinami pagal 6 balų Kinsey'aus 
skalę. Beveik pusė „bailių“ suaugę buvo įvertinti 5 ir 6 Kinsey'aus 
skalės balais („vyraujantis homoseksualumas“ ir „grynai homosek- 
sualus“), o visi kontrolinės grupės jaunuoliai buvo įvertinti 0 arba 
1 balu („grynai heteroseksualus“ arba „vyraujantis heteroseksualu- 


132 LYTIES BIOLOGIJA 


mas“). Ne mažiau įdomus yra faktas, kad ne visi vaikinai, kurių elg- 
sena vaikystėje neatitiko lyties, buvo įvertinti aukštais Kinsey'aus 
skalės balais. Nors vaikystėje jie buvo priskirti tiriamųjų grupei su 
ryškiais elgsenos nukrypimais, suaugę pagal Kinsey'aus skalę buvo 
įvertinti 0 arba 1. Šie tyrimai leidžia manyti, kad ryšys tarp elgse- 
nos vaikystėje ir seksualinės orientacijos tikrai yra, tačiau, kaip ir kiti 
žmogaus elgsenos tyrimai, ieškantys homoseksualizmo sąsajų su ki- 
tais gyvenimo reiškiniais, šimtaprocentinio atsakymo nepateikia, nes 
daugeliu atvejų spėjimai nepasitvirtina: dvylika pirmosios grupės jau- 
nuolių buvo grynai heteroseksualūs. 

Ar yra kokių nors įrodymų, kad „vaikiškų grumtynių“ elgsena 
priklauso nuo hormonų veiklos vaisiaus vystymosi metu taip pat 
kaip gyvūnų? Remiantis bandymais su gyvūnais galima spėti, jog 
kritiniu embriono vystymosi periodu organizme esantis testostero- 
no kiekis maskulinizuoja smegenis ir vėliau vaikas labiau linkęs į 
berniukišką elgseną. Ar yra koks nors „gamtos eksperimentas“, kli- 
nikinis žmonių sindromas, sukeltas per mažo testosterono kiekio vy- 
riškos lyties vaisiaus vystymosi periodu? 

Vienas panašus sindromas yra. Jis vadinamas XXY, arba Klein- 
felterio, sindromu. Kaip matyti iš jo pavadinimo, asmenys su šiuo 
sindromu turi papildomą X (moterišką) chromosomų porą. Anksty- 
vame amžiuje jos poveikis neryškus: tokie individai turi normalius 
vyriškus lyties organus, testosterono kiekis organizme taip pat esti 
normalus, tik dėl neaiškių priežasčių vaikai būna aukštesnio negu 
vidutinis ūgio, o jų IK žemesnis. Paauglystės amžiuje tokiems indi- 
vidams prasideda sėklidžių degeneracija ir organizme sumažėja te- 
stosterono. Neretai padidėja krūtys, genitalijos būna mažesnio už 
vidutinį dydžio, dėl moteriško riebalų pasiskirstymo ima ryškėti „eu- 
nuchoidinės“ kūno linijos. Ankstyvieji tyrimai rodo, kad šį sindro- 
mą lydi rimtos psichologinės problemos. Tačiau šie tyrimai yra dar 
vienas įvertinimo paklaidos pavyzdys, nes buvo tiriami klinikiniai 
pavyzdžiai. Devintojo dešimtmečio pabaigoje grupė ambicingų Ame- 
rikos ir Danijos mokslininkų sumanė įveikti įvertinimo paklaidos 
problemą ir surasti XXY vyrų bendrame gyventojų skaičiuje. Nepa- 
prastai kruopščiai ir atkakliai jie ištyrė 90 procentų aukštaūgių vy- 
rų, Kopenhagoje gimusių 1944-1947 metais, chromosomas (prisimin- 
kime, kad XXY vyrų ūgis aukštesnis už vidutinį). Iš viso buvo tes- 

tuoti 4139 vyrai, 16 iš jų buvo aptikta papildoma X chromosoma, o 
14 sutiko dalyvauti tyrimuose, atsakyti į klausimus, atlikti psicho- 
loginius testus, kraujo ir hormonų tyrimus. 

Buvo padaryta keletas įdomių atradimų. Pirma, mažesnis už nor- 
malų testosterono kiekis buvo nustatytas tik dviem vyrams, o visų 
kitų jis buvo normalus. Du vyrai turėjo vaikų. Nepastebėta jokių ypa- 
tingų psichologinių sutrikimų. Palyginti su kontroline grupe, seksas 
šiuos vyrus domino mažiau: pirmąkart lytiškai suartėjo būdami vy- 
resnio amžiaus, jų lytiniai santykiai būdavo retesni, mažiau vyrų tu- 
rėjo partneres, o du visai nebuvo lytiškai santykiavę. Šios grupės vy- 
rai vaikystėje mažiau domėjosi berniukiškais žaidimais, o homosek- 
sualius ryšius užmegzdavo dažniau negu kontrolinės grupės vyrai.'4 

Tokie rezultatai rodo, kad dėl papildomos X chromosomos vai- 
kystėje išryškėja nevyriškos elgsenos bruožai, o suaugę vyrai jaučia 
silpnesnį lytinį potraukį. Nepanasu, kad testosteronas čia turi ko- 
kios nors įtakos, nes XXY vyrų testosterono kiekis organizme yra 
visai normalus. Nors tarp jų homoseksualių asmenų buvo daugiau, 
bet del menko tiriamųjų domėjimosi seksu sunku daryti kokius nors 
apibendrinimus (autoriai nepateikė tiriamųjų įvertinimo pagal Kin- 
sey'aus skalę). Ar paaiškina šiuos atradimus sumažėjęs testostero- 
no poveikis smegenims kritiniu embriono vystymosi periodu? Gali- 
ma spėti, kad papildoma X chromosoma testosterono poveikį kaž- 
kokiu būdu sutrukdo. Ar tyrimų rezultatai įrodo, kad esama ryšio 
tarp mažesnio polinkio į berniukiškus žaidimus vaikystėje ir mažes- 
nio už vidutinį testosterono kiekio? Galimas dalykas, tačiau šis ry- 
šys geriausiu atveju yra spėjamas. Dar menkiau pagrįstas spėjimas, 
kad suaugusiųjų homoseksualumas susijęs su elgsena vaikystėje. 

Kur kas ryškesnis yra ryšys tarp prenatalinės hormonų veiklos 
ir berniukiškos elgsenos pastebėtas tuose berniukuose, kurių moti- 
nos nėštumo metu vartojo vyriškus hormonus. 19-nor-17-alfa-etinil- 
testosteronas (laimė, trumpinamas 19-NET) taip pat kaip DES yra 
panašus į progesteroną — hormoną, placentos išskiriamą nėštumo 
palaikymui, tačiau, kaip matyti iš keturių paskutinio pilno pavadi- 
nimo skiemenų, 19-NET susijęs su testosteronu. 19-NET paveiktos 
mergaitės kartais gimsta su vyriškomis genitalijomis, tačiau įdo- 
miausias atradimas yra 19-NET prenatalinis poveikis berniukų psi- 
chologijai ir elgsenai. 

Vienoje laboratorijoje buvo tiriami keli 19-NET paveikti berniu- 
kai ir šio hormono nepaveikti jų broliai!? - beveik ideali tiriamųjų 
kontrolinė grupė, nes broliai genetiškai panašūs ir gyvena toje pa- 
čioje namų aplinkoje. Tarp 19-NET paveiktų berniukų ir jų brolių 
mokslininkai pastebėjo „didelius dėsningus agresyvumo skirtumus“. 
Buvo tiriami įvairaus amžiaus berniukai nuo mažamečių vaikų iki 
koledžo studentų. 19-NET paveikti berniukai buvo ryžtingesni ir la- 
biau mėgo varžytis negu broliai. 19-NET paveiktos mergaitės buvo 
fiziškai agresyvesnės už šio hormono nepaveiktas seseris. Tokie duo- 
menys pagrindžia nuomonę, kad berniukišką elgseną nulemia pre- 
natalinis testosterono kiekis. 


Visuose šiuose aiškinimuose apie hormonus ir smegenų branduo- 
lius nesunku pasiklysti, tačiau tokie tyrimai paaiškina kelis sunkiai 
suprantamus dalykus: vyrų ir moterų lyties organai išsivysto iš tų 
pačių embrioninių audinių; dėl hormonų poveikio vaisiaus vystymosi 
metu pradeda formuotis vyriški arba moteriški lyties organai; la- 
boratoriniai bandymai su gyvūnais rodo, kad hormonų kiekis pa- 
veikia smegenis ir kad seksualinė suaugusio individo elgsena tam 
tikru mastu priklauso nuo hormonų veiklos prenatalinio vystymo- 
si metu. 

Retais medicininiais atvejais paveikti nenormalaus hormonų kie- 
kio vaisiaus vystymosi periodu žmonės vaikystėje būna nevienodai 
judrūs, o tokia jų elgsena siejama su seksualine orientacija bran- 
dos amžiuje. Kai kurie tyrimai leidžia manyti, kad dėl nenormalaus 
hormonų kiekio ankstyvose vystymosi stadijose tokie individai daž- 
niau tampa homoseksualais arba biseksualais. 

Tokie pat kaip žiurkių galvos smegenų centrai, kurių formavi- 
masis priklauso nuo hormonų kiekio, yra ir vyrų bei moterų sme- 
genyse, tik skirtingo dydžio. Tyrimas parodė, kad vienas iš šių cen- 
trų gėjų smegenyse yra kitoks negu heteroseksualių vyrų. 

Apibendrinant visus šiuos tyrimus galima daryti išvadą, kad su- 
augusiųjų seksualinei orientacijai įtakos turi hormonų veikla vai- 
siaus vystymosi periodu. Kitame skyriuje rasime dar labiau tai pa- 
tvirtinančių įrodymų. 


8 skyrius 

DEŠINIOSIOS SMEGENYS-KAIRIOSIOS SMEGENYS 


1985 metais medicinos žurnale Archives of Neurology pasirodė iš- 
samus trijų dalių straipsnis, kuriame buvo smulkiai išnagrinėtas 
smegenų funkcijų pasiskirstymas dviejuose galvos smegenų pusru- 
tuliuose, vadinamas „cerebralinės lateralizacijos“ reiškiniu. Ryškiau- 
sias žmonių cerebralinės lateralizacijos pavyzdys yra kairiarankis- 
kumas arba dešiniarankiškumas. Vieną ar kitą ranką darbui žmo- 
gus labiau naudoja todėl, kad viena smegenų pusė yra daugiau iš- 
lavėjusi už kitą. Tarp sudėtingų klinikinių kairiarankiškumo arba 
dešiniarankiškumo genetikos ir šio reiškinio ryšio su įvairaus po- 
būdžio pažinimo sutrikimais klausimų yra trumpas skyrius apie ho- 
moseksualizmą, prasidedantis tokiu sakiniu: „Keli mums parašę ho- 
moseksualai teigia, jog tarp jų yra daug kairiarankių, tačiau apie 
kokius nors atliktus šio reiškinio tyrimus nieko nežinoma.“! 

Iš pažiūros atrodytų juokinga ieškoti kokių nors žmogaus kai- 
riarankiškumo ir homoseksualumo sąsajų. Tai šiek tiek primena 
rimtus samprotavimus, kuriais Seksualinėje inversijoje rėmėsi 
Havelockas Ellisas, esą iš to, ar vyras moka švilpauti, galima spręs- 
ti, ar jis homoseksualus. Atrodytų, tai, kuria ranka žmogus rašo, 
neturi nieko bendro su seksualinių partnerių pasirinkimu. Vis dėlto 
keliuose mokslo darbuose teigiama, jog kairiarankiai gėjai ir les- 
bietes sudaro kur kas didesnę visų kairiarankių dalį, negu galima 
būtų tikėtis. Psichologiniai tyrimai parodė, kad, kaip ir kitos gal- 
vos smegenų pusrutulių funkcijos, vyrų ir moterų (taip pat gy- 
vūnų patinų ir patelių) kairiarankiškumo ir dešiniarankiškumo 

funkcijos smegenyse skiriasi. Šį skirtumą tikriausiai lemia, kaip ga- 
lima spėti, tam tikrų hormonų veikla vaisiaus embrioninio vysty- 
mosi laikotarpiu. 

Ankstesniame skyriuje kalbėjome apie tai, kad galvos smegenys 
tvarko aukščiausius nervų sistemos sluoksnius. Pirminės galvos sme- 
genų sritys, tokios kaip hipotalamas, yra atsakingos už organizmo 
vidaus veiklą, o didžiosios smegenys tvarko jo sąveiką su aplinka. 
Jos apdoroja regėjimo, klausos ir kitais pojūčiais gaunamą informa- 
ciją ir ją paverčia koordinuotais judesiais ir kalba. Nuo priekio iki 
užpakalinės dalies galvos smegenys per vidurį pasidalijusios į dvi da- 
lis, kurios tarpusavyje jungiasi dideliu skaidulų telkiniu, vadinamu 
corpus callosum, arba didžiąja smegenų jungtimi (corpus callosum 
pažodžiui reiškia „sukietėjęs“, „kietas kūnas“. Dėl tvirto skaidulų 
rezginio ši galvos smegenų sritis yra daug kietesnė už minkštas ir 
klampias išorines smegenų dalis; žr. pieš. p. 137). Norėdami pabrėžti, 
kad galvos smegenis sudaro glaudžiai tarpusavyje susijungusios dvi 
pusės, mokslininkai dažniau vartoja terminą „smegenų pusrutuliai“, 
o ne „galvos smegenys“. 

Kiekvienas galvos smegenų pusrutulis valdo priešingos kūno pu- 
sės raumenų judesius. Dėl regos organų veiklos sistemos pobūdžio 
tokia paini „kontralateralinė“ sąranga labai efektyviai tvarko kū- 
no judesius pagal akimis gaunamą informaciją. Kairysis smegenų 
pusrutulis tvarko dešinę kūno pusę. Dešiniarankių žmonių smege- 
nyse dominuoja kairysis pusrutulis ir valdo dešinės kūno pusės tiks- 
liuosius motorinius judesius. Didysis patologas Paulas Broca 1861 
metais kairiajame smegenų pusrutulyje surado kalbos artikuliacijos 
centrą (vėliau jo garbei pavadintą Broca sritimi).ž Apie smegenų 
pusrutulių funkcionavimą nuo to meto sukaupta daug naujų žinių. 
Buvo nustatyta, kad daugelis smegenų funkcijų yra lateralizuotos, 
tai yra jas valdo smegenų sritys, esančios viename iš dviejų pusru- 
tulių. Viena iš tokių funkcijų yra vaizdinis erdvės suvokimas - ge- 
bėjimas vizualizuoti ir analizuoti trimatę erdvę, orientuotis ir kon- 
troliuoti kūno bei galūnių padėtį joje. 

Tyrimais įrodyta, kad psichologiniai vyrų ir moterų gebėjimai 
skiriasi. Ypač ryškiai skiriasi tie, kurie priklauso nuo vieno kurio 
nors smegenų pusrutulio funkcijų. Pavyzdžiui, vyrams geriau ne- 

gu moterims sekasi atlikti užduotis, susijusias su vaizdiniu erdvės 
suvokimu. Tokie skirtumai pastebėti net tarp žemesniųjų gyvūnų, 
pavyzdžiui, laboratorinių žiurkių. Bėgioti labirintu patinėliai iš- 
moksta kur kas greičiau negu patelės ir mokydamiesi daro mažiau 
klaidų, o tai rodo geresnį jų vaizdinį erdvės suvokimą. Suaugusioms 
žiurkėms pašalinus gonadas, nei patinų, nei patelių elgesys nepa- 
kinta, bet ką tik gimusius žiurkiukus paveikus hormonais, suau- 
gusių individų elgsena keičiasi. (Prisiminkime, kad kritinis hormo- 
nų poveikio žiurkių smegenų sąrangai momentas yra tuoj po gi- 
mimo.) Ką tik atvestas žiurkių pateles paveikus testosteronu, su- 
trumpėja jų mokymosi laikas, o iškastruotų patinėlių mokymosi lai- 
kas pailgėja.“ 

Būtų labai įdomu žmogaus ūgio labirintu paleisti bėgti vyrus ir 
moteris, tačiau žmonių vaizdinį erdvės suvokimą pakankamai tiks- 
liai galima ištirti testais. Geriausiai vaizdinio suvokimo skirtumus 
atskleidžia minčių rotacijos testas: tiriamajam įvairiu kampu paro- 
domi sudėtingų trimačių objektų atvaizdai, iš kurių jis turi išrinkti 
du to paties objekto atvaizdus. Taigi tiriamasis kiekvieną dviejų ma- 
tavimų atvaizdą vaizduotėje turi paversti trimačiu objektu ir min- 
tyse jį pasukti taip, kad galėtų palyginti su kitais objektais. 

Vyrams šis testas paprastai pavyksta geriau negu moterims. 
Jiems geriau sekasi ir bendrąją motoriką tiriantys mėtymo į taiki- 

nj arba metamo objekto perėmimo testai, neuropsichologiniu požiū- 
riu apibūdinantys daugumą sporto šakų. Paaiškėjo, kad tokie suge- 
bėjimai yra dešiniojo galvos smegenų pusrutulio funkcija. Kur kas 
geresni moterų rezultatai tiriant daugelį kalbinių įgūdžių, pavyz- 
džiui, sugebėjimą sklandžiai sudaryti sąvokas, tai yra mokėjimą efek- 
tyviai surikiuoti mintis ir žodžius. Tiriamiesiems liepiama per tam 
tikrą laiką išvardyti kiek galima daugiau žodžių, prasidedančių, tar- 
kim, raide „b“, arba kiek galima daugiau, tarkim, raudonos spal- 
vos objektų. Moterims geriau sekasi atlikti didelio tikslumo ir pre- 
ciziškumo reikalaujančius sudėtingus motorinius judesius, be to, jos 
turi kai kuriais atžvilgiais geresnę vizualinę atmintį, pavyzdžiui, ge- 
rai įsidėmi pakelėje esančius ženklus ir objektus. (Žiurkių patelės 
labirintą perbėga greičiau, jeigu jame išdėlioti kelią žymintys žen- 
klai, kurie patinų elgesiui jokios įtakos neturi.) Matematinis pagrin- 
dimas ir problemų sprendimas geriau sekasi vyrams, bet skaičiavi- 
mo greitumu ir tikslumu moterys juos pranoksta. 

Galima būtų ginčytis, kad vyrams ir moterims mūsų kultūra nu- 
stato skirtingas užduotis, todėl testai atskleidžia praktinių įgūdžių 
formavimo poveikį socialiniu požiūriu sąlygotoms kategorijoms, o 
ne prigimtinius smegenų funkcionavimo skirtumus. Praktinių įgū- 
džių įtaką testų rezultatams galima sumažinti iki minimumo, testuo- 
jant vaikus arba suaugusiems liepiant atlikti neįprastus, neištreni- 
ruotus veiksmus. Dauguma specialistų sutinka, kad tam tikrų su- 
gebėjimų skirtingumas priklauso ir nuo skirtingo vyrų bei moterų 
smegenų funkcionavimo, o ne tik nuo išmoktų arba dėl lyčiai ke- 
liamų reikalavimų įgytų įgūdžių. 

Ar šie skirtumai paaiškina, kodėl moterys laisvalaikiu siuvinėja 
dažniau negu vyrai, o šie dažniau negu moterys žaidžia golfą? Ar 
jie paaiškina, kodėl rengdamasis ryte vyras nuolat klausinėja žmo- 
ną, kur pasidėjo savo daiktus, o vairuodamas automobilį niekuomet 
neklausia kelio? Per pastarąjį dešimtmetį medicinos ir teisės srityje 
moterų procentinis santykis didėjo kur kas sparčiau negu inžineri- 
joje. Leidėjai tvirtina, kad moterys knygų rinkoje sudaro didesnę 
procentinę dalį negu vyrai. Sunku atmesti faktą, kad prigimtiniai 
smegenų funkcionavimo skirtumai turi įtakos vienokių ar kitokių 
sugebėjimų reikalaujančiai elgsenai ir veiklai. 

Kas liudija, kad šiuos vyrų ir moterų skirtumus lemia prenata- 
linė hormonų veikla? Reti medicininiai sutrikimai, apie kuriuos 
kalbėjome ankstesniame skyriuje, patvirtina didžiulę hormonų įta- 
ką vienokių ar kitokių sugebėjimų formavimuisi. Prisiminkime, 
kad moterys su įgimta antinksčių hiperplazija (JAH) prenataliniu 
vaisiaus vystymosi laikotarpiu buvo paveiktos didesnio negu nor- 
malus testosterono kiekio. Tyrimai parodė, kad tokių moterų vaiz- 
dinio erdvės suvokimo testų rezultatai geresni negu testosterono 
nepaveiktų moterų (šiais testais vertinamos „vyriškos“ smegenų 
funkcijos). Androgeninės nejautros sindromo atveju būna pakenk- 
tas testosterono receptorius, todėl vaisius gimdoje visai negauna 
testosterono, net to, kurį išskiria motinos antinksčių liaukos. Taigi 
vaisiaus vystymosi laikotarpiu tokie asmenys testosterono būna 
paveikti kur kas mažiau negu normalios moterys. Vaizdinio erdvės 
suvokimo testai tokiems individams sekasi kur kas prasčiau negu 
vyrams ir net moterims.? 

Vyrų smegenys, atrodo, yra labiau lateralizuotos negu moterų. 
Matavimai parodė, kad žiurkių patinų dešiniojo smegenų pusrutu- 
lio, kuris valdo vaizdinį erdvės suvokimą, smegenų žievė storesnė 
negu kairiojo. Panašus skirtumas aptiktas ir žmogaus vaisiaus sme- 
genyse, bet suaugusių vyrų smegenyse jo nepastebėta. Priepuolių, 
paveikiančių kairiajame galvos smegenų pusrutulyje esantį kalbos 
artikuliacijos centrą, ištiktos moterys sugebėjimą kalbėti praranda 
rečiau negu vyrai, o tai rodo, kad moterų sugebėjimas kalbėti re- 
guliuojamas „dvipusiškai“, tai yra abiejų galvos smegenų pusrutu- 
lių. Yra nuomonių, kad didesnę vyrų smegenų lateralizaciją lemia 
didesnis testosterono kiekis vyriškos lyties vaisiuje. 

Manoma, kad didelis testosterono kiekis, maskulinizuojantis iš- 
orinių vyriškos lyties organų formavimąsi, hipotalamą ir kitas or- 
ganizmo struktūras, skatina ankstyvesnį dešiniojo galvos smegenų 
pusrutulio brendimą, todėl sutankėja darinys, tvarkantis vaizdinį 
erdvės suvokimą ir kitus „vyriškus“ sugebėjimus. Tikriausiai tuo ga- 
lima paaiškinti geresnį vyrų vaizdinį erdvės suvokimą ir ryškesnį 
vyrų galvos smegenų pusrutulių funkcijų pasidalijimą - funkcinės 
vyrų galvos smegenų asimetrijos lateralizaciją. Manoma, kad tai taip 
pat paaiškina faktą, jog vyrai dažniau negu moterys būna kairia- 

rankiai. Remiantis šia teorija galima spėti, kad jeigu lesbiečių sek- 
sualinę orientaciją nulemia per didelis testosterono kiekis organiz- 
me, tai daugiau tikimybės, kad jos bus kairiarankes. Paaiškėjo, kad 
taip ir yra. Tyrimas parodė, kad 69 procentai lesbiečių rašo ir at- 
lieka kitus veiksmus (valosi dantis, veria siūlą į adatą) kaire ran- 
ka; bendrame moterų skaičiuje kairiarankės sudaro 35 procentus.“ 
Daug kairiarankių yra ir tarp JAH sindromą turinčių moterų. Ki- 
tas tyrimas parodė, kad, priešingai spėjimui, grindziamam tik hor- 
monine homoseksualizmo teorija, gėjai dažniau būna kairiarankiai 
negu vyrai apskritai." Kiti mokslininkai šių duomenų nepatvirtino.® 

Kodėl išsivysto kairiarankystė? Manoma, jog testosterono veiki- 
mas kai kuriuose individuose kažkaip „prislopinamas“, o abu sme- 
genų pusrutuliai yra tokie panašūs, kad rankos valdymo ir kalbos 
artikuliavimo funkcijos nukreipiamos į kairįjį arba dešinįjį smege- 
nų pusrutulį kaip pakliūva. Kai kuriems individams šios funkcijos 
pasiskirsto abiejuose galvos smegenų pusrutuliuose, todėl jų domi- 
navimas būna „mišrus“. Tokiu atveju abu smegenų pusrutuliai funk- 
cijas reguliuoja daugiau ar mažiau vienodai. Pastebėta, kad kairia- 
rankių asmenų smegenų pusrutulių dominavimas neretai būna miš- 
rus. Yra kairiarankių, rašikliu rašančių kaire, o kreida lentoje - de- 
šine ranka. Vokiečių tapytojas Menzelis rašė kaire, o tapė dešine 
ranka. Aš pats rašau kaire ranka, bet golfo arba beisbolo lazdą lai- 
kau dešinėje. 

Tyrimais buvo atskleisti homoseksualių ir nehomoseksualių vy- 
rų galvos smegenų funkcijų lateralizacijos skirtumai. Kaip tikėtasi, 
gėjų Minčių rotacijos testo rezultatai buvo blogesni negu kitų vy- 
rų, tačiau — netikėtas atradimas — šiuo testu ištirtų lesbiečių vaiz- 
dinis erdvės suvokimas beveik nesiskyrė nuo kitų moterų testavi- 
mo rezultatų.? Tiriant abiejų lyčių ir seksualinės orientacijos indi- 
vidų rankos taiklumą, gėjų rezultatai buvo blogesni negu kitų vy- 
rų, o lesbiečių - geresni negu kitų moterų net ir tuomet, kai iš testų 
buvo išimti sportiniai elementai.!? Dar vienas netikėtas rezultatas: 
pastebėta, kad gėjų verbaliniai sugebėjimai yra geresni negu ne gė- 
jų, tačiau kitais tyrimais šių skirtumų aptikta nebuvo. Modernia 
technika buvo tiriama homoseksualių ir nehomoseksualių vyrų bei 
moterų kalbos artikuliacija kiekviename iš pusrutulių (tai vadina- 


Lyties biologija II 14] 


ma „lingvistiniu skirstomuoju klausymusi“); pastebėta, kad gėjų ir 
lesbiečių galvos smegenų lateralizacija kitokia negu nehomoseksu- 
alių vyrų ir moterų.!! 

Atlikus keletą tyrimų buvo surasti didesnės gėjų galvos smege- 
nų funkcijų simetrijos koreliatai, tai yra struktūriniai gėjų galvos 
smegenų anatomijos skirtumai, rodantys vienodesnį funkcijų pasi- 
skirstymą abiejuose galvos smegenų pusrutuliuose. Kaip minėta, di- 
džiojoje smegenų jungtyje yra dauguma abu pusrutulius jungiančių 
skaidulų. Smegenų priekyje yra dar vienas skaidulų pluoštas, va- 
dinamas priekine jungtimi (žr. p. 124). Moterų smegenyse šis dari- 
nys yra didesnis negu vyrų - tikriausiai todėl, kad dvipusei mote- 
rų smegenų sąrangai reikia daugiau jungiamųjų skaidulų. Jeigu gė- 
jų smegenų sąranga yra mišri, tai ir jungiamųjų skaidulų prieki- 
nėje jungtyje turi būti daugiau. 1992 metais autopsiniais tyrimais 
įrodyta, kad gėjų smegenyse priekinė jungtis yra didesnė negu ne 
gėjų.!ž Dar labiau stulbina tai, kad (nepamirškime fakto, jog vyrų 
galvos smegenys apskritai yra didesnės negu moterų) priekinė jung- 
tis gėjų smegenyse yra beveik tokio pat dydžio kaip moterų. Nese- 
niai buvo išspausdinti tyrimų duomenys apie didžiąją smegenų 
jungtį: MRI skeneriu buvo matuojama savanorių pacientų pagrin- 
dinė abiejų galvos pusrutulių jungtis. Matavimai parodė, kad gėjų 
didžioji smegenų jungtis vidutiniškai yra 13 procentų didesnė ne- 
gu heteroseksualių vyrų.!? 

Išvada: nuo prenatalinės hormonų veiklos priklausančių galvos 
smegenų funkcijų (kairiarankiškumas ir vaizdinis erdvės suvokimas) 
lateralizacija homoseksualių vyrų ir moterų yra kitokia negu hete- 
roseksualių žmonių. Dar labiau įtikina atradimas, jog didžioji ir prie- 
kinė smegenų jungtys, kaip tikėtasi, homoseksualių vyrų smegeny- 
se yra didesnės. 


GUNTERIS DORNERIS IR „STRESO TEORIJA“ 


Čia trumpam stabtelėkime prie pamokomo pasakojimo apie seksu- 
alinės orientacijos mokslą, atskleidžiančio pavojus, kurie iškyla per- 
nelyg supaprastinus teoriją ir per greitai pasidarius niekuo nepa- 
grįstas išvadas. 

Vienas mokslininkas, surinkes visus duomenis apie testosterono 
poveikį prenataliniu periodu, sukūrė išsamią vyrų ir moterų homo- 
seksualumo teoriją. Daugiau kaip dvidešimt penkerius metų vokie- 
čių endokrinologas Gunteris Dorneris tyrė žmogaus ir gyvūnų hor- 
monų veiklą ir savo atradimais pagrindė hormoninę homoseksua- 
lizmo teoriją. Pakartojęs bandymus su žiurkėmis ir gavęs jo teoriją 
patvirtinančius rezultatus, poroje referatų, septintajame dešimtme- 
tyje išspausdintų Britanijos „Endokrinologijos žurnale“ (Journal of 
Endokrynology), jis pagrindė teiginį, jog suaugusių žiurkių poravi- 
mosi refleksai priklauso nuo testosterono kiekio kritiniu periodu tuoj 
po gimimo. Nors Dėrneris nieko naujo referatuose neatskleidė, vis 
dėlto jo darbai iš kitų išsiskiria savo pavadinimais: „Androgeninė 
vyrų homoseksualizmo indukcija ir jo prevencija“ (Induction and 
Prevention of Male Homosexuality by Androgen) bei „Hormoninė mo- 
terų homoseksualizmo indukcija ir jo prevencija“ (Hormonal Induc- 
tion and Prevention of Female Homosexuality).““ Stebina tai, kad 
„homoseksualizmu“, kurį Dorneris sukeldavo arba jam užkirsdavo 
kelią, jis vadina žiurkių patinų lordozės refleksą ir šiuo gyvūnams 
būdingu reiškiniu aiškina žmonių homoseksualizmo reiškinį. Tai tik 
viena iš daugybės prielaidų, dėl kurių prieštaringi Doérnerio moks- 
liniai darbai susilaukė daug kritikos. 

Bostono konferencijoje, į kurią aptarti biologinių seksualinės 
orientacijos klausimų 1993 metais susirinko žymiausi Jungtinių 
Valstijų mokslininkai, savo prielaidas šiuo klausimu išsakė ir ner- 
vų sistemą tiriantis mokslininkas dr. Rogeris Gorsky, ištyręs žiur- 
kių hipotalamą kaip niekas kitas mūsų planetoje. Jis pademons- 
travo trumpą filmą, kuriame matyti, kaip žiurkių patinai bėgioja 
po narvelį, vienas kitą uostinėja, trukčioja ūsus ir retkarčiais riečia 
nugarą. „Kviečiu jus pamąstyti, ką tai turi bendro su seksualine 
žmonių orientacija“, - paklausė jis salėje susirinkusių mokslininkų. 
Jo mintis buvo aiški: žmonių homoseksualizmas yra kur kas sudė- 
tingesnis reiškinys negu žiurkių poravimosi refleksai, ir visi šių dvi- 
ejų reiškinių psichologiniai palyginimai leidžia daryti tik bendriau- 
sias prielaidas. 

Dornerio teiginys, jog dirbtinai sukeltu lordozės refleksu galima 
paaiškinti žmonių homoseksualizmą, yra, švelniai tariant, tik silpna 

ir niekuo nepagrįsta prielaida. Vis dėlto įsitikinęs žiurkių elgsenos 
modelio teisingumu, Dorneris ėmė ieškoti gėjų hipotalamo „sumo- 
teriškėjimo“ priežasčių. 1976 metais, jo manymu, jį surado. 

Prisiminkime, kad per hipotalamą smegenys jungiasi su hipofi- 
ze, kurioje susitinka ir tarpusavyje sąveikauja nervų bei hormonų 
sistemos. Viena svarbiausių šios liaukos funkcijų yra menstruacijų 
ciklo reguliavimas. Moterims sulaukus tinkamo amžiaus gimdyti vai- 
kus, kas mėnesį kiaušidėse subręsta kiaušinėlis, o kiaušidžių audi- 
nys į kraują pradeda išskirti estrogeną. Tokį estrogeno kiekio didė- 
jimą valdo hipotalamas. Pasiekus ribą, hipotalamas perduoda sig- 
nalą hipofizės liaukai išskirti liuteinizuojanį hormoną (LH). Ši LH 
banga sukelia ovuliaciją — kiaušinėlio paleidimą iš kiaušidžių. Toks 
reiškinys vadinamas „pozityvios atsakomosios reakcijos“ efektu: est- 
rogeno kiekio padidėjimas sukelia LH kiekio padidėjimą. Moterims 
sušvirkštus estrogeno, šį efektą galima sukelti dirbtiniu būdu. Ati- 
tinkama jo dozė „apgauna“ hipotalamą ir sukelia hipofizės išskiria- 
mo LH bangą, kurią galima išmatuoti. Vyrų hipofizė taip pat išski- 
ria LH, tik kitam tikslui. Vyro organizme LH stimuliuoja sėklides 
išskirti testosteroną, kuris, be kitų dalykų, skatina spermos gami- 
nimąsi. Tai - vyrų hipotalamo, hipofizės ir sėklidžių atsakomosios 
reakcijos efektas, kuriame LH taip pat dalyvauja, tik nekyla jo „ban- 
ga“, kaip moterų organizme. 

Aštuntojo dešimtmečio viduryje Dorneris paskelbė galįs įrodyti, 
kad LH bangą estrogeno injekcija galima sukelti tik homoseksua- 
liems vyrams. Iš to jis padarė išvadą, kad gėjų smegenys yra „su- 
moteriškėjusios“ tikriausiai dėl nepakankamo testosterono kiekio 
kritiniu vaisiaus vystymosi periodu. 

Vėlesniuose referatuose jis toliau tvirtino, kad nepakankamą 
testosterono kiekį vaisiaus vystymosi laikotarpiu gali sukelti nėš- 
čios Motinos patiriamas stresas. Prie tokios minties jį atvedė eks- 
perimentai, parodę, kad nėščioms žiurkių patelėms sukėlus stre- 
są (įvarytos į polietileno vamzdelį, jos ilgą laiką buvo laikomos 
ryškioje šviesoje), testosterono kiekis vyriškos lyties vaisiuose su- 
mažėja. Stresą patyrusios žiurkės atvestų patinėlių elgsena pakin- 
ta ir tampa panaši į patinų su „feminizuotais“ smegenimis elg- 
seną — lordozę. 

Kad įrodytų homoseksualizmo ryšį su prenataliniame laikotar- 
pyje per motiną patirtu stresu, Dorneris ėmėsi bandymų. Devinto- 
jo dešimtmečio pradžioje pasirodė du neva patvirtinantys tokį ryšį 
darbai. Pirmajame teigiama, kad tarp vyrų, kurių motinos per Ant- 
rąjį pasaulinį karą gimė Vokietijoje (jos neabejotinai turėjo patirti 
stresą), homoseksualizmo atvejų yra daugiau, negu galima tikėtis.!? 
Antrajame tyrime homoseksualių ir nehomoseksualių vyrų motinos 
buvo paprašytos prisiminti išgyvento streso laikotarpius.!* Gėjų mo- 
tinos pasakojo dažniau patyrusios stresą negu ne gėjų motinos. 

Dėl Dėrnerio darbų mokslinio pagrįstumo ir motyvų, paskatinu- 
sių jį tokiems tyrinėjimams, beveik iš karto kilo protestų banga. Ar- 
chives of Sexual Behavior vedamajame Vokietijos seksualinių tyri- 
mų bendrijos vadovai Dėornerį pasmerkė už „mėginimą naikinti ho- 
moseksualizmą radikalia endokrinine intervencija vaisiaus vystymosi 
metu“!'. Atsižvelgdamas į tai, kad didesnį ar mažesnį prenatalinio 
testosterono kiekį vadino „teratogenu“ — veiksniu, sukeliančiu įgim- 
tus defektus, - Dorneris su šiais priekaištais iš dalies sutiko, bet vi- 
suomenės kaltinimą, esą jis ieško homoseksualų „endokrininės eu- 
tanazijos“ būdų, paneigė, o minėtą žurnalo vedamąjį pavadino „jo 
vardą teršiančiu melu, šmeižtu ir paskalomis“. Vis dėlto jis pripa- 
žino, kad tirti šį reiškinį jį paskatino noras „užkirsti kelią hormo- 
niniams [...] smegenų sutrikimams [...] susijusiems su permanen- 
tinėmis somatinėmis mąstymo ir (arba) psichinemis negaliomis“.'® 

Dornerio sukurta homoseksualizmo aiškinimo teorija yra pa- 
prasta ir aiški, tačiau joje yra ir daug trūkumų. Vienas rimčiau- 
sių — tas, kad mokslininkams nepavyko pakartotinai sukelti LH 
bangos gėjų organizmuose. Be to, gyvūnus tiriantys mokslininkai 
atkreipė dėmesį, jog kelių primatų rūšių patinų (šimpanzių, gori- 
lų) LH reguliuojanti sistema, kurios tyrimais Dorneris grindžia sa- 
vo išvadas, yra kitokia negu žiurkių. Dėrnerio teorija buvo tikri- 
nama ir kitu, transseksualių vyrų tyrimu. Tiriamieji buvo testuoti 
prieš ir po chirurginio sėklidžių pašalinimo (tai dalis lyties pakei- 
timo operacijos). Prieš sėklidžių pašalinimą šių asmenų organiz- 
mo LH reakcija į estrogeno injekciją buvo „vyriška“, o po opera- 
cijos — „moteriška“.!“ Tai patvirtino, kad LH atsakomosios reak- 
cijos pobūdis priklauso nuo tam tikro faktoriaus, kurį išskiria sėk- 

lidės, ir kad su hipotalamu ji nesusijusi. Be to, pacienčių su ĮAH 
sindromu, gavusių pakankamai vyriškų hormonų, kad „suvyriškė- 
tų“ jų nervų sistema, nebuvo pastebėta jokių dauginimosi sistemos 
sutrikimų, nors pagal Dornerio hormonų teoriją tokių moterų ovu- 
liacija turėtų būti sutrikusi. 

Kritikuotini ir „karo kartos“ tyrimai, nes surinkti skirtingo am- 
žiaus vyrų duomenys, be to, remiamasi visuomeniniais medicinos 
statistikos šaltiniais apie vyrus, sergančius venerinėmis ligomis. Daž- 
nesni Dornerio pastebėti homoseksualizmo atvejai gali atspindėti tik 
lytiniu būdu homoseksualų perduodamų ligų plitimo greitį, palyginti 
su nehomoseksualiais vyrais, arba homoseksualų ir nehomoseksua- 
lių vyrų sergamumo venerinėmis ligomis skirtumus, o ne homosek- 
sualizmo mastą tarp visų vyrų. 

Apklausiant gėjų motinas, vėliau buvo atliktas dar vienas tyri- 
mas, kurio metu motinos, turinčios sūnų gėjų ir ne gėjų, buvo pa- 
prašytos prisiminti kiekvieno nėštumo metu patirtas stresines situ- 
acijas. Taigi tokia moteris buvo puikus „kontrolinis“ atskaitos taš- 
kas — apie išgyvenimus nėštumo metu pasakojo tas pats subjektas. 
Šios moterys nepatvirtino, kad nešiodamos gėjus, patyrė daugiau 
stresų negu nešiodamos ne gėjus. 

Išvada: Gunterio Dornerio sukurta homoseksualizmo „streso te- 
orija“ nedaug ką paaiškina; labai abejotina, kad žmogaus seksua- 
linei orientacijai „LH banga“ gali turėti kokios nors įtakos. Čia 
iškyla ir kita, iš pradžių nekrintanti į akis problema - Dėrnerio 
prielaidos apie homoseksualizmą. Iš Dėrnerio darbų galima supras- 
ti, kad homoseksualizmą jis laiko „psichikos sutrikimu“. Dėrne- 
ris net yra pareiškęs, kad „ateityje tikriausiai bus įmanoma |...) 
užkirsti kelią homoseksualizmui“*?. Tokia vokiečių mokslininko 
mintis bauginančiai primena vos prieš penkiasdešimt metų Tre- 
čiojo reicho „mokslininkų“ vykdytas genetines prenatalines mani- 
puliacijas, kuriomis buvo siekiama „didžiąją tautą“ išvalyti nuo vi- 
sokiausių „nešvarumų“. Patirtis rodo, kad nemažai išankstinių 
prielaidų panaudojama blogiems tikslams. Tikras mokslininkas 
(dar kartą cituojant Kinsey'ų) stengiasi „atskleisti visatoje egzis- 
tuojančius faktus [...] net ir tuomet, kai jie prieštarauja kieno 
nors išankstinei nuomonei“. 

PRENATALINIAI HORMONAI 
IR SEKSUALINE ORIENTACIJA 


Yra tiek daug prenatalinės hormonų veiklos sąsajų su suaugusių 
žmonių seksualine orientacija įrodymų, kad norisi išsiaiškinti šio 
ryšio pobūdį. Gėjų ir lesbiečių kairiarankiškumo, psichologinio 
profilio ir keletas anatominių tyrimų atskleidė, kad homoseksua- 
lių asmenų smegenys skiriasi nuo nehomoseksualių asmenų sme- 
genų. Naivu būtų šiuos skirtumus supaprastinti, manant, kad les- 
biečių smegenys yra „suvyriškėjusios“, o gėjų - sumoteriškėjusios“, 
tačiau akivaizdu, kad homoseksualių asmenų galvos smegenų sri- 
tys, tvarkančios aukščiausio lygmens funkcijas, vystosi kitaip. Kol 
kas, remiantis turimomis žiniomis apie prenatalinę hormonų veik- 
lą vyrų ir moterų organizmuose, minėti skirtumai neatitinka nė 
vieno aiškesnio modelio. Vis dėlto faktas, jog skirtumai aptikti tose 
smegenų srityse, kurių funkcionavimas, kaip žinia, priklauso nuo 
hormonų kiekio (pavyzdžiui, kairiarankiškumas ir vaizdinis erdvės 
suvokimas), leidžia manyti, kad prenatalinė hormonų veikla tam 
tikru mastu prie kai kurių asmenų seksualinės orientacijos kaž- 
kaip prisideda. 

Suradęs gėjų ir ne gėjų hipotalamo skirtumus, Simonas Le- 
Vay'us teigė: „Homoseksualumas, kaip ir heteroseksualumas, vai- 
siaus vystymosi metu atsiranda iš dalies dėl specifinės androgeni- 
nių [į testosteroną panašių] lyties hormonų ir smegenų sąvei- 
kos.“*! Dr. LeVay'us iškelia akivaizdų paradoksą, kad didelę įtaką 
seksualinei elgsenai daranti hormonų veikla prenatalinio vystymo- 
si laikotarpiu kitiems organizmo procesams neturi beveik jokios 
įtakos. Ar galima hormonų veiklos „kritinio periodo“ laiką nusta- 
tyti taip tiksliai, kad per didelis arba per mažas testosterono kie- 
kis sukeltų pakitimus tik smegenyse, bet nepaveiktų lyties organų, 
raumenų ir skeleto? Kas galėtų sukelti tokį trumpą hormonų veik- 
los protrūkį? (Viena aišku — ne stresas nėštumo metu.) Gėjai ir 
lesbietės nuo heteroseksualių žmonių skiriasi taip nedaug, kad jų 
skirtumus buvo įmanoma atskleisti tik sudėtingais ir labai tiksliais 
tyrimais. Retų medicininių sutrikimų tyrinėjimas rodo, kad nenor- 
malus hormonų kiekis paveikia ne tik seksualinę elgseną, bet su- 

kelia kitų nenormalių hormoninių reiškinių ir turi įtakos nenor- 
malių lyties organų bei kūno proporcijų formavimuisi. 

Hormonai skatina augimą, tačiau tik tuomet, kai organizmo au- 
diniai prisitaikę priimti atitinkamus hormonų signalus, o visus 
šiuos procesus galiausiai kontroliuoja genai. Galimas dalykas, kad 
svarbiausios kai kurių asmenų galvos smegenų sritys yra genetiš- 
kai užprogramuotos kitaip reaguoti į testosteroną ir kiekvienas in- 
dividas tą patį hormonų „signalą“ „supranta“ kitaip ne todėl, kad 
kraujyje yra skirtingas hormonų kiekis, o todėl, kad organizmo au- 
diniai yra nevienodai jautrūs hormonui. Kas šį skirtumą galėtų pa- 
aiškinti? Trumpai tariant, paveldimumas. 


9 skyrius 
Lyties genetika 


Tarp 32 mano užrašytų [homoseksualizmo] istorijų yra ke- 
letas paveldimumo atvejų. Iš jų ne mažiau kaip dešimt as- 
menų tvirtina, jog turi priežastį manyti šeimoje buvus dau- 
giau homoseksualizmo atvejų. Vienais atvejais tą galimą tik 
įtarti, o kitais — nekyla jokių abejonių. - Havelockas Ellisas, 
Seksualinė inversija, 1879 


Nepaisant šių įspūdingų skaičių (beveik trečdalis asmenų mini ho- 
moseksualius giminaičius), Ellisas „šiems rezultatams neskyrė ypa- 
tingo dėmesio“. Vokietis Magnusas Hirschfeldas pastebėjo ryškų ho- 
moseksualizmo atvejų pasikartojimą šeimose - 35 procentai visų jo 
stebėtų homoseksualių vyrų brolių taip pat buvo homoseksualūs.! 
Šiais duomenimis Hirschfeldas grindė nuomonę, kad homoseksua- 
lizmas yra ne fiziologinis, o biologinis reiškinys ir, žinoma, ne mo- 
ralinis nuosmukis. Tačiau kiti šiuos duomenis interpretavo visiš- 
kai kitaip. 

XIX a. pabaigoje genetika dar nebuvo tapusi atskira disciplina. 
Nors chromosomos per mikroskopą buvo stebimos jau daugelį me- 
tų ir buvo manoma, kad jos kažkaip susijusios su paveldimumu, bet 
tėvų savybių perdavimo palikuonims mechanizmas buvo neaiškus. 
Iki DNR atradimo dar buvo likę pusė amžiaus. Genetikos mokslas 
buvo ką tik pradėjęs plėtotis kaip atskira biologijos šaka, o medici- 
na ir mokslas apie žmogaus elgseną klimpo pasenusios išsigimimo 
teorijos spelionese. Visos mokslinės diskusijos apie paveldimuosius 

seksualinės orientacijos veiksnius neišvengiamai virsdavo „neuropa- 
tinės ydos“ nagrinėjimu. Giminės išsigimimo išraiška buvo laikomas 
alkoholizmas, beprotybė, sifilis, „neurastenija“, homoseksualumas ir 
net „ekscentriškumas“. (Išsigimimo teorijos palikimas lydi mus ir 
šiandien: pedofilai, ekshibicionistai ir kiti asmenys su seksualinės 
elgsenos nukrypimais vis dar vadinami „išsigimėliais“.) Pasak šios 
teorijos, vienos rūšies „išsigimimo“ veiksnys kitoje kartoje gali su- 
kelti kitos rūšies „išsigimimą“. Alkoholizmas vienoje kartoje gali su- 
kelti homoseksualizmą kitoje, tokių pat pasekmių gali turėti ir sifi- 
lis. Buvo manoma, kad genetinį kamieną silpnina net masturbacija 
ir kitoje kartoje tai gali sukelti „neurasteniją“ arba „silpnaprotys- 
tę“ (protinį atsilikimą). 

Pagrindinis išsigimimo teorijos trūkumas yra rėmimasis netiks- 
lia paveldimumo teorija (ji kartais vadinama Lamarcko teorija šią 
idėją iškėlusio prancūzo garbei), kuri teigia, jog palikuonims gali 
persiduoti įgytos savybės. Buvo manoma, kad dėl nesveikų įpročių 
(masturbacijos, piktnaudžiavimo alkoholiu) „gemalinės ląstelės“ iš- 
sigimsta ir palikuonyse virsta „išsigimimo liga“ (protiniu atsiliki- 
mu arba homoseksualizmu). Dabar žinoma, kad tikrosios genetinės 
savybės nekinta. Tokie veiksniai kaip radiacija DNR molekules ga- 
li pažeisti tik spermos arba kiaušinėlio ląstelėse, bet genetinė tėvų 
medžiaga palikuonims persiduoda iš esmės nepakitusi. 

Havelockas Ellisas ieškojo būdų, skatinančių suprasti ir toleruoti 
homoseksualizmą, tačiau, matyt, pasitikėdamas savo išmanymu, su- 
menkino tiriamų asmenų šeimos istorijų svarbą. Tai nereiškia, kad 
į homoseksualinės orientacijos paveldimumą jis nekreipė dėmesio. 
Priešingai, viena priežasčių, vertusių jį prieštarauti homoseksualiz- 
mo „gydymui“ heteroseksualia santuoka, buvo sutrukdyti homosek- 
sualams turėti vaikų. Ellisas įspėjo: „Jeigu tai mums pavyksta, pa- 
prasčiausiai suteikiame invertui dauginimosi galimybę, kurios jam 
turėti nederetu.“? 

Kaip galima buvo tikėtis, Freudas paveldimumo ir seksualinės 
orientacijos klausimu tylėjo. Išskyrus ankstyvuosius gana miglotus 
samprotavimus apie „polinkius“, kurie gali būti paveldėti, atrodė, 
kad paveldimumo klausimai Freudo nedomina. (Priešingai Ellisui, 
Freudas nerodė ypatingos neapykantos išsigimimo teorijai.) Veles- 

ni psichoanalitikai į genetinę įtaką nekreipė jokio dėmesio ir apie 
homoseksualizmą kalbėjo tik psichologinėmis sąvokomis, nepaisyda- 
mi nei biologinių, nei paveldimumo veiksnių. 

Alfredas Kinsey'us taip pat sumenkino genetinius seksualinės 
orientacijos faktorius (šiuo vienu iš nedaugelio atveju jo nuomone su- 
tapo su psichoanalitikų požiūriu). Paveldėto polinkio į homoseksua- 
lumą idėja nesiderino su Kinsey'aus nuomone, jog seksualinė orien- 
tacija yra malonių vaikystės išgyvenimų pasekmė. Pagrindinį savo 
argumentą prieš seksualinės orientacijos paveldimumą Kinsey'us 
grindė, kaip galima numanyti, statistine savo surinktų duomenų ana- 
lize. Kinsey'us žinojo, kad pripažinus homoseksualios elgsenos pavel- 
dimumą, reikės įrodyti, jog tarp homoseksualių asmenų giminaičių 
homoseksualizmo atvejai yra dažnesni negu tarp visų gyventojų ap- 
skritai. Tuos pačius genus turinčių asmenų atitinkamos savybės tu- 
rėtų pasikartoti dažniau (jeigu savybės turi genetinį pagrindą) negu 
tarp visų gyventojų. Kinsey'us homoseksualizmą apibrėžė labai pla- 
čiai, todėl jo pateiktus skaičius apie homoseksualizmo atvejus tarp 
visų gyventojų interpretuoti sunku. Galutinėse analizės išvadose Kin- 
sey'us pareiškė nuomonę, kad homoseksuali elgsena yra toks dažnas 
reiškinys, jog neįmanoma išskirti žmonių grupės, kuriai homoseksu- 
alizmas būtų ypač būdingas. 


DVYNIAI 


Tuo metu, kai populiarioje spaudoje buvo aptarinėjama (ir neretai 
keikiama) pirmoji Kinsey'aus knyga, Kolumbijos universiteto Niu- 
jorko valstijos psichiatrijos instituto Medicinos genetikos skyrius 
rengėsi tirti genetinę įtaką vyrų homoseksualumui. Magnuso Hir- 
schfeldo užrašytus tūkstančius ligos istorijų naciai sunaikino, o pla- 
taus masto tiriamųjų darbų genetiniais seksualinės orientacijos 
klausimais nebuvo. Dr. Franzas Kalemannas nusprendė imtis šio 
klausimo. 

Jo pranešimas, 1952 metais pasirodęs Britanijos „Nervų ir psi- 
chinių ligų žurnale“ (Journal of Nervous and Mental Disease), tik- 
rai vertas dėmesio.“ Pirmuose keliuose skyriuose Kalemannas skun- 
džiasi, jog subjektus trikdė tai, kad tekdavo kalbėtis neutraliose vie- 

šose vietose, be to, jie nenoriai pasakodavo savo šeimų praeitį. Vė- 
liau Kalemannas pripažįsta, kad tiriami asmenys „turi paklusti 
Niujorko valstijos įstatymams“, leisdamas suprasti, jog tiriamieji bi- 
jo skaudžių pasekmių, jeigu būtų atskleista jų tapatybė. Ataskaito- 
je vyrauja kvaila neapykanta „slaptam homoseksualų pasauliui“. 
Kalemannas dėkoja už „malonų“ bendradarbiavimą Niujorko vals- 
tijos ir Niujorko miesto suimtųjų pataisos departamentams, apklau- 
sas vykdžiusiems asmenims ir net statistikams, bet nėra nė vieno 
padėkos žodžio šimtams vyrų, kurie, sutikdami dalyvauti jo tyri- 
muose, sužlugdė savo karjerą, išskyrus niekinamą komentarą: „Bu- 
vo įdomu įsitikinti, jog slaptaviečių prieblandoje lytiškai iškrypu- 
sių asmenų problemos ir pažiūros atrodo kur kas nesveikiau negu 
ant [...] patogios kušetės psichoterapeuto kabinete.“ (Kinsey’us, 
priešingai, pirmąją savo knygą dedikavo „tiems 12 000 asmenų, ku- 
rie sutiko papasakoti apie save“.)? Rimtas tyrimo trūkumas atsi- 
spindi net Kalemanno padėkos žodyje: dauguma tiriamųjų, kaip ir 
Krafft-Ebingo Psychopathia Sexualis, buvo iš psichiatrijos ligoni- 
nių ir kalėjimų. 

Pranešime stengiamasi patvirtinti ankstesnių mokslininkų taria- 
mą teoriją apie tai, kad gėjai turi „defektyvią“ Y chromosomą, to- 
dėl tarp kraujo giminaičių turi daugiau seserų negu brolių. (Buvo 
nuomonių, kad vyriškos lyties vaisus su defektyvia Y chromosoma 
turėtų žūti įsčiose.) Iš tikrųjų Kalemanno tiriamieji pagal tikimybę 
turėjo šiek tiek daugiau seserų, tačiau analizė parodė, kad šis skir- 
tumas statistiškai nėra reikšmingas. 

Dar įdomesnė homoseksualių dvynių analizė. Kalemannas suge- 
bėjo surasti aštuoniasdešimt penkis dvynius gėjus ir su visais, iš- 
skyrus dvidešimt du jų brolius, pasikalbėti. Rezultatai buvo, švel- 
niai tariant, pribloškiantys. 

Tačiau pirmiausia šiek tiek apie dvynius. Vienu metu gimdoje is- 
sivystę vaisiai būna dviejų tipų: monozigotiniai ir dizigotiniai. Mo- 
nozigotiniai dvyniai (dar vadinami „identiškais“) išsivysto iš vieno 
apvaisinto kiaušinėlio (mono - vienas, zigota — kiaušinėlis). Po pir- 
mojo apvaisintos kiaušialąstės pasidalijimo atsiradusios dvi naujos 
ląstelės atsiskiria ir iš kiekvienos pradeda augti atskiras embrionas. 
Taigi monozigotinių dvynių genetinė medžiaga yra visiškai vieno- 

da, todėl jie turi „identišką“ išvaizdą. Monozigotiniai dvyniai fak- 
tiškai yra genetiniai „klonai“. Dizigotiniai dvyniai gimsta tuomet, 
kai per ovuliaciją iš motinos kiaušidžių vienu metu išsilaisvina dvi 
kiaušialąstės ir jas apvaisina skirtingi spermatozoidai. Šių embrio- 
nų genetinė medžiaga būna tokia kaip brolių ir seserų, todėl jie va- 
dinami „skirtingais dvyniais“; iš tikrųjų dizigotiniai dvyniai gali būti 
skirtingų lyčių. Kadangi gimdoje jie vystosi vienu metu, vadinasi, 
toje pačioje aplinkoje, juos veikia tie patys motinos sveikatos būk- 
lės faktoriai — prasta medžiagų apykaita, infekcijos, vaistų vartoji- 
mas. Tokių pat savybių įgijimas vadinamas „konkordancija“, o to- 
kią pat savybę turintys dvyniai — „konkordantais“ tos savybės po- 
žiūriu. Didesnė tikimybė, kad genetinių savybių tapatumas dažniau 
pasitaiko tarp monozigotinių dvynių negu tarp dizigotinių, nes mo- 
nozigotiniai dvyniai genetiškai tarpusavyje labiau panašūs. 

Grįžtant prie Kalemanno dvynių tyrimo, homoseksualumo kon- 
kordancija tarp dizigotinių dvynių sudarė 11,5 procento, tačiau mo- 
nozigotiniai dvyniai šiuo požiūriu beveik 100 procentų buvo kon- 
kordantai. Tokie Kalemanno komentarai, kaip antai: „tik du vyrai, 
kurie vienas kitą atitiko ir genotipiniu, ir lytinės brandos bei as- 
menybės integravimosi požiūriu, turėjo tokį pat polinkį į silpnybes, 
kurios veda prie nebrandaus seksualumo fiksacijos arba regresijos“, 
yra ankstyvosios genetikos teorijos ir psichoanalitinių spėlionių mi- 
šinys. Be visa to, kad dauguma Kalemanno išvadų pateiktos miglo- 
ta psichoanalitikų terminologija, kuri būdinga beveik visiems to me- 
to mokslo darbams apie žmogaus elgseną, šie duomenys „susilpni- 
na paaiškinimus, kuriuose per daug pabrėžiami [...] tokie faktoriai 
kaip tėvų nekompetentingumas suaugusių asmenų homosesksualu- 
mo etiologijos srityje“°. Kalemannas nesumenkino auklėjimo ir vai- 
kystės išgyvenimų vaidmens, bet didelę reikšmę skyrė ir homosek- 
sualumo paveldimumui. 

Vieną jo darbo trūkumą jau minėjome: daugelis tiriamųjų buvo 
iš specialių institucijų. Be to, Kalemannas nepaaiškina, kuo rėmėsi 
spręsdamas, kurie dvyniai yra monozigotiniai o kurie - dizigotiniai. 
Ši užduotis kur kas sunkesnė, negu atrodo. Tačiau tuo metu, kai 
darbas buvo išspausdintas, daugiausia kritikuojamas buvo tas fak- 
tas, kad Kalemanno dvyniai augo kartu, todėl jų auklėjimo aplinka 

buvo vienoda. Argumentuota tuo, kad jeigu dvyniu aplinka ir ge- 
nai tokie pat, tai jų stebėjimas nepatvirtina teiginio, jog homosek- 
sualumas priklauso nuo genetinių veiksnių. Šiandien tokie argumen- 
tai, kad genetinis įnašas šimtaprocentinės dvynių konkordancijos ne- 
paaiškina, atrodo absurdiškas; vis dėlto amžininkai Kalemanno dar- 
bą atsainiai atmetė. Dar visai neseniai, 1993 metais, jo mintis apie 
šimtaprocentinę konkordanciją buvo atmetama kaip ,,artefaktas“’, 
parodantis, kaip prigijusi teorija gali nustelbti eksperimentinius duo- 
menis, kad ir kokie įtikinantys jie būtų. 

Nors vėlesniais metais pasitaikydavo pavienių homoseksualių 
dvynių aprašymų, bet turėjo praeiti beveik trys dešimtmečiai iki kito 
meginimo plačiu mastu ištirti dvynių homoseksualumą. 1991 me- 
tais J. Michaelis Bailey'us iš Šiaurės vakarų universiteto ir Richar- 
das Pillardas iš Bostono universiteto Medicinos mokyklos ištyrė dau- 
giau kaip šimtą vyrų dvynių poru.® Po dvejų metų buvo išspaus- 
dintas panašaus pobūdžio mokslinis darbas apie dvynes moteris.? 
Tyrime dalyvavo dvyniai iš Jungtinių Valstijų centrinės ir pietva- 
karių dalies, atsiliepę į skelbimus gėjų bendruomenių laikraščiuo- 
se; buvo kviečiami vyresnio negu aštuoniolikos metų amžiaus gėjai 
ir biseksualūs individai. Bailey'us ir Pillardas kruopščiai išanaliza- 
vo savanorių lytinę orientaciją ir turėjo galimybę asmeniškai ap- 
klausti daugumą dvynių bei įvaikintų brolių ir seserų. 

Šių dviejų tyrimų rezultatai aiškiai parodė, kad genetiniai fak- 
toriai tikrai turi įtakos seksualinei orientacijai. Tarp vyrų monozi- 
gotinių dvynių homoseksualumo konkordancija sudarė 50, o dizigo- 
tinių - 24 procentus. Konkordancija su įvaikintais broliais sudarė 
19 procentų. Tarp moterų buvo 48 procentai monozigotinių, 16 pro- 
centų dizigotinių konkordantų ir 6 procentai konkordantų su įvai- 
kintomis seserimis. Apibendrinus konkordancijos santykį, matome 


tokį vaizdą: 
Monozigotiniai Dizigotiniai Įvaikinti 
dvyniai dvyniai broliai arba seserys 
Vyrai 50 % 24 Go 19 % 


Moterys 48 % 16 Z 6 % 

Seksualinės orientacijos konkordancijos santykis atitinka gene- 
tinių savybių panašumo tikimybę: tarp tų dvynių, kurie genetiškai 
tarpusavyje labiau panašūs (monozigotinės poros) konkordancijos 
santykis didesnis negu tarp skirtingų (dizigotinės poros ir įvaikinti 
broliai ir seserys). 

Vienas skaičius vyrų tyrime yra gana keistas. Įvaikintų brolių 
konkordancijos santykis beveik toks pat kaip dizigotinių dvynių. 
Įvaikinti broliai genetiškai yra „pašaliečiai“; šeimos nariai su jais 
turi tiek pat genetiškai bendrų savybių kaip su bet kuriuo atsi- 
tiktinai parinktu žmogumi. Kodėl tuomet konkordancijos su šiais 
„pašaliečiais“ santykis beveik toks pat kaip dizigotinių dvynių? Au- 
toriai atkreipė dėmesį, kad ne visi gėjai sutinka leisti apklausti 
jų brolius. Jie pastebėjo tokią tendenciją: gėjai, turintys brolius 
dvynius, noriai leisdavo pasikalbėti su savo broliais, nesvarbu, ar 
šie gėjai, ar ne; bet įvaikintus brolius turintys gėjai dažniausiai 
nenorėdavo, kad pokalbiui būtų kviečiami jų netikri broliai, jeigu 
jie ne gėjai. Bailey'us ir Pillardas padarė išvadą, kad jeigu gėjai 
nenori leisti ištirti įvaikintą brolį ne gėjų, tai pirmiausia jie pa- 
tys tikriausiai nenoriai sutiko būti tiriami. Šis dėsningumas lei- 
džia manyti, kad tarp netikrų brolių gali būti daugiau konkordan- 
tų porų, todėl gautas konkordancijos santykis tarp netikrų brolių 
yra tikslus. 

Tyrinėdami dvynius, Beilis ir Pillardas išvengė spąstų, kurie, kaip 
aiškino Kinsey'us, sutrukdytų ištirti seksualinės orientacijos pavel- 
dimumą, - duomenų apie procentinę homoseksualizmo atvejų dalį 
bendrame gyventojų skaičiuje stygiaus. Savo darbe jie lygino ho- 
moseksualizmo procentinę dalį įvairaus artimumo laipsnio grupė- 
se: genetiškai identiškų (monozigotinių) dvynių, genetiškai pana- 
šių (dizigotinių) dvynių ir genetiškai nesusijusių (įvaikintų) brolių 
ir seserų. Kaip buvo tikėtasi, paveldimumas seksualinei orientaci- 
jai turi didelės įtakos: kuo artimesnis individų giminystės ryšys, tuo 
didesnis konkordancijos santykis. 

Kad ir koks kruopštus, šis darbas buvo šiurkščiai sukritikuotas. 
Dėmesys atkreiptas į tai, kad tyrimo subjektai buvo kviečiami per 
gėjų bendruomenės laikraščius, todėl ištirta grupė atstovauja ne vi- 
siems homoseksualams, o tik tiems, kurie skaito, kaip teigė vieno 

kritinio straipsnio autoriai, „homoseksualios pakraipos periodinius 
leidinius“!?. Toks požiūris leidžia manyti, kad gėjai ir lesbietės, skai- 
tantys savo bendruomenės laikraščius, sudaro atskirą grupę, kuri 
tikriausiai iš esmės skiriasi nuo tos jų grupės, kuri tokios spaudos 
neskaito. Kita kritinė pastaba teigė, kad skirtingas konkordancijos 
tarp identiškų ir nepanašių dvynių santykis rodo kitokį jų trakta- 
vimą šeimoje. Vieno kritiko teiginyje, esą „svarbesnis yra homosek- 
sualizmo klausimas, [...] kadangi [identiški] dvyniai auga, vienas 
kitame matydami veidrodinį savo atspindį, o tai gali sustiprinti va- 
dinamąjį jų narcisizmą“, vėl pasigirsta gūdus Sigmundo Freudo 
minčių aidas. Autorius argumentuoja tuo, kad beveik vienoda mo- 
nozigotinių dvynių išvaizda tėvus skatina su jais elgtis kažkaip ki- 
taip, vienodžiau, negu elgtųsi su nepanašiais dvyniais.!! Toks ar- 
gumentas leidžia manyti, kad didesnis monozigotinių dvynių kon- 
kordancijos santykis priklauso ne nuo identiškų genų, o nuo to, kad 
identiškų dvynių auklėjimo aplinkybės vienodesnės negu nepana- 
šių dvynių. Tai dar vienas pavyzdys, kaip net rimti mokslo leidi- 
niai panaudoja menkiausią galimybę paneigti tyrimų rezultatus, jei- 
gu tik kalbama apie homoseksualizmą. 

Šių tyrimų rezultatus patvirtino dar keli plataus masto tyrimai 
(buvo ištirta tūkstančiai dvynių porų), atlikti šio dešimtmečio vidu- 
ryje. Tai, kad vyrų ir moterų seksualinę orientaciją lemia paveldi- 
mumo veiksniai, abejonių nebekelia.!* 


DVIGUBOS SPIRALĖS ZONDAVIMAS 


1951 metais ištyrus dezoksiribonukleino rūgštį, dažniau vadinamą 
DNR, moksle prasidėjo šiuolaikinės biochemijos era. Daugiau kaip 
šimtą metų mokslininkai pro mikroskopus stebėjo mažus, į kirmi- 
nėlį panašius darinius, kurie paslaptingai pasirodydavo ląstelėje 
prieš jos dalijimąsi ir taip pat paslaptingai išnykdavo. Mokslinin- 
kai buvo įsitikinę, kad šiuose chromosomomis vadinamuose dari- 
niuose yra informacija, kuri iš tėvų persiduoda palikuonims, tačiau 
tais laikais dar nežinojo, kaip ji koduojama, saugoma ir kopijuoja- 
ma. Atskleidus DNR struktūros paslaptį, paaiškėjo paprastas jos vei- 
kimo mechanizmas. 

DNR sudaro dvi ilgos tarpusavyje susijungusių ir spirališkai iš- 
sidėsčiusių molekulių (dezoksiribonukleotidų) grandinės, vadinamos 
dviguba spirale. Molekulių jungtys grandinėje yra tik keturių tipų 
nukleotidai, o jų išsidėstymo sekoje užkoduota genetinė informaci- 
ja. Kaip kad visokiausią informaciją nuo SOS signalo iki Karo ir tai- 
kos teksto galima užrašyti Morzės abėcėlės taškais ir brūkšniais, taip 
visa genetinė informacija - mėlynos ar rudos akys, tiesūs ar garba- 
noti plaukai, vyras ar moteris, - esanti DNR molekulėse, perduo- 
dama keturiais genetinio kodo simboliais. Šis spirališkas darinys 
pats save nukopijuoja, išsiskleidžia lyg užtrauktukas, ir pagal kiek- 
vieną atsiskyrusį dvigubos spiralės dalies šabloną susidaro nauja, 
identiška dukterinė molekulė. Ląstelės dalijimosi metu atsirandan- 
čios chromosomos yra spirališkos DNR molekulės, kurios pasiren- 
gusios lengvai ir saugiai pereiti į dvi naujas ląsteles. 

Koduodama baltymų gaminimąsi (raumenų baltymo miozino, 
raudoniesiems kraujo kūneliams deguonį perduodančio hemoglobi- 
no, odos ir kremzlių struktūrinio baltymo kolageno), DNR lemia vi- 
so kūno struktūrą. Baltymai, vadinami enzimais, tvarko nebaltymi- 
nių medžiagų, sudarančių kūno audinius (pavyzdžiui, kaulai suda- 
ryti iš kalcio druskų) arba reguliuojančių kitas organizmo funkci- 
jas (pavyzdžiui, skrandžio rūgšties išsiskyrimą) gaminimąsi. Daugelis 
hormonų yra baltymai (pavyzdžiui, insulinas). Baltymų enzimai ga- 
mina net ir nebaltyminės kilmės hormonus: testosteroną, estroge- 
ną ir kitus steroidinius hormonus. Nerviniais augimo faktoriais 
(NAF) vadinami baltymai organizme gaminasi neilgai, tik tol, kol 
vyksta augimas, skatindami tam tikrų ląstelių ir organų augimą. At- 
likę savo darbą, jie išnyksta. Iš baltymų sudaryta sudėtinga kūno 
struktūra, baltymai arba baltymų gaminamos medžiagos reguliuo- 
ja organizmą, o visų baltymų struktūrą lemia DNR molekulėje už- 
koduoti signalai. Paveldimumas priklauso ne tik nuo chromosomų 
DNR, tačiau ji yra svarbiausia. 

Vienose DNR dalyse yra užkoduoti baltymai (struktūriniai genai), 
kitos kontroliuoja genų veikimo laiką (reguliuojantys genai), kriti- 
niu momentu genų veiklą suaktyvindamos arba nuslopindamos. 
(Manoma, kad kai kurios vėžio formos priklauso nuo sutrikusios ge- 
nų, netinkamu laiku pradedančių skatinti ląstelių augimą, veiklos.) 

DNR molekulėje užkoduota beveik visa organizmo vystymuisi ir au- 
gimui reikalinga informacija, kurią jau ismokome skaityti, bet dar 
toli tas laikas, kai „perskaitysime“ visą DNR molekulę. 

Visai neseniai „skaityti“ DNR buvo galima tik padalijus ją kaip 
pakliūva trumpesnėmis atkarpomis. Įsivaizduokite, kad dešimt Niu- 
jorko miesto telefonų knygos tomų kelis kartus supjaustomi ploniau- 
siomis juostelėmis. Visa juose surašyta informacija subyra į skiau- 
teles, kurių kiekvienoje tėra po keletą raidžių arba skaitmenų. Kad 
atkurtume informaciją, mums reikia visa tai vėl sudėlioti iš eilės. 
Panašiai sudėtinga buvo identifikuoti ir genus, kol nebuvo atrastos 
ribojančios endonukleazės. Šie cheminiai zondai gali iškirpti tam tik- 
ras DNR atkarpas. Toks įrankis labai palengvino DNR molekulės 
atkūrimo užduotį, bet ji vis tiek tebėra sunki. (Ribojančių enzimų 
atradimas genetikoje buvo toks didelis žingsnis pirmyn, kad gene- 
tikai Danielis Nathansas ir Hamiltonas Smithas iš Johnso Hopkin- 
so medicinos mokyklos už šį atradimą 1978 metais gavo Nobelio me- 
dicinos premiją.) Dabar tam tikrose chromosomose jau atrasta daug 
genų ir naujų „žymeklių“. 1993 metais Deano Hamerio vadovauja- 
ma Nacionalinio medicinos instituto genetikų grupė, zondavusi DNR 
naujausiais metodais, Science žurnale išspausdino straipsnį, kuria- 
me kalbėjo apie vyrų homoseksualumo kai kuriose šeimose ryšį su 
tam tikra chromosomos sritimi.!3 


Dviejų šeimų genealogijos medžiai, kuriuos vyrų homoseksualumo paveldėjimo pirmi- 
nių tyrimų metu sudarė Deanas Hameris su kolegomis („A Linkage between DNA 
Markers on X Chromosome and Male Sexual Orientation“ (DNR žymeklių jungtis X 
chromosomoje ir vyrų seksualinė orientacija), Science 261 [1993, liepa], p. 321-327). 
Čia genealogijos medžiuose juodais kvadratais pažymėti gėjai, kurių motinos (apskri- 
timai, pažymėti raide M) turėjo brolių gėjų. Šiose šeimose homoseksualizmas persi- 
davė per motinos X chromosomą. 


158 LYTIES BIOLOGIJA 


Remdamiesi ankstesniy mokslininky patirtimi, Hameris ir jo ko- 
legos ištyrė homoseksualių asmenų šeimos aprašymus ir pastebėjo, 
kad gėjų genealogijoje gėjų yra buvę ir anksčiau. Ištyrę gėjų šeimas, 
mokslininkai nustatė, kad 13,5 procento tiriamų gėjų broliai taip 
pat yra gėjai, be to, šie asmenys neretai turi dėdę arba pusbrolį gė- 
jų iš motinos pusės (maždaug 7,5 procento tiriamųjų iš motinos pu- 
sės turi dėdę arba pusbrolį, kuris yra gėjus). Toks dėsningumas pa- 
stebėtas ne visose šeimose, tačiau keliose šeimose homoseksualizmo 
paveldimumas per motinos liniją buvo akivaizdus. 

Šis neabejotinas dėsningumas labai susiaurino geno lokalizaci- 
jos ieškojimų sritį - ieškomasis genas turėjo būti X chromosomoje. 
X chromosomas vyrai gauna iš motinos, taigi jeigu požymis pavel- 
dimas iš motinos, tai jį perduodantis genas turi būti X chromoso- 
moje. (Prisiminkime, kad vyrai turi X ir Y, o moterys - dvi X chro- 
mosomas. X chromosomos genas moteryje neretai „tyli“, o „praby- 
la“ tuomet, kai iš motinos pereina atžalai.) 

Hameris su kolegomis surado keturiasdešimt porų brolių gėjų, 
kurių X chromosomoje, mokslininkų manymu, galėjo būti toks pat 
genas. Atmetus šeimas, kuriose homoseksualizmas galėjo būti per- 
duotas kitais būdais, buvo ištirti broliai gėjai, kurių šeimose nebu- 
vo per tėvo liniją paveldėto homoseksualizmo ir kurių giminėje bu- 
vo ne daugiau kaip viena lesbietė. Ištyrus tokių brolių X chromo- 
somos DNR žymeklius, paaiškėjo, kad trisdešimt trijų iš keturias- 
dešimties porų žymekliai X chromosomos ilgosios šakos viršūnėje 
sutampa (ta sritis vadinama Xq28). Statistikos analizė rodo, kad 
tiek daug žymeklių negali būti vienodi atsitiktinai. Gauti rezulta- 
tai buvo pateikti kaip įrodymas, kad kai kurių vyrų X chromoso- 
mos genas arba genai smarkiai susiję su homoseksualumu. 

Vėliau tirdamas kitokio pavyzdžio trisdešimt dvi brolių gėjų po- 
ras, Hameris su kolegomis vėl pastebėjo, kad dauguma gėjų brolių 
turi tokį pat Xq28 žymeklį (dvidešimt trys ir trisdešimt dviejų po- 
ry).'* Moksliniame pranešime Hameris aprašė vienuolika šeimų, ku- 
riose yra du broliai gėjai ir vienas ne gėjus. Iš jų devyniose šeimose 
heteroseksualus brolis neturėjo Xq28 žymeklio, kurį turėjo broliai. 
(Buvo ištirtos ir tos šeimos, kuriose augo dvi lesbietės seserys. Pa- 

aiškėjo, kad lesbianizmas su Xq28 nesusijęs. Tai patvirtina ir kiti 
tyrimai, kuriais nepavyko įrodyti genetinio ryšio tarp vyrų ir mo- 
terų homoseksualizmo.) 

Ką toks genas galėtų koduoti? Kadangi yra tiek daug kitų įro- 
dymų, liudijančių apie prenatalinių hormonų įtaką seksualinei orien- 
tacijai, tikriausiai tai turėtų būti testosterono receptorius. Buvo at- 
rastos kelios retos ligos, priklausančios nuo tam tikrų šio geno de- 
fektų. Androgeninės nejautros sindromą (kai XY individams išsivysto 
moteriškai lyčiai būdinga anatomija) sukelia testosterono recepto- 
riaus geno vieno galo mutacija. Tačiau ištyrus brolių gėjų testoste- 
rono receptoriaus geną, jis niekuo labai neišsiskyrė." Tokių brolių 
testosterono genuose tokio dėsningumo kaip Xq28 zymekliy konkor- 
dancija nebuvo. 

Androgeninės nejautros sindromas nėra vienintelis medicininis 
sutrikimas, kurį sukelia testosterono receptoriaus geno defektas. 
Testosterono receptoriaus geno dalies defektas sukelia ir spinali- 
nę bulberinę raumenų atrofiją (SBRA). Tai yra neurologinis su- 
trikimas, kuriam būdinga progresuojanti raumenų judesius valdan- 
čių nervų ląstelių degeneracija. Čia svarbu tai, kad genai atlieka 
kur kas daugiau funkcijų negu manoma. Kodėl tuomet testostero- 
no receptoriaus defektas sukelia raumenų sistemos nervų ląstelių 
degeneraciją? Įvairiose vystymosi stadijose genų funkcijos gali bū- 
ti skirtingos. Yra daug įrodymų, liudijančių apie homoseksualumo 
ryšį su hormonų veikla ankstyvosiomis smegenų vystymosi stadi- 
jomis, todėl labai sunku nustatyti, kokias funkcijas atlieka Xq28 
genas. 

Tačiau genetinių tyrimų rezultatai vienu labai svarbiu požiūriu 
atitinka hormonų tyrimų išvadas, kurias patvirtina kairiarankišku- 
mo, psichologiniai testai ir kiti biologiniai homoseksualumo korelia- 
tai. Seksualinė orientacija tik iš dalies priklauso nuo paveldimumo. 
Bailey'aus atliktų tyrimų duomenimis homoseksualumo konkordan- 
cija pastebėta tik 50 procentų identiškų dvynių; kitiems 50 procentų 
tokių dvynių ji nenustatyta. Identiški genai ne visuomet nulemia 
identišką rezultatą - seksualinę orientaciją. Vienoje Hamerio ir jo ko- 
legų ištirtoje šeimoje Xq28 geną turėjo keturi broliai, bet iš jų tik du 

buvo gėjai. Daugelyje Hamerio ir jo kolegų ištirtų šeimų genetinė jta- 
ka per X chromosomą buvo pastebėta, bet buvo šeimų, kuriose tokio 
paveldėjimo dėsningumo nenustatyta. Tai leidžia manyti, kad su vy- 
rų homoseksualumu gali būti susiję kiti genai. 

Šie atradimai rodo, kad net visapusiški seksualinės orientacijos 
biologinio pagrindo tyrimai atskleidžia tik homoseksualizmo esmės 
dalį. Visuose moksliniuose darbuose apie hormonus, kairiarankiš- 
kumą ir genus praleidžiamas vienas labai svarbus momentas, kurį 
galėtume pavadinti žmogiškumo elementu. Trečioje dalyje, pavadin- 
toje „Seksualinės tapatybės“, apie molekules ir genealogiją nebekal- 
bėsime, o pamėginsime įsigilinti į žmonių išgyvenimus. Tačiau prieš 
tai pamėginsiu sujungti visus šioje knygos dalyje išdėstytus faktus 
ir aptarti opų „prigimties ar auklėjimo“ klausimą. 


10 skyrius 
Prigimtis ir auklėjimas? 


Nauji mokslo duomenys apie smegenų veiklą ir ju ryšį su „protu“ 
rodo, kad tuomet, kai kalbama apie sudėtingą žmogaus elgseną, ,,pri- 
gimties ir auklėjimo“, „psichologijos ir biologijos“ supriešinimas ne- 
tenka prasmės. Šiame skyriuje noriu jus įtikinti, kad klausimas, ar 
homoseksualizmas yra įgimtas, ar įgytas reiškinys, taip pat bepras- 
mis. Homoseksualizmas, kaip ir kalba ar kiti sudėtingi intelektiniai 
žmogaus sugebėjimai, atrodo suprantamesnis tik tuomet, kai į jį 
žvelgiame kaip į sudėtingą prigimties ir auklėjimo, psichologijos ir 
biologijos, genų ir aplinkos sąveiką. 


LAIDINĖ SMEGENŲ SISTEMA 


Žiurkių smegenų vystymąsi valdo tiek pat genų, kiek jų dalyvauja 
visų kitų organų bei audinių valdyme kartu paėmus.! Tačiau net ir 
tokia didžiulė genetinės medžiagos visuma negali užkoduoti visų 
neuronų ir smegenų jungčių. Žmogaus smegenyse yra vienuolika mi- 
lijardų neuronų, o kiekvienas neuronas gali jungtis ir perduoti sig- 
nalus dar penkiasdešimčiai tūkstančių neuronų. Turint galvoje, kiek 
visatoje yra molekulių, neuronų jungčių skaičius gali būti nesuvo- 
kiamai didelis. Individo DNR visų šių jungčių užkoduoti negali, ne- 
bent tik labai bendrais bruožais. Dabar manoma, kad genai koduo- 
ja tik bendrą jungčių struktūrą, o specifinis jų pobūdis išryškėja vė- 
liau. Biologas Robertas Wessonas rašo: „Genomas [organizmo genų 
visuma] yra ne projektas, [...] o nurodymų rinkinys.“ž Reaguoda- 

mos į aplinkos informaciją, „laidų sistemą išvedžioja“ pačios sme- 
genys (didžiąją jos dalį - po gimimo). 

Kartais smegenų ir nervų sistemos lyginamos su kompiuteriu. 
Toks palyginimas būtų per daug paprastas. Smegenys - ne kom- 
piuteris su vienuolika milijardų jungiklių. Jos labiau primena vie- 
nuolikos milijardų atskirai programuojamų kompiuterių tinklą. Že- 
mesnio lygio neuronai tiksliai prisitaikę priimti tam tikros rūšies 
informaciją: akies tinklainės neuronai reaguoja į tam tikro ilgio 
šviesos bangas tam tikroje regėjimo lauko vietoje; klausos ląstelės 
ausyje reaguoja į tam tikro dažnio garsus. Šiuos signalus priima, 
rūšiuoja ir kaupia informaciją aukštesnieji neuronai. Vienos neu- 
ronų grupės informacija lyginama su kitos neuronų grupės infor- 
macija, o per sudėtingus atsakomosios reakcijos lankus įvairių rū- 
šių informacija sąveikauja su skirtingomis smegenų sritimis. Neu- 
ronų tinklus sieja funkcinis ryšys, todėl vieno neuronų tinklo in- 
formacija rezonuoja kitame ir sukelia jo reakciją. Tokių neuronų 
tinklai ir jų tarpusavio jungtys išsivysto per sąveiką su išorine in- 
formacija. Šį procesą paprastai vadiname „mokymusi“. 

„Laidinę smegenų sistemą“ mokslininkai atskleidė penktajame 
šio amžiaus dešimtmetyje, tyrinėdami kūdikius, negalėjusius „išmok- 
ti“ regėti. Kol dar nebuvo sukurti antibiotikai, dėl tam tikrų infek- 
cinių ligų kūdikiai gimdavo su padūmavusiais plotais skaidriojoje 
akies dalyje, todėl akies tinklainė negalėdavo priimti fokusuoto vaiz- 
do. Į šviesą ir tamsą tokie vaikai reaguodavo, tačiau praktiškai bu- 
vo beveik akli. Sukūrus naujus akies operavimo metodus, padūma- 
vusias akies sritis buvo pradėta keisti sveiku audiniu, tačiau tokie 
individai nematė ir po sėkmingos operacijos. Paaiškėjo, kad blogai 
funkcionuoja ne akys, bet iš akių gaunamus signalus perdirbančios 
smegenų sritys. Smegenys negali apdoroti per akis gaunamos infor- 
macijos net ir po to, kai akių defektas išoperuotas. Bandymai su gy- 
vūnais šią mįslę netrukus padėjo įminti: kad vizualinė naujagimių 
sistema susitvarkytų, pirmąsias kelias savaites po gimimo smegenys 
turi per akis gauti vaizdinę informaciją. Kai šiuo kritiniu laikotar- 
piu signalai iš akių perduodami blogai, smegenys visam laikui ne- 
tenka sugebėjimo perdirbti vizualinę informaciją. Per vizualinę sis- 
temą iš aplinkos į smegenis patenka informacija, kuri būtina toles- 

niam smegenų sąrangos formavimuisi. Šis procesas yra užkoduotas 
iš anksto. Kuo sudėtingesnis gyvūnas, tuo kritinis laikas ilgesnis. 
Šis procesas trunka tris pirmuosius katės gyvenimo mėnesius, vie- 
nerius beždžionės gyvenimo metus ir dvejus žmogaus kūdikio gy- 
venimo metus. Tai mums jau žinoma „kritinio periodo“ sąvoka. 
Kaip matėme, kritinio periodo metu smegenys reaguoja į tam tikrą 
hormonų veiklą. Dabar mums kyla didelis klausimas: ar toks sudė- 
tingas reiškinys, kaip homoseksualizmas, atsiranda iš panašios neu- 
rologinės veiklos, ar priklauso nuo kokių nors kitų veiksnių? Kad 
galėtume į jį atsakyti, trumpai stabtelėkime ties kitu sudėtingu reiš- 
kiniu, kuris būdingas tik žmogui, - kalba. 

Seksualinę orientaciją galima būtų palyginti su gimtąja kalba, 
kuri kiekvieno individo gyvenime būna tik viena. Žmogus gali iš- 
mokti kalbėti kitomis kalbomis, tačiau antrąja kalba jis niekuomet 
nekalbės taip sklandžiai ir natūraliai kaip gimtąja. Gimtoji kalba, 
kaip ir seksualinė orientacija, tarytum „įsirėžusi“ tam tikrame sme- 
genų taške ir niekuomet nekinta. Ar tinka šis palyginimas? 

Tikrų kalbinių sugebėjimų turi tik žmonės. Įdėjus milžiniškų pa- 
stangų, šimpanzes galima išmokyti rankų gestus susieti su įvairiais 
objektais, tačiau tai nėra tikri kalbiniai sugebėjimai. Galima išmo- 
kyti šimpanzę „pasakyti“ kažką panašaus į „Duok man bananą“, ta- 
čiau ji niekuomet nesugebės perteikti tokios sudėtingos sąvokos kaip 
„Bananas, kurį man davei vakar, buvo skanus“. Žmogaus smegenys 
jau pirmaisiais gyvenimo metais yra pasirengusios išmokti bet ku- 
rią kalbą. Žmogaus vaikai lengvai išmoksta ir anglų, ir italų, ir ki- 
nų, ir masajų kalbą. Žmogaus smegenų kalbiniai sugebėjimai yra 
įgimti, o bet kurios kalbos - nuo armėnų iki zokų - mokymas juos 
stimuliuoja. 

Žmonių kalbos mokymosi procesas taip pat susijęs su kritinio pe- 
riodo reiškiniu. Svetima kalba kalbėti imigrantai išmoksta su ryš- 
kesniu arba silpnesniu akcentu; tai priklauso nuo amžiaus, kada 
žmogus išmoko naująją kalbą. Kuo vyresnio amžiaus mokomasi kal- 
bos, tuo sunkiau išmokti kalbėti be akcento. Tašką, kai „kelio at- 
gal nebėra“, žmogus pasiekia maždaug šeštaisiais gyvenimo metais, 
kai išmoksta kalbėti gimtąja kalba. Peržengę šio amžiaus ribą, sve- 
timų kalbų žmonės mokosi kitaip. Dvejų metų vaikas, patekęs į sve- 

timos kalbos aplinka, jos ismoks be ypatingy pastangy ar kryptin- 
go mokymo, tačiau dvidešimtmečiui jau yra kitaip ir tą puikiai ži- 
no kiekvienas pasirinkęs mokytis užsienio kalbą koledžo studentas. 
Sužeidus kalbos artikuliacijos sritis smegenyse, individų sugebėjimą 
vėl išmokti kalbėti visų pirma lemia jų amžius. Vaikai beveik visiš- 
kai pasveiksta, tačiau paaugliams tokios traumos palieka ryškių pa- 
sekmių, o suaugusieji gali visai prarasti sugebėjimą kalbėti. 

Taigi ar kalba užkoduota smegenyse? Yra keletas įrodymų, lei- 
džiančių manyti, jog kalbiniai sugebėjimai yra biologiškai įsitvir- 
tinę Žmogaus smegenų struktūroje. Tai liudija kalbinių sugebėji- 
mų anatomija: įvairias kalbos artikuliavimo funkcijas tvarko tam 
tikros smegenų sritys. Be to, žmonių kalboje atsispindi ir kiti bio- 
loginiai dėsniai: pastebimas kritinio periodo reiškinys, o tam tik- 
ri visoms kalboms būdingi gramatikos elementai leidžia manyti, 
jog visų žmonijos kalbų pagrindą sudaro ta pati organizacinė 
struktūra. 

Kai kurie biologai mano, kad žmogaus kalbiniai ir kiti sugebėji- 
mai išsirutuliojo evoliucijos eigoje kaip neotenijos rezultatas. Neote- 
nija yra vystymosi reiškinys, kai tam tikrų organų sistemos subręsta 
vėliau. Nesunku pastebėti, kad kuo sudėtingesnis individas, tuo il- 
gesnis naujagimio vystymosi iki brandaus amžiaus periodas. Šuniu- 
kai ir kačiukai „kūdikiais“ būna ilgesnį laiką negu peliukai. Šim- 
panzių jaunikliais motinos rūpinasi dar ilgiau, o žmonių kūdikiai 
būna bejėgiai kur kas ilgiau negu aukštesnieji gyvūnai. Brendimo 
laikotarpio trukmė priklauso nuo to, kiek laiko reikia subręsti sme- 
genims. 

Stebint daugelio įvairių rūšių gyvūnų elgseną, išryškėja neote- 
nijos ir mokymosi ryšys. Dauguma gyvūnų turi „medžioklės instink- 
tą“, kuris mokymosi metu įvairiai išlavėja ir ištobulėja. Varlių ir žu- 
vu, žiomenimis čiumpančių visa, kas juda, „medžiokliška“ elgsena 
yra primityvi. Žuvis savo mailiaus šių įgūdžių nemoko; mažoms žu- 
vytėms jie „įdiegti“ iš anksto. Kita vertus, tykoti liūtai ir panteros 
turi išmokti. Vienų dalykų žvėrys išmoksta iš suaugusių individų, 
o kitų - bandymų ir klaidų būdu arba žaisdami su kitais jaunik- 
liais. Manoma, kad jauniklių „žaismingumas“ susijęs su mokymusi 
ir protu. Gyvūnų rūšys, kurių jaunikliai daugiau išdykauja ir smal- 

sauja, yra protingesnes. Tai žino kiekvienas, kuris lygino šuniukų 
arba kačiukų žaismingumą, pavyzdžiui, su peliukų elgsena. 

Kad susiformuotų sudėtingesnė elgsena, o ypač tokia, kurios iš- 
mokstama, po gimimo smegenys turi būti mažiau išsivysčiusios ir 
vystytis ilgesnį laiką. „Sudėtinga laidinė“ žemesnių gyvūnų smege- 
nų sistema negali lanksčiai prisitaikyti prie kintančios aplinkos, nes 
negali mokytis. Kaip minėta, aukščiau, smegenų sąrangos smulkme- 
nos genuose nėra užkoduotos. Sudėtingus kalbinius sugebėjimus, ne- 
kalbant apie tokius mąstymo procesus kaip matematika, muzikos 
kūrimas arba teologija, įmanoma išlavinti tik todėl, kad smegenys 
ilgą laiką po gimimo dar vystosi ir gali laisvai persitvarkyti pagal 
iš aplinkos gaunamos informacijos įvairovę. Tokia atvira vystymo- 
si galimybė tikriausiai ir skiria mus nuo žemesniųjų gyvūnų. Gy- 
vūnai vadovaujasi instinktais, padedančiais jiems išlikti aplinkoje. 
Sugebėjimą mokytis iš aplinkos, prie jos prisitaikyti arba ją pritai- 
kyti sau turi tik žmonės. 

Kokia šio mokymosi proceso biologija? Šiuolaikinis smegenų 
funkcionavimo mokslas pabrėžia, kad mokantis vystosi neuronų tin- 
klai. Šiai teorijai priklauso tokie terminai kaip neuronų grupės at- 
ranka, kortikaliniai tinklai ir nervų sistemos tinklai. Labai supap- 
rastinus, ši teorija teigia, kad mokymasis vyksta dėl sudėtingų neu- 
ronų jungčių formavimosi. 

Manoma, kad iš pradžių smegenų neuronų konstrukcija būna pa- 
prasta ir simetriška. Priimant aplinkos informaciją, tarp vienų neu- 
ronų jungtys pamažu stiprėja, o tarp kitų - silpsta ir šitaip smege- 
nyse atsiranda specifines funkcijas atliekantys „tinklai“. Iki moky- 
mosi funkcinės neuronų jungtys yra laisvos ir sudaro simetrišką tin- 
klą (kaip parodyta kitame puslapyje). 

Mokantis jungtys tarp vienų ląstelių stiprėja, o tarp kitų - silpnėja. 
Funkciškai jungiantis neuronams, formuojasi jų dariniai ir informa- 
cijos perdavimo keliai. Įgyjant daugiau patirties ir žinių, šių grandi- 
nių anatomija toliau kinta ir susiformuoja dar sudėtingesnės struk- 
tūros. Kintant šioms grandinėms, neuronuose tikriausiai vyksta che- 
miniai ir struktūriniai pakitimai. Iš neuronų išauga naujos ataugos 
ir susijungia su gretimais neuronais. Kai mokymąsi skatina patirtis, 
neuronų tinkluose formuojasi dar sudėtingesni dariniai ir tinklai. 


Viršuje: besivystantis neuronų tinklas, kuriame ląstelės ir jungtys tarp jų panašios. 
Apačioje. neuronų tinklas po tam tikro laiko: matyti, kad tarp vienų ląstelių jung- 
čių padaugėjo ir jos tapo sudėtingesnės, o tarp kitų ląstelių jungtys nutrūko. Susi- 
i ie ir liks. 


formavo tam tikri informacijos perdavimo keliai, kurie to 

Tokia mokymosi proceso samprata yra aiški kiekvienam, kuris 
mokėsi groti kokiu nors muzikos instrumentu. Pradedantysis pia- 
nistas iš pradžių turi kruopščiai išmokti skaityti natas ir pirštų 
padėtį iš lapo, o paskui sąmoningai „perkelti“ tai į klaviatūrą — 
atitinkamu pirštu spausti reikiamą klavišą. Daugiau praktikuojan- 
tis, šis procesas tampa lengvesnis ir reikalauja mažiau sąmoningų 
pastangų. Galiausiai vizualinis natų vaizdas be jokių pastangų, 
„automatiškai“ perkeliamas į pirštų judesius klaviatūroje. Tai, kas 
anksčiau buvo atskiros mąstymo pakopos - natų skaitymas, jų 
įvardijimas (vidurinės oktavos do, si bemolis ir taip toliau), jas ati- 
tinkančių klavišų suradimas ir jų paspaudimas atitinkamais pirš- 
tais - dabar susijungia į vieną sklandų procesą. Panašiu būdu iš- 
mokstama kalbėti, skaityti, spausdinti mašinėle, žaisti beisbolą, 
vairuoti automobilį. 

Kokiu mastu galima būtų pertvarkyti šias sąsajas ir apversti mo- 
kymosi procesą? Dėl menko neuronų tinklo aktyvumo neuronų tar- 
pusavio jungtys pamažu trūkinėja, todėl prasideda „pamiršimo“ pro- 
cesas. Kiekvienos elgsenos rūšies jis yra kitoks. Tačiau kai kurios 
elgsenos rūšys išlieka nuolat: išmokę vaikščioti, to nebepamirštame. 
Kai kurios elgsenos rūšys giliai įsirėžia į smegenų struktūras. Ge- 
rai tai iliustruoja gimtoji kalba. Galima išmokti kalbėti ir net mąs- 
tyti kita kalba, bet kiekvieno individo gimtoji kalba yra tik viena. 
Kitų kalbų mokymasis pirmiausiai priklauso nuo naujos kalbos ver- 
timo į gimtąją kalbą proceso. Išmokus gimtąją kalbą, sugebėjimą ja 
kalbėti gali atimti tik smegenų trauma. 


VERTINIMO CENTRAI 


Nors žmogaus smegenyse „sudėtinga laidų sistema“ po gimimo yra 
ne tokia sudėtinga kaip žemesniųjų gyvūnų, bet smegenys nėra, 
kaip manė ankstyvųjų laikų filosofai, tabula rasa — tuščia lentelė. 
Keletas atradimų rodo, kad net ir žmonių kai kurių „elektros gran- 
dinių“ sistema turi „tankų laidų tinklą“. Yra grandinių, kurios mo- 
kymosi procesui reikalingos tik minimaliai. Pavyzdžiui, baimės 
grandinę sudaro smegenys, antinksčių liaukos, išskiriančios „kau- 
tis arba trauktis“ hormoną adrenaliną, ir klajoklis nervas, kuris 

įtempia širdies ritmą ir kraujo spaudimą kontroliuojančius nervus. 
Nors mokymasis tam tikru laipsniu gali tokias reakcijas sustiprin- 
ti arba nuslopinti, šios sistemos reakcijų diapazonas yra (tikriau- 
siai genetiškai) ribotas. Šios ribos buvo pavadintos „vertinimo cen- 
trais“?. Yra pagrindo manyti, kad svarbiausi vertinimo centrai yra 
susiję su savisauga ir savo rūšies išsaugojimu. „Motinystės instink- 
tą“, kuris beveik nepriklauso nuo mokymosi proceso, turi beveik 
visos paukščių ir žinduolių rūšys. Daugumos gyvūnų patelėms ne- 
reikia mokytis, kaip rūpintis jaunikliais. Smegenų grandinė ima 
veikti iš karto, nes tikriausiai ją suaktyvina hormonų veikla nėš- 
tumo metu. Daugumos gyvūnų rūšių patinai įnirtingai vienas su 
kitu kaunasi dėl dauginimosi privilegijos, energiją skirdami savo rū- 
šies išsaugojimui ir susiporavimui su kiek įmanoma daugiau pate- 
lių. Jų vertinimo centrai yra kitokie negu patelių, bet taip pat la- 
bai stiprūs. Genetinį vertinimo centrų pagrindą puikiai galima pa- 
aiškinti klasikinės evoliucijos požiūriu: evoliucijos eigoje išlieka ir 
genuose užsikoduoja tokia elgsena, kuri sudaro prielaidas didėti pa- 
likuonių skaičiui. 

Kita vertus, žmonių smegenys ir nervų sistema turi tokių suge- 
bėjimų, kurie su palikuonių skaičiaus didinimu nesusiję. Pavyzdžiui, 
intelektas. Nėra įrodymų, kad didesnis intelektas žmones skatintų 
daugintis.“ Žmonės yra kur kas protingesni, negu to reikia, kad su- 
gebėtų didinti palikuonių skaičių. Altruizmas, savo gerovės bei pra- 
gyvenimo šaltinių aukojimas kitų naudai, yra beveik grynai žmo- 
giškas bruožas. Tai griauna vieną pagrindinių klasikinės evoliuci- 
jos teorijos teiginių, kad išlieka tik geriausiai prisitaikę individai, o 
silpnesnieji išnyksta. Iš kur atsiranda tokios elgsenos rūšys? 

Žmones sieja sudėtingi asmeniniai ryšiai, kurie nebūdingi gyvū- 
nų pasauliui. Tarp žmonių susiformuoja ne tik altruizmo, bet ir kiti 
sudėtingi ištikimybės šeimai, atsidavimo sutuoktiniui, draugystės, 
patriotizmo ir dvasinio artumo ryšiai. Gyvūnų rūšis - žmonės - turi 
sugebėjimą užmegzti ryšį; nors jis kyla iš vertinimo centro, bet sie- 
kia kur kas toliau negu rūšies dauginimasis. Gyvūnai tegali susi- 
burti į laisvos organizacijos būrius arba bandas, o žmonės suformuo- 
ja visuomenes ir kultūras. Tik žmonės sugeba aistringai atsiduoti 
idėjoms. 

Yra pagrindo manyti, kad žmonių elgsenos vertinimo centrai pa- 
mažu nusilpsta. Intelektas didėja ne tik dėl smegenų augimo, bet 
ir dėl sugebėjimo mokytis, kuris įmanomas dėl smegenų struktūros. 
Jeigu intelektas yra sugebėjimas mokytis, vadinasi, instinktas čia ne- 
dalyvauja. Biologas Robertas Wessonas teigia: „Kad gyvūnas taptų 
protingas, reikia praplėsti jo gebėjimus nelanksčios laidinės nervų 
sistemos kaina.“? 


SEKSUALUMO AIŠKINIMAS 


Biologinių seksualinės orientacijos koreliatų teorija toli gražu nėra 
pilna, tačiau turimus duomenis įmanoma sujungti į faktus atitin- 
kančią teoriją. 

Prenatalinis hormonų kiekis lemia tipingą gyvūnų patinų ir pa- 
telių elgseną. Tai patvirtina eksperimentai su hormonų paveiktomis 
žiurkėmis. Retų ligų tyrimai taip pat rodo, kad hormonų veikla tu- 
ri įtakos žmonių elgsenai. Tą patvirtina duomenys apie „pajodžar- 
gas“ mergaites su įgimta antinksčių hiperplazija ir kiti ankstesniuo- 
se skyriuose aprašytų tyrimų duomenys. 

Smegenų anatomijos, kairiarankiškumo ir deSiniarankiskumo, psi- 
chologinių testų tyrimai rodo, kad gėjų ir lesbiečių smegenų sąranga 
kitokia negu heteroseksualių asmenų. Ji skiriasi tokiomis pat kaip 
gyvūnų charakteristikomis, kurias veikia prenatalinis hormonų kie- 
kis. (Prisimenate testosteronu paveiktas žiurkių pateles, kurios orien- 
tuotis labirinte sugeba geriau negu testosteronu nepaveiktos patelės?) 

Palyginti su gyvūnais, vyrų ir moterų elgsena skiriasi nedaug. 
Manoma, jog taip yra todėl, kad vystymosi stadijoje testosteronas 
žmogaus smegenis veikia ne taip smarkiai kaip gyvūnų. Prenatali- 
nio vystymosi metu normaliai išskiriamas vyriškų hormonų kiekis 
nėra pakankamas, kad vėliau visiškai nulemtų vyrišką arba mote- 
rišką elgseną. Taigi nors vyrų ir moterų smegenų „vyriškumas“ 
arba „moteriškumas“ platesniu mastu smarkiai skiriasi, bet iš da- 
lies daug kur sutampa. Sumažėjęs vyriškas agresyvumas gali būti 
ryški nervų sistemos „sumoteriškėjimo“ pasekmė. Tokį „sumoteriš- 
kėjimą“ gali sukelti per didelis vyrų įtraukimas į vaikų auklėjimą, 
taip pat vyrų bendravimas su vyrais arba neseksualus vyrų ben- 

dravimas su moterimis, kurio neišvengiama sudėtingoje visuome- 
nės ir kultūros raidoje. 

Žmones siejantys ryšiai įvairiausiais būdais atsispindi jų elgse- 
noje. Tokią elgseną kaip „įsimylėjimas“ galima susieti su vertinimo 
centru, tačiau patriotiškumo elgseną tuo paaiškinti sunku. Žmonių 
tarpusavio prisirišimo sąsaja su reprodukcija yra kur kas laisvesnė 
ir įvairesnė. Tai tikriausiai taip pat yra vyrų ir moterų nervų sis- 
temos dalinio sutapimo pasekmė. Žmonių smegenyse yra kur kas 
mažiau tam trukdančio „tankaus laidų tinklo“ negu žemesniųjų gy- 
vūnų smegenyse. Kaip minėta, tikriausiai tai yra būtina išankstinė 
mūsų intelekto ir milžiniškų mokymosi galių sąlyga. Nebūtų per di- 
delis minties šuolis įsivaizduoti, kad genetiniai pakitimai hormoni- 
niame smegenų valdyme dar labiau atpalaiduoja kai kurių individų 
reprodukcinės elgsenos sąsają su emociniu prisirišimu. Tokių indi- 
vidų emocinio prieraišumo sugebėjimai (ir poreikiai) yra tokie kaip 
kitų, tik jų „laidų tinklas“, verčiantis tam ieškoti priešingos lyties 
asmenų, nėra labai tankus, todėl jie atviresni „įsimylėjimui“ apskri- 
tai. Kadangi tokių individų orientacija į reprodukciją nėra griežta, 
tai paslaptingieji psichologinio vystymosi vaikystėje požymiai, vedan- 
tys prie lytinio potraukio, jų potraukį gali nukreipti į savo lyties 
arba abiejų lyčių asmenis. 

Homoseksualine orientaciją dažniau įgyja tie individai, kurių 
„laidų tinklas“ nėra griežtai orientuotas į reprodukciją. Toks aiš- 
kinimas neprieštarauja įrodymams, kad seksualinė orientacija šiek 
tiek priklauso nuo genų, bet veikia ir kiti faktoriai. Prisiminkime, 
kad 50 procentų Bailey'aus ir Pillardo ištirtų gėjų broliai dvyniai 
nebuvo gėjai. 

Duomenys apie nervų sistemos vystymąsi mokantis paaiškina, 
kodėl seksualinė orientacija nepakinta. Tam tikra elgsena, net ta, 
kuri įgyjama tik per mokymąsi (pavyzdžiui, kalba), įsirėžia nervų 
sistemos struktūroje. Lytinės brandos amžiuje smegenys nebeten- 
ka sugebėjimo esmingai keistis. Jeigu seksualinė orientacija taip 
pat yra viena iš tokių įsirėžusių elgsenos savybių, ją pakeisti yra 
ne lengviau, kaip pakeisti žmogaus gimtąją kalbą. Ši mintis nuo- 
sekliai siejasi su Havelocko Elliso, Sigmundo Freudo ir milijonų gė- 
jų bei lesbiečių patyrimu. 

Nauji atradimai tiriant žmogaus elgseną rodo, kad atskirti „pri- 
gimties“ nuo „išauklėjimo“ ir „psichologinių“ procesų nuo „biolo- 
ginių“ neįmanoma. Kai kurie žmogaus pojūčiai atrodo labiau bio- 
loginiai negu psichologiniai, pavyzdžiui, alkio ir skausmo jutimas. 
Tačiau net tokius biologinius pojūčius gali labai veikti psichika: re- 
liginės ekstazės apimti indų mistikai nejausdami skausmo pereina 
per karštas žarijas. 

Kiti sugebėjimai, pavyzdžiui, filosofiniai ir poetiniai, atrodo la- 
biau kylantys iš „proto“, o ne iš „smegenų“. Kai kurie žmogaus su- 
gebėjimai yra įsirėžę smegenyse, bet ima veikti tik įgijus patirties 
ir mokymosi procese (pavyzdžiui, sugebėjimas mokytis kalbų). Ta- 
čiau biologinės ir psichologinės žmogaus asmenybės pusės niekur ki- 
tur taip nesusilieja kaip mūsų seksualume. 

Seksualinė orientacija paklūsta tiekai biologinių „taisyklių“, kad 
homoseksualizmas telieka tik socialinė „konstrukcija“. Seksualinės 
orientacijos biologinį pagrindą įrodo ir kritinių periodų svarba, ir 
hormonų poveikis, ir smegenų struktūros bei funkcionavimo skir- 
tumai. Tačiau, kaip pastebėjo Kinsey'us, individų į „avis ir ožkas“ 
skirstyti negalima. Orientacija į vieną ar kitą, arba į abi lytis gali 
pasireikšti labai įvairiomis proporcijomis. Unikalios gyvenimo pa- 
tirties sąveikoje su unikaliomis biologinėmis galimybėmis susifor- 
muoja unikalus kiekvieno individo seksualumas. 

Tokios sąveikos sudėtingumas ir žmonių patirties įvairovė taip 
pat paaiškina, kodėl niekam iki šiol nepavyko rasti homoseksua- 
lumo „priežasties“. Nei Gunterio Dornerio aiškinimų apie hormo- 
nus, nei psichoanalitikų teorijų apie šaltus, nutolusius tėvus ir per 
daug rūpestingas motinas moksliniai tyrimai nepatvirtino." Homo- 
seksualizmas, kaip ir kita unikali žmonių patirtis, yra pernelyg su- 
dėtingas reiškinys, kad jį būtų galima paaiškinti kitokiais negu 
žmogiškumo terminais. Jeigu zmogiSkiausia mūsų savybė, ypač tar- 
pusavio santykiuose, yra gabumų ir sugebėjimų įvairovė, neturė- 
tų stebinti tai, kad kai kurių žmonių sugebėjimas mylėti nukrypsta 
į savo lyties asmenis. 


TRECIA DALIS 


SEKSUALINĖS TAPATYBES 


Dabar palikime nuoSalyje hormonus, neuronus bei molekules ir pa- 
kalbekime apie zmones. Kaip mateme, laboratorinemis salygomis, 
mikroskopu arba MRI skeneriu homoseksualumo ištirti negalima. 
Nors buvo atrasti biologiniai ir cheminiai seksualinės orientacijos 
koreliatai (jų atrandama nuolat), nepažinus atskirų žmonių ir ne- 
išklausius jų pasakojimų, homoseksualizmo neįmanoma suprasti. Ke- 
lias tokias istorijas jau žinome. Tai — Anne Lister, Karlo Ulrichso 
ir Johno Addingtono Symondso pasakojimai. Šioje knygos dalyje 
smulkiau pakalbėsime apie tai, kodėl kai kurie žmonės save priski- 
ria homoseksualams. Kiekvienas individas prie tokios išvados pri- 
eina skirtingu keliu, tačiau dauguma gėjams arba lesbietėms save 
priskiriančių žmonių išgyvena panašią patirtį. Į ją įsigilinus, homo- 
seksualizmas pasirodo kitaip nušviestas. 

sunku, nes jo neįmanoma apibrėžti, tačiau dauguma individų, bent 
jau suaugę, atrodo, visiškai lengvai gali įvertinti, ar jie homoseksu- 
alūs, ar ne. Deanas Hameris genetiniais tyrimais (jie aprašyti 9 sky- 
riuje) nustatė, kad daugiau kaip 90 procentų ištirtų vyrų pagal Kin- 
sey aus skalę save įvertino 0 ir 1 (grynai arba beveik grynai hete- 
roseksualus) arba 5 ir 6 (grynai arba beveik grynai homoseksualus). 
Dar labiau šios dvi grupės išsiskyrė, kai buvo tiriamos tik seksuali- 
nės fantazijos ir potraukis. Daugiau kaip 95 procentų tiriamųjų pa- 
gal minėtą skalę save įvertino mažiausiais arba didžiausiais balais. 
Kai kurie tyrimai rodo, jog moterų seksualinė orientacija nėra taip 

griežtai susiskirsčiusi: abiem lytims jaučiančių potraukį moterų yra 
daugiau, tačiau dauguma moterų vis dėlto priskiria save arba les- 
bietems, arba heteroseksualioms moterims. 

Suaugusieji savo seksualinę orientaciją gali įvertinti neabejoda- 
mi, tačiau tenka truputį pamąstyti, kad suprastume, jog vaikai šio 
reiškinio dar nesuvokia, o klausimas „Ar tu homoseksualas?“ juos 
glumina. Kas gi tarpsnyje tarp vaikystės ir brandaus amžiaus įvyks- 
ta žmoguje, kad jis pradeda suvokti savo seksualinę orientaciją? Ar 
vyksta kokie nors procesai, atvedantys žmonės prie homoseksualiz- 
mo, ir ar galima jais paaiškinti seksualinę žmogaus orientaciją? Ki- 
tuose skyriuose atsakysime į kiekvieną iš šių klausimų atskirai. 

Paskutiniame trečios dalies skyriuje kalbėsime apie gluminantį 
biseksualumo klausimą, kurį dar reikia ištirti bent jau tiek, kiek 1š- 
tirtas homoseksualizmas, taip pat apie tokias seksualines tapatybes 
bei elgseną, kurios vadinamos transesksualizmu ir transvestizmu. 


11 skyrius 
Homoseksualios tapatybės atsiskleidimas 


Mūsų visuomenėje polinkį į homoseksualizmą asmenys savyje pa- 
junta dėsningai. Plataus masto tyrimų metu buvo apklausti tūks- 
tančiai gėjų ir lesbiečių. Mokslininkai parašė nemažai darbų apie 
homoseksualias tapatybes, o šį procesą pavadino „homoseksualios 
tapatybės atsiskleidimu“. 

Tapatybės susiformavimo klausimas daug aiškesnis, jeigu jį su- 
prantame kaip savęs priskyrimo kuriai nors kategorijai procesą. 
Daugelis iš mūsų stengiasi neskirstyti žmonių į kategorijas, tačiau 
polinkį priskirti save vienokiai ar kitokiai kategorijai žmogui įveikti 
sunku. Atsiverskime bet kurį populiarų psichologijos žurnalą, ir ja- 
me rasime daugybę psichologinių testų, pretenduojančių padėti 
žmonėms geriau save pažinti. Tačiau tokie testai nejučia mus ver- 
čia priskirti save kurio nors tipo žmonėms. Atsakę į klausimus, 
kaip elgiamės vakarėliuose, kokį turime naminį gyvūną ir net kokia 
spalva mums gražiausia, stengiamės išsiaiškinti, kokiam žmonių ti- 
pui, „intuityviam“ ar „analitiniam“, „emocingam“ ar „raciona- 
liam“, priklausome, ir ieškome, kaip tai pritaikyti savo gyvenime. 
Ar yra bent vienas amerikietis, kuris pietaudamas kinų restorane 
nepasidomėjo „Kinų Zodiaku“ valgiaraštyje ir nepanoro išsiaiškin- 
ti, kokiais metais gimusių asmenų būdas „tinka“ jo asmenybei? O 
kadangi pagal seksualinę orientaciją žmonės skirstomi jau maždaug 
tūkstantį metų, tai toks reiškinys neturėtų stebinti ir žmonėms ne- 
paprastai svarbiame, pasak istoriko Johno Boswello, lytiniame gy- 


venime.! 

Pirmiausia reikėtų išsiaiškinti, kokios tos kategorijos yra, ir pa- 
sistengti jas suprasti. Savęs priskyrimas vienokiai ar kitokiai sek- 
sualinei orientacijai yra laipsniškas ir nuoseklus procesas: apie sek- 
sualinės orientacijos rūšis vaikai sužino anksčiau, negu sugeba su- 
prasti seksualinės orientacijos sąvoką. Apgailestaujant tenka pripa- 
žinti, kad pirmiausia jie susiduria su žmonių seksualinę orientaciją 
pajuokiančiais epitetais. Pradinukai vartoja tokius niekinamus žo- 
džius kaip „mamytės sūnelis“, „pajodžarga“ arba net „iškrypėlis“, 
„pedas“, nors iki brandaus lytinio potraukio ir seksualinės orienta- 
cijos suvokimo jiems dar pakankamai toli. 

Seksualinės orientacijos epitetus vaikai vartoja kitaip negu su- 
augusieji. Pakanka apsilankyti bet kurios mokyklos kieme, kad įsi- 
tikintume, jog palikti žaisti be priežiūros vaikai susiskirsto pagal ly- 
tį. Jaunesni kaip 10 metų berniukai žaidžia su berniukais, o mer- 
gaites — su mergaitemis. Tyrimai patvirtino, kad taip yra daugelyje 
kultūrų. Taip pat buvo įrodyta, kad vaikų žaidimo pobūdis priklauso 
nuo lyties. Apie vaikų „grumtynes“ jau kalbėjome: berniukai daž- 
niausiai būna aktyvesni. Skiriasi ir žaislai: berniukai renkasi „ber- 
niukiškus“ žaislus (mašinėles, sunkvežimius). Mergaitės renkasi lė- 
les ir „berniukiškus“ žaislus, bet auklėjamoji elgsena (žaidimas su 
lėlėmis) joms būdinga labiau negu berniukams. Nors seksualinė elg- 
sena vaikams nebūdinga, bet daugeliu atžvilgių atitinka lytį. Taigi 
vaikų žaidimai lyties požiūriu yra diferencijuoti. 

Savo seksualinės orientacijos vaikai dar nesuvokia, tačiau labai 
anksti pradeda aiškiai atskirti lyčių vaidmenis, todėl tyčiojasi ir šai- 
posi iš tų bendraamžių, kurie elgiasi ne taip, kaip derėtų jų lyčiai. 
Homoseksualizmo epitetai jiems neretai atstoja žodinius ginklus. 
Taigi žodžiai „mamytės sūnelis“ ir „iškrypėlis“ pradedami sieti su 
tam tikra, lyčiai nebūdinga elgsena jau vaikystėje. Vaikų sąmonėje 
jie susisieja su buvimo kitokiu, nepageidautinu sąvoka. 

Dauguma (bet ne visi) apklaustų homoseksualų patvirtino, kad 
vaikystėje jautėsi „kitokie“ negu bendraamžiai. Daugiau paklausi- 
nėjus, neretai paaiškėja, jog šis „skirtingumo“ jausmas kilo iš po- 
traukio žaisti priešingos lyties vaikų žaidimus. Berniukai mažiau do- 
misi sportu negu jų bendraamžiai, jie labiau linkę skaityti knygas, 
klausytis muzikos. Mergaitės gali tapti labiau nepriklausomos ne- 

gu ju draugės. Šiame amžiuje tokie reiškiniai vaiko socialiniame gy- 
venime - draugų, žaidimų ir mokyklos pasaulyje - visiškai nepri- 
klauso nuo seksualumo. Psichiatras Richardas Isay'us, apie gėjų psi- 
choterapiją parašęs daug mokslinių darbų, teigia: „Visi mano sutikti 
gėjai prisimena, kad būdami 3 ar 4 metų jautėsi „kitokie“ negu ben- 
draamžiai. Šį jausmą jie apibūdino kaip didesnį jautrumą, polinkį 
greitai pravirkti, įsižeisti, polinkį į estetiškumą ir mažesnį negu ben- 
draamžių agresyvumą. Dėl tokio skirtingumo vaikai jaučiasi iš ben- 
draamžių, o kartais net ir iš šeimos rato, išstumti.“ Dabar daug kas 
mano, jog toks interesų ir bendravimo vaikystėje pobūdis yra dės- 
ninga neerotinė homoseksualizmo pradžia. 

Šis atradimas, kaip dažnai nutinka tyrinėjant homoseksualizmą, 
turi daug išimčių. Homoseksualių ir nehomoseksualių asmenų pri- 
siminimai apie vaikystės žaidimų pobūdį atskleidžia tam tikrų bū- 
dingų elgsenos bruožų, bet nėra universalūs. Yra heteroseksualiais 
save laikančių asmenų, kurie taip pat prisimena vaikystėje išsiskir- 
davę iš savo lyties bendraamžių tarpo tuo, kad žaisdavo priešingos 
lyties žaidimus, bet yra homoseksualų, kurių elgsena vaikystėje nie- 
kuo neišsiskirdavo. Vis dėlto pastebimas ryškus dėsningumas: vie- 
name moksliniame darbe teigiama, kad 72 procentai gėjų prisime- 
na vaikystėje jautęsi „šiek tiek arba visiškai kitokie“ negu jų lyties 
bendraamžiai, o kontrolinėje grupėje tokius prisiminimus papasa- 
kojo tik 39 procentai heteroseksualių asmenų.3 (Čia tinka margina- 
lizacijos terminas, kuriuo norima pabrėžti, jog kokia nors grupė as- 
mens nelaiko tikru savo nariu.) 

Daug rašęs apie homoseksualios tapatybės atsiskleidimo procesus 
sociologas Richardas Troidenas tokius „skirtingumo“ ir „padidėju- 
sio jautrumo“ išgyvenimus vaikystėje priskiria ankstyvajai homosek- 
sualios tapatybės atsiskleidimo stadijai, kuri prasideda tarp šeštųjų 
ir dvyliktųjų gyvenimo metų.“ Siekdamas pabrėžti, kad tokie vaikai 
lyties požiūriu paprastai nelaiko savęs kitokiais ir kad terminas „ho- 
moseksualus“ jiems nieko nereiškia, Troidenas vartoja terminą iki- 
homoseksualas. Tokie vaikai mano, kad užaugę taps mamytėmis ar- 
ba tetukais, kaip ir jų tėvai, tai yra bus heteroseksualūs. 

Šiuo laikotarpiu tokį vaiką „jautrina“ du dalykai: jausmas, kad 
yra kitoks negu jo lyties bendraamžiai, ir bendraamžių požiūris, dėl 

kurio jam lipdoma etiketė. Yra įvairių etikečių: homoseksualas, ge- 
jus arba lesbietė, iškrypėlis, „žydras“, „rausva“ ir taip toliau. Į „to- 
kius“ bendraamžiai paprastai žiūri su neapykanta, antipatija ir net 
bjaurėdamiesi. Vaikai (taip pat ir „ikihomoseksualūs“) šališką visuo- 
menės požiūrį į homoseksualizmą perima labai anksti. Tokiam ša- 
liškumui apibūdinti vartojamas terminas įdiegta homofobija; ji ab- 
sorbuojama iš tėvų ir bendraamžių ir giliai įsiskverbia į besivystan- 
čią vaiko psichiką, kur tvinksta daugelį metų, kol galiausiai, staiga 
prasiverždama paauglystėje arba brandos amžiuje, ją sužaloja. (Ki- 
tame skyriuje apie tai kalbėsime plačiau.) 

Daugelis suaugusių gėjų ir lesbiečių prisimena vaikystėje jautę 
neseksualų, bet labai stiprų potraukį savo lyties bendraamžiams: 
„Būčiau viską atidavęs, kad tik tapčiau geriausiu Tomio draugu. Die- 
ve, kaip norėjau būti panašus į jį, krėsti tokias pat išdaigas, taip 
savimi pasitikėti kaip jis. Troškau tokių kaip jo raumenų, šviesių 
plaukų ir šypsenos [...] kad būtume kaip Hardy'io vyrukai, du krau- 
jo broliai, du kaubojai, taip - du kaubojai.“* (Čia, matyt, pabrėžia- 
ma žodžio sandara: cow — karvė ir boy - vaikinas, kuria sugretina- 
mos dvi priešingos būtybės; žodžio semantinėje reikšmėje slypi užuo- 
mina į homoseksualumą - vert. past.) Dar pakankamai neištirta, ar 
tokie santykiai kokybiškai skiriasi nuo intensyvaus prisirišimo prie 
draugų vaikystėje, apie kurį pasakoja ir heteroseksualūs asmenys. 
Vis dėlto toks žavėjimasis gali būti dar viena „ikihomoseksualaus“ 
vaiko „jautrinimo“ išraiška, kuri vėlesniame gyvenime virsta potrau- 
kiu savo lyčiai. 

Paauglystėje individas pirmiausia pradeda svarstyti, ar kai ku- 
rie jo arba jos jausmai negalėtų būtų palaikyti homoseksualiais. 
Jausmas, kad yra kitoks negu bendraamžiai, pirmą kartą įgyja sek- 
sualumo atspalvį. Maždaug dvylikos metų žmogus pradeda suvokti 
jį supančio pasaulio siunčiamus seksualinius signalus. 

Profesorius, kurio paskaitas esu lankęs, papasakojo šį žmogaus 
amžiaus laikotarpį apibūdinančią istoriją. Kartą į automobilių dirb- 
tuves, kur norėjo palikti remontuoti automobilį, jis pasiėmė du sa- 
vo sūnus. Virš vadybininko pakylos buvo prisegta erotiška mergi- 
nos nuotrauka. Jaunesnysis maždaug septynerių metų profesoriaus 
sūnus tą nuotrauką pastebėjo, bet jam ji neatrodė labai įdomi. Ta- 

čiau dvylikamečio berniuko dėmesį nuotrauka tiesiog prikaustė. Jis 
visą laiką klausinėjo susidrovėjusio tėčio, kas toji mergina, kodėl ji 
be drabužių, bet svarbiausia, kodėl ši nuotrauka čia kabo. Seksua- 
liniai signalai vaikus supa visą laiką, tačiau jais perteikiama infor- 
macija iki paauglystės jų nedomina ir netraukia. 

Paaugliai pradeda pastebėti fizinius savo ir bendraamžių kūno 
pakitimus ir savo brendimo požymius ima lyginti su kitų. Didesnis 
rūpinimasis savo drabužiais ir kūno priežiūra rodo kur kas asme- 
niškesnį susirūpinimą dėl krūtų arba raumenų vystymosi, barzdos, 
gaktos plaukų ir genitalijų augimo. Paaugliai visą laiką lygina save 
su bendraamžiais ir daro išvadas. Jie lygina ne tik savo jausmus ir 
elgseną, bet ir fizinius požymius. Berniukai pastebi, kad kai kurie 
bendraamžiai pradeda žavėtis mergaitėmis. Mergaitės tarpusavyje 
aptarinėja, kurie berniukai „patrauklūs“. Tokie aptarinėjimai tam- 
pa vis atviresni ir seksualesni ir pereina į entuziastingas diskusijas 
apie seksualinį potraukį konkrečiam partneriui. Drąsesnės netrukus 
ima girtis seksualiniais nuotykiais. 

Kai kurie paaugliai pastebi, kad jų jausmai nesiderina su tuo, ką 
apie save pasakoja bendraamžiai. Tai gali slopinti jų domėjimąsi 
priešinga lytimi arba jie gali pajusti potraukį savo arba abiejų ly- 
čių asmenims. Apie homoseksualizmą paauglys jau būna girdėjęs, 
o dabar suvokia, kad šis reiškinys gali jį liesti tiesiogiai. Tai — ant- 
roji tapatybės atsiskleidimo stadija. Ji pavadinta „tapatybės sutri- 
kimu“?. Nesupranti, kas esi iš tikrųjų. Sutrikęs, nes nežinai, kas tu 
per žmogus ir kurlink krypsta tavo gyvenimas. Klausi savęs: „Kas 
aš? Homoseksualas? Ar aš tikrai heteroseksualus?“ 

Atlikti tyrimai parodė, kad paaugliams tokia stadija trunka iki 
penkiolikos metų, o vėliausieji duomenys leidžia manyti, kad ši am- 
žiaus riba žemėja tikriausiai todėl, kad apie homoseksualizmą atsi- 
randa vis daugiau informacijos.? Šiuo laikotarpiu patiriamą sutri- 
kimą sąlygoja daug veiksnių, kurie individui neretai trukdo leng- 
vai išspręsti iškylančius klausimus. Daug paauglių jaučia potraukį 
ir net lytinį susijaudinimą abiem lytims. Tai gali trikdyti, nes pa- 
auglys mano, jog galima jausti tik homoseksualų arba tik hetero- 
seksualų potraukį. Jį gali gluminti ir netiksli informacija apie ho- 
moseksualizmą, pavyzdžiui, „visi gėjai nori vilkėti sukneles ir būti 


180 SEKSUALINES TAPATYBES 


moterimis“. Tačiau didžiausią sumaištį paauglio mintyse kelia ho- 
moseksualūs jausmai ir ligšiolinis įsitikinimas, kad jis heteroseksu- 
alus, toks kaip „visi žmonės“. 

Šią dilemą emociniais obertonais dar sustiprina homoseksualiz- 
mo stigma, individui įdiegta vaikystėje. Paauglys pradeda abejoti, ar 
teisingai iki šiol save laikė „normaliu“ žmogumi, o gal jis „nenor- 
malus“, „iškrypęs“, „nuodėmingas“ ar dar koks nors „blogas“, nes 
homoseksualizmui įdeginta stigma jam diktuoja tik neigiamą sa- 
vęs vertinimą. 

Susidūrus su dviem vienas kitam prieštaraujančiais faktais, ku- 
rie abu atrodo teisingi, žmogų apima psichologinė būsena, kuri bu- 
vo pavadinta „pažinimo disonansu“. Šią sumišimo ir nesiorientavi- 
mo būseną dažnai lydi didelis nerimas ir baimė, verčiantys individą 
kuo greičiau rasti išeitį iš susidariusios padėties. Netikėtai susidūręs 
su tokiais seksualiniais jausmais, individas savo įvaizdį stengiasi ana- 
lizuoti remdamasis nauja informacija. 

Apsispręsti kai kuriems paaugliams padeda staigi įžvalga, o il- 
gus metus kamavęs nesmagus jausmas dėl sunkiai suprantamo ne- 
panašumo į savo bendraamžius išsikristalizuoja suvokimu, kad jie 
yra gėjai arba lesbietės: 

Vidurinės mokyklos aktų salės persirengimo kambaryje ruošiau kla- 
sės spektakliui dekoracijas, kai įėjo berniukas vienomis glaudėmis. Mane 
lyg žaibas persmelkė - niekada anksčiau tokio jausmo nebuvau paty- 
ręs. Negalėjau atplėšti nuo jo akių. Jis, matyt, buvo plaukikas arba gim- 
nastas. Niekuomet nebuvau matęs tokio plačiapečio, raumeningo, gra- 
žaus vaikino, o gal į vaikinus anksčiau žiūrėdavau kitaip. Sutrikau, no- 
rejau Sukteleti: „Oho, tik pažiūrėkit!“ Susigriebiau, kad visi kiti to ne- 
pastebi. Kiti kambaryje buvę berniukai nejautė to, ką jaučiau aš, taigi 
nusukau akis į šalį. Bėgant laikui ėmiau ieškoti progų Johną „netyčia“ 
susitikti koridoriuje. Jį pamačius mane apimdavo virpulys, ypač jeigu 
jis man ištardavo „Sveikas!“ Tai truko porą savaičių. Mėgavausi savo 
jausmais ir galvojau: „Koks šaunus vaikinas, kaip jam pasisekė, kad toks 
gražus.“ Tačiau savo jausmų niekaip negalėjau iki galo suprasti, o dar 
mažiau galėjau paaiškinti, kodėl jie tokie stiprūs. Vieną dieną iš mo- 
kyklos grįžau į namus metro. Salia manęs stovėję berniukai laidė juo- 
kus, bet staiga vienas iš jų kažkurį pavadino „pedu“. Sį žodį buvau gir- 
dėjęs ne kartą, bet šįkart mano smegenyse jis nuskambėjo visiškai ki- 
taip. „Aišku, - pamaniau, - taip ir yra: aš gėjus.“ Galiausiai viskas įga- 
vo prasmę.!? 

Šiam vaikinui nutiko tai, ką Isay'us vadina daugeliui gėjų ir les- 
biečių pažįstamu „Aha!“ minties blyksniu: „kaip seno galvosūkio de- 
talės, viskas sustojo į savo vietas“.!! 

Tačiau kiti paaugliai, pasąmonėje bijodami priskirti save homo- 
seksualams, išgyvena sunkią vidinę kovą. Psichologai ją vadina „nei- 
gimu“. Individas tiesiog nenori sau prisipažinti, kad turi tokių jaus- 
mų. Mąstymas jų psichikoje atsiskiria nuo jausmų, ir vos prasiver- 
žia nepriimtini jausmai, tuoj pat stengiamasi juos atmesti, - kaip 
strutis, vos pajutęs pavojų, kiša galvą į smėlį. 

Pačioje tapatybės sutrikimo stadijos pradžioje, vos pradėję suvokti 
savo homoseksualias mintis ir jausmus, paaugliai išsigąsta būtiny- 
bės daryti kokias nors išvadas, todėl gilintis į savo jausmus vengia. 
Jie gali imti domėtis tokiais dalykais, kuriais, jų manymu, turi do- 
mėtis heteroseksualus asmuo, o tokių, kuriuos sieja su homoseksu- 
alumu, ima vengti. Berniukas gali staiga atsisakyti muzikos pamo- 
kų ir įstoti į mokyklos beisbolo komandą; mergaitė meta sportą ir 
pradeda lankyti šokių pamokas. Gali pakisti ir bendravimas. Pra- 
dėjus kiek įmanoma daugiau bendrauti su priešingos lyties asmeni- 
mis, mažiau pastebima lytinio potraukio priešingai lyčiai stoka, iš 
kurios sprendžiama apie žmogaus homoseksualumą, todėl paaugliai 
karštligiškai puola prie santykių su priešingos lyties asmenimis, o 
merginos net pastoja, kad tik sau „įrodytų“, jog yra heteroseksua- 
lios. Paauglys gali ieškoti nusiraminimo alkoholyje ir narkotikuose 
dėl dviejų priežasčių: kad atitrūktų nuo nepageidautinų jausmų ir 
pirmiausia norėdamas turėti pasiteisinimą, kad jam kyla tokie jaus- 
mai („Tos kvailos mintys mane apima tuomet, kai esu apsvaigęs“). 

Kai kurie siekia nuo šių minčių „išsigydyti“ ir, tikėdamiesi jų at- 
sikratyti, kreipiasi į psichoterapeutą arba konsultantą. Pastaruoju 
metu staiga išplito sudėtingas „paramos grupių“ tinklas, kurį dau- 
giausiai palaiko konservatyvios religinės organizacijos, pritariančios 
tokiam individų pasirinkimui ir žadančios tai, ko jie tikisi. („Atku- 
riamoji terapija“ aptariama 15 skyriuje.) 

Net ir tie individai, kurie paauglystėje turėjo lytinių ryšių su savo 
lyties bendraamžiais, randa įvairiausių savo elgsenos paaiškinimų, 
bet homoseksualams savęs nepriskiria. Sukuriamas „ypatingo atve- 
jo“ scenarijus, pagal kurį individai savo jausmus ir elgseną įvardija 

kitaip, kaip vienkartinę reakciją į kokio nors keistuolio elgesį. Save 
jie įtikinėja, kad kitomis aplinkybėmis homoseksualių jausmų ne- 
jaučia. Tokia „ambiseksualumo strategija“ atsiranda dėl to, kad in- 
dividas pripažįsta kai kurių savo minčių ir jausmų homoseksualu- 
mą, tačiau tvirtina: „Kai noriu, galiu būti heteroseksualus.“!* Jis 
guodžiasi teorijomis apie „biseksualumo potencialą“ kiekviename 
žmoguje. Išgirdęs apie save skleidžiamus gandus, kad yra homosek- 
sualas, Eltonas Johnas kelerius metus tvirtino esąs „biseksualus“ 
ir tik neseniai televizijos laidoje atvirai prisipažino, jog yra gėjus. 
Galimas dalykas, jog Johno nenoras būti priskirtam prie homosek- 
sualų atspindi vidinę kovą, tačiau tai labai aiškiai parodo, kaip ven- 
giama nepriimtinos išvados, kitaip įvardijant faktus. 

Išgyvendamas vidinį konfliktą dėl savo homoseksualių jausmų, 
tokią taktiką individas gali tobulinti ir jos laikytis ilgą laiką. Kar- 
tais tame galima įžvelgti neaiškų atidėliojimą priskirti save prie ho- 
moseksualų. Psichologė Vivian Cass teigia, kad tokie individai išgy- 
vena „tapatybės neigimą“, tai yra slopina jos rySkejima.'* Individas 
vystosi kitaip, bet jo seksualinės orientacijos tapatybė vystytis nu- 
stoja. Neigdamas, vengdamas ir homoseksualioms savo mintims bei 
jausmams (o kartais ir elgsenai) ieškodamas kitokio paaiškinimo, in- 
dividas išeikvoja daug dvasinių jėgų. Užuot pripažinęs seksualinę sa- 
vo tapatybę ir užmezgęs darnius ir sveikus santykius, jis arba ji 
įstringa (Freudas sakytų -,,uzsifiksuoja“) tarp nesutaikomų konflik- 
tų ir prieštaravimų, nuolatos verčiančių jį griebtis gudrybių ir ma- 
nipuliacijų. 

Svarbu pabrėžti, kad homoseksualios tapatybės atsiskleidimas 
ir apsisprendimas intymiems ryšiams su savo lyties asmenimis yra 
visiškai vienas nuo kito nepriklausomi procesai. Homoseksualią in- 
dividų elgseną gali paskatinti įvairiausios priežastys. Daug Kin- 
sey'aus apklaustų žmonių turėjo vienokių ar kitokių homoseksu- 
alių išgyvenimų. Homoseksualūs ryšiai paauglystės amžiuje yra 
seksualinio tyrinėjimo išraiška ir pasitaiko gana dažnai. Paauglių 
berniukų prostituciją, išplitusą ne tik Jungtinėse Valstijose, bet ir 
pasaulyje, galima būtų pavadinti „ekonominiu“ homoseksualizmu. 
Dauguma tokių vaikinų save tikriausiai laiko heteroseksualiais. Už- 
darose institucijose (kalėjimuose, pensionuose) paplitęs homoseksu- 

alizmas vadinamas „aplinkybių homoseksualizmu“. Neretai indivi- 
dai elgiasi homoseksualiai tuomet, kai lytinį potraukį galima pa- 
tenkinti tik su savo lyties asmenimis. Tokių individų homoseksu- 
ali elgsena yra tam tikras aplinkkelis heteroseksualios tapatybės 
vystymesi. Tokiais atvejais homoseksualius veiksmus neretai lydi 
heteroseksualios fantazijos. 

Paauglystės amžiuje heteroseksualūs berniukai kartais pagalvo- 
ja apie oralinį seksą arba analinę sueitį su vyriškos lyties asmeniu, 
tačiau tokios fantazijos jiems atrodo svetimos ir neretai verčia 
krimstis. Kiti berniukai, nors tikriausiai kremtasi dėl tokių nepri- 
imtinu savo fantazijų, bet masturbuodamiesi pagauna save galvo- 
jančius apie seksą su vyrais ir pajunta, kad tokios mintys juos jaud- 
rina. Daugumos individų seksualinės fantazijos ir jausmai paaug- 
lystės laikotarpiu vis dažniau ima suktis arba apie vyrus, arba apie 
moteris, o paauglys, nepriklausomai nuo išorinės seksualinės elgse- 
nos, pagal tai sprendžia apie savo seksualinę orientaciją. 

Kol pripažįsta arba bent jau susitaiko su mintimi, kad yra ho- 
moseksualai, daugelis, jeigu ne dauguma, asmenų išgyvena trumpą 
pažinimo disonanso ir psichologinio prisitaikymo laikotarpį. Tai pri- 
pažinę, jie atsiduria dar vienoje kryžkelėje: ar atskleisti kitiems, kad 
jis arba ji yra homoseksualas? Dabar individas įžengia į visiškai ki- 
tokią tapatybės skleidimosi fazę. Pirmoji šio proceso dalis buvo su- 
sijusi daugiausia su vidiniais psichologiniais sunkumais, o antroji — 
su išorės jėgomis — visuomene ir kultūra. Kad tai suprastume, rei- 
kia gerai išsiaiškinti dar vieną reiškinį. Kitame skyriuje kalbėsime 
apie stigmą ir jos įveikimą. 


12 skyrius 
Stigmos įveikimas 


Sociologas Ervingas Goffmanas 1963 metais parašytoje esė, kuri da- 
bar laikoma klasika, gvildeno aklo prisirišimo ir diskriminacijos reiš- 
kinį. Savo apmąstymus jis pradėjo siaubą keliančiu žodžio stigma 
paaiškinimu: „Graikai, matyt, turėję pakankamai vaizdinių priemo- 
nių, sukūrė žodį stigma įvardyti ženklus žmogaus kūne, bylojančius 
ką nors neįprasto arba blogo apie paženklintojo moralę. Kune įrėž- 
tas arba įdegintas ženklas reiškė, kad jį turintis žmogus yra ver- 
gas, nusikaltėlis arba išdavikas - suteptas, tradiciškai suterštas as- 
muo, kurio derėtų vengti, ypač viešose vietose.“! Iki šių dienų „ne- 
įprastos“ grupės nariai arba moraliai „žlugę“ asmenys yra tarytum 
pažymėti stigmos ženklu. Toks jų išskyrimas iš „normaliųjų“ tarpo 
vadinamas stigmatizacija. 

Goffmanas pastebėjo, kad kai kuriais atvejais ypatingo stigmos 
ženklo žmogaus kūne gali ir nebūti. Jei tokios „vaizdinės priemo- 
nės“ nera, iš pradžių stigma nematoma. Priešingai negu tie, kurių 
odos spalvos arba fizinės negalios stigma yra ryški, tokie žmonės 
pradedami laikyti „nešvariais“ tik tuomet, kai nematomoji jų stig- 
ma kaip nors atsiskleidžia. Prie neregimų stigmų priskiriami „in- 
divido charakterio trūkumai... dominuojančios arba nenatūralios 
aistros, kitokie arba griežti įsitikinimai... proto sutrikimai, įkalini- 
mas, žalingi įpročiai, alkoholizmas, homoseksualizmas, bedarbystė 
ir radikali politinė elgsena“?. 

Per daugiau kaip trisdešimt metų nuo esė pasirodymo daugelio 
išvardytų aplinkybių stigmatizacija smarkiai sumažėjo. Išskyrus 

„įkalinimą“, „normalieji“ vis dar lenkiasi tik homoseksualizmo, o 
juo pažymėtus žmones išskiria iš visų tarpo ir net persekioja. Da- 
bar homoseksualizmo stigmatizacija kur kas mažesnė negu prieš ke- 
lerius metus, bet ji vis dar yra: daugiau kaip pusėje šalies valstijų 
abiejų pusių asmeniniu susitarimu palaikomi seksualiniai santykiai 
tarp tos pačios lyties asmenų apibrėžiami kaip nusikalstama veika. 
Savo seksualinės orientacijos neslepiantiems gėjams ir lesbietėms vis 
dar nėra galimybių užimti pareigas, žinoma, karinėse pajėgose, o kai 
kuriose bendruomenėse jiems draudžiama dirbti ir įstatymų vykdy- 
tojų pareigose. Kartais nuo homoseksualų atsiribojama labai aiškiai, 
o kartais, siekiant jų atsikratyti, pasitelkiamos taisyklės ir nuosta- 
tai del darbuotojų, keliančių grėsmę moralei, disciplinai ir net „tvar- 
kai darbo vietoje“. Daugelis Bažnyčių homoseksualus keikia atvirai 
(pastaruoju metu kai kuriose prakeikiama tik homoseksuali elgse- 
na, o ne asmenys). Apie stigmatizacijos priežastis ir dinamiką kal- 
bėsime 14 skyriuje. Pakanka pasakyti, kad homoseksualizmas mū- 
sų visuomenės daugumai yra nepageidautinas, todėl prie jo save pri- 
skirtiems asmenims gresia neigiamos pasekmės. 

Tačiau žmogaus homoseksualumas yra neregimas. Nuo kitų nu- 
slėpdamas informaciją apie save, homoseksualas gali išvengti neigia- 
mų stigmatizacijos pasekmių, tačiau tiesos apie save slėpimas jam 
sukelia daugybę naujų sunkumų. Vėl galime pasiremti Goffmano ci- 
tata: „Sakyti ar nesakyti; įsileisti ar neįsileisti; meluoti ar sakyti tie- 
są; ir kiekvienąkart - kam, kaip, kada ir kur?“? 

Kalbant apie homoseksualios tapatybės atsiskleidimą, priskyręs 
save homoseksualams (ankstesniame skyriuje aptarta „tapatybės 
pripažinimo“ stadija, kaip ją siūlo vadinti Troidenas ir Cass), in- 
dividas turi nuspręsti, kaip tai suderinti su kitais gyvenimo aspek- 
tais. Išorėje tykantys pavojai ir įdiegtos homoseksualizmo stigma- 
tizacijos liekanos tokį apsisprendimą kai kuriems asmenims labai 
apsunkina. 

Homoseksualūs individai labai rizikuoja: jie gali prarasti darbą, 
tėvai juos gali išvaryti iš namų, gali būti sumušti mokykloje, darbe 
iškyla kliūčių padaryti karjerą (vadinamosios „levandos lubos“), juos 
gali atstumti Bažnyčios kongregacija. Tačiau įdiegta stigmatizacija 
(dar vadinama įdiegta homofobija) gali sukelti ir skausmo: yra ti- 

kimybe, kad atstums draugai, žmogus jausis išstumtas iš „hetero- 
seksualaus“ pasaulio, kuriame poras sudaro priešingų lyčių žmonės. 
Dažniausiai pasitaikanti įdiegtos homoseksualizmo stigmatizacijos 
išraiška yra gėdos ir nesmagumo jausmas, kuris gresia prisipažinus, 
jog esi gėjus arba lesbietė. Visais atvejais tokia tapatybė žmogų pa- 
stato ne tik prieš išorinius pavojus, bet gali sukelti skausmingų vi- 
dinių išgyvenimų. Kad atsilaikytų prieš tokią grėsmę, atskleidęs sa- 
vyje homoseksualumą individas išplėtoja visą stigmos įveikimo bū- 
dų repertuarą. 

Reikėtų pabrežti, kad homoseksualios tapatybės vystymosi mo- 
deliai yra, lyg tyrinėjamo žemyno žemėlapiai, neužbaigti ir labai su- 
paprastinti. Individai, jų šeimos ir bendruomenės, kurioms jie pri- 
klauso, labai skiriasi, todėl smarkiai skiriasi ir individų išgyvenimai. 
Daug individų lengvai ir greitai apsisprendžia dėl savo seksualinės 
orientacijos tapatybės ir iš karto drąsiai apie tai papasakoja kitiems. 
Bet yra ir tokių, kuriems šis procesas vyksta lėčiau ir sunkiau. Jei- 
gu asmenybės augimas seksualinės orientacijos požiūriu sustoja, in- 
dividas pradeda eikvoti dvasines jėgas tam, kad išvengtų konflikto 
ir nemalonių jausmų, savo tapatybės vystymąsi bet kuriuo momentu 
gali pradėti „neigti“. 

Kai kurie individai nusprendžia, jog pripažinę savo homoseksu- 
alumą susilauks siaubingų pasekmių, todėl bet kokį atsiskleidimą 
laiko neįmanomu dalyku. Aplinkiniams toks individas mieliau su- 
tinka pasirodyti „aseksualus“, kad tik nebūtų sutapatintas su ho- 
moseksualais. Tokia strategija buvo pavadinta „kapituliacija“ *. 

Kita stigmos įveikimo strategija yra apsimetimas heteroseksua- 
liu. Tokie individai save laiko gėjais arba lesbietėmis, tačiau tai nuo 
visų slepia. Kraštutiniais atvejais šie individai gyvena dvilypį gyve- 
nimą, aktyviai puoselėdami heteroseksualaus asmens įvaizdį, o ver- 
čiami būtinybės, griebiasi melo. Stengdamiesi atskirti heteroseksu- 
alų savo gyvenimą nuo homoseksualaus, nuolatos saugodamiesi, kad 
kas nors jų nepastebėtų nederamoje vietoje netinkamų asmenų 
draugijoje, jie išeikvoja daugybę jėgų. 

Apsipratę su savo homoseksualumu, individai pereina į tokią sta- 
diją, kai pradeda ne tik toleruoti homoseksualią savo tapatybę, bet 
pripažįsta, jog tai yra pagrįsta, prasminga ir pasitenkinimo teikianti 

jų asmenybės išraiška. Si stadija vadinama atsidavimu ir pripažini- 
mu. Kad to pasiektų, individams labai svarbu susipažinti su kitais 
gėjais ir lesbietėmis. Kad galėtų homoseksualizmą pateisinti, jie tu- 
ri žinoti realių vyrų ir moterų homoseksualaus gyvenimo smulkme- 
nas. Per pastarąjį dešimtmetį mūsų visuomenė pakito, todėl tai tam- 
pa įmanoma vis jaunesniems individams. Dar neseniai homoseksu- 
alai tenkinosi „barų kultūra“, o dabar didžiuosiuose pasaulio mies- 
tuose steigiasi gėjų ir lesbiečių bendruomenės, turinčios įvairiausių 
kultūrinių įstaigų. Antropologas Gilbertas Herdtas pabrėžė tokių 
bendruomenių reikšmę šiandieninio jaunimo homoseksualios tapa- 
tybės atsiskleidimui: 

Apie profesinės ir politinės gėjų veiklos grupes [pradėjusias kurtis 
devintajame dešimtmetyje] buvo rašoma daugybėje neseniai įsteigtų gė- 
jų ir lesbiečių laikraščių bei kitoje periodinėje spaudoje, kurią leidžia 
vietinės gėjų organizacijos. Susikūrė naujos lesbiečių religinės grupės. 
Atsirado gėjų prekeivių ir parduotuvių, aptarnaujančių gėjų ir lesbie- 
čių klientūrą... Kaip niekada anksčiau, kuriasi gėjų mokslininkų sąjun- 
gos, visuomeniniai klubai, dailininkų ir kitų specialių interesų sričių 
grupės, atveriančios plačius kelius bendravimui ir veiklai gyvenamoje 
vietoje ir kitur.“ 

Šie poslinkiai atvėrė paaugliams gėjams ir lesbietėms galimybę 
šlietis prie tokių pat kaip jie žmonių ir nepatirti to siaubingo izo- 
liacijos jausmo, kurį daugelis iš jų kenčia. Padeda ir vis dažniau per 
televiziją rodomi filmai, su užuojauta pasakojantys apie gėjų ir les- 
biečių gyvenimą. Šie išoriniai faktoriai suteikia individui galimybę 
susitaikyti su savo homoseksualumu ir puoselėti savyje vykstančius 
pokyčius. Seksualinis požiūris į tarpusavio santykius susiejamas su 
romantiškais jausmais, o potraukį savo lyčiai pradedama laikyti ne 
tik lytinio pasitenkinimo, bet teisėtu meilės ir atsidavimo šaltiniu. 
Pripažinimas, kad įsimylėjo savo lyties asmenį, rodo visišką indivi- 
do susitaikymą su savo homoseksualumu (galų gale homoseksualiz- 
mas labiau susijęs su meile, o ne su seksu). Žmogus patiria daugiau 
laimės ir pasitenkinimo, mažiau nerimauja dėl vidinio konflikto. 

Netrukus individas pradeda nekantrauti, norėdamas įveikti stigma: 

Ofise buvo vaikinas, kurio kalbos visą laiką sukdavosi apie gėjus: 


kitus už akių vadindavo „pedais“, pasakodavo anekdotus apie „iškry- 
pėlius“ ir „lesbietes“. Kartą, kai poilsio kambaryje vienas bendradar- 

bis jam pasakė, kad tokie juokai jam atrodo užgaulūs, Danas paklau- 
se: „Kas tau, Timai? Juk tu vedęs, o gal blaškaisi į abi puses?“ Ten 
dirbau dar tik dvi savaites, bet pasakiau tai, ko niekad anksčiau ne- 
buvau sakiusi. Nesuvokdama, ką daranti, išgirdau save sakant: „Ne, 
Danai, Timas ne gėjus, bet aš esu lesbietė, ir jegu dar kartą išgirsiu 
tokius juokelius, apskųsiu tave už seksualinį priekabiavimą.“ Kamba- 
ryje buvo šeši žmonės, taigi žinančių apie mano polinkį žmonių skai- 
čius po tų mano žodžių padvigubėjo, tačiau dėl to nesijaudinau. Jau- 
čiausi puikiai. Staiga supratau, kodėl žmonės dalyvauja gėjų eiseno- 
se. Visai netikėtai!“ 

Susivieniję su kitais tokios pat orientacijos asmenimis, žmonės 
suvokia dar vieną neatitikimą: savyje ugdydami teigiamą požiūrį į 
homoseksualizma, jie susiduria su kritišku, neretai menkinamu vi- 
suomenės požiūriu. „Pasuoti“ ir nesikeisti jiems vis labiau atrodo 
nepriimtina. Atvirą pripažinimą, kad yra homoseksualus, individas 
ima vis dažniau naudoti kaip sunkumų įveikimo strategiją. 

Didžiavimasis ir pyktis homoseksualus kartais priverčia atvirai 
nepaisyti visuomenės požiūrio ir su ja konfrontuoti (Cass šią stadi- 
ją vadina „didžiavimusi savo tapatybe“). Šitaip jie gali išsiugdyti ne- 
sveiką požiūrį į žmones ir imti juos skirstyti į „geruosius“ (gėjus) 
ir „bloguosius“ (ne gėjus). Tokie individai visa galva pasineria į di- 
delio miesto gėjų ir lesbiečių bendruomenės gyvenimą ir kiek įma- 
nydami ima vengti bendravimo su heteroseksualiais žmonėmis, he- 
teroseksualius žmones (kartais niekinamai vadinamus „veisliniais“) 
ir jų institucijas menkina, o gėjų gyvenimą idealizuoja. Jie vadovau- 
jasi savo nusistatymu, kad visi heteroseksualai yra fanatikai ir kad 
tikrą emocinį pasitenkinimą gali pajusti tik gėjai ir lesbietės. Tai 
taip pat yra tapatybės neigimo rūšis. Jeigu toks individas susiduria 
su teigiamai homoseksualizmą vertinančiu heteroseksualiu zmogu- 
mi, pajunta, kad šis neatitinka tvarkingai pagal seksualinę orien- 
taciją į geruosius ir bloguosius suskirstyto pasaulio modelio. Kad iš- 
saugotų savo status quo, jis turi gauti racionalų paaiškinimą ir net 
būti truputį paranojiškas. (Akyse brolis tave palaiko, bet galiu la- 
žintis, kad savo prasčiokų draugų tarpe vadina „broleliu pederas- 
tu!“) Miestuose, kur galima įsilieti į dideles gėjų bendruomenes ir 
apsiriboti jų subkultūra, toks savo tapatybės neigimas „didžiavimo- 

si“ stadijoje gali trukti ilgai. 

Kai žmogus įsilieja į seksualinės orientacijos tapatybės visumą, 
homoseksualumas asmenybės įvaizdyje tampa nebe toks ryškus. Kuo 
brandesnis žmogus, tuo silpnesnis jo noras izoliuotis. Į fanatišką vi- 
suomenės nusistatymą prieš homoseksualizmą pradedama žiūrėti ra- 
miau, jis nebe taip baugina, nes žmogus būna susikūręs turtinges- 
nį, sudėtingesnį savo įvaizdį, o seksualinė orientacija sudaro tik jo 
dalį. Kadangi apie žmogaus homoseksualumą sužino šeima, visuo- 
menė ir bendradarbiai, atviras jo pripažinimas tampa automatiškas 
ir faktiškai nebūtinas. Susiliejus žmogaus asmeninei ir visuomeni- 
nei tapatybei nebereikalingos jokios „pasavimo“ manipuliacijos. Lai- 
mes ir pilnatvės jausmas suteikia dvasinių jėgų, kurios anksčiau bu- 
vo švaistomos tam, kad žmogus atsilaikytų prieš visuomenę, ir pra- 
sideda dvasinis augimas. 

Vertėtų dar kartą pabrėžti, kad kiekvienas individas šį vystymo- 
si procesą išgyvena kitaip, todėl neįmanoma sudaryti apibendrinto 
visų Žmogaus išgyvenimų modelio. Reikėtų atskirai pakalbėti, pa- 
vyzdžiui, apie vyrų ir moterų homoseksualios tapatybės atsiskleidi- 
mo skirtumus. Psichologiniai ir sociologiniai tyrimai parodė, kad 
moterų seksualinės orientacijos ribos nėra tokios griežtos kaip vy- 
ru.’ Palyginti su vyrais, moterys tarpusavio santykiuose teikia pir- 
menybę artumui ir emociniam ryšiui, o erotinis potraukis ir seksas 
joms yra antraeiliai. Daugybė tyrimų parodė, kad moterų seksuali- 
nės fantazijos kur kas dažniau krypsta į „lyties pakeitimą“ negu vy- 
rų. Tikriausiai dėl šių ir kitų žinomų faktorių moterų seksualinės 
orientacijos tapatybė vystosi ne taip griežtai kaip vyrų ir labiau pri- 
klauso nuo tarpusavio santykių. Vieno tyrimo metu didelė grupė in- 
dividų vertino save pagal Kinsey'aus skalę; daugumos moterų ver- 
tinimai sukosi apie skalės vidurį, o jų pasakojimai atskleidė ryškių 
gyvenimo pokyčių.“ 

Vienas psichologas net iškėlė mintį, jog lesbietėmis save laikan- 
čios moterys galėtų būti skirstomos į lesbietes „iš prigimties“ ir les- 
bietes „pagal pasirinkimą“.!? „Prigimtinės“ lesbietės neįstengia su- 
valdyti savo seksualinės orientacijos. Jos kur kas dažniau pasakoja 
apie tai, kad vaikystėje jautėsi kitokios negu jų bendraamžės, ir ga- 
li aiškiai apibūdinti tai kaip lytinį potraukį ir orientaciją. Lesbie- 
tės „pagal pasirinkimą“ savo tapatybę suvokia kaip sąmoningą pa- 

sirinkimą ir neprisimena, kad vaikystėje kuo nors būtų išsiskyru- 
sios iš savo bendraamžių tarpo. Taigi prigimtinės lesbietės turėtų 
išgyventi mūsų jau aptartas atsiskleidimo proceso stadijas, o lesbie- 
tės „pagal pasirinkimą“ turėtų patirti kur kas sudėtingesnių ir įvai- 
resnių išgyvenimų, todėl aptartas vystymosi modelis joms gali ir ne- 
tikti.!! 

Gėjais save laikantys paaugliai susiduria su bauginančia AIDS 
epidemijos realybe. Neteisingas aiškinimas, kad AIDS yra tik „gėjų 
liga“ arba neišvengiamas homoseksualizmo padarinys, sukelia dar 
didesnių tapatybės vystymosi konfliktų ir gali priversti ją neigti. Vie- 
nas mokslininkas straipsnyje apie homoseksualius paauglius su ne- 
rimu cituoja vieno paauglio žodžius: „Niekuomet nenorėjau būti gė- 
jus. Susirgęs AIDS, turiu dar mažiau pagrindo teigiamai vertinti tą 
savo asmenybės dalį.“!? Ypač linkę į savo homoseksualumo neigi- 
mą paaugliai turi didesnę riziką susirgti negu heteroseksualūs jų 
bendraamžiai. Kaip kad ankstyvose tapatybės vystymosi stadijose 
paaugliai neigia savo homoseksualius jausmus arba juos aiškinasi 
kitaip, lygiai taip pat jie gali vengti susidūrimo su seksualinių eks- 
perimentų keliamos rizikos realybe. Mokyklų programose, kuriomis 
siekiama užkirsti kelią AIDS plitimui, apie homoseksualizmą beveik 
nekalbama, o kadangi paaugliai gėjai dar nebūna įsilieję į suaugu- 
sių gėjų bendruomenes, tai nesusipažįsta su šviečiamosiomis, pre- 
zervatyvų naudojimo programomis ir kitomis prevencinėmis tų ben- 
druomenių keliamomis iniciatyvomis. Dėl žinių stygiaus homosek- 
sualūs paaugliai, ypač gėjai, labai rizikuoja užsikrėsti ZIV. Laimė, 
jau pradedama suvokti vidurinėse ir aukštosiose mokyklose besimo- 
kančių gėjų ir lesbiečių poreikius. Kai kuriose mokyklose jau sukurta 
speciali AIDS prevencijos programa gėjams ir lesbietėms paaugliams 
ir jaunimui. Sveikintinas yra ir dėmesys ypatingiems vystymosi sun- 
kumams, su kuriais susiduria paaugliai.!° 

Tyrimai taip pat parodė, kad įvairioms etninėms ir socialinėms 
ekonominėms grupėms priklausančių paauglių seksualinės orienta- 
cijos vystymosi procesas smarkiai skiriasi.“ Nepaisant įvairiose gru- 
pėse pastebėtų nukrypimų ir skirtumų, visiškai aišku, kad turint 
tikslesnės informacijos apie homoseksualizmą, matant teigiamų pa- 
vyzdžių ir gyvenant palankioje aplinkoje, skausmingas homoseksu- 

alios tapatybės atsiskleidimo procesas sukelia kur kas mažiau dva- 
sinių traumų. Dėl izoliacijos, neigiamų homoseksualizmo stereoti- 
pų formavimo ir smerkiančios aplinkos šeimoje ir bendruomenėje, 
šis procesas užtrunka kur kas ilgiau ir būna nepalyginti sunkesnis, 
todėl individas labiau linkęs savo tapatybę neigti. 

Kalbant apie atvirą savo homoseksualumo pripažinimą, daugelį 
metų buvo vartojamas posakis „išlįsti iš spintos“. Apie tuos, kurie 
slepia savo seksualinę orientaciją, sakoma: „lindi spintoje“ arba 
„spintos karalienė“. Šios sąvokos jau prigijo žodynuose, žiniasklai- 
doje ir kasdieniuose pokalbiuose. 1993 metais Harward Business Re- 
view išspausdintame straipsnyje, pavadintame „Ar jau galima išlįs- 
ti?“, nagrinėjami klausimai, su kuriais susiduria konservatyvios kor- 
poracijos, „kai geriausias darbuotojas pasirodo esąs gėjus ir pareiš- 
kia norą į bendrovę pasikviesti savo partnerį“!?. Tačiau kai tai pa- 
aiškėja, atsiskleidimas tampa ne atskiru įvykiu, bet procesu. Kaip 
daugeliu asmeninės tapatybės raidos atvejų, šis procesas yra nesi- 
baigiantis. 

Senesniuose psichiatrijos vadovėliuose terminas homoseksualumo 
panika vartojamas kalbant apie ypatingus psichinių susirgimų at- 
vejus. Juo apibrėžiama psichologinė krizė, kurią individai patiria, 
staiga supratę, kad tikriausiai yra homoseksualūs (galbūt po nuo- 
tykio su savo lyties asmeniu). Tvirtinama, kad staigus minčių po- 
sūkis (nuo „esu heteroseksualas“ į „tikriausiai esu homoseksualas“) 
sukelia stiprią tapatybės krizę ir savo įvaizdžio skilimą, todėl indi- 
vidai ima galvoti apie savižudybę, suserga psichoze. Šį terminą nu- 
stota vartoti, kai tyrimais buvo patvirtinta, jog toks savęs atradi- 
mas dažniausiai yra ilgo raidos proceso pakopų pasekmė. Net jei- 
gu savivokoje įvyksta staigus posūkis, tai jis vyksta ne tuštumoje, 
o ,,sujautrintoje“ asmenybeje. Kaip jau minėta, toks „Aha!“ min- 
ties blyksnis neretai sukelia palengvėjimą. Paskutiniojo dešimtme- 
čio pabaigoje atliktas tyrimas Pietų Afrikoje (ten homoseksualiz- 
mo stigmatizacija kur kas ryškesnė negu Jungtinėse Valstijose) pa- 
rodė, kad nerimą keliančią „krizę“ atsiskleisdami patyrė mažiau 
kaip 50 procentų apklaustų geju.'® 

Ką šis homoseksualios tapatybės tyrimas mums pasako apie ho- 
moseksualizmo prigimtį ir kilmę? Neįmanoma nepastebėti panašu- 

mo tarp įvairių mokslininkų aprašytų modelių. Po laikotarpio, kai 
nesuvokiantys savo seksualumo vaikai jaučiasi kitokie negu jų ben- 
draamžiai, seka erotinių jausmų savo lyties bendraamžiams atsira- 
dimas ankstyvajame lytinio brendimo amžiuje, įdiegtos stigmatiza- 
cijos įveikimas, savęs įvardijimas ir galiausiai „atsiskleidimas“. At- 
sižvelgiant į autoriaus turimas žinias psichologijos, sociologijos bei 
antropologijos srityje, šios stadijos įvardijamos skirtingai, tačiau ap- 
rašomas procesas faktiškai yra toks pat. 

Suvokę gėjų ir lesbiečių asmenybės raidos procesus, sugebėsime 
įvertinti jų asmenybę ir suprasime jų gyvenimą. Pagrindinis daly- 
kas, norint suprasti homoseksualizmą, yra išsiaiškinti įdiegto nusi- 
statymo prieš homoseksualizmą šališkumą, stigmos įveikimą ir at- 
viro pripažinimo procesą. Taip pat svarbu suprasti, kas nera homo- 
seksualizmas. Kitame skyriuje išnagrinėsime biseksualias ir trans- 
seksualias tapatybes. 


13 skyrius 
Biseksualios ir transseksualios tapatybes 


1993 metų pavasarį vieną saulėtą sekmadienio rytą Pensilvanijos 
aveniu pražygiavo šimtai tūkstančių žmonių. Šį įvykį žiniasklaida 
vadino „1993 metų žygiu už gėjų teises“, „Gėjų ir lesbiečių zygiu 
prieš Vašingtoną“. Ženkleliuose ir ant marškinėlių užrašytas žygio 
šūkis skelbė: „1993 metų žygis prieš Vašingtoną už lesbiečių, gėjų 
ir bi[seksualų] lygias teises ir išsivadavimą.“ Tie, kurie atidžiai per- 
skaitė jų programą, pastebėjo, kad organizatoriai į ją įtraukė ir 
transseksualius žmones. Kas tai per tapatybė? 

Iš pirmo žvilgsnio biseksualumo sąvoka atrodo aiški: biseksua- 
lai yra individai, jaučiantys lytinį potraukį abiem lytims. Tačiau, 
kaip matysime vėliau, kuo labiau gilinsimės į šią iš pažiūros papras- 
tą kategoriją, tuo neaiškesnės ribos ir tuo miglotesnis jos santykis 
su homoseksualizmu. 

Transseksualizmo terminas aprėpia kelias skirtingas seksualinės 
tapatybės ir elgsenos rūšis, kai individas perima priešingos lyties po- 
žymius. Čia priskiriami individai, trokštantys pakeisti savo lytį 
(transseksualai), ir tie, kurie dėvi priešingos lyties drabužius (trans- 
vestitai). Kaip matysime vėliau, šiuo terminu vadinama daug skir- 
tingų seksualinės tapatybės ir elgsenos rūšių. 

Tokius reiškinius ir jų ryšį, teisingiau pasakius, jo nebuvimą, ir 
nagrinėsime šiame skyriuje. 

Kas, kalbant apie seksualines tapatybes, vadinama terminu bisek- 
sualas? Ar biseksualizmas yra atskira seksualines veiksenos kate- 
gorija? Ar, tikriau sakant, jis turi vieta kontinuume, kaip aiSkino 
Kinsey’us? 

Kinsey’us pabrėžė, kad visi seksualiniai veiksmai - masturba- 
cija, homoseksualizmas ir lytiniai santykiai su gyvuliais - „pasi- 
reiškia sąlyginai paprastais mechanizmais, kai tam yra pakanka- 
mai materialių arba psichinių stimulų“. Jis jautė, kad beprasmiš- 
ka skirstyti individus pagal tai, su kuo jie lytiškai santykiauja. Vie- 
name dažniausiai cituojamų Vyrų seksualinės elgsenos skyrių Kin- 
sey'us teigė: 

[Individai] nėra skirstomi į dvi skirtingas heteroseksualų ir homo- 
seksualų populiacijas. Žmonių negalima suskirstyti į avis ir ožkas. Nė- 
ra visiškai juodų arba visiškai baltų dalykų. [...] Gamtoje atskirų ka- 
tegorijų beveik nebūna. Jas sukuria tik žmogaus protas, stengdamasis 
faktus per prievartą sugrūsti į atskirus stalčiukus. Gyvasis pasaulis vi- 
sais požiūriais yra kontinuumas.! 

Kai kurių vyrų ir moterų lytinį potraukį abiem lytims anksty- 
vieji seksologai įvardijo skirtingais terminais. Krafft-Ebingas tai va- 
dino fiziniu hermafroditizmu, o Havelockas Ellisas savo raštuose 
dažnai vartojo terminą biseksualas. Abu jie buvo užsikrėtę amžiaus 
pabaigos entuziazmu diagnozuoti seksualinių nukrypimų kategori- 
jas. Kita vertus, Kinsey'us atsisakė seksualumo kategorijų, pabrėž- 
damas, kad žmonių seksualinės išraiškos galimybės neturi ribų. Kin- 
sey'us ir kiti kėlė mintį, kad veikiamas auklėjimo, šeimos dinami- 
kos, bendruomenės ir ankstyvos lytinės patirties, individo „hetero- 
seksualus“ ir homoseksualus potencialas“ tarpusavyje susimaišo ir 
susilieja. Kinsey'us samprotavo, kad įmanomas bet koks seksuali- 
nės orientacijos mišinys, kaip kad karšto ir šalto vandens čiaupų 
rankenėlių pasukimu reguliuojama vandens temperatūra nuo visai 
šalto iki labai karšto. Remdamasis tokiais samprotavimais, jis su- 
kūrė septynių balų vertinimo skalę kontinuume nuo homoseksua- 
lumo iki heteroseksualumo. Sigmundas Freudas taip pat teigė, kad 
„kiekviena žmogiška būtybė yra biseksuali [...] ir jos libido kryps- 

ta į abiejų lyčių objektus“. Faktiškai Freudas išreiškė mintį, kad rei- 
kia aiškinti ne biseksualizmo egzistavimą, o palyginti jo retumą, ly- 
ginant su heteroseksualizmu ir homoseksualizmu.? 

Tirti biseksualizmą trukdė tai, kad jį labai sunku apibrėžti. Kin- 
sey'us pasirinko skaitmeninį apibrėžimą: siūlė skaičiuoti lytinius 
santykius su kiekviena lytimi atskirai. Tačiau toks požiūris neap- 
rėpia daugelio būdų ir biseksualaus potraukio rūšių. Ar paauglys, 
prieš atsiskleidžiant grynai heteroseksualiai jo orientacijai, seksua- 
linį smalsumą tenkinęs su savo lyties partneriais, yra biseksualas? 
O asmenys, kurie su savo lyties partneriais santykiavo tik kalėji- 
me? Arba jeigu asmuo, daug metų gyvenęs heteroseksualioje san- 
tuokoje, įsimylėjo savo lyties partnerį ir šeimą paliko? Tam tikra 
prasme tokie asmenys yra biseksualūs, tačiau jų biseksualizmas ki- 
toks. Kai kurie mokslininkai, mėgindami atskirti šias biseksualiz- 
mo rūšis, Kinsey'aus skalę išplėtė. Kinsey'aus skalės pagrindu su- 
darytame „Kleino seksualinės orientacijos tinklelyje“ individai skirs- 
tomi pagal lytinį potraukį, seksualinę elgseną, seksualines fantazi- 
jas, emocijas, bendravimą, savęs priskyrimą prie heteroseksualų arba 
homoseksualų, gyvenimo būdą praeityje ir dabar, atsižvelgiant į tai, 
kokia, individo nuomone, turėtų būti „ideali“ jo asmenybė. Apibū- 
dindamas savo seksualumo pobūdį, individas turi užpildyti tinkle- 
lyje dvidešimt vieną punktą, iš kurių paskui galima sudaryti dau- 
gybę įvairiausių skaičių kombinacijų. Pastaruoju metu rašydami 
apie AIDS pavojų vyrams, mokslininkai nebevartoja Aomoseksualo 
ir biseksualo sąvokų, 0 paprasčiausiai vadina „vyrais, lytiškai san- 
tykiaujančiais su vyrais“. 

Atrodo, kad dauguma individų tam tikromis aplinkybėmis - pa- 
auglių lytinio smalsumo stadijoje, kai formuojasi seksualinė tapa- 
tybe arba kai tam tikrą laiką nėra galimybės bendrauti su prie- 
šingos lyties partneriu - gali lytiškai bendrauti su abiejų lyčių as- 
menimis. Tačiau yra tokių, kurie su abiejų lyčių atstovais lytiškai 
santykiauja ilgesnį laiką, taigi homoseksualus ir heteroseksualus 
potraukis, matyt, yra ilgalaikis jų tapatybės bruožas. 

Kai kuriems individams, matyt, reikalingas pereinamasis bisek- 
sualumo laikotarpis. Iš pradžių seksualumo kontinuume jie save pri- 
skiria prie heteroseksualių asmenų, vėliau kurį laiką jų elgsena būna 

biseksuali, kol galiausiai pereina į kita kontinuumo pusę ir tampa 
(dažniausiai) homoseksualais. Mokslininkų kolektyvas apklausė gru- 
pę vyrų, save laikančių biseksualais, o po metų jų apklausą pakar- 
tojo. Beveik pusė vyrų jau buvo homoseksualūs, todėl mokslininkai 
priėjo prie išvados, kad „daug biseksualų virsta homoseksualais“*. 
Keli genetiniai vyrų seksualinės orientacijos tyrimai parodė, kad 
dauguma vyrų pagal elgseną, fantazijas ir tai, prie ko save priski- 
ria, gali būti vertinami arba žemiausiais, arba aukščiausiais Kin- 
sey'aus skalės balais. Vienas mokslininkas rašė, kad sunku surink- 
ti grupę vyrų, kuriems būtų būdingas ilgalaikis biseksualumas: 
Pasirodo, tai nelengva. Dauguma biseksualais save laikančių vyrų 
[...] [tokie] buvo baigiantis paauglystės laikotarpiui [...] arba turėjo vie- 
nintelę sekso partnerę, bet daug vyriškos lyties partnerių su vyraujan- 
čiomis homoerotinėmis fantazijomis, arba teigė, kad gyvena pereinamąjį 
iš heteroseksualumo į homoseksualumą laikotarpį. Taip pat įdomus yra 
faktas, kad daugumą biseksualais save laikančių subjektų pagal Kin- 


sey'aus skalę įvertinome 5 (homoseksualus, bet retkarčiais heterosek- 
sualus) arba 6 (tik homoseksualus).? 


Matyt, ilgalaikė beveik vienodo potraukio vyrams ir moterims bū- 
sena tarp vyrų pasitaiko retai. 

Kita vertus, moterų seksualinė orientacija lankstesnė. Tyrimai 
rodo, kad moterų vertinimai pagal Kinsey'aus skalę labiau grupuo- 
jasi ties viduriu ir mažiau krypsta į skalės kraštus. Kai kurių mo- 
terų seksualinė orientacija laikui bėgant kaitaliojasi, ir vertinimai 
Kinsey'aus skalėje krypsta tai į vieną, tai į kitą pusę? Tokius pa- 
stebėjimus tam tikru mastu galima būtų paaiškinti vyrų ir moterų 
seksualumo skirtumais. Vyrų seksualumas labiau sutelktas į geni- 
talinę veikseną, o moterų seksualumas sudėtingesnis, labiau sutelk- 
tas į tarpusavio santykius, artumą ir emocinį ryšį. Toks sudėtinges- 
nis ir dinamiškesnis jų seksualumas gali kisti priklausomai ne tik 
nuo partnerio lyties, bet ir nuo kitų veiksnių: 

Šiuo metu esu lesbietė [...] Vis delto, [...] nesu įsitikinusi, kad, su- 
siklosčius palankioms aplinkybėms, neužmegzčiau heteroseksualaus ry- 
šio. Kitaip sakant, jeigu dabartinis mano ryšys nutrūktų, vėl galėčiau 
bendrauti su vyrais. Kartais dar apie juos fantazuoju. Su vyrais nesu 


patyrusi malonaus sekso, bet dabar, kai pajutau, kokia esu seksuali, [...] 
manau, kad tikriausiai galėčiau patirti malonumą iš sekso su vyrais." 

3 balai pagal Kinsey’aus skale (vienodas lytinis potraukis ir vy- 
rams ir moterims) motery grupese pasitaiko dazniau negu vyru, ta- 
čiau tokių atvejų skaičius, palyginti su kraštutiniais įvertinimais, ne- 
ra didelis. Vis dėlto daugelyje mokslo darbų šis nedidelis skaičius 
minimas. Kai kurie individai iš tikrųjų vienodai jaučia ir heterosek- 
sualų, ir homoseksualų potraukį. Du Australijos mokslininkai pasi- 
naudojo biseksualumo nustatymo modeliu, kuris skiriasi nuo Kin- 
sey'aus skalės pagrindu sukurtų metodų. Kontinuumu jie siūlė lai- 
kyti seksualumą pagal „individo ryšio su lytimi“ laipsnį: viename 
jo gale - heteroseksualumas ir homoseksualumas (labai susijęs su 
lytimi), o kitame - biseksualumas (su lytimi nesusijęs). Atrodė, kad 
apklausų ir psichologinių testų duomenys tokią koncepciją patvir- 
tina: šioje grupėje „pagrindinės charakteristikos, pagal kurias buvo 
renkamasi partnerį, yra su lytimi nesusiję asmenybės bei fiziniai 
bruožai ir bendravimo stilius“. Šių individų lytinis potraukis ne- 
priklausė nuo partnerio lyties. 

Įvairių biseksualumo formų egzistavimas turėtų reikšti, kad, pa- 
sak Freudo ir Kinsey'aus, žmonėms yra įgimtas erotinio potraukio 
potencialas abiejų lyčių atstovų atžvilgiu. Tai nepaaiškina fakto, ko- 
dėl tokių atvejų taip mažai pasitaiko. 

Matyt, reikšmės turi tai, kad, palyginti su homoseksualiais ir he- 
teroseksualiais individais, nėra deramai apibrėžta biseksualo socia- 
linė tapatybė. Pastovios biseksualios orientacijos individai mūsų kul- 
tūroje, tikriausiai paklusdami visuomenės daromai įtakai, priskiria 
save arba „normaliems“, arba „gėjams“, bet tik ne „biseksualiems“ 
asmenims. Dėl homoseksualių jausmų atstumtam bendraamžių bei 
šeimos, susidūrus su homoseksualais, biseksualumą laikančiais „at- 
sidavimo gėjų bendruomenei trūkumu“, tokiam individui lengviau 
biseksualią savo orientaciją nuslopinti, prisilipdyti „homoseksualo“ 
etiketę ir atitinkamai pakoreguoti savo elgseną - intymių santykių 
požiūriu tapti grynu homoseksualu.? 

1994 metais buvo tiriami homoseksualių ir biseksualių vyrų as- 
menybės skirtumai. Prie biseksualų save priskiriantys vyrai tokiais 
buvo ir laikomi, nepaisant jų įvertinimo pagal Kinsey'aus skalę. Fak- 
tiškai daugiau kaip pusė „biseksualių“ vyrų pagal Kinsey'aus skalę 

buvo įvertinti 5 arba 6 (vyraujančios arba grynai homoseksualios 
fantazijos ir elgsena). Asmenybės testų rezultatai autoriams leido 
prieiti prie išvados, kad biseksualų grupę iš tikrųjų sudaro dvi la- 
bai skirtingų individų grupės. Vienoje grupėje (maždaug 40 procen- 
tų) labai ryškūs depresijos požymiai ir pasikartojantis „nerimo“ arba 
„neprisitaikymo“ jausmas. Ši grupė buvo priskirta prie „būsimųjų 
homoseksualų“, kurie „dėl įvairių socialinių ir šeimyninių priežas- 
čių“ yra „save priskiriantys biseksualams psichologinį konfliktą iš- 
gyvenantys“ individai. Kita biseksualais save laikančių vyrų grupė 
visiškai gerai jautėsi, būdami homoseksualūs, tačiau „noriai pripa- 
žino, kad jaučia lytinį potraukį ir moterims“!?, 

Klausimas, ar biologiniai veiksniai taip pat turi įtakos biseksua- 
lios tapatybės išryškėjimui, lieka atviras; jį dar reikės ištirti. 

Daugelį biseksualais save laikančių individų galima būtų laikyti 
heteroseksualiais asmenimis, atsidūrusiais nejprastoje aplinkoje ir 
tik laikinai pasinerusiais į erotiškus santykius su savo lyties asme- 
nimis, kurių elgsena, pasikeitus šioms aplinkybėms, taip pat pasi- 
keis. Kiti individai seksualiai eksperimentuoja su įvairiais partne- 
riais, kol tampa heteroseksualūs arba homoseksualūs. Tačiau yra ne- 
didelė grupė asmenų, kurių seksualumas iš tikrųjų nėra „susijęs su 
lytimi“. Kol kas ši grupė ištirta menkai. Reikia atlikti daug tyrimų, 
kol paaiškės biseksualumo vieta tarp visų įmanomų žmogaus sek- 
sualinės orientacijos formų. 


TRANSSEKSUALIZMAS 


1966 metais buvo išleistas psichiatrijos vadovėlis, kuriame aprašyti 
individų, nepatenkintų savo lyties tapatybe, gydymo būdai. Dr. Har- 
ry'io Benjamino Transseksualizmo reiškinyje (The Transsexual Phe- 
nomenon) buvo pirmą kartą sujungtos į visumą psichiatrų, psicho- 
logų, endokrinologų bei chirurgų, padėjusių individams pakeisti ly- 
tį, žinios ir praktika, pamažu sukauptos beveik per du dešimtme- 
čius. Iš lotynų kalbos žodžio šaknies, reiškiančios perėjimą į kitą 
būklę ar formą (trans-), ir žodžio „seksas“ buvo sukurtas terminas, 
apibūdinantis individus, kurie trokšta iš pažiūros neįmanomo da- 
lyko - pakeisti savo biologinę lytį. 

Transseksualizmas yra retas sutrikimas, kurį turi 1 iš 30 000 bio- 
loginių vyrų ir 1 iš 100 000 biologinių moterų.!! Jį charakterizuoja 
troškimas atsisakyti anatomiškai apibrėžto lyties vaidmens ir pri- 
suimti priešingos lyties tapatybę: anatominiai vyrai trokšta turėti 
moterišką, o anatominės moterys - vyrišką kūną ir lyties tapatybę. 
Apie tokius individus buvo rašoma seniai, tačiau tik septintajame 
dešimtmetyje, kai buvo susintetinti hormonai ir chirurgai ėmė pa- 
lankiau žiūrėti į lyties pakeitimo operacijas, tapo įmanoma pada- 
ryti kažką panašaus į fizinį lyties tapatybės pakeitimą. Du iš dau- 
gybės tokių individų, Christine Jorgenson ir Renee Richards, viešai 
papasakoję apie atliktą lyties pakeitimo operaciją, išgarsėjo tarptau- 
tiniu mastu. (Richards atvejis unikalus: iš pradžių buvęs profesio- 
nalus tenisininkas tapo profesionalia tenisininke.) 

Transseksualūs asmenys jaučiasi labai nelaimingi, dėl savo lyties 
tapatybės išgyvena didelį diskomfortą, vadinamą „lyties disforija“ 
(disforija yra klinikinis terminas, vartojamas įvairioms nemalonioms 
psichologinėms būsenoms apibūdinti). Jie labai nekenčia savo kū- 
no, ypač genitalijų, kurias kartais vengia net matyti arba prie jų 
prisiliesti. Vaikystėje transseksualų žaidimai ir elgsena būna būdinga 
priešingai lyčiai, dar visai maži jie parodo troškimą pakeisti lytį. To- 
kie berniukai kartais naiviai pareiškia, kad kai jie užaugs, jų penis 
nukris ir išaugs krūtys; mergaitės mano, kad ju klitoris pavirs pe- 
niu. Žaisdami jie apsikeičia rolėmis: berniukai nori būti „mamytė- 
mis“, o mergaitės „tėtukais“. Šlapintis tokie berniukai stengiasi sė- 
dėdami, o mergaitės atsisako vilkėti sukneles ir reikalauja, kad plau- 
kus joms kirptų trumpai ir vadintų vyriška pravarde. 

Paauglystės laikotarpiu vis didėja troškimas rengtis priešingos ly- 
ties drabužiais. Olandijoje neseniai atliktų tyrimų duomenimis be- 
veik 40 procentų transseksualų paauglystėje beveik kasdien persi- 
renginėdavo priešingos lyties drabužiais.!* Suaugę transseksualai dar 
dažniau persirenginėja priešingos lyties drabužiais, lyties pakeitimui 
skiria daug lėšų ir energijos. Nei paauglystėje, nei suaugę jie nėra 
seksualiai aktyvūs, net masturbuojasi retai, nes vengia bet kokios 
rūšies genitalinio sekso, kuris jiems primintų likimo duotą, bet ne- 
trokštamą lytį. Suaugę transseksualai nenumaldomai siekia pakeisti 
savo lytį, ieško žinių apie chirurginį lyties pakeitimą, gailestingų gy- 

dytoju, kurie skirtu jiems hormoninj gydyma. Operuotiniems indi- 
vidams keliami griežti reikalavimai. Prieš zengdami negrįžtamą 
žingsnį, jie turi metus lankyti psichoterapijos seansus, maždaug dve- 
jus metus gydytis hormonais ir gyventi trokštamos lyties gyvenimo 
būdą.!* Iš šešiasdešimt penkių individų, kurie per dvidešimt trejus 
metus kreipėsi į vieną didelę Amerikos kliniką, buvo operuota tik 
6,5 procento.'4 Sprendžiant iš tokios mažos procentinės dalies, ly- 
ties disforija gali būti ne tik transseksualizmo, bet daugelio kitų su- 
trikimų, įskaitant ryškius asmenybės sutrikimus ir net rimtas psi- 
chines ligas, simptomas. 

Ištirti psichologinį asmenų prisitaikymą po lyties pakeitimo truk- 
do tai, kad tokio sutrikimo atvejai labai reti, be to, transseksualus, 
kuriems buvo padaryta lyties pakeitimo operacija, vėliau būna sun- 
ku surasti ir prikalbinti tyrimui. Viename didžiausių kada nors at- 
liktų mokslinių tyrimų teko atsisakyti 62 procentų transseksualų iš 
Olandijos vien todėl, kad jie nepanoro atsakinėti į klausimus. Iš tų, 
kurie sutiko dalyvauti tyrime, niekas del atliktos operacijos nesigai- 
lėjo ir naująja savo lytimi buvo patenkinti.!° 

Chromosomų ir hormonų tyrimas nieko ypatinga apie šį sutri- 
kimą neatskleidė. Abiejų lyčių transseksualai nuo kitų vyrų ir mo- 
terų niekuo, išskyrus lyties biologiją, nesiskiria (tačiau tyrimui truk- 
dė mažas tiriamųjų skaičius). Transseksualizmas aiškinamas įvai- 
riai, ir biologiniu, ir psichologiniu požiūriu, tačiau jo kilmė lieka vi- 
siška paslaptimi. Dalį problemos, tiriant šį reiškinį, sudaro tai, kad 
transseksualizmas yra tik ryškiausia lyties disforijos forma. Yra in- 
dividų, labai trokštančių socialinio priešingos lyties vaidmens, ta- 
čiau nenorinčių keisti genitalijų (iš pradžių transseksualizmu buvo 
siūloma apibrėžti būtent tokius individus, tačiau jis išplito ir aprė- 
pe transseksualios elgsenos visumą nuo transvestitų iki transsek- 
sualių individų). 

Kaip transseksualizmas susijęs su homoseksualizmu ir ar yra 
tarp jų ryšys apskritai? Nedidelė dalis jaunų žmonių, kovojančių su 
savo homoseksualiais jausmais, prieš susitaikydami su homoseksu- 
alia tapatybe, atrodo, išgyvena lyties disforijos stadiją. (Esu berniu- 
kas, o jeigu jaučiu potraukį berniukams, vadinasi, iš tikrųjų esu mer- 
gaitė.“) Tokie individai dažnai turi kitų tapatybės problemų ir ne- 

pasitenkinimo seksualumu šaltinių (pavyzdžiui, vaikystėje patirtas 
seksualinis smurtas), sukeliančių daugiau nei paprastai neaiškumo 
dėl seksualinės orientacijos. 

Svarbiausias transseksualizmo ir homoseksualizmo skirtumas yra 
tai, kad viena būsena kyla iš jausmų sau, o kita - iš jausmų kitiems. 
Transseksualizmą charakterizuoja asmens nepasitenkinimas savo 
kūnu ir lytimi (lyties disforija); transseksualiam asmeniui nepatin- 
ka jo arba jos genitalijos, kurios jam arba jai nesuteikia jokio ma- 
lonumo. Tokie asmenys jaučia, kad jų asmenybė nesiderina su kū- 
nu. Homoseksualūs asmenys savo lytimi ir kūnu patenkinti, o ge- 
nitalijos jiems teikia malonumo. Juos apibūdina jausmai kitiems, tai 
yra ką jie įsimyli. 

Viena transseksualių asmenų kategorija įrodo, kad lyties vaidmuo 
ir seksualinė orientacija yra skirtingi požiūriai į save ir vienas su 
kitu nesusiję. Tai - transhomoseksualai, individai, kuriems ir pa- 
keitus lytį, išlieka „heteroseksuali“ orientacija (pavyzdžiui, iš vyro 
moterimi virtęs transseksualas jaučia potraukį moterims). Tikslus 
tokių individų skaičius nėra nustatytas, tačiau jų yra pakankamai 
daug, ypač tarp vyrų, virtusių moterimis. (Jų bent jau pakanka, kad 
sukeltų prieštaravimų lesbiečių muzikos festivaliuose, kuriuose lai- 
komasi „jokių penių“ politikos, todėl juose negali dalyvauti vyrai, 
o tik „moterys, gimusios moterimis“. Pastaroji sąlyga reikalinga 
tam, kad festivaliuose nedalyvautų transseksualios „lesbietės“.) 
Anksčiau buvo manoma, kad moterų, virtusių vyrais ir jaučiančių 
potraukį vyrams yra labai mažai, tačiau naujausieji tyrimai rodo, 
kad jų pasitaiko gana daznai.'® Dar šie tyrimai parodė, kad pirmiau- 
sia reikėtų įveikti lyties disforiją - jausmą, kad pakliuvai ne į savo 
kūną. Tik tuomet individai turėtų spręsti apie savo lytinį potraukį. 

Tokie atradimai privertė ieškoti naujų terminų, apibūdinančių 
potraukį vyrams arba moterims, nepaisant lyties. Vienas iš jų, 
„androfilija“, reiškia lytinį potraukį vyrams, o kitas, „ginefilija“ - 
lytinį potraukį moterims. Taigi heteroseksualios moterys ir homo- 
seksualūs vyrai jaučia androfiliją, o heteroseksualūs vyrai ir lesbie- 
tes - ginefiliją. 

Nė vienas reiškinys nesugriauna mūsų seksualinių kategorijų są- 
vokų: nei transseksualizmo, nei tuo labiau transhomoseksualizmo. 

Šios aplinkybės leidžia manyti, kad psichologinė buvimo vyru arba 
moterimi patirtis ir psichologinė lytinio potraukio vyrams arba mo- 
terims patirtis yra skirtingi reiškiniai, galintys pasireikšti įvairiau- 
siais deriniais. 


TRANSVESTIZMAS 


Transvestitas yra asmuo, persirenginėjantis priešingos lyties drabu- 
žiais. Žmonės taip elgiasi dėl įvairių priežasčių, todėl pagal persi- 
renginėjimo funkciją seksualiniame gyvenime transvestitus galima 
skirstyti į kelis pogrupius. 

Transseksualo transvestizmas, žinoma, yra jo troškimo pakeisti 
lytį išraiška. Tam tikra prasme transvestizmas išoriškai atspindi 
troškimą, kurį pilniausiai gali patenkinti lyties pakeitimo operaci- 
ja. Kai kurie transvestitai, nors savo lytimi nepatenkinti, chirurgi- 
niu būdu jos pakeisti netrokšta. Tokie individai gydosi hormonais 
ir kiek įmanoma stengiasi gyventi priešingos lyties gyvenimo būdą. 
Šie du menkai ištirti asmenų su lyties disforija pogrupiai įvardija- 
mi naujai sukurtais terminais: ginemimeze (iš graikų kalbos žodžių 
gyne - moteris ir mimesis - mėgdžiojimas) ir atitinkamai andromi- 
meze. (Kaip minėta anksčiau, paprastesnis transseksualizmo termi- 
nas įgijo kitokią prasmę.) 

Kitas transvestitų tipas yra fetišistiniai transvestitai, arba trans- 
vestofilai. Tai individai, kurie lytiškai susijaudina, dėvėdami prie- 
šingos lyties drabužius. (Kai asmenį lytiškai sujaudina ne kitas as- 
muo, o tam tikri jo daiktai, sakoma, kad jis yra seksualinis fetišis- 
tas.) Fetišistinių transvestitų daugumą sudaro heteroseksualūs vy- 
rai. Žinių apie tokias moteris nėra.!' Tokie vyrai nepatiria orgaz- 
mo, jeigu neužsivelka moteriškų drabužių, dažniausiai apatinių. 
Dauguma šių vyrų veda moteris, gali su jomis lytiškai santykiauti, 
įsivaizduodami, jog vilki moteriškus apatinius, tačiau didžiausią ly- 
tinį malonumą patiria, kai persirengę moteriškais drabužiais, mas- 
turbuojasi. Fetišistai lytinio potraukio su jausmais nesieja, o visa 
dėmesį nukreipia tik į siaurus neįprastus stimulus. Tokių individų 
seksualumas labiau primena ne potraukį, o priklausomybę ir va- 
dinamas parafilija. 

Įrodyta, kad fetišistinis transvestizmas retkarčiais būna susijęs su 
transvestizmu. Transvestofilai kartais patiria lyties disforijos laiko- 
tarpį. Kai kurie asmenys, trokštantys chirurginiu būdu pakeisti lytį, 
anksčiau yra turėję polinkį į transvestofiliją, kuri, matyt, ilgainiui vir- 
to transseksualizmu. Kai kurie seksologai transvestofilija (ir kitas pa- 
rafilijas) laiko nenormaliu lytiniu potraukiu, kuris atsiranda dėl vai- 
kystėje patirtų seksualinių traumų, kitaip sakant, psichologiniu su- 
trikimu dėl patirtos seksualinės prievartos arba pažeminimo. Įvarius 
parafilijos atvejus, kai nenormalus lytinis potraukis įsirėžia individo 
sąmonėje dėl vaikystėje iš suaugusiųjų patirtos seksualinės prievar- 
tos ir pažeminimo, Krafft-Ebingas aprašė knygoje Psychopathia Se- 
xualis. Tam tikru momentu individo sąmonėje užsifiksuoja kokia nors 
detalė - drabužis, odos kvapas, nuogybės jausmas - ir į ją individas 
nukreipia visą savo seksualinę energiją (todėl ir vartojamas žodis „fe- 
tišas“, kuriuo antropologijoje įvardijami primityviose religijose nau- 
dojami mistinių galių turintys daiktai arba talismanai). Parafiliją tik- 
riausiai sukelia vienu metu veikiantys keli veiksniai: kokia nors es- 
mine priešingybė, fizinis pažeidžiamumas, emocinė trauma.'!š Kiti sek- 
sologai transvestofiliją laiko lyties disforijos rūšimi, rodančia, kad in- 
dividas turi seksualinės tapatybės problemų. 

Dažniausias transvestitų pogrupis yra tokie individai, kurie per- 
sirenginėja priešingos lyties drabužiais pramogai. Tokius žmones 
persirenginėti verčia polinkis į vaidybą ir apsimetinėjimą papras- 
čiausiai todėl, kad jiems patiems ir publikai tai atrodo smagu. Per- 
sirengus galima linksmai pasišaipyti iš lyties stereotipų, seksuali- 
nių kategorijų. Tikriausiai todėl gėjams taip gerai sekasi įsikūnyti 
į moteriškus vaidmenis. (Gėjai, žinoma, nemonopolizuoja „persiren- 
gėlių“ rinkos, tačiau prisiminkime prieš penkiasdešimt metų Mil- 
tono Berle sukurtas senienas ir didžiulį naujesnių kino filmų „Mei- 
lutė“ (Tootsie) bei „Ponia Dautfaer“ (Mrs. Doubtfire) populiarumą.) 

Įdomiausia šiame reiškinyje yra tas, kad visuomenės reakcija į 
tokius vaidmenis labai priklauso nuo to, ar aktorius heteroseksua- 
lus, ar homoseksualus. 1994 metų Filadelfijos teatralizuotame pa- 
rade, kuris visoje šalyje buvo transliuojamas per televiziją, dalyva- 
vo būrys vyrų, persirengusių vienuolėmis, tačiau tai neatkreipė šio 
katalikiško miesto visuomenės dėmesio. I jų eiseną buvo žiūrima 

kaip į naujametinį šiek tiek apsvaigusių (greičiausiai heterosek- 
sualių) vaikinų pasilinksminimą. Kita vertus, „Nuodėmingosiomis 
seserimis“ pasivadinusi panašiai persirengusių gėjų grupė, kasmet 
dalyvaujanti San Francisko gėjų išdidumo parade, dažnai linksniuo- 
jama kaip gėjų amoralumo ir šventvagiško homoseksualų nuosmu- 
kio pavyzdys. Daugeliui žmonių „persirengėliai“ sukelia instinkty- 
vų drovėjimąsi dėl neaiškaus homoseksualų lyties vaidmens. Jų po- 
žiūriu, moteriškais drabužiais apsivilkęs gėjus neįprastai, bauginan- 
čiai įkūnija tradicinio vyrų vaidmens atmetimą. 

Transvestizmas veikiau yra ne seksualinė orientacija arba tapa- 
tybe, o elgsena, kuri gali būti būdinga įvairios seksualinės orienta- 
cijos individams bei įvairioms seksualinėms tapatybėms. Vieniems 
trasvestizmas yra tik išradingas pasilinksminimas, kai kuriems gal 
net pragyvenimo šaltinis, o kitiems jis gali reikšti rimtų dėl lyties 
tapatybės kylančių konfliktų (lyties disforijos) arba parafilijos (trans- 
vestofilijos) simptomus. 


PROTINIAI SUTRIKIMAI IR HOMOSEKSUALIZMAS 


Išnagrinėjus transseksualizmo ir transvestofilijos sukeliamas proble- 
mas individų lytiniame gyvenime, galima būtų teigti, kad tai yra ly- 
tiniai sutrikimai. Čia reikėtų trumpai aptarti, ką reiškia sutrikimas. 
Amerikos psichiatrų asociacija iki 1976 metų homoseksualizmą taip 
pat laikė psichiniu sutrikimu. 

Sutrikimams būdingas subjektyvus diskomfortas arba, kaip bū- 
na protinių sutrikimų atvejais, normalių subjektyvių pojūčių paki- 
timas (pavyzdžiui, permainingos nuotaikos maniakinės depresijos at- 
veju, kai normali nuotaika kaitaliojasi su nenormalia, po depresi- 
jos prasideda psichinė euforija). 

Transseksualas jaučia diskomfortą dėl savo kūno ir išvaizdos. Jis 
bodisi, net nekenčia savo visai normaliai atrodančio kūno (genita- 
lijų, krūtų, raumenų, kūno plaukuotumo) ir normalių fiziologinių 
funkcijų (menstruacijų, penio erekcijos, naktinių ejakuliacijų). Po ly- 
ties pakeitimo operacijos kai kuriems asmenims toks diskomfortas 
visiškai išnyksta, todėl tai galima būtų pavadinti gydymu. 

Transvestofilai taip pat neretai jaučia diskomfortą, kurį nenu- 
maldomai trokšta kaip nors išlieti - persirengi priešingos lyties dra- 

bužiais. Toks jų troškimas labai primena narkomanišką poreikį svai- 
gintis. Transvestofilus kamuoja įkyrios seksualinės fantazijos, truk- 
dančios normalų psichologinį funkcionavimą tarpusavio santykiuo- 
se ir verčiančios juos elgtis taip, kad vėliau jaučiasi kalti. Partnerio 
artumas juos jaudina kur kas mažiau negu jo drabužiai. 

Normalių homoseksualų subjektyvūs seksualiniai jutimai yra vi- 
sai tokie pat kaip heteroseksualų. Drąsesnieji mokslininkai, prade- 
dant Evelyn Hooker, tyrinėję homoseksualių asmenų psichologiją bei 
lytinį gyvenimą, ilgainiui suprato: homoseksualai psichinėmis ligo- 
mis, asmenybės sutrikimais ir parafilijomis serga ne dažniau kaip 
heteroseksualūs asmenys. 

1976 metais Amerikos psichiatrų asociacija išbraukė homoseksu- 
alizmą iš trečiojo „Psichinių sutrikimų diagnozavimo ir statistikos 
žinyno“ (DSŽ III) (Diagnostic and Statistical Manual of Mental Di- 
sorders - DSM III). Jis nebuvo įtrauktas ir į kitus du šio svarbiau- 
sio Amerikos psichiatrų vadovo leidimus (pataisytą DSŽ III ir DSŽ 
IV). Ir Amerikos psichiatrų asociacija, ir Amerikos psichologų aso- 
ciacija atsisakė diskriminacinės politikos ir ėmėsi tyrimų, kad ge- 
riau prisitaikytų aptarnauti pacientus gėjus ir lesbietes. Pasirodė 
daugybė knygų ir žurnalų su nurodymais psichoterapeutams, kaip 
padėti homoseksualiems žmonėms gyventi sveikai ir laimingai. 

Nepavyko įrodyti, kad homoseksualūs tarpusavio santykiai ne- 
gali būti patvarūs „iš prigimties“. Daugumą homoseksualių asme- 
nų slėpti savo seksualinę orientaciją ir griebtis anonimiškų ir trum- 
palaikių lytinių santykių verčia tik šališkas visuomenės nusistaty- 
mas prieš homoseksualizmą. Kaip ir heteroseksualūs individai, gė- 
jai ir lesbietės nusivilia tarpusavio santykiais, serga impotencija ir 
frigidiskumu, „įpranta“ prie atsitiktinių lytinių santykių arba ne- 
gali ilgesnį laiką išlikti atsidavę vienam partneriui. Tačiau visos šios 
problemos neturi nieko bendro su seksualine orientacija. Jos būdin- 
gos ir heteroseksualiems asmenims. 

Jau minėjome, kad homoseksualizmas yra ne seksas, o meilė. To- 
kį homoseksualizmo apibrėžimą, kuriam pritartų visų sričių moks- 
lininkai, pateikti sunku, tačiau viena yra pakankamai aišku: homo- 
seksualus asmuo yra tas, kuris įsimyli savo lyties žmogų. Kaip sa- 
kė Karlas Ulrichsas: „Jeigu meilė tikra, vadinasi, tai - prigimtis.“!? 


KETVIRTA DALIS 

Iki šiol knygoje kalbėjome apie homoseksualizma „iš vidaus“. Išsi- 
aiškinome smegenų, chromosomų veiklą, mėginome pažvelgti į as- 
menybes vidų ir jausmus. Kad ir kaip tai būtų įdomu ir pamoko- 
ma, didžioji dalis „išorinių“ dalykų, padedančių geriau suprasti ho- 
moseksualizmą, liko nepaliesta. Ties šiais klausimais trumpai apsi- 
stojau skyriuose apie psichologinį vystymąsi, kur kalbėjau apie tai, 
kokią įtampą ir sunkumus individui tenka išgyventi dėl homosek- 
sualizmo stigmatizacijos mūsų visuomenėje. Norint visiškai suprasti, 
kas yra homoseksualizmas, reikia gerai išsiaiškinti tokius „išorinius“ 
veiksnius kaip stigmatizacija. Visuomenės reakcija į homoseksualiz- 
mą homoseksualų gyvenimui turi itin svarbią reikšmę. 

Šališką visuomenės nusiteikimą prieš homoseksualizmą galima 
paaiškinti priešiškumu visiems, kurie yra kitokie. Žmogui būdinga 
bijoti ir gėdytis to, kas nepažįstama. Etninės arba religinės mažu- 
mos visuomet ir visur kelia daugumos nepasitikėjimą ir priešišku- 
mą, nes kitaip atrodo, kalba, rengiasi arba meldžiasi. Taigi nenuo- 
stabu, kad nepasitikėjimą ir priešiškumą kelia ir seksualiniu požiū- 
riu kitokie žmonės. 

Fanatišką nusiteikimą skatina ir homoseksualizmo keliama grės- 
me daugelyje šiuolaikinių šalių egzistuojančiai valdžios struktūrai. 
Apie tai taip pat kalbėjome. Matėme, kad Amerikos indėnų kultū- 
rose vyrai ir moterys turėjo lygias teises, o homoseksualūs žmonės 
jose neretai buvo vertinami dėl ypatingų savo sugebėjimų. Kita ver- 
tus, tokiose vyriškos karinės hierarchijos visuomenėse kaip actekų 

už homoseksualizmą buvo griežtai baudžiama. Mes gyvename to- 
kioje kultūroje, kurioje vyrams vis dar priskiriamas dominuojantis 
vaidmuo, nepriklausomybė ir valdymas, o moterims - paklusnumas, 
auklėjimo reikalai ir jausmingumas. Gėjai ir lesbietės yra kaip aki- 
brokštas tokiam vaidmenų paskirstymui, todėl visuomenei jie yra 
nepatogūs ir kelia grėsmę. 

Daugumos nusiteikimą prieš homoseksualizmą skatina ir vidiniai 
psichologiniai veiksniai. Pavyzdžiui, homoseksualūs vyrai, kurie sek- 
so požiūriu nevertina to, ką vyrai turėtų vertinti, - moters, - už- 
gauna heteroseksualių vyrų narcisistinius jausmus. Heteroseksua- 
lius, lytinį potraukį moterims puoselėjančius vyrus glumina ir šiek 
tiek įžeidžia homoseksualaus vyro abejingumas moteriai kaip sekso 
objektui. Paprasčiau tariant, man pikta, kai žinau, jog tau nerūpi 
tai, kas man yra nepaprastai svarbu. Dar didesnę grėsmę hetero- 
seksualių vyrų savimeilei kelia lesbietės, kurios ne tik nesidomi vy- 
rais ir jiems yra nepasiekiamos, bet, kaip gali atrodyti kai kuriems 
vyrams, sudaro tiesioginę konkurenciją moterų atžvilgiu. Panašiai 
galima būtų paaiškinti ir heteroseksualių moterų priešiškumą ho- 
moseksualizmui. 

Daug būtų galima kalbėti apie kultūrines ir psichologines nusi- 
teikimo prieš homoseksualizmą priežastis, tačiau tuomet mes kalbė- 
tume ne apie homoseksualizmą. Todėl norėčiau išnagrinėti visuome- 
nės nusiteikimo prieš homoseksualizmą dinamikos poveikį homosek- 
sualiems asmenims, kaip ir kodėl buvo manipuliuojama požiūriu į ho- 
moseksualus, kitais žodžiais aptarti seksualinės politikos dinamiką. 

Kitame skyriuje papasakosiu apie kelis istorinius laikotarpius, 
kuomet nusiteikimas prieš homoseksualizmą buvo pasitelkiamas sie- 
kiant politinių tikslų. Kaip matysime, fanatizmas yra galingas gin- 
klas, padedantis išlaikyti politinę įtaką. Tais laikais pramanai apie 
homoseksualizmą buvo skleidžiami todėl, kad iš tokių individų per- 
sekiojimo buvo galima pasipelnyti, kam nors atkeršyti ir įgyti val- 
džią. Priešiškumo homoseksualizmui galią ir tai, kokia lengva ran- 
ka be jokių skrupulų buvo stengiamasi jį palenkti savo tikslams, pa- 
rodo tamplierių ordino sunaikinimas, Oscaro Wilde'o ir Philipo von 
Eulenburgo teismai bei homoseksualų persekiojimas Vokietijoje ho- 
lokausto laikais. 

Žinoma, fanatiško priešiškumo skatinimu dažniausiai siekiama 
atimti pilietines teises iš sitgmatizuotos žmonių grupės ir primesti 
jai stipresniųjų valią. Kartais priespaudos būdai ir pasekmės esti at- 
viri ir žiaurūs. 1994 metais Tarptautinė amnestija JAV paskelbė 
duomenis apie daugybę homoseksualų įkalinimo, kankinimų ir 
žmogžudysčių atvejų, taip pat ir apie įvykį, kai apkaltintas homo- 
seksualizmu trisdešimt aštuonerių metų vyriškis Irane buvo mirti- 
nai užmėtytas akmenimis (kn. Breaking the Silence: Human Rights 
Violations Based os Sexual Orientation) (Nutraukti tylą: Žmogaus 
teisių pažeidimai del seksualines orientacijos). Tačiau kitais atvejais 
homoseksualizmas persekiojamas subtiliai ir nepastebimai. Mačiau 
tai 1994 metų Amerikos psichiatrų asociacijos (APA) suvažiavime 
Filadelfijoje. Vieną rytą suvažiavimo delegatus pasitiko maždaug dvi- 
dešimties vyrų ir moterų piketas (kiek prisimenu, tarp jų buvo ir 
vaikų) su plakatais, skelbiančiais: „Teisę būti doriems“ ir „APA, ne 
GayPA“. Protestavo religinės eksgėjų organizacijos šalininkai, au- 
tobusu atvežti iš kito miesto tam, kad pateiktų politinį pareiškimą. 
APA buvo svarstoma rezoliucija dėl „atkuriamosios terapijos“ (tam 
tikras psichoterapijos būdas homoseksualus padaryti heteroseksua- 
lais) neetiškumo. „Eksgėjai“ prieštaravo pastraipai, kurią priėmus 
būtų atimta jų „galimybė gydytis“. Penkioliktame skyriuje kalbėsi- 
me apie tai, kokios seksualinės politikos laikosi mūsų visuomenė, 
ir apie du judėjimus, kurie, skelbdamiesi padedantys homoseksua- 
lams, iš tikrųjų juos diskredituoja ir engia. Religinės eksgėjų orga- 
nizacijos ir atkuriamoji terapija nėra žiauriausio persekiojimo dėl 
lytinės orientacijos pavyzdžiai, tačiau labai pavojingi, nes, pasitelk- 
dami religinę valdžią ir mokslą, stengiasi įdiegti moksliškai nepa- 
grįstus metodus ir šitaip engti savo aukas. 

Galiausiai pamatysime, kaip homoseksualūs asmenys patys išei- 
na į politinę areną, parodo savo politiškumą ir mobilizuoja politi- 
nes jegas. Nebenorėdami būti „išorinių“ jėgų aukomis, jie ima ak- 
tyviai jas formuoti savo naudai. 


14 skyrius 
Nuo inkvizicijos iki holokausto 


TAMPLIERIŲ ORDINAS 


Šį skyrių pradedame smulkiu pasakojimu apie vieną pirmųjų isto- 
riniuose šaltiniuose aprašytų kartų, kai įstatymai prieš homoseksu- 
alizmą sistemingai buvo naudojami siekiant politinių tikslų. Tam- 
plierų ordino sunaikinimas tapo vėlesnių persekiojimų prototipu. 

Jau XIV a. teologai rašė apie „sodomijos“ nuodėmes. Kaip tik šių 
ankstyvųjų dvasininkų raštuose homoseksualizmas pirmą kartą buvo 
pavadintas „lygumos miestų nuodėme“. Viduramžiais homoseksu- 
alizmas buvo priskiriamas žydams ir musulmonams - tautoms, ku- 
rios buvo laikomos krikščionybės priešais. Prieš jas nukreipta pro- 
paganda, neretai pagardinta kaltinimu už „sodomiją“, skatino jung- 
tis prie kryžiaus žygių. Įbauginti pasakojimų apie patekusius į ne- 
laisvę jaunus krikščionis, kuriuos, norėdami išniekinti bažnyčias, 
saracėnai išprievartaudavo ir apipjaustydavo, apie „apipjaustymo 
kraują“, besiliejantį į krikšto indus!, baronai ir kunigaikščiai no- 
riai paremdavo į kryžiaus žygį išsirengusius riterius. Kaipgi tada 
nutiko, kad „sodomijos“ isterija nukrypo į garbingiausią ir turtin- 
giausią iš riterių ordinų - tamplierius? 

Tamplierių ordinas 1119 metais įsikūrė kaip brolija, turinti gin- 
ti į Šventąją Žemę atvykstančius maldininkus nuo plešikautojų ir 
marodierių. Palikę šeimas ir draugus ir davę neturto, skaistybės ir 
nuolankumo įžadus, šie vyrai gyveno kalnuose, negyvenamose že- 
mėse, plytėjusiose abipus Šventosios Žemės kelių. Tamplieriai toli 
gražu nebuvo aistringi nuotykių ieškotojai, ir nuoširdus jų atsida- 
vimas savo misijai įkvėpė Europos kraštus savo žemiškas gerybes 

aukoti šventam reikalui. Ordinas tapo privilegijuotu dievobaimin- 
gu riterių ir didikų turto paveldėtoju (testamentu savo turtus jam 
palikdavo ir nelabai dievobaimingi didikai, paskutinę gyvenimo va- 
landą užsimanę padaryti ką nors gero, kad turėtų didesnę galimy- 
bę patekti į Rojų). Kai kurie vienuoliai buvo davę neturto įžadus, 
todėi negalėjo turėti nieko daugiau, išskyrus keletą būtiniausių dra- 
bužių, tačiau ordinas kaip organizacija sukaupė milžiniškus turtus. 
1300 metais ordinas turėjo 870 pilių ir pastatų visose šalyse nuo Pa- 
lestinos iki Airijos, tamplierių „būstinės“ buvo įsteigtos visose Eu- 
ropos sostinėse.“ 

Vėlesniais viduramžių laikais maldininkų kelionių į Šventąją Že- 
mę sumažėjo, taigi tamplieriai nebeteko gynėjų vaidmens, tačiau at- 
sirado kitas. Vis dažniau Europos diduomenė jiems patikėdavo sau- 
goti svarbius dokumentus ir pinigus. Kurį laiką Paryžiaus tamplie- 
riai saugojo Anglijos karūnos brangakmenius. Tamplieriai faktiškai 
buvo Prancūzijos karaliaus Liudviko XI ir karalienės motinos, Blan- 
šos Kastilietės, Anglijos karalių Eduardo I ir Henriko II, popiežių 
Inocento III ir Aleksandro III bankininkai. Tamplierių vaidmuo taip 
sustiprėjo, kad jie tapo bankų ir finansinių paslaugų sistemos Eu- 
ropoje pradininkais. 

Ordino reikalavimas, kad visi tamplierių susitikimai būtų slap- 
ti, vertė vienuolius gyventi atsiskyrėliškai. Tuo buvo siekiama už- 
tikrinti politinį neutralumą ir finansines paslaptis, tačiau kartu tai 
kurstė įtarinėjimus tų, kurie pavydėjo tamplieriams galios ir turtų. 
Ordino slaptumas, turtai ir galia buvo puiki dirva abejonių sėkloms, 
kurias vėliau pasėjo pavydusis Prancūzijos karalius Pilypas IV 

Nežinia, ar Pilypas IV iš tėvo paveldėjo puikią išvaizdą, dėl ku- 
rios buvo pramintas Pilypu Gražiuoju, tačiau dėl to, kad iš tėvo pa- 
veldėjo milžiniškas skolas, abejonių nekyla. Pilypas III kovojo su 
Flandrija, Anglija, Gaskonija ir Aragonu, todėl jo sūnui teko didžiąją 
savo valdymo laikotarpio dalį skirti karūnos finansų stabilumo at- 
kūrimui. Tai jis darė be jokių skrupulų, pasinaudodamas kuo niek- 
šiškiausiomis priemonėmis. Kaip ir vėlesni jo pasekėjai, Pilypas Gra- 
žusis turėjo neįtikėtinų sugebėjimų panaudoti tautos priešiškumą 
nepopuliarioms visuomenės grupėms. Apmokestinęs valstiečius ir 
baronus taip, kad gatvėse prasidėjo maištai, Pilypas ėmė plėšti mo- 

kesčius iš bažnyčių ir vienuolynų ir savintis jų turtus, kol popie- 
žius Bonifacas VIII tam pasipriešino. Nieko nesivaržydamas Pily- 
pas apkaltino popiežių erezija, raganavimu ir „sodomija“, tuo siek- 
damas diskredituoti popiežiaus titulą ir įvesti karaliaus valdžią Baž- 
nyčios valdose. Sukurstytas savo ministro Guillaume'o de Nogaret, 
tokias piktinančiais kaltinimais Pilypas mėgino Bonifacą įbauginti, 
tačiau nesėkmingai. 

Suprates, kad popiežius - pernelyg stambi žuvis, Pilypas ir pro- 
pagandos meistras De Nogaret atkreipė dėmesį į smulkesnes. 1291 
ir dar kartą 1311 metais Prancūzijoje dirbę bankininkai iš Italijos 
buvo apkaltinti lupikavimu (pinigų skolinimu už dideles palūkanas). 
Jų pinigai buvo nusavinti, o vienuoliai — ištremti iš šalies. Tuomet 
Pilypas atsigręžė į kitą turtingą ir (patogi aplinkybė) nemėgstamą 
visuomenės mažumą - žydus. Apkaltinęs juos lupikavimu ir kitu bai- 
siu viduramžių nusikaltimu - erezija, karalius atėmė iš jų pinigus 
bei turtą ir 1306 metais visus žydus ištrėmė. 

Tačiau per metus karališkosios skrynios vėl ištuštėjo. Šįkart Pi- 
lypui užkliuvo turtuolis, „kurio iš viso pasaulio sukaupti turtai pa- 
slaptingai švytėjo pačiame sostinės viduryje“*, — tamplierių ordinas. 
Matyt, suvokdami, kad lupikavimu apkaltinti nepavyks (ordinas 
kruopščiai tvarkė finansų dokumentus), Pilypas ir De Nogaret ap- 
kaltino riterius tuo, „apie ką siaubinga net pagalvoti, šiurpu girdė- 
ti, šlykščių nusikaltimu, baisiausia yda, pasibjaurėtinu elgesiu, šlykš- 
čia geda“*. 

Sodomija apkaltinti atsiskyrėliškai gyvenančią vyrų bendruomenę 
buvo lengva. Sukūrę pasaką apie nepadorų, šventvagišką tamplie- 
rių elgesį ir homoseksualias apeigas, Pilypas ir De Nogaret davė 
slaptą įsakymą juos suimti. Ankstyvą 1307 metų spalio tryliktosios, 
penktadienio, rytą buvo suimta apie 2000 Prancūzijos tamplierių, 
vien Paryžiuje buvo areštuoti 138 tamplieriai. Areštai vyko sklan- 
džiai ir veiksmingai. Gerokai iki atsirandant telefono ir fakso ry- 
šiui veiksmai šalyje buvo suplanuoti ir suderinti taip puikiai, kad 
pabėgti pavyko tik mažiau kaip 25 riteriams. „Ištraukti“ prisipaži- 
nimą iš Prancūzijos tamplierių nebuvo sunku, nes popiežius Ino- 
centas IV 1252 metais buvo palaiminęs kankinimus inkvizicijos teis- 
me prieš eretikus. 

Tačiau popiežius Klemensas, kuriam inkvizitoriai papasakojo 
apie prieštaringus tamplierių prisipažinimus, ėmė abejoti. Nenorė- 
damas atvirai priešintis Pilypui, Klemensas įvairiomis biuro- 
kratinėmis dingstimis ordino panaikinimą atidėliojo. Pilypas nemėgo 
nepaklusnumo, todėl paskyrė naują Senso arkivyskupą, kuris nedels- 
damas liepė penkiasdešimt keturis tamplierius vežimais išvežti į ša- 
lia Paryžiaus esančius laukus ir sudeginti ant laužo. Po kelių dienų 
buvo sudeginti dar keturi riteriai, o kad būtų tikriau, buvo iškasti 
Paryžiuje palaidotų tamplierių kaulai ir taip pat sudeginti. Neryž- 
tingos Klemenso pastangos išgelbėti tamplierius žlugo ir 1312 me- 
tais jis išleido dekretą, kuriuo ordinas buvo panaikintas. 

Neabejotina, kad tamplieriams primesti kaltinimai buvo melagin- 
gi. Vieni istorikai Pilypą Gražųjį vadina viską apskaičiuojančiu psi- 
chopatu, kiti jį laiko nevykėliu, dvariškių ir panašių į De Nogaret 
ministrų kėslų atpirkimo ožiu. Kad ir kas būtų už tai atsakingas, 
tačiau viena iš priemonių, padėjusių sunaikinti tamplierių ordiną, 
buvo visuomenės antipatija homoseksualizmui, kurią skatino Kata- 
likų Bažnyčia. 

Pilypas tikriausiai buvo pirmas, tačiau nieku gyvu ne paskuti- 
nis politikas, homoseksualizmo baimę panaudojęs pasiekti asmeni- 
niams ir politiniams tikslams. Praėjus aštuoniems šimtams metų 
kraupi tamplierių istorija pasikartojo Vokietijoje, kai norėdami nu- 
tildyti nacizmą kritikavusius kunigus ir vienuolius, naciai pritaikė 
175 paragrafą, pagal kurį baudžiama už homoseksualius veiksmus. 

Homoseksualai nėra vienintelės priešiškumo homoseksualizmui 
aukos. Jeigu visuomenėje vyrauja neapykanta homoseksualams, ap- 
kaltinimas homoseksualizmu yra labai veiksminga grasinimo, nu- 
tildymo ir net oponentų pašalinimo priemonė, nesvarbu kokios 
orientacijos jie būtų. 


DU TEISMAI 


Kelis šimtmečius po tamplierių žlugimo Anglijoje, Prancūzijoje, Olan- 
dijoje, Italijoje, Portugalijoje, Ispanijoje ir kitose Europos šalyse ho- 
moseksualizmu apkaltinti asmenys būdavo skandinami, smaugiami 
geležiniu lanku, nukirsdinami, kastruojami, kariami arba deginami 

ant laužo. Už „sodomiją“ europiečiai žudydavo ir vietinius Amerikos 
bei Azijos kolonijų gyventojus. Homoseksualizmas tuo laikotarpiu ta- 
po dar keleto galingųjų žlugimo priežastimi. Anonimiškai apkaltin- 
tas sodomija, 1476 metais buvo suimtas Leonardo da Vinci, tačiau kal- 
tinimai jam neįrodyti. Per Prancūzijos revoliuciją lesbianizmu buvo 
apkaltinta Prancūzijos karalienė Marija Antuanetė. 

Šviečiamajame amžiuje už daugelį nusikaltimų nebebuvo bau- 
džiama mirtimi, ir pusiau religinė „sodomijos“ sąvoka išnyko. Ta- 
čiau homoseksualizmas ir toliau buvo laikomas nusikaltimu; me- 
dicinos ir teismų teorijoje atsirado nauji terminai „nepadorūs 
veiksmai“ ir „nusikaltimas prigimčiai“, kuriais imta teisinti homo- 
seksualų medžioklę ir bausmes. 

XVIII a. jau buvo susikūrusios ir daugelyje miestų įsitvirtinusios 
pogrindinės homoseksualų bendruomenės. Tarp jų ir policijos kai 
kuriuose miestuose vyravo savotiškos paliaubos. Valdžia netrukdė 
privataus kai kurių homoseksualų (ypač turtingų, kurie turėjo ry- 
šių politikų sluoksniuose) seksualinio gyvenimo, bet tik tol, kol jie 
laikydavosi diskretiškai. Homoseksualūs asmenys priklausė nuo 
šmeižikų malonės, todėl retkarčiais kildavo skandalų. 1889 metais 
britų laikraštis keletą mėnesių kuteno skaitytojų smalsumą, pasa- 
kodamas apie Londone, Klivlendo gatvėje, aptiktą vyrų viešnamį. Is- 
torija neabejotinai būtų buvusi dar labiau išpūsta, jeigu vyriausybė 
nebūtų uždraudusi apklausti vieną iš Klivlendo gatvės klientų, ka- 
ralienės Viktorijos anūką princą Albertą Viktorą.? Klivlendo gatvės 
skandalas buvo vieni niekai, palyginti su dviejų aukštą padėtį savo 
šalių visuomenėje turėjusių vyrų, apkaltintų homoseksualizmu, teis- 
mais. Vienas buvo menininkas, o kitas - politikas, bet sunkūs iš- 
mėginimai abu juos sužlugdė. Jų teismai davė pradžią dar vienai 
bauginimo priemonei — skandalui dėl homoseksualizmo. 


OSCARAS WILDE'AS (1854-1900) 


Dvidešimt penkerių metų Oscaras Wilde'as jau buvo vienas garsiau- 
sių Londono žmonių. Apakinęs Oksfordo profesūrą savo literatūri- 
niu įžvalgumu, Wilde'as atvyko į Londoną ir po kelių mėnesių su- 
sidraugavo su legendinio grožio aktore Lillie Langtry, kuri prieš ke- 

lis sezonus sušvito literatūrinėje ir teatrinėje Londono padangėje. 
Dėl jos dėmesio ir garbės įamžinti ją savo meno kūriniuose varžėsi 
Jamesas Whistleris, Frederickas Leightonas ir kiti menininkai, de- 
dikuodavo jai eiles, specialiai jai rašydavo vaidmenis. Wilde'as ir 
Langtry buvo neišskiriami, labai vienas kitam atsidavę ir, be kita 
ko, vienas kitam labai naudingi. 

Lillie Langtry buvo protinga, tačiau nelabai išsilavinusi. Osca- 
ras Wilde'as kviesdavosi ją į paskaitas ir koncertus, pasakojo jai apie 
meno teoriją ir literatūros kritiką ir labai prisidėjo prie jos sėkmės 
menininkų sluoksniuose. Langtry savo ruožtu tuose pačiuose sluoks- 
niuose atstovavo Wilde'ui, taigi jam nereikėjo gaišti laiko, norint su- 
sipažinti su žymiomis to meto literatūros pasaulio figūromis. Jis rašė 
labai daug literatūros kritikos straipsnių, eilėraščių, dramų ir ro- 
manų, todėl per kelerius metus tapo Viktorijos laikų literatūrinio 
ir meninio gyvenimo varomąja jėga. 

Oscaras Wilde'as buvo kone originaliausia įžymybė, nuolatos 
traukusi į save dėmesį aštria tų laikų visuomenės kritika, kurią įpin- 
davo į laikraščių ir žurnalų straipsnius apie literatūrą ir meną. Vik- 
torijos laikų visuomenę ne mažiau stulbino jo polinkis gražiems 
daiktams bei žmonėms, jausmingo, dekadentinio meno garbinimas. 
Wilde'as mėgavosi rimtuolius glumindamas nepaprastai šmaikščio- 
mis epigramomis, kaip antai „Galiu atsispirti viskam, išskyrus pa- 
gundą“ arba „Gyvenimas yra veidrodis, o menas - tikrovė“.* Išgar- 
sėjęs Wilde'as kūriniuose užuominomis prakalbo apie savo homo- 
seksualumą. 

1892 metais Wilde'as beviltiškai įsimylėjo jauną aristokratą lor- 
dą Alfredą Douglasą. Nelaimė, lordas Alfredas buvo homoseksua- 
lus Johno Douglaso, devintojo Queensberry’io markizo sūnus; jo 
tėvas išgarsėjo ne tik tuo, kad sužlugdė Oscarą Wilde'ą, bet ir kaip 
Gueensberry'io taisyklių mėgėjiškam boksui autorius. Likimo iro- 
nija — Gueensberry'is, kaip ir Wilde'as, buvo prieštaringų, laisva- 
maniškų pažiūrų ir taip pat mėgo būti dėmesio centre. Stengda- 
masis atkreipti dėmesį į savo nuomonę, laikraščiams jis rašydavo 
ugningus laiškus ir beatodairiškai įsiveldavo į viešus incidentus. 
Kartą jį išmetė iš teatro už tai, kad nutraukė spektaklį, nes jam 
nepatiko pjesės mintis. 

Metes studijas Oksforde, Alfredas Douglasas išmėgino ranką po- 
ezijoje, bet nesekmingai, taigi jam teko gyventi iš tėvo kišenės. 
Gueensberry'į nevyriškas sūnaus elgesys nuvylė, jis jo varžėsi, o 

Oscaras Wilde’as (stovi) ir lordas Alfredas Douglasas apie 1893 metus. (Maloniai lei- 
dus Kalifornijos universiteto Williamo Andrewso Clarko Memorial bibliotekai, Los 


Andželas) 

Douglasas nė nesistengė slėpti savo neapykantos tėvui. Nuotrauko- 
se lordas Alfredas atrodo išlepęs, pasyvus ir nuobodžiaujantis jaunuo- 
lis, tačiau iš tėvo jis buvo paveldėjęs ūmų ir dygų charakterį. Kartą, 
gavęs ypač rūstų tėvo laišką, smerkiantį jo flirtavimą su Wilde'u, 
Douglasas atsikirto tokia telegrama: „Koks jūs juokingas zmogelis.“’ 

Tai, kad Wilde'as leidosi įtraukiamas į tokius nepastovius san- 
tykius, turbūt galima būtų paaiškinti tik meile. Netrukus Queens- 
berry'is apkaltino Wilde’a dėl visų Douglaso charakterio ydų. Doug- 
lasas, matyt, jautė malonumą daryti viską, kas nepatiko tėvui, to- 
dėl draudimas susitikinėti su Wilde'u tik paskatino Douglasą daž- 
niau su juo matytis. Queensberry’is niršo. Jis net buvo sumanęs 
surengti viešą Wilde'o pasmerkimą jo pjesės „Kaip svarbu būti rim- 
tam“ premjeros metu (ją pamatyti buvo atvykę ministras pirmi- 
ninkas ir Velso princas). Atskleidus jo ketinimus, Queensberry’is 
nebuvo įleistas į teatrą, ir sąmokslas sužlugo. 

1895 metų vasario 28 dieną Gueensberry'is per Wilde'o klubo du- 
rininką perdavė savo vizitinę kortelę, kurioje pavadino Wilde'ą „so- 
domitu“ (kortelėje buvo klaidingai parašyta „somdomitas“). Lordo 
Alfredo sukurstytas, Wilde'as priėmė pražūtingą sprendimą paduo- 
ti Gueensberry'į į teismą uz šmeižtą. Wilde'o draugai atkalbinėjo jį 
nuo tokio žingsnio, bet vos Wilde'as parodydavo norą nusileisti, 
Douglasą ištikdavo isterijos priepuolis. (Alfredas Douglasas nebuvo 
vienintelis norėjęs tėvui atkeršyti Gueensberry'ių vaikas. Vyresny- 
sis jo brolis lordas Percy'is Douglasas uz Wilde'ą sumokėjo teismo 
išlaidas.) Queensberry’is slapčia nuo Wilde’o ir Douglaso pasamdė 
privačius detektyvus, kad šie surinktų įrodymų prieš Wilde'ą. Iki 
prasidedant teismui jie surado jaunuolių, kurie patvirtino „labai ne- 
padorų“ Wilde'o elgesį. 

Wilde'as galėjo rinktis: siekti beviltiškos šmeižto bylos nagrinė- 
jimo teisme prieš pasirengusį ją laimėti Gueensberry'į arba išvykti 
iš šalies. Vėl paskatintas Douglaso ir, keistas dalykas, savo advoka- 
tų, jis nusprendė nepasiduoti. Įpusėjus teismui, jo advokatai supra- 
to, kad Wilde'as bylą pralaimės, nes tėvo, net ir simpatijų nekelian- 
čio Queensberry’io, siekiančio apsaugoti savo sūnų nuo amoralios 
Oscaro Wilde'o įtakos, teisėjai nieku gyvu nenuteis. Norėdami duo- 
ti jam laiko palikti šalį, advokatai paklausė Wilde’o, ar šis nori, kad 

jie toliau dalyvauty teisme. Wilde’as ir vel atsisake begti, o teismas, 
išklausęs Queensberry’io pareiškimą, pripažino jį nekaltu. Teismas 
dėl šmeižto baigėsi. 

Įvardydamas Wilde'o homoseksualumo liudininkus, Queensber- 
ry'is suteikė valstybei nusikaltimo įrodymų, kurių ji negalėjo igno- 
ruoti; pagal Labouschere'o pataisą Wilde'o suėmimas už „labai ne- 
padorius vyrų tarpusavio santykius“ buvo neišvengiamas. Bijodami 
įsivelti į bręstantį skandalą, lordas Douglasas ir nedidelis Wilde'o 
homoseksualių draugų ratas pasitraukė į Europą. Jie dar kartą mal- 
davo, kad Wilde'as su jais išvažiuotų į Prancūziją, bet šis nesitrau- 
kė. Jo pjesės premjeros gastrolės Amerikoje buvo atšauktos. Išga- 
ravo ir draugų, taip pat ir Lillie Langtry, palaikymas. 

Baudžiamojoje byloje Wilde'as mėgino neigti turėjęs lytinių san- 
tykių su kaltinimo liudininkais. Matyt, pajutęs, kad tokia taktika 
netinka, jis maldavo suprasti homoseksualizmą. Šįkart jis buvo ne 
tik sąmojingas, bet ir iškalbingas. Paprašytas paaiškinti vieną savo 
eilėraščio eilutę, jis pareiškė: 

„Meilė, nedrįstanti ištarti savo vardo“, šiame amžiuje yra toks pat stip- 
rus vyresnio vyro jausmas jaunesniam, kokį Dovydas jautė Džonatanui, 
toks, kurį Platonas pagrindė savo filosofijoje ir kurį sonetuose apdai- 
navo Michelangelo ir Shakespeare. [...] Jis gražus, nuostabus ir kilniau- 
sias iš visų jausmų. Jame nėra nieko nenatūralaus. [...] Pasaulis iš jo 
juokiasi, rišdamas jį prie gėdos stulpo. 

To įvykio liudininkas rašė, kad kalba „teismą sužavėjo, salėje pra- 
trūko aplodismentai“, o teisėjai negalėjo priimti sprendimo. Vyriau- 
sybė nenuilstamai persekiojo Wilde'ą ir tuoj pat iškėlė jam kitą by- 
la. Abiejuose teismuose dalyvavęs Queensberry’is džiūgavo. Wilde'ą 
palaikiusiai Percy'io žmonai jis siuntinėjo užgaulias telegramas. Vie- 
ną rytą Percy'is Douglasas su tėvu susikivirčijo gatvėje, už tai abu 
buvo areštuoti. 

Kitame teisme Wilde'as jautėsi dvasiškai išsekęs ir palaužtas, to- 
dėl nebeįstengė pasakyti tokios stiprios kalbos ir buvo nuteistas. Tei- 
sėjas pareiškė, kad tai buvo sunkiausia jo byla. „Aplinkybių verčia- 
mas turiu paskelbti griežčiausią nuosprendį, kokį tik leidžia įstaty- 
mas. Mano nuomone, tokiai bylai jis visiškai netinka.“ Wilde'as buvo 
nubaustas dvejiems metams sunkiųjų darbų. 


Nuo inkvizicijos iki holokausto 219 


Kalejime Wilde’as parase ,,Redingo kalejimo balade“, kuri buvo 
išleista Anglijoje ir susilaukė šiltų atsiliepimų spaudoje. Būdamas 
kalėjime, Wilde'as buvo priverstas paskelbti savo bankrotą ir tuo 
metu, kai pasirodė „Baladė“, gyveno Prancūzijoje nuskurdęs, visų 
apleistas ir smarkiai gėrė. Lordas Alfredas keliems mėnesiams grį- 
žo pas buvusį savo meilužį, tačiau abu susikivirčijo ir šis vėl jį pa- 
liko. Mirus Gueensberry'iui, Douglasas paveldėjo tėvo turtą, tačiau 
pareiškęs, kad „pinigus gali leisti tik sau“, Wilde'ui nesuteikė jokios 
finansinės paramos. Po trejų metų, būdamas keturiasdešimt šeše- 
rių, tikriausiai dėl kalėjime patirtos traumos, Wilde'as susirgo me- 
ningitu ir mirė. 

Oscaras Wilde'as buvo sužlugdytas todėl, kad leidosi įtraukiamas 
į jnirtinga dviejų ribotų, kerštingų žmonių, Alfredo Douglaso ir mar- 
kizo Gueensberry'io, tarpusavio kovą. Tokią jo baigtį lėmė visuo- 
menės priešiškumas homoseksualizmui, o už jį baudžiantys įstaty- 
mai tapo Gueensberry'io keršto įrankiu. Profesinis pavydas ir bai- 
lumas paskatino nuo jo nusigręžti daugumą draugų ir kolegų. Sek- 
sualinė politika pasiglemžė dar vieną auką. 


PHILIPAS VON EULENBURGAS (1847-1921) 


Grafas (vėliau - princas) Philipas von Eulenburgas buvo diploma- 
tas profesionalas, vienas artimiausių Vokietijos kaizerio Vilhelmo II 
draugų ir patarėjų. Ilgą laiką jis užėmė vieną garbingiausių šalyje 
Austrijos imperijos ambasadoriaus postą. Jis buvo tarp kandidatų į 
imperijos kanclerio postą, tačiau jo kandidatūra taip ir liko nepa- 
siūlyta. Beveik šešiasdešimties metų žmogui nebuvo leista ramiai gy- 
venti, išėjus į užtarnautą poilsį: jis buvo teisiamas pagal Vokietijos 
įstatymų kodekso 175 paragrafą už tai, kad prieš trisdešimt metų 
neva padarė nusižengimą. Eulenburgo skandalas destabilizavo Vil- 
helmo vyriausybę ir vos nesužlugdė Vokietijoje prasidėjusio judėji- 
mo už homoseksualų teises, kuriuo buvo siekiama panaikinti 175 
paragrafą. Vieno istoriko teigimu, po Eulenburgo skandalo Vilhel- 
mas II ėmė vengti ne tik princo Philipo, bet ir visų civilių savo pa- 
tarėjų, pakliuvo į karininkų įtaką ir šitaip nutiesė kelią į Armage- 
dona Didžiajame kare.® 

Eulenburgas buvo puikus muzikas, kompozitorius ir dramatur- 
gas. Jo pjeses buvo profesionaliai pastatytos Miunchene ir Berlyne. 
Jo sukurtos dainos „Rosenlieder“ taip išpopuliarėjo, kad buvo par- 
duota penki šimtai tūkstančių šio rinkinio egzempliorių. Eulenbur- 
gas net suprojektavo paviljonus savo šeimos valdose Liebenberge. 
Kai dvidešimt septynerių metų būsimasis kaizeris medžioklėje 1886 
metais susipažino su Eulenburgu, iš karto susižavėjo šio pagyvenu- 
sio vyro protu ir išprusimu. 

Eulenburgas nepastoviu ir impulsyviu Vilhelmu pagarbiai žavė- 
josi ir tėviškai juo rūpinosi. Vilhelmas Eulenburgą tiesiog garbino, 
sėdėdavo ant minkštasuolio ranktūrio kaip mylimas sūnėnas, Eu- 
lenburgui grojant pianinu, versdavo natų lapus. Kartą į Eulenbur- 
gą, vieną iš nedaugelio asmenų, kuriais jaunasis princas visiškai pa- 
sitikėjo, Vilhelmas kreipėsi tokiais žodžiais: „mano vieninteli širdies 
drauge“. 

1888 metais Vilhelmui tapus imperatoriumi, Eulenburgas tapo 
artimu kaizerio patareju tarnybos ir politikos klausimais. 1902 me- 
tais, kamuojamas nesveikos širdies ir podagros ir ne mažiau išvar- 
gintas sunkaus Vilhelmo būdo, Eulenburgas pasitraukė iš diploma- 
tinio korpuso bei politikos ir su žmona ir vaikais užsisklendė Lie- 
benberge. 

Friedrichas von Holsteinas, pirmasis Vokietijos užsienio reikalų 
ministerijos Politikos departamento patarėjas, Vokietijoje buvo ga- 
lingas žmogus. Holsteinas buvo ekscentriška, įtari asmenybė, todėl 
Vokietijos užsienio reikalų ministerijoje buvo vadinamas „Labirin- 
to pabaisa“. Užkulisių manipuliacijų meistras Holsteinas Vokietijos 
užsienio politikoje ilgą laiką vaidino svarbų vaidmenį. Visose Vokie- 
tijos ambasadose nuolatos rinkdamas informaciją ir perduodamas 
ją ten, kur jam būdavo naudinga, Holsteinas galiausiai tapo galin- 
giausiu imperijos žmogumi. Istorikas Robertas Massey’us rašė: „Be 
Holsteino pritarimo nei kancleris, nei užsienio reikalų ministras ne- 
galėdavo žengti nė zingsnio.“!° 

1906 metais pareigas ministerijoje užėmė žmogus, kurio pasky- 
rimui Holsteinas prieštaravo, ir jis pagrasino atsistatydinti (nepa- 
keičiamasis ministras, siekdamas įtikinti valdžią, tokia gudrybe nau- 
dodavosi dažnai). Holsteinas nusiuntė kancleriui atsistatydinimo raš- 

tą, nė kiek neabejodamas, kad jo pareiškimas nebus patenkintas. Ta- 
čiau raštą kancleris pasirašė ir perdavė kaizeriui; Vilhelmas po ke- 
lių dienų taip pat jį pasirašę, ir Holsteinas liko be pareigų. 

Tokio įvykių eigos posūkio priblokštas, Holsteinas ėmė aiškin- 
tis, kas prie to prisidėjo. Kancleris von Būlowas tą dieną, kai raš- 
tas buvo perduotas kaizeriui, sirgo, todėl Holsteinas jį paliko ramy- 
bėje. Tačiau jis sužinojo, kad tą dieną rūmuose Vilhelmas pusryčia- 
vo su senuoju savo draugu Philipu von Eulenburgu. Holsteinas, nė 
kiek neabejodamas, kad dėl jo atleidimo kaltas Eulenburgas, ėmė 
regzti keršto planus. 

Intrigų meistras Holsteinas jau anksčiau žinojo, kad Eulenbur- 
go pavardė yra įtraukta į slaptuosius homoseksualizmu įtariamų 
asmenų policijos sąrašus, taigi ėmė galvoti, kaip šią informaciją 
panaudoti. Eulenburgui jis parašė pagiežingą laišką, kuriame kal- 
tino princą Philipą vadovavus jo pašalinimui iš pareigų ir užsimi- 
nė apie Eulenburgo „keistybes“. Eulenburgas iškvietė Holsteiną į 
dvikovą, tačiau regzdamas dar klastingesnį planą, Holsteinas nuo 
jos išsisuko. 

Savo informaciją apie Eulenburgą Holsteinas perdavė vienam 
garsiausių Vokietijos žurnalistų Maximilianui Hardenui. Hardenas 
jau seniai nekentė Eulenburgo dėl jo draugystės su kaizeriu. Jis iš- 
spausdino straipsnį, užsimindamas, jog Eulenburgas kartu su arti- 
mais draugais („Liebenbergo rateliu“) „regimai ir neregimai [ver- 
pia] gijas, kurios [smaugia] Imperiją“.!! Vėliau jis paskelbė dar skan- 
dalingesnių žinių, kaltindamas Eulenburgą, grafą Kuno von Molt- 
ke'ę (kaizerio padėjėją, Berlyno merą) ir dar tris karinius kaizerio 
adjutantus „slaptu amoralumu ir nenatūraliu nusikalstamu elge- 
siu“!*. Netrukus Vokietijos laikraščiuose mirgėjo paskalos ir užuo- 
minos apie daugelį vyriausybės pareigūnų. Netikėtai Adolfas Bran- 
das, Der Eigene laikraščio redaktorius (tai buvo ką tik prasidėjusio 
Vokietijos judėjimo už homoseksualų teises leidinys), homoseksua- 
lizmu apkaltino kanclerį von Būlową. 

Kaizeris Vilhelmas įpyko ir liepė Eulenburgui už šmeižtą ir pa- 
skalų skleidimą Hardeną paduoti į teismą. Jis pareikalavo, kad kol 
viskas išaiškės, Eulenburgas sugrąžintų savo medalius ir pasižymė- 
jimo ženklus. Kilo teismų už šmeižtą ir melagingus liudijimus ban- 

ga, nuo kurių karūna ir von Būlowas pasistengė atsiriboti. Įpainio- 
jus daugiau vyriausybės ir karo pareigūnų bei jų šeimų narių, taip 
pat ir vieną iš kaizerio sūnų, skandalas išplito ir virto nacionaline 
krize. Užsienio spauda tuo pasinaudojo Vokietijos visuomenės mo- 
ralės kritikai. 

Maximilianą Hardena tiesiog apsėdo homoseksualų ieškojimo ma- 
nija. Jis neabejojo, kad egzistuoja slapta homoseksualų organizaci- 
ja, ketinanti sugriauti Vakarų civilizaciją: „Nepriklausomai nuo įsi- 
tikinimų, visuomeninės padėties ir sluoksnių [...] šios padermės vyrų 
yra visur: teismuose, aukštuose kariuomenės ir laivyno postuose, 
dirbtuvėse, didžiųjų laikraščių redakcijose, tarp pirklių, mokytojų ir 
net teisėjų. Visi jie susivieniję prieš bendrą priešą. [...] Esu pasiry- 
žęs skitiškai žiauriai kovoti prieš šią tamsią nusikaltėlių minią.“ 

Iki 1908 metų birželio, praėjus daugiau kaip dvejiems metams 
po grasinimų Eulenburgui, pasitelkęs advokatus ir detektyvus Har- 
denas surinko 145 liudytojus prieš Eulenburgą, kuris tuo metu bu- 
vo paguldytas į ligoninę dėl skausmų krūtinėje, venos uždegimo ir 
nervinio išsekimo. Eulenburgas savo dienoraštyje rašė apie kasdie- 
ninius tardytojų apsilankymus ligoninėje su naujais įkalčiais: „5 [va- 
landą] atėjo tardytojas ir atsivedė du vyrus, su kuriais, pasak Har- 
deno ir jo kompanijos, lytiškai santykiavau. Niekados nebuvau jų 
matęs! Ačiū Dievui, abu prisiekė, kad manęs nepažįsta. Kas būtų, 
jeigu tokie vyrai prisiektų, jog mane tikrai pažįsta? Mano likimas 
siaubingų jėgų gniaužtuose.“ M 

Prieš prasidedant teismui liudytojų sumažėjo iki dvylikos. Bai- 
giantis pirmajai teismo proceso savaitei jų buvo likę tik du, iš ku- 
rių vienas trisdešimt du kartus buvo teistas už įvairiausius nusi- 
kaltimus, pradedant kyšininkavimu ir baigiant nepadoriu elgesiu. 
Galiausiai liko tik vienas liudytojas, Jacobas Ernstas, alkoholikas, 
aštuonių vaikų tėvas, anksčiau buvęs vilos, kurią Eulenburgas nuo- 
mojosi dirbdamas ambasadoriumi Bavarijoje, valtininkas. Hardeno 
advokatas, grasindamas kalėjimu už melagingus parodymus, jį pri- 
vertė paliudyti, jog kartą, kai Hardenui buvo septyniolika metų, ly- 
tiškai santykiavo, irstydamiesi po Starnburgo ežerą (likimo ironi- 
ja, tai tas pats ežeras, kuriame paslaptingomis aplinkybėmis pa- 
skendo homoseksualus Bavarijos karalius Liudvikas II). 

Liudijant žmonai, Eulenburgas apalpo, ir teismas buvo atidėtas. 
Gydytojas nebeleido jam grįžti į teismą, todėl posėdis buvo perkel- 
tas į Miuncheno labdaros ligoninę. Beveik kas antrą dieną Eulen- 
burgui tekdavo gerti raminamuosius. Tomis dienomis rašytame die- 
noraštyje atsispindi kančia ir noras nusižudyti. Galiausiai paaiškėjo, 
kad Eulenburgo sveikata ir psichika taip pašlijusi, jog dalyvauti 
teisme jis nebegali, todėl bylos svarstymas buvo atidėtas neribotam 
laikui. Eulenburgas sugrįžo į Liebenbergą ir iki pat mirties 1921 
metais ten gyveno nuo visų atsiskyręs. Retkarčiais į jo namus įsi- 
verždavo teismo paskirti gydytojai ir tikrindavo, ar jis gali grįžti į 
teismą, bet kiekvienąkart jis pareikšdavo, jog yra per silpnas ke- 
liauti. Nuo pat tos dienos, kai pamatė nusikalstama seksualine veik- 
la Eulenburgą kaltinančias straipsnio ištraukas, iki pat jo mirties 
Vilhelmas II savo „širdies draugo“ nė karto neaplankė ir su juo ne- 
pasikalbėjo. 

Istorikų nuomonės dėl to, ar Eulenburgas iš tikrųjų buvo ho- 
moseksualus, išsiskiria. Liebenbergo ratelio narių korespondenci- 
ją, aišku, galima būtų interpretuoti kaip homoerotišką, be to, Lie- 
benberge Eulenburgas artimai bendravo su keliais savo draugais. 
Philipo Eulenburgo brolis Friedrichas 1898 metais buvo nubaus- 
tas už homoseksualizmą (tai gana įtikinamas faktas, kai žinome 
apie seksualinės orientacijos genetiką), todėl turėjo atsistatydinti iš 
karinės tarnybos. Jeigu Eulenburgas ir buvo homoseksualas, ma- 
tyt, visus homoerotinius savo jausmus slopino, atsidėdamas kūry- 
binei veiklai. Jis gyveno tradicinį gyvenimo būdą, kaip dera vyrui, 
tėvui ir kaimo džentelmenui. (Keli apkaltinti žmonės, priešingai, 
beveik neabejotinai buvo homoseksualūs. Tai ne mažiau patikima 
negu Magnuso Hirschfeldo liudijimas teisme, jog Moltke buvo ho- 
moseksualas.) 

Vokietijos judėjimo už homoseksualų teises vadai tikėjosi, kad ži- 
nia apie vyriausybės ir karo pareigūnų homoseksualumą padės ho- 
moseksualizmą dekriminalizuoti, tačiau Adolfo Brando ir Magnuso 
Hirschfeldo dalyvavimas teismuose davė visiškai priešingą rezulta- 
tą. Hardeno pasakojimai apie orgijas kareivinėse ir išdavikiškas be- 
jėgių pataikaujančių dvariškių elgesys atstūmė Vokietijos visuome- 
nę ir homoseksualų emancipacijos reikalas nepataisomai žlugo. 

Eulenburgą, kaip ir Oscarą Wilde'ą, sužlugdė asmeniniai politi- 
niai priešininkai, siekę jį diskredituoti ir pažeminti kaltinimais ho- 
moseksualizmu. Taip pat kaip ir Wilde'o atveju, tai padaryti padė- 
jo homoseksualizmą nusikaltimu pripažįstantis įstatymas. 

175 paragrafas Vokietijoje būdavo vykdomas pasirinktinai, todėl 
retkarčiais homoseksualai galėdavo atsipalaiduoti. Surinkta infor- 
macija būdavo panaudojama tuomet, kai politiškai būdavo naudin- 
ga kam nors paspęsti spąstus. XX a. pradžios Vokietijoje homosek- 
sualizmu žmonės buvo šmeižiami ypač stropiai. (1919 metais kino 
filme Anders als die Anderen (Kitoks nei visi) pasakojama apie ho- 
moseksualą, kurį šmeižikas privertė nusižudyti.) 

Amžiaus pradžioje net Vokietijoje, kur tokios organizacijos kaip 
Hirschfeldo Mokslinis humanitarinis komitetas, švietė visuomenę 
sekso ir ypač homoseksualizmo klausimais, viešos kalbos apie ho- 
moseksualizmą ir seksą buvo tik paskalų ir skandalų lygio. Vyravo 
nuomonė, kad XIX a. pabaigoje ir XX a. pradžioje susiformavus vi- 
duriniajam visuomenės sluoksniui, atsirado jį apibrėžianti ir saugan- 
ti moralė. Griežtai pagal lytį suskirstyti darbai ir vaidmuo visuo- 
menėje buvo laikomi būtinu moralės reikalavimu, kurį simbolizavo 
idealizuotas šeimos modelis, išreiškiamas „respektabilumo“ sąvoka: 


Per respektabilumą [vidurinysis visuomenės sluoksnis] stengėsi iš- 
laikyti savo statusą ir savigarbą žemesniojo visuomenės sluoksnio ir aris- 
tokratijos akivaizdoje. Kuklumu, pareigingumu ir susitvardymu grindžia- 
mą gyvenimo būdą šis sluoksnis laikė aukštesniu už „tingų“ žemesniojo 
visuomenės sluoksnio ir ištvirkusį aristokratijos gyvenimą. ... [Respek- 
tabilumas] kartu su ekonomine dinamika, būgštavimais ir viltimis su- 
kūrė gyvenimo būdą, kuris iš pradžių priklausė šiam visuomenės sluoks- 
niui, o galiausiai tapo visos tvarkingos visuomenės nuosavybe.?? 


Oscaras Wilde'as, išgarsėjęs dėl buržuazijos stulbinimo, šaipy- 
mosi iš viduriniojo visuomenės sluoksnio vertybių ir dekadanso gar- 
binimo, tapo XIX a. pabaigos respektabilumo auka. Antspaudą jo 
likimui uždėjo homoseksualizmas — Wilde'as buvo seksualinis aut- 
saideris. Po jo teismo Londono National Observer sveikino Gueens- 
berry'į su pergale prieš „vyriausiąjį dekadanso žynį“. Eulenburgas, 
kuris seksualiniu autsaideriu gal buvo, o gal ir ne, smunkančiai 
Europos aristokratijai atstojo perkūnsargį nuo bręstančios viduri- 
niojo sluoksnio antipatijos. Užsipuldama kaizerio patikėtinį, ji puo- 

lė pačią karūną, ir aristokratijos kaltinimai seksualiniu palaidumu 
rado atgarsį viduriniojo sluoksnio nuotaikose. 

Tų teismų palikimas gyvuoja ir šiandien, nes per paskutinįjį šimt- 
metį visuomenės pažiūros nedaug kuo pasikeitė. Daugelis žmonių, 
vengdami viešumo, tebeslepia savo homoseksualią orientaciją. Kartais 
nė to nepakanka. 1980 metais, likus aštuonioms savaitėms iki visuo- 
tinių rinkimų, į respublikonų kongresmeno Roberto Baumano būsti- 
nę Vašingtone įėję FTB agentai pareikalavo, kad šis neužprotestuotų 
kaltinimo vyro prostituto užkabinėjimu ir stotų prieš teismą už sek- 
sualinį nusikaltimą. Kilo didžiulis skandalas, ir Baumanas, prieš dve- 
jus metus gavęs dvigubai daugiau balsų už savo varžovą, rinkimus 
pralaimėjo. Po jo kongrese dirbo keli atvirai homoseksualūs Kongreso 
nariai ir buvo išrinkti net pakartotinai. Gerry'is Studdsas iš Masačūset- 
so valstijos, pirmasis atvirai homoseksualus kongresmenas, apie savo 
seksualinę orientaciją viešai nepaskelbė tol, kol praėjus vienuolikai metų 
po jo išrinkimo, nekilo skandalas, privertęs jį taip pasielgti.!* 

Dabar gėjai ir lesbietės gali atskleisti savo seksualinę tapatybę 
daugelyje darbo sričių, tačiau ne visose, ypač jei jų karjera susijusi 
su dideliu viešumu. Neseniai keletas žymių asmenybių prisipažino 
esą homoseksualai tik po to, kai jiems reikėjo sudaryti sutartį dėl 
AIDS. Apie kitų homoseksualumą, pavyzdžiui, kompozitoriaus ir di- 
rigento Leonardo Bernsteino, papasakojo biografai tik po jų mirties. 
Į politines pareigas renkamų atvirai homoseksualių asmenų daugė- 
ja, bet jų vis dar yra mažai. 

Tų teismų atbalsiai tebepersekioja žmones, kurie galėtų išgarsė- 
ti, tapti jtakingais ir nes/epti, kad yra gėjai ir lesbietės. Daugelis vi- 
suomeninio gyvenimo sričių jau atvėrė duris savo homoseksualios 
orientacijos neslepiantiems asmenims, tačiau niekas nežino, kiek švie- 
sių, talentingų, perspektyvių protų Oscaro Wilde'o bei Philipo Eu- 
lenburgo likimo šmėklos verčia tylėti ir šalintis visuomenės, kuriai 
tai didelė netektis. 


ŽMONĖS SU RAUSVUOJU TRIKAMPIU 
Trečiojo dešimtmečio pabaigoje iškilo figūra, įžiebusi viduriniajam 


Vokietijos visuomenės sluoksniui naujos ateities viziją. Ji pažadėjo 
išvalyti visuomenę nuo sugedusių dekadentiškų politinių lyderių ir 

sukurti naują sveikų paprastų žmonių visuomenę, kurioje triumfuo- 
tų šeima, doras darbas, disciplina ir garbė. Ta figūra buvo Adolfas 
Hitleris, kurio naujojoje visuomenėje homoseksualams nebuvo vie- 
tos. Per holokaustą visuomenės nusistatymas prieš homoseksualiz- 
mą turėjo siaubingų pasekmių - homoseksualai buvo sistemingai 
identifikuojami, gaudomi ir žudomi. 

1928 metais įsibėgėjo kova dėl Vokietijos įstatymų 175 paragra- 
fo, pagal kurį homoseksualizmas buvo laikomas nusikaltimu, panai- 
kinimo. (Išsamiau šį sąjūdį aptarsime 16 skyriuje.) Vokietijos poli- 
tinės partijos šiuo klausimu turėjo pareikšti savo poziciją. Naujai 
susikūrusios Nacionalinės socialistų partijos (trumpai tariant, na- 
cių) pozicija buvo aiški: „Visi, galvojantys apie homoseksualią mei- 
lę, yra mūsų priešai. Mes atmetame viską, kas mūsų tautai atima 
vyriškumą ir paverčia ją priešų žaisliuku. [...] Vokiečių tauta vėl turi 
išmokti disciplinos. Todėl mes atmetame visas nešvankumo formas, 
ypač homoseksualizmą, nes jis atima iš mūsų paskutinę galimybę 
išvaduoti tautą nuo vergijos pančių.“!" 

Po metų Magnusas Hirschfeldas įtikino parlamentinį komitetą pa- 
teikti Reichstagui (Vokietijos parlamentui) įstatymo projektą dėl 175 
paragrafo anuliavimo. Nacių partijos laikraštyje buvo rašoma: „Ne- 
manykite, kad atėję į valdžią tokius įstatymus mes pakęsime ilgiau 
kaip dieną. [...] Iš visų žydų rasei būdingų blogybių ypač žalinga yra 
ta, kuri susijusi su lytiniais santykiais. Žydai visuomet stengėsi pro- 
paguoti vaikų, vyrų su gyvuliais ir vyrų su vyrais lytinius santykius. 
Mes, Nacionaliniai socialistai, greitai juos demaskuosime ir pasmerk- 
sime įstatymu. Tokios jų pastangos yra ne kas kita kaip vulgarūs, iškry- 
peliski nusikaltimai, už kuriuos mes bausime tremtimi ir korimu.“!8 

Kitų politinių partijų, taip pat ir Vokietijos komunistų partijos, 
delegatai komiteto balsavime būtų pritarę 175 paragrafo panaiki- 
nimui.!? Oficialus naujo įstatymų kodekso be 175 paragrafo priėmi- 
mas Reichstago balsų dauguma buvo neišvengiamas, tačiau žlugo 
Amerikos akcijų rinka. Pasaulį ištikus finansų krizei, įstatymų pro- 
jektas buvo atidėtas. 

1929 metų Reichstago rinkimuose Nacių partija gavo 107 vietas. 
Žlugo visos viltys pakeisti prieš homoseksualizmą nukreiptus įstaty- 
mus. 1933 metų sausio 30 dieną Adolfas Hitleris tapo Vokietijos kanc- 

leriu. Nepraėjus ne dvidešimt penkioms dienoms homoseksualų tei- 
ses ginančios organizacijos buvo paskelbtos už įstatymo ribų. Vasa- 
rio 27 dieną paslaptingai kilęs gaisras beveik sunaikino Reichstago 
pastatą, kurį benzinu ir sprogstamosiomis medžiagomis padegė pa- 
tys naciai, prieš tai jame palikę protiškai atsilikusį žmogų. Po dviejų 
dienų šiam buvo nukirsta galva. 1933 metų gegužės 6 dieną knygų 
deginimo akcijos metu Berlyne buvo sunaikintas Seksualinių moks- 
lų institutas, o kartu su juo ir didžiausia kada nors surinkta mokslo 
darbų ir seksualinės elgsenos tyrimų biblioteka. Magnusas Hirschfel- 
das, tuo metu skaitęs paskaitas Prancūzijoje, mirties išvengė. 

Hitleriui iškilti į valdžią padėjo politinius oponentus teroro ak- 
tais bauginusios sukarintos grupuotės. Vienai iš tokių grupuočių, 
SA, arba rudmarškiniams, vadovavo Hitlerio draugas Ernstas 
Rohmas, į kurį vienintelį iš visų savo draugų Hitleris kreipdavosi 
du (vok. du — tu - vert. past.) Rohmas buvo homoseksualas ir ne 
visuomet diskretiškas, tačiau neatrodė, kad Hitleriui tai trukdytų, 
bent jau tol, kol Rohmas jam buvo reikalingas, kad išsikovotų val- 
džią Vokietijos vyriausybėje. 

Hitleriui tapus kancleriu, Rėhmo SA pareikalavo savo dalies val- 
džioje ir tai nulėmė šios grupuotės likimą. 1934 metų birželio dvi- 
dešimt aštuntąją, „Ilgųjų peilių naktį“, SA nariai visoje Vokietijoje 
buvo suimti ir apkaltinti sąmokslu prieš Hitlerį. Tūkstančiai, taip 
pat ir Rohmas, buvo nubausti kaip „homoseksualios kiaulės“. Ne- 
trukus Hitleris išleido dekretą, kuriuo iš likusių SA vadų buvo rei- 
kalaujama „dėti visas pastangas, kad už visus 175 paragrafo pa- 
žeidimus būtų nedelsiant šalinama [iš partijos — vert. past.]“. 

1934 metų spalį buvo suformuotas specialus policijos būrys - Rei- 
cho centras kovai prieš homoseksualizmą. Vėliau jam buvo suteikti 
įgaliojimai kovai prieš abortus. 1935 metų birželį 175 paragrafas, 
draudęs tik analinę sueitį tarp vyrų, buvo peržiūrėtas ir papildytas 
kitais „nusikalstamai nepadoriais veiksmais tarp vyrų“. Dabar na- 
cių teismai „nusikalstamu nepadorumu“ galėjo apšaukti viską: pa- 
sibučiavimą, susiėmimą už rankų, kito vyro apkabinimą per pečius. 
„Jeigu to reikalauja įgimti sveiki vokiečių tautos instinktai“, nepa- 
doriu galima buvo pavadinti bet kurį judesį. Gestapas pradėjo rinkti 
policijos sudarytus homoseksualizmu įtariamų žmonių sąrašus. 

Knygoje Seksas ir charakteris, kurią 1903 metais išleido Otto 
Weiningeris (žydas, slaptas homoseksualas, nusižudęs netrukus po 
knygos pasirodymo), naciai rado daug medžiagos, pateisinančios jų 
veiksmus, nukreiptus prieš homoseksualizmą.?? Šioje knygoje Wei- 
ningeris teigė, kad dėl įgimtų vyriškumo savybių vyrai visuomet yra 
viršesni už moteris. Jis rašė, kad vyrai yra moralūs, protingi, suge- 
ba būti išmintingi ir didūs, o moterys - lėkštos, nebrandžios, gal- 
voja vien apie seksą, todėl neturi nei mokslinių, nei meninių suge- 
bėjimų ir negali dalyvauti politikoje ir valstybės valdyme. Vyrai yra 
vadovai iš prigimties, o moterų prigimtis — rūpintis vaikais ir na- 
mais. Seksas ir charakteris numatė, kad tol, kol išliks toks vaidme- 
nų pasiskirstymas, visuomenė klestės, o priešingu atveju - žlugs. 

Weiningeris dar teigė, kad kiekvieno individo asmenybę lemia ir 
„vyriškos“, ir „moteriškos“ savybės. Tam tikra jų samplaika tole- 
ruotina, tačiau „tarpinis tipas“ ir per daug priešingos lyties savy- 
bių turintys individai visuomenei pavojingi, nes griauna „natūra- 
lią“ jos struktūrą. Weiningeris pareiškė, kad žydai vyrai yra nenor- 
maliai „moteriški“, todėl visuomenei kelia pavojų. Jų seksualumas 
per daug ryškus, kaip moterų, todėl trukdo rastis „moralės suvoki- 
mui“. Žinoma, homoseksualai taip pat buvo priskirti nenormaliam, 
visuomenę tvirkinančiam „tarpiniam tipui“. Nors žydai nebūtinai 
turi polinkį į homoseksualizmą, tačiau šį „blogį“ skleidžia Vokieti- 
jos visuomenėje tam, kad įtvirtintų savo kultūrą. (Nacių ideologijo- 
je taip pat teigiama, kad gimstamumo reguliavimą žydai sugalvojo 
kaip ginklą prieš arijų rasę.) 

Naciai išplėtojo homoseksualų persekiojimą pateisinančią pseu- 
doistorinę teoriją. Trečiąjį reichą kildindami iš senovės Romos, na- 
cių istorikai paskelbė mintį, esą romėnai skatinę homoseksualizmą 
tarp graikų tam, kad juos užkariautų. Pagal šią teoriją Romos im- 
perija žlugo dėl homoseksualizmo „platinimo“. 

Remdamiesi išsigimimo ir rasinių teorijų raizginiu, nacių propa- 
gandininkai pasmerkė sunaikinimui įvairias visuomenės autsaide- 
rių grupes. Į vieną būrį, kėlusį grėsmę arijų rasei, buvo suplakti ho- 
moseksualai, žydai, čigonai, slavų tautos, nusikaltėliai, psichiniai li- 
goniai, protiškai atsilikę žmonės ir invalidai. Naujojoje politikoje ir 
įstatymuose jų pusėn pasipylė tokie žodžiai kaip žemesni, nenorma- 

lūs, išsigimėliai. Šitaip nužmoginus, tokių asmenų „eliminavimas“ 
tapo moraliai pateisinamas. 

Nacių karui prieš homoseksualus vadovavo Heinrichas Himmle- 
ris. Po Rohmo nužudymo ir SA išsklaidymo SS vadas Himmleris ta- 
po antruoju galingiausiu Vokietijos žmogumi. Rasės grynumo ma- 
nijos apsėstas Himmleris puikiai tiko vykdyti Hitlerio „Galutinį 
sprendimą“ prieš žydus. Jis vadovavo holokaustui, per kurį pasiun- 
tė mirti apie aštuonis milijonus žmonių. Kita Himmlerio aistra bu- 
vo seksualumas ir Reicho dauginimasis. 

Prasidėjus karui, jis įkalbėjo Hitlerį išleisti dekretą, pagal kurį 
už 175 paragrafo pažeidimą būtų galima bausti mirtimi. Himmle- 
ris buvo įsitikinęs, jog egzistuoja slapta tarptautinė žydų ir homo- 
seksualų organizacija, siekianti Vokietijos žlugimo. Vienas kitą at- 
pažindami iš ypatingų ženklų, kurių negali įžvelgti normalūs žmo- 
nės, homoseksualai sugeba įsiskverbti į visus Vokietijos visuomenės 
sluoksnius, o įgiję valdžios, slaptai suorganizuoti kitų homoseksua- 
lų paskyrimą arba išrinkimą į valdžią. 

Lesbietes naciai dažniausiai, nors ir ne visai, ignoruodavo. Kaip 
visos militaristinės kultūros, nacizmas vertino tik vyrišką seksua- 
lumą, o moteris laikė nesvarbiu dalyku. 175 paragrafas moterų ho- 
moseksualizmo nereglamentavo, nekalbėjo apie lesbietes ir Himmle- 
ris. Yra tik keletas raportų apie lesbiečių suėmimą ir išsiuntimą į 
koncentracijos stovyklas. Areštui ir teismo nuosprendžiui paskelbti 
tuo metu nereikėdavo jokio preteksto. Menkiausia dingstimi ir be 
jos SS areštuodavo visus, ką tik užsimanydavo.*! Viena lesbietė pa- 
kliuvo į kalėjimą ne už homoseksualumą, o todėl, kad nenorėjo ly- 
tiškai santykiauti su karininku. 

Kadangi homoseksualų nebuvo įmanoma atpažinti iš išvaizdos, 
vardo arba pagal giminystės liniją, tai, norėdami juos sučiupti, na- 
ciai turėjo remtis informatoriais. Laimė, homoseksualų teisių gyni- 
mo organizacijos narių sąrašai buvo greitai sunaikinti, tačiau pačio- 
je Himmlerio veiklos pradžioje SS konfiskavo policijos įtariamų ho- 
moseksualų sąrašus. Sučiupti homoseksualai būdavo kankinami, kad 
pasakytų kitų homoseksualų pavardes. Už draugų, partnerių, meilu- 
žių išdavimą būdavo žadama geriau su jais elgtis. Kad žmogų areš- 
tuotų, pakakdavo jo pavardės adresų knygelėje, laiško, atviruko. 

Heinzas Hegeris, autobiografijoje smulkiai apraSes naciy nelais- 
vėje patirtas kančias, prisimena, kaip jis, dvidešimt trejų metų stu- 
dentas, buvo iškviestas į gestapo būstinę. Jis manė, kad naciai klau- 
sinės apie antinacistinę veiklą universitete, tačiau labai nustebo, kai 
gestapas apkaltino jį „iškrypėlių, homoseksualistu“. 


Manyje apvirto visas pasaulis, kuriame buvo draugystė ir meilė Frit- 
zui. Mūsų ateities planai, ištikimybės priesaikos, pažadai niekuomet ne- 
pasakoti apie savo draugystę, viskas buvo išduota. Drebėjau iš susijau- 
dinimo ne tik dėl „daktaro“ tardymų, bet ir todėl, kad buvo atskleista 
mūsų draugystė. „Daktaras“ paėmė nuotrauką ir kitoje jos pusėje per- 
skaitė: „Mano draugui Fritzui su amžina meile ir giliausiu atsidavimu!“ 
Vos išvydęs nuotrauką supratau, kad kitoje jos pusėje yra mano mei- 
lės priesaika. Fritzui ją buvau padovanojęs 1938 metais Kalėdų proga. 
Tvykstelėjo mintis: matyt, ji pakliuvo į svetimas rankas. 

- Ar tai tavo rašysena ir parašas? 

Linktelėjau galva. Gerklę gniaužė ašaros. 


- Tuomet viskas, - patenkintas tarė jis draugiškai. - Pasirašyk ¢ia.”” 


Hegeris nedelsiant buvo areštuotas ir nubaustas kalėti šešis mė- 
nesius. Tačiau prieš įvykdant nuosprendį, pasikeitė įstatymai, ir jis 
buvo išsiųstas į koncentracijos stovyklą. 

Kad būtų lengviau kalinius atskirti, naciai sukūrė jų uniformų 
ženklinimo sistemą: žaliais trikampiais žymėdavo kriminalinius nu- 
sikaltėlius, raudonais — politinius kalinius, dviem vienas ant kito už- 
dėtais geltonais trikampiais, primenančiais Dovydo žvaigždę, žen- 
klindavo žydus, o homoseksualai ant uniformos turėjo nešioti raus- 
vą trikampį. 

Neaprašinėsiu koncentracijos stovyklų siaubo. Kiti tai padarė kur 
kas geriau, negu sugebėčiau aš. Pakaks vieno žmogaus balso, pasa- 
kojančio apie įvykį koncentracijos stovykloje: 

Jis buvo jaunas ir sveikas [homoseksualus] vyras. Pirmoji vakarinė ri- 
kiuotė mūsų, nubaustųjų, draugijoje jam buvo ir paskutinė. Vos atvežę 
jį sučiupo, išjuokė, paskui mušė ir spardė, galiausiai apspjaudė. Jis ken- 
tėjo vienas, tylomis. Tuomet jį pakišo po šaltu vandeniu, o buvo speiguo- 
tas žiemos vakaras, ir paliko stovėti prie barakų visą ilgą ir šaltą žiemos 
naktį. Kai išaušo rytas, jo kvėpavimas buvo virtęs tarškesiu. Vėliau mir- 
ties priežastimi buvo pripažintas bronchinis plaučių uždegimas. Bet iki 
tol jis ir vėl buvo mušamas ir spardomas. Paskui pririšo prie stulpo, virš 
jo pakabinę lankinę lempą kaitino tol, kol jį išpylė prakaitas, tuomet vėl 
pakišo po šaltu dušu, ir taip visą laiką. Jis mirė vakarop.” 


Nuo inkvizicijos iki holokausto 23] 


Nacių daktarai koncentracijos stovyklose bandymus darydavo 
dažniausiai su homoseksualais. Vienam bandymui būdavo atrenka- 
mi tik homoseksualai. Vyrai buvo kastruojami, o paskui jiems lei- 
džiamas testosteronas; tikriausiai norėta įsitikinti, ar galima pakeisti 
seksualinę orientaciją. Koncentracijos stovyklose mirusių vyrų su 
rausvu trikampiu ant uniformos skaičius nežinomas. Nacių proto- 
kolai rodo, kad pagal 175 paragrafą 1934-1944 metais buvo nubaus- 
ta apie penkiasdešimt tūkstančių vyrų. 

Po karo siaubinga holokausto tiesa iškilo, tačiau viena jos dalis — 
homoseksualų persekiojimas - liko nepastebėta. Daugiau kaip dvide- 
šimties Niurnbergo teismo tomų septynių šimtų puslapių apimties ro- 
dykleje pozicijos „homoseksualai“ nera.*4 Už homoseksualizmą nacių 
kalėjimo kančias iškentusiems žmonėms nebuvo suteikta teisė į 
skriaudų atlyginimą, kurį gavo kitos aukos. 

Po karo Vokietijos įstatymai buvo revizuojami, tačiau nacių su- 
stiprintas 175 paragrafo variantas liko nepakeistas. 1947 metų Ham- 
burgo apeliacinio teismo nutarimu 1935 metų nacių įstatymas bu- 
vo paliktas galioti, kadangi jis „objektyviai pagrįstas ir todėl negali 
būti laikomas Nacionalinių socialistų doktrinos dalimi, taigi iš prin- 
cipo nepriestaraujama palikti šį variantą.“ Kai kurie nacių kalin- 
ti homoseksualai buvo suimti ir pokario Vokietijos teismų sprendi- 
mu vėl įkalinti. Buvo tokių, kurie po arešto vietoj kalėjimo pasirin- 
ko savižudybę. 175 paragrafo galiausiai buvo atsisakyta tik 1969 me- 
tais, praėjus daugiau kaip šimtmečiui po to, kai Karlas Ulrichsas 
iškėlė mintį jį panaikinti, bet iki to laiko juo remiantis buvo nužu- 
dyta apie penkiasdešimt tūkstančių žmonių ir nesuskaičiuojama jų 
daugybė buvo kalinama iki ir po nacių valdymo. 

Daugybės žmonių kankinimai ir žudynės vien dėl jų seksualinės 
orientacijos, kurią galbūt išdavė tik meilės prisipažinimas kitoje nuo- 
traukos pusėje (kaip jaunojo Heinzo Hegerio atveju), yra sunkiai su- 
vokiamas siaubas. Deja, rausvuoju trikampiu pažymėtų vyrų mir- 
tys per holokaustą tėra tik dalis ilgos homoseksualių asmenų per- 
sekiojimo istorijos. 

Beveik pusės JAV valstijų nuostatai, kurie nedaug kuo skiriasi 
nuo tų, pagal kuriuos naciai dešimtis tūkstančių žmonių sukišo į 
kalėjimus, homoseksualizmą tebelaiko nusikaltimu. 1986 metais 

Aukščiausiasis Jungtinių Valstijų teismas patvirtino Džordžijos vals- 
tijos teisę už „sodomiją“ įkalinti žmogų dvidešimčiai metu.”° Dvide- 
šimt dviejose valstijose galioja įstatymai, pagal kuriuos įmanoma 
masiškai surinkti ir įkalinti visus homoseksualus.” 

Rausvasis trikampis kaip homoseksualizmo simbolis vėl sugrįžo 
ant vėliavų bei plakatų gėjų teisių gynimo paraduose ir kaip gėjų 
organizacijų emblema, tik šįkart jis reiškia kovą už lygias homosek- 
sualų teises. Pastaruoju metu vis populiaresniu „gėjų išdidumo“ sim- 
boliu tampa šventiškiau atrodanti vaivorykštinė veliava. Rausvas tri- 
kampis pernelyg ryškiai primena siaubingą istoriją. 


15 skyrius 
Gelbejimas ir lyties atkūrimas 


Šiandien daugelis organizacijų, siekiančių nuslopinti homoseksua- 
lizmą, nepropaguoja smurto prieš homoseksualus tikriausiai todėl, 
kad amerikiečiai nepritartų „Baigiamojo sprendimo“ homoseksua- 
lų atžvilgiu idėjai. Iš pažiūros nekenksmingas jų kvietimas pakeisti 
homoseksualų „gyvenimo būdą“ ir išmokti būti heteroseksualiais“ 
atrodo kur kas priimtinesnis. Atsirado du judėjimai, skelbiantys, jog 
homoseksualus gali perorientuoti į heteroseksualumą: vienas yra re- 
liginės politinės krypties, o kitas - medicininis. Kaip pamatysime, 
jų idėjos ir metodai nėra visai nekenksmingi. 


RELIGINĖS EKSGĖJŲ ORGANIZACIJOS 


Krikščionių lytinius santykius su savo lyties asmenimis draudžia še- 
šios Biblijos ištraukos.! Kai kurie Biblijos tyrinėtojai priėjo prie iš- 
vados, kad šių ištraukų nereikėtų suprasti kaip seksualinės elgse- 
nos draudimo. Tokią išvadą jie argumentuoja neteisingų graikų ir 
hebrajų kalbų žodžių vertimu ir klaidingu stabmeldiškos kultinės 
graikų bei romėnų prostitucijos interpretavimu.* Nepaisant to, 
krikščionių sektose tebemokoma, kad homoseksualizmas yra nuo- 
deme. Kai kurios sektos įsteigė organizacijas, kurių tikslas - padėti 
homoseksualiems asmenims prisitaikyti prie tokio mokymo ir iš- 
vengti homoseksualios veiklos. Susikūrė ir kelios jokiai sektai ne- 
priklausančios, bet tokio pat tikslo siekiančios organizacijos. Į jas 
kartais kreipiasi homoseksualūs asmenys, dėl savo homoerotinių 

jausmų išgyvenantys vidinį konfliktą ir jaučiantys poreikį priklau- 
syti religinei bendruomenei. Jie tikisi, kad tokia bendruomenė pa- 
dės išspręsti jų problemas ir sugrįžti į religines bendruomenes, ku- 
rios į savo bendriją nepriima homoseksualių žmonių. Kelios orga- 
nizacijos siekia kuklesnio tikslo - padėti homoseksualiems asmenims 
gyventi viengungiškai, tačiau daugelis tokių organizacijų kaip „Tarp- 
tautinis egzodas“ ir „Love in Action“ skelbiasi galinčios homosek- 
sualizmą eliminuoti ir jį pakeisti heteroseksualizmu. 

Šios organizacijos daugeliu atžvilgių primena paramos grupes, 
padedančias atsikratyti žalingų įpročių, alkoholizmo ir narkomani- 
jos (viena tokia organizacija, sekdama alkoholizmo įveikimo orga- 
nizacijos „Anoniminiai alkoholikai“ pavyzdžiu, pasivadino „Anoni- 
miniais homoseksualais“), bruka viltį „išsigelbėti“ nuo homoseksu- 
alizmo nuodėmės. „Tarptautinio egzodo“ išspausdintoje brošiūroje 
rašoma: „Svarbiausias mūsų tikslas yra skelbti, kad nuo homosek- 
sualizmo išvaduoja atgaila ir tikėjimas Jėzumi Kristumi - mūsų 
Viešpačiu ir Išganytoju. [...] Kristaus pasirinkimas gydo tuos, ku- 
rie turi homoseksualių polinkių. Egzodas teigia homoseksualaus as- 
mens nuodėmės atpirkimą per jos nuodėmingos galios nuslopinimą 
ir žmogaus išsilaisvinimą, Kristuje ir Jo Bažnyčioje pažinus tikrąją 
savo tapatybę.““ 

Kaip būdinga visiems kultiniams judėjimams, religinės eksgėjų 
organizacijos, diegdamos savo idėjas ir izoliuodamos asmenį nuo jo 
aplinkos, verčia žmones iš naujo įvertinti savo jausmus pagal cha- 
rizmatinių grupės vadovų įsitikinimų sistemą. Asmenys, kurie tiki- 
si pakeisti savo seksualinę orientaciją, paskaitose, susirinkimuose ir 
paramos grupėse turi išklausyti samprotavimų apie homoseksualiz- 
mo blogybes ir nuolatos kartojamų pasakojimų apie žmones, kurie 
„įveikė“ homoseksualią orientaciją. Persiorientavimo nesėkmės aiš- 
kinamos per menku žmogaus pasiryžimu, silpnu tikėjimu, nesuge- 
bėjimu atsispirti pagundai, net velnio apsėdimu. 

Knygose, garsajuostėse, vaizdajuostėse ir informaciniuose biule- 
teniuose vidinį konfliktą dėl savo seksualinės orientacijos išgyve- 
nantiems vyrams ir moterims kalbama apie išpirkimą. Straipsnių 
autoriai pateikia „ligos istorijas“, kuriomis siekia parodyti homo- 
seksualumo patologiškumą, o homoseksualių asmenų gyvenimą 

vaizduoja kupiną sudėtingų psichologinių problemų, kurios veda 
žmogų prie alkoholizmo, narkotikų, nesklandumų šeimoje ir sutri- 
kusių seksualinių santykių. Remdamiesi senąja psichologine, ypač 
psichoanalitine literatūra, visas šias problemas autoriai suverčia ho- 
moseksualizmui. 

Stereotipai cituojami kaip faktai. „Tarptautinio egzodo“ direkto- 
riaus pavaduotojo, buvusio organizacijos „Love in Action“ konsul- 
tanto parašytoje knygoje Ką apie homoseksualizmą turėtų žinoti 
kiekvienas (What Everyone Should Know about Homosexuality) tei- 
giama, kad „moralinė ištikimybė tarp homoseksualų beveik nežino- 
ma““. „Tipiški“ homoseksualai, pasak autoriaus, dėl nenormaliai 
stipraus nepasotinamo lytinio potraukio turi tūkstančius partnerių. 
Homoseksualai esą per daug savanaudiški ir savimylos, kad galėtų 
palaikyti ilgalaikius tarpusavio santykius, todėl jaučiasi vieniši, kalti, 
slapukauja ir apgaudinėja. „Tipiškiems“ homoseksualams neretai 
priskiriami šiurpūs fetišizmo ir pedofilijos atvejai. Niūrų „homosek- 
sualaus gyvenimo būdo“ paveikslą užbaigia AIDS grėsmė. Tuomet 
kaip atsvara tokiems atstumiantiems stereotipams vaizduojamas 
giedras ir romus „gyvenimas Kristuje“, kuris įmanomas tik pakei- 
tus savo orientaciją. 

Trokštantys išsivaduoti žmonės skatinami atsižadėti pastangų 
tvarkyti gyvenimą savo jėgomis ir atsiduoti Dievo valiai: „Ar leido 
Dievas tvarkyti visas mūsų gyvenimo sritis, taip pat ir seksualumą? 
[...] Palikdami jas Dievo valiai, Jam atsiveriate, o Jis atveria jums 
naujus gyvenimo kelius.“? Ir dar: „Dievo žodis, o ne mano jausmai, 
sprendžia, kas yra tiesa.“°® 

Be atsidavimo „Dievo valiai“, homoseksualūs asmenys skatina- 
mi gyventi taip, kaip gyvena heteroseksualūs žmonės: žaidimai su 
kamuoliu vyrams padeda ugdyti vyriškumą, „kosmetikos seansai“ 
būsimosioms ekslesbietėms padeda geriau išmokti naudotis kosme- 
tika. Manoma, kad elgdamasis taip, kaip būdinga heteroseksualiems 
asmenims, „eksgėjus“ pradeda jaustis labiau heteroseksualus: „Daž- 
niau skaitydamas sporto puslapius, pradedu geriau suprasti, apie ką 
kalba kiti vyrai. Po pamaldų jaučiuosi labiau pasitikintis savimi, bū- 
damas tarp sporto aistruolių. Pajutęs, kad jie pasitiki ir džiaugiasi 
mano draugija, jaučiuosi sukurtas būti vyru. Jaučiuosi vyriškesnis.“" 
Ir dar: 


236 SEKSUALINE POLITIKA 


Kol nesusipažinau su Sere, visą laiką vilkėdavau džinsus ir marški- 
nėlius, kuriuos paprastai pirkdavausi vyriškų drabužių parduotuvėse. 
Serė niekuomet nevertė manęs pasikeisti, tačiau eidama apsipirkti 
kviesdavosi ir mane. Stebėdavau, kaip ji derina spalvas ir aksesuarus, 
ir galvodavau: „Tikrai gražu.“ Netrukus pati ėmiau matuotis drabužius 
ir klausdavau jos nuomonės: „Kaip tau šitas atrodo?“ Dabar įėjusi į par- 
duotuvę galiu pasakyti: „Sitas drabužis - man, o anas - tikrai netiks.“ 
Žmonės ėmė girti mano išvaizdą; išsiugdžiau savo stiliaus jutimą. Kai 
kurios draugės manęs klausia patarimo, ką apsivilkti! 

Žodiniai besišypsančių „eksgėjų“ portretai greta sutuoktinių ir 
savo vaikų galiausiai turėtų patvirtinti, kokie veiksmingi yra šie 
metodai. 

Religinių eksgėjų organizacijų „perorientavimui“ naudojamų me- 
todų pagrindas yra padrikas homoseksualizmo esmės teorijų, ku- 
rios jį kartais apibūdina kaip elgseną, kartais laiko nuodėme, kar- 
tais - asmenybės bruožu, o kartais - šėtoniškų jėgų veikimo išraiš- 
ka, raizginys. 

Buvo įsteigtos kelios religinės eksgėjų organizacijos, kurių tiks- 
las — ne tik dvasinė ju ganomų avelių gerovė. Devintojo dešimtme- 
čio pradžioje vienas sociologas, tiriantis eksgėjų judėjimą, apklausė 
keturiolika „Guest“ (ši religinė eksgėjų organizacija galiausiai vir- 
to „Anoniminių homoseksualų“ organizacija) dalyvių. Visi jo ap- 
klausti vyrai, išskyrus du, teigė lytiškai santykiavę su organizacijos 
jsteigeju (tad nenuostabu, jog jų seksualinė orientacija nepasikeitė).? 
Eksgėjų organizacijos „Išsivadavimas Jėzuje Kristuje“ įsteigėjas už 
netinkamą seksualinį elgesį 1974 metais buvo pašalintas iš laida- 
vusios už jį Krikščionių organizacijos gretų. Šis žmogus įsteigė kitą 
religinę eksgėjų organizaciją, bet, įtarus jį lytiniais santykiais su 
konsultuojamais asmenimis, 1986 metais organizacija sužlugo. 1993 
metais jis vėl įsteigė eksgėjų organizaciją, bet ir vėl buvo apkaltin- 
tas seksualiniais ryšiais su būsimaisiais eksgejais.!° 

Visais laikais ir visose kultūrose buvo žmonių, kurie iš pagar- 
bos religinei valdžiai, remdamiesi tikėjimu pakeitė savo seksualinę 
elgseną; to niekas neginčija, nors tokią teisę turi kiekvienas; tačiau 
religinės eksgėjų organizacijos peržengia reikalavimą laikytis reli- 
ginės doktrinos ir žada pakeisti žmogaus seksualinę orientaciją, nors 
dar reikia įrodyti, ar tai apskritai įmanoma.!! 

Vienas iš religinių organizacijų veiklos keliamų pavojų yra tai, 
kad žmogus kaltinamas dėl valios, tikėjimo stokos ir nesugebėjimo 
eliminuoti homoerotine savo orientaciją, dar blogiau - dėl įgimto 
netoleruotino blogio ir nuodemingumo. Leidžiama suprasti ir netgi 
nedviprasmiškai teigiama, jog homoerotinių minčių atsikratyti ne- 
galintys asmenys patys kalti, kad nesugeba „pasikeisti“, bet kaltės 
jausmas ir neviltis juk veda prie savižudybės. 1977 metais, ketve- 
rius metus išbuvęs religinės eksgėjų organizacijos „Love in Action“ 
nariu, keturiasdešimt šešerių metų vyriškis rašė, kaip sunku atsi- 
kratyti homoerotinių jausmų: „Kad ir kiek meldžiausi ir stengiausi 
išvengti pagundos, man niekaip nesisekė. Daugiau nebegaliu visą lai- 
ką prašyti Dievo atleidimo ir žadėti to, ko padaryti neįstengiu. Jau- 
čiu, kad tai yra tyčiojimasis iš Dievo ir visko, ką jis mano gyveni- 
me reiškia.“ !? Vėliau šis žmogus, tapęs psichiatrinės ligoninės pa- 
cientu, nusižudė, išgėręs didelę dozę trankviliantų ir tablečių nuo 
nemigos. Eksgėjų judėjimo „konsultantai“ ir vadai dažniausiai turi 
mažai arba ir visai neturi nei psichologinio išsilavinimo, nei kon- 
sultavimo įgūdžių, bet skelbiasi galintys padėti išspręsti vienos su- 
dėtingiausių psichologinio funkcionavimo sričių - sekso — problemas. 

Kai kurie profesionalūs medikai ir psichologai kelia pavojingas 
idėjas, kuria neatsakingus metodus, kurie nedaug kuo skiriasi nuo 
eksgėjų judėjimo propaguojamų idėjų ir metodų. Jų psichologiniai 
homoseksualizmo perorientavimo metodai vadinami „atkuriamą- 
ja terapija“. 


ATKURIAMOJI TERAPIJA 


Daugelį metų psichiatrai, psichologai ir kiti terapeutai propagavo 
įvairius „terapijos“ būdus, kurių tikslas - homoseksualią žmogaus 
orientaciją pakeisti heteroseksualia. Nepaisant Freudo įspėjimo, jog 
„versti [...] homoseksualą heteroseksualu yra taip pat neperspek- 
tyvu, kaip ir priešingas dalykas“, remiantis „perorientavimo“ me- 
todais buvo sukurta keletas profesijų. 

Tokie pareiškimai duoda progą gerai pasipelnyti iš gydymo prak- 
tikos, paskaitų visuomenei bei profesionalams, mokslo ir populia- 
rios literatūros. Šeštojo dešimtmečio psichoanalitikas Edmundas 

Bergleris apie homoseksualizmą parašė daugybę straipsnių profesi- 
niams žurnalams ir kelias populiarias knygas (pavyzdžiui, Vienas 
tūkstantis homoseksualų: tyli konspiracija ar homoseksualų gydymas 
ir nuvainikavimas?) (One Thousand Homosexuals: Conspiracy of Si- 
lence, or Curing and Deglamorizing Homosexuals?). Bergleris ma- 
ne, kad visuomenėje vyraujantis nenoras kalbėti šia tema dešimtis 
tūkstančių homoseksualų verčia gyventi nežinant, kad jų „liga“ yra 
„Išgydoma neurozės rūšis“ ir kad „dėl pasibaisėtino tikslios infor- 
macijos stygiaus [jauni homoseksualai] klysta manydami, jog sek- 
sualinis sutrikimas yra jų likimas“, todėl ir neieško galinčių juos is- 
gydyti medikų pagalbos.'* (Dar Bergleris rašė, jog madų pramonę 
slapta valdo gėjai, o homoseksualūs madų dizaineriai iš mazochis- 
tinės baimės ir neapykantos moterims kuria joms „nederančius“ 
drabužius.) 

Po Berglerio idėjų suklestėjimo Amerikos psichiatrijoje ir psicho- 
logijoje įsivyravo tendencija keisti daug energijos reikalaujantį po- 
žiūrį, kad homoseksualizmą reikia „gydyti“, ir 1976 metais homo- 
seksualizmas buvo išbrauktas iš Amerikos psichiatrų asociacijos 
(APA) protinių sutrikimų sąrašo. Deja, psichoterapeutai, primygti- 
nai teigiantys, jog homoseksualizmas yra psichinis sutrikimas, ir 
pretenduojantys jį „išgydyti“ neišnyko. 

Šias idėjas pastaruoju metu įkūnija atkuriamosios terapijos ju- 
dėjimas, kurį 1992 metais įsteigė Nacionalinė homoseksualizmo ty- 
rimų ir terapijos asociacija (NHTTA) (National Association for Re- 
search and Therapy of Homosexuality - NARTH). Šią organizaciją 
įkūrė grupė profesionalių psichiatrų ir psichologų, vadovaujamų 
Charleso Socarideso, vieno iš psichiatrų, 1976 metais mėginusių su- 
trukdyti išbraukti homoseksualizmą iš oficialaus APA protinių su- 
trikimų sąrašo. Teigdama, jog „homoseksualizmas yra išgydomas 
vystymosi sutrikimas“, NHTTA siekia „užkirsti kelią pastaruoju me- 
tu nerimą keliantiems reiškiniams psichiatrijoje ir psichologijoje“ “, 
tai yra tolydžio plintančiam visuotiniam nepritarimui steigėjų prie- 
laidai, jog homoseksualizmas yra psichinė liga. Greta Socarideso, psi- 
choanalitiko, kuris visą gyvenimą bergždžiai siekė įtikinti Amerikos 
psichiatrus bei psichologus, jog homoseksualizmas yra patologija, ku- 
rią galima gydyti, stoja ir vienas NHTTA atstovų filosofijos dakta- 

ras Josephas Nicolosi'is, Kalifornijoje, Encino mieste, įkūręs klini- 
ką, kuriai davė puikiai šias idėjas atitinkantį pavadinimą: „Tomo 
Akviniečio psichologinė klinika“. Nicolosi'is tapo pagrindiniu 
NHTTA teoretiku ir išleido dvi knygas: Atkuriamoji vyrų homosek- 
sualumo terapija (Reparative Therapy of Male Homosexuality) ir 
Homoscksualizmo gydymas: atkuriamosios terapijos ligų istorijos 
(Healing Homosexuality: Case Studies of Reparative Therapy).1* Šios 
knygos, kaip ir tos, kurias šeštajame ir septintajame dešimtmetyje 
parašė Charlesas Socaridesas bei Edmundas Bergleris, yra vyrų, no- 
rinčių išsigydyti nuo homoseksualių minčių ir elgsenos, ligos isto- 
Trijų rinkiniai. Remdamasis šių vyrų stebėjimais, Nicolosi'is teigia, 
jog homoseksualūs vyrai „turi vyriškos lyties tapatybės deficito sin- 
dromą. Homoerotinį potraukį sukelia kaip tik šis vidinis nevisaver- 
čio vyriškumo jausmas. Kauzalinė atkuriamosios terapijos taisyklė 
yra tokia: seksualinę orientaciją lemia lytis. Erotinius jausmus 
mums sukelia tai, su kuo mes nesusitapatiname. Todėl gydymo tiks- 
las yra išugdyti vyrišką paciento lyties tapatybę“ !*. 

Atkuriamosios terapijos literatūroje kalbama beveik vien tik apie 
vyrų homoseksualizmą. Stulbina jos šalininkų nesidomėjimas mo- 
terų homoseksualumu, tačiau tai būdinga visiems per pastaruosius 
penkiasdešimt metų perorientavimo tema parašytiems mokslo dar- 
bams. Visuose Berglerio, Irvingo Bieberio ir Socarideso darbuose les- 
bianizmas beveik visiškai ignoruojamas. Tam yra daugybė priežas- 
čių, kurių pagrindas yra labiau politinis, o ne medicininis. Atkuria- 
mosios terapijos (ir eksgėjų judėjimo) stimulas yra konservatyvus 
požiūris į griežtai apibrėžtą tradicinį vaidmenų paskirstymą pagal 
lytį, kad moterų seksualumas nėra toks reikšmingas kaip vyrų. Ka- 
dangi konservatyvioje hierarchinėje visuomenėje labiau vertinamas 
vyriškumas, nenuostabu, kad šie judėjimai rūpinasi tik vyrų seksu- 
alumu ir nekreipia dėmesio į moterų seksualumą. Grindžiama apy- 
tikslėmis psichoanalizės sąvokomis atkuriamoji terapija laikosi anks- 
tyvųjų froidininkų „falocentriškosios“ teorijos požiūrio į žmogaus 
seksualumą (šią teoriją iliustruoja vienas iš Freudo terminų mote- 
rų Edipo kompleksui įvardyti — „penio pavydas“). Rimtesne moks- 
lo darbų apie lesbiečių perorientavimą stokos priežastis tikriausiai 
yra ta, kad į atkuriamosios terapijos specialistus lesbietės kreipiasi 

kur kas rečiau. Vyrai perorientavimo terapijos dažniau siekia tik- 
riausiai todėl, kad dėl įvairių priežasčių vyrų homoseksualizmo stig- 
matizacija buvo ryškesnė negu moterų. 

Atkuriamosios terapijos teorijoje teigiama, kad homoseksualizmas 
kyla iš nedarnių tėvo ir sūnaus tarpusavio santykių: jeigu tėvas 
neugdo berniuko „autentiškos vyriškos tapatybės“, ji sužalojama. Tai 
verčia berniuką jaustis menkesniu už „normalius“ vyrus, jis ima 
juos idealizuoti ir erotizuoti. (Panašus aiškinimas, kad „sužalotas 
moteriškumas“ heteroseksualius vyrus verčia jaustis menkesniais ir 
erotizuoti moteris, žinoma, atrodytų absurdiškas.) Homoseksualų vy- 
rą lytiškai traukia prie vyrų todėl, kad jis (aišku, nesąmoningai) 
stengiasi užgydyti sužalotą vyriškumą. 

Kad vyrai užsigydytų sužalotą vyriškumą, atkuriamoji terapija 
siūlo padėti jiems tapti vyriškesniais: „Atkuriamoji terapija iš esmės 
duoda pradžią. Kad užsimegztų artima neseksuali vyriška draugys- 
tė, pacientas pats turi stengtis sulaužyti seną vyrų vengimo ir atsi- 
ribojimo nuo jų šabloną.“!' Tai ta pati mintis, kurią skiepija religi- 
nės eksgėjų organizacijos, skatinančios daugiau žaisti su kamuoliu, 
tik šįkart ji išsakyta psichoanalitiniais terminais; jos esmė ta, kad 
pacientas taps heteroseksualesnis, jeigu elgsis taip, lyg būtų „vie- 
nas iš (heteroseksualių) vaikinų“. 

Kita šiuose darbuose gvildenama tema yra ta, kad vyrai tampa 
gėjais, norėdami „išvengti jiems nerimą keliančių intymių santykių 
su moterimis ir kitokių suaugusiųjų gyvenimo išbandymų“. Kitaip 
tariant, lengviau būti homoseksualu negu heteroseksualu: „Dauge- 
lis tyrimų parodė, kad ikihomoseksualūs berniukai domisi teatru ir 
vaidyba. Dauguma mano pacientų nuo pat vaikystės groja pianinu. 
Tame įžvelgiu dar vieną mėginimą pabėgti nuo gyvenimo sunkumų 
į saugią netikros savo asmenybės užuovėją.“!š Autorius nepaaiški- 
na, nuo ko pianistas galėtų bėgti. 

Šios nevykusios teorijos kaip paprastai grindžiamos individų, vi- 
sus savo sutrikimus priskiriančių homoseksualinei orientacijai, li- 
gos istorijomis. Kai kurie jų, „keisdami“ savo seksualinę orientaciją, 
beviltiškai siekia išvengti visuomenės ir savo pačių įdiegtos neapy- 
kantos homoseksualams. Daugumą Nicolosi'io knygoje aprašytų vy- 
rų vargina psichologinės problemos, kaip antai vienas besigydantis 

nuo alkoholizmo pacientas turi ryškų asmenybės sutrikimą, o kitam 
būdingi parafilinio fetišizmo požymiai, be to, jis dar serga bulimija. 
Vienas iš nedaugelio aprašytų asmenų be pastebimų sutrikimo po- 
žymių yra šešiolikmetis berniukas, kurį motina paguldė į Akviniečio 
kliniką iš nevilties, radusi jo kambaryje gėjų žurnalų. 

Panašiai kaip psichoterapeutai anksčiau skelbėsi turį būdų, kaip 
perorientuoti homoseksualus, atkuriamoji terapija buvo sukurta, re- 
miantis stebėjimu ir gydymu individų, kurie kreipiasi į psichologus, 
norėdami pakeisti savo seksualinę orientaciją. Tokių individų požiū- 
ris į homoseksualizmą ir į save yra labai negatyvus. Užuot padėju- 
si tokiems pacientams išsiaiškinti negatyvaus požiūrio į save prie- 
žastis, ši „terapija“ bruka mintį, jog tokie jausmai ir liūdesys kyla 
tik dėl homoseksualizmo ir yra tiesioginė jo pasekmė. Palyginti su 
kitomis teorijomis, kurių pagrindu, kaip skelbiama, per daugelį metų 
buvo sukurta gana veiksmingų homoseksualų perorientavimo me- 
todų, atkuriamosios terapijos metodų efektyvumas menkai apibrėž- 
tas, o duomenų apie paskesnius tyrimus visai nėra. Neatliekami nei 
kontroliniai stebėjimai, nei objektyvios apklausos, o pasitenkinama 
tik nusivylusių, nelaimingų individų, beviltiškai trokštančių pakeisti 
savo seksualinę elgseną, pasakojimais. 


ŠVENTASIS ALJANSAS 


Nenuostabu, kad eksgėjų judėjimas ir atkuriamosios terapijos šali- 
ninkai vis labiau suvienija savo programas, kuriomis siekia to pa- 
ties tikslo: eliminuoti iš visuomenės erotizmą savo lyčiai. Eksgėjų 
judėjimas kyla iš religinių dogmų, o siekdamas didesnio jtaigumo, 
remiasi netiksliais atkuriamosios terapijos specialistų duomenimis 
ir nemoksliškais tyrimų metodais. NHTTA stengiasi atrodyti kaip 
„pacientų teises“ ginanti organizacija ir, norėdama pademonstruoti 
visuomenei, kad perorientavimo metodai yra veiksmingi, remiasi 
„eksgėjais“. Tokią šių dviejų judėjimų sąveiką apibūdina minėtasis 
incidentas per Amerikos psichiatrų asociacijos (APA) suvažiavimą. 

Delegatų asamblėja jame turėjo patvirtinti „Psichiatrų poziciją 
seksualinės orientacijos pakeitimo klausimu“, kurią jau buvo patvir- 
tinusi APA Kontrolės grupės narių taryba. Rezoliucijoje buvo sako- 


242 SEKSUALINE POLITIKA 


ma: ,Amerikos psichiatru asociacija nepritaria jokiam psichiatri- 
niam gydymui, kuris remiasi psichiatru prielaida, jog homoseksua- 
lizmas yra protinis sutrikimas, arba psichiatro ketinimais pakeisti 
asmens seksualinę orientaciją.“!? Patvirtinus tokį pareiškimą, būtų 
oficialiai pripažintas atkuriamosios terapijos neetiškumas. NHTTA 
gavo Krikščionių teisių organizacijos „Dėmesio centras - šeima“ fi- 
nansinę paramą ir išsiuntinėjo protesto laiškus APA prieš tokį „pir- 
maja pataisa suteiktų teisių pažeidimą“. Iš religinių „transfor- 
mavimo organizacijų“ buvo sukviesti protestantai su tokias šūkiais 
plakatuose kaip „APA, ne GayPa“. (Galiausiai šio pareiškimo svars- 
tymas buvo atidėtas dėl neaiškios formuluotės ir 1944 metų asam- 
blėjoje nebuvo priimtas, o NHTTA ir Tarptautinio egzodo informa- 
ciniai biuleteniai džiaugėsi „pergale“.) 

Religinių eksgėjų organizacijų ir NHTTA atspirties taškas yra 
nuostata, kad homoseksualizmas - blogas dalykas ir kad homosek- 
sualai mintimis ir veiksmais turi tapti heteroseksualais. Tokį požiūrį 
šios organizacijos grindžia religine dogma ir Biblijos ištraukomis, 
kurias interpretuoja kaip homoseksualizmo draudimą. NHTTA mi- 
sijos pareiškime sakoma, kad „homoseksualizmas iškreipia natūra- 
lų draugystės ryšį, kuris normaliai turėtų sieti tos pačios lyties as- 
menis. Jis prieštarauja esminiam visuomenės modeliui, kurį suda- 
ro vyrų ir moterų ryšys šeimoje“. Seksualinio perorientavimo ska- 
tinama imtis remiantis požiūriu, kurio pagrindą sudaro NHTTA 
šventojo globėjo Tomo Akviniečio filosofija, bet jis galėtų būti pa- 
žodžiui perkeltas ir iš Nacionalinių socialistų (nacių) propagandos. 

Abu judėjimai homoseksualizmą vaizduoja kiek įmanoma nega- 
tyviau. Religinės eksgėjų organizacijos sumenkina seksualinę orien- 
taciją, įvardydamos ją kaip „gėjų gyvenimo būdą“, ir užuominomis 
apie „gėjų programą“ mėgina prikelti Heinricho Himmlerio sukur- 
tą homoseksualų konspiracijos baubą. Homoseksualizmą prilygin- 
dami pedofilijai bei kitoms parafilijos rūšims ir remdamiesi visuo- 
menėje tvyrančia AIDS baime, abu judėjimai įtvirtina negatyvius ho- 
moseksualizmo stereotipus. Ypač didelį nerimą kelia NHTTA pareiš- 
kimas, jog atkuriamosios terapijos specialistai gina „pacientų teises“. 
Asmens teisių į mokslo neįrodytą ir potencialiai kenksmingą gydy- 
mą gynimas etikos požiūriu yra įtartinas profesionalių psichologų 
kvietimas laikytis tokios nuostatos. 

Konfrontuojantys charizmatinių atkuriamosios terapijos specia- 
listų pareiškimai, jog homoseksualizmas nieku gyvu nėra priimti- 
nas reiškinys, ir religinių eksgėjų organizacijų visuomenei daromas 
spaudimas palaikyti tokius pareiškimus homoseksualius asmenis vei- 
kia taip pat kaip šeštajame ir septintajame dešimtmetyje vartotas 
„elektros šoko“ metodas. Šiuo metodu, eufemiškai pavadintu „aver- 
siniu poveikiu“, gydomas pacientas pasodinamas priešais ekraną, ku- 
riame greitai keičiamos nuogų vyrų ir moterų nuotraukos. Kai pa- 
rodoma patrauklaus tos pačios lyties žmogaus nuotrauka, pacien- 
tas gauna elektros šoką. Šis metodas grindžiamas tuo, kad vėliau 
tos pačios lyties partneris pradeda asocijuotis su skausmingu dir- 
gikliu ir pacientas potraukio jam nebejaučia. Netrukus tokio žiau- 
raus būdo buvo atsisakyta, nes seksualinei elgsenai, nekalbant jau 
apie orientaciją, poveikis buvo menkas arba jo visai nebuvo.”! At- 
kuriamosios terapijos specialistai, puoseledami pacientui įdiegtą nu- 
siteikimą prieš homoseksualizmą, stengiasi sukelti ne fizinį, bet psi- 
chologinį skausmą. Nuolat primindami būsimajam eksgėjui, kad ho- 
moseksualizmas yra „nesveikas“, „nuodėmingas“ ir „nenormalus“ 
reiškinys, atkuriamosios terapijos specialistai skatina žmogų savęs 
nekęsti. Kai kurie individai iš tikrųjų išmoksta kuriam laikui už- 
gniaužti homoseksualias mintis ir elgseną. Kuriems tai nepavyks- 
ta, mano esą per daug sugedę ir nuodėmingi, kad galėtų pateisinti 
juos gydančio terapeuto lūkesčius. To pasekmė - nerimas, depresi- 
ja ir net noras nusižudyti. 

1992 metais Amerikos psichiatrų asociacijos direktorius medici- 
nos reikalams rašė: „Spausdintų mokslinių duomenų, pagrindžian- 
čių atkuriamosios terapijos efektyvumą, siekiant pakeisti žmogaus 
seksualinę orientaciją, nėra. [...] Klinikinė patirtis leidžia manyti, kad 
asmuo gali siekti konversinės terapijos dėl visuomenės šališkumo, ve- 
dančio prie įdiegtos homofobijos. [...] Susitaikę su savo seksualine 
orientacija, gėjai ir lesbietės geriau prisitaiko prie gyvenimo negu tie, 
kurie jos nepripažįsta.“žž Amerikos psichologų asociacijos direktoriaus 
pavaduotojas profesinės praktikos reikalams atvirai teigia: ,,megini- 
mai homoseksualus „pataisyti“ yra tik socialiniai prietarai, dangsto- 
mi psichologine išranga“**. Amerikos pediatrijos akademija taip pat 
pasmerkė atkuriamąją terapiją kaip „kontraindikaciją, galinčią su- 

kelti kaltės ir nerimo jausmą ir turinčią mažai arba jokių galimybių 
pakeisti žmogaus seksualinę orientaciją“**. 

Skelbdamos homoseksualų „perorientavimo“ metodus, šios orga- 
nizacijos prieš homoseksualizmą pasisakančioms politinėms grupuo- 
tems sukuria unikalią homoseksualų priespaudos taktiką. Kitų vi- 
suomenės mažumų jos nekviečia „atsiversti“ į daugumos statusą. 
Absurdiška net pati judėjimo idėja, propaguojanti pagalbą „įsilieti“ 
etninėms mažumoms į visuomenę, pakeičiant pavadinimą ir pasi- 
telkiant kosmetines operacijas. 

Vienas argumentų, kuriais šiandien grindžiamas priešinimasis su- 
teiki lygias teises ir privilegijas homoseksualams kaip mažumai, yra 
teiginys, kad faktiškai jie nėra mažuma. Tokio argumento esme yra 
tai, kad homoseksualai laikomi individais, kurie mėgaujasi tam tik- 
ra seksualine elgsena, o ne individais su kitokia negu daugumos 
seksualine tapatybe ir orientacija. Jeigu homoseksualizmas yra tik 
elgsenos — ypač tokios, kurią terapija gali pakeisti - rūšis, o ne įgim- 
tas nekintantis žmogaus požymis, tai homoseksualams suteikti ma- 
žumos statusą nėra prasmės. Nors turimi mokslo apie žmogaus elg- 
seną duomenys šiam požiūriui prieštarauja, eksgėjų ir atkuriamo- 
sios terapijos judėjimų „ekspertai“ per informacines priemones re- 
guliariai skleidžia savo nepagrįstas teorijas ir pasakojimus apie 
„sekmingą“ gydymą, šitaip torpeduodami gėjų ir lesbiečių kovą už 
nediskriminuojančių įstatymų priėmimą. NHTTA pranešimuose ne 
kartą buvo deklaruojama, kad ši organizacija „pilietines [...] homo- 
seksualų teises“ pripažįsta“?, tačiau jos pareigūnai teisme liudijo 
prieš įstatymus, ginančius nuo diskriminacijos dėl seksualinės orien- 
tacijos. Bylos nagrinėjime 1994 metais Kolorado valstijos Aukščiau- 
siajame teisme atkuriamosios terapijos specialistai ir „eksgėjai“ liu- 
dijo antrosios pataisos naudai. Priėmus šią konstitucijos pataisą, sek- 
sualinė orientacija Kolorado valstijoje niekuomet nebūtų įtraukta į 
nediskriminuotinų mažumų sąrašą. (Kolorado valstijos teismas pa- 
taisą atmetė kaip nekonstitucinę, o 1996 metais tam pritarė ir Jung- 
tinių Valstijų Aukščiausiasis teismas.) 

Eksgėjų ir atkuriamosios terapijos judėjimai semiasi jėgų iš ho- 
moseksualizmo baimės bei neapykantos jam ir daro didelę žalą 
tiems asmenims, kuriems pretenduoja padėti. Tą gali patvirtinti 

daugelis terapeutų, mėginusių „atitaisyti“ atkuriamosios terapijos 
aukas.” Šie judėjimai yra neatskiriama XX a. pabaigos seksualinės 
politikos dalis, suteikianti teorinį pagrindą prieš homoseksualizmą 
nukreiptai atvirai savo pažiūras propaguojančių tokių politinių or- 
ganizacijų kaip „Krikščionių koalicija“ ir „Dėmesio centras — šei- 
ma“ veiklai. 

Šiuos judėjimus dažniausiai remia tik psichikos sutrikimų spe- 
cialistai ir religinių organizacijų nariai. NHTTA nariai per pasta- 
ruosius kelerius metus profesinių leidinių redakcijoms parašė daug 
laiškų, viešai smerkiančių tokius reiškinius kaip 1995 metų Ameri- 
kos medikų asociacijos nutarimas eliminuoti iš savo veiklos kryp- 
čių nuorodas į „lyties pakeitimą pagal pageidavimą“ kaip homosek- 
sualų „gydymo“ būdą.*' Religinių eksgėjų organizacijų nariai per- 
eina į tokias religines organizacijas kaip „Romos katalikų organi- 
zacija, suinteresuota orumu ir liuteronais“, kurios stengiasi gėjus 
ir lesbietes patraukti į savo Bažnyčios pusę. 

Atkuriamosios terapijos specialistai ir eksgėjų organizacijų na- 
riai daugeliu požiūrių mėgina sustabdyti potvynį, kuris vieną karštą 
1969 metų naktį prasidėjo riaušėmis Niujorke priešais gėjų barą „Sto- 
newall Inn“ Grinvič Vilidže. 


16 skyrius 
Bendruomenės jega 


Esu maištininkas. Maištauju prieš esamą padeti, nes manau 
Ją esant neteisingą. Kovoju už laisvę nebūti persekiojamam 
ir įžeidinėjamam. Kviečiu pripažinti [homoseksualią] meilę. 
Raginu tai padaryti visuomenę ir valstybę. Kaip kad viešoji 
nuomonė ir valstybė pripažįsta įgimtos [heteroseksualios] 
meilės teisetumą, taip kviečiu jas pripažinti teiseta įgimtą 
[homoseksualią] meilę. - Karlas Heinrichas Ulrichsas. 
1865, Vindica 


Daugeliui homoseksualų šis Karlo Ulrichso kvietimas tapo lemiamu 
gyvenimo posūkio tašku. Homoseksualizmą apibrėžus ne kaip nuo- 
dėmę, ligą arba nusikaltimą, bet kaip normalų dalyką, homoseksua- 
lūs vyrai ir moterys ilgainiui nustojo kreipti dėmesį į visuomenės 
smerkimą ir ėmė ieškoti panašių į save. Nedaugelis laisvamanių pa- 
siturinčių žmonių (kaip Viktorijos laikų rašytojas Edwardas Carpen- 
teris) su savo lyties partneriu galėjo gyventi nesislapstydami, jeigu 
jiems būdavo nesvarbu, kad visi, išskyrus homoseksualius draugus, 
juos smerkia. Kai kurie, kaip Virginia Woolf bei Radclyffe Hall, su- 
gebėjo išleisti romanus ir pasakojimus, nušviečiančius jų požiūrį į ho- 
moseksualią meilę. Tačiau viešai tokie tarpusavio santykiai nebuvo 
demonstruojami. XIX a. vidurio Amerikos laikraščiuose neretai bu- 
vo rašoma apie „keistuoles moteris“, kurios, norėdamos dirbti vyriš- 
ką darbą, dėvėdavo vyriškus drabužius ir išlaikydavo savo partneres. 
Paprastai apie jų ryšius sužinodavo gydytojai, į kuriuos jos kreipda- 
vosi ligos atveju.! 

Beveik šimtą metų homoseksualai būrėsi į „institucijas“ tik sek- 
so tikslais. Matyt, siekdami atpalaiduoti seksualinę įtampą, homosek- 
sualai susitikinėdavo slaptuose klubuose, baruose, viešnamiuose, tam 
tikrose visuomeninių parkų vietose, tačiau pamažu ėmė kurti pana- 
šių į save bendruomenes. XVIII ir XIX a. Europoje bei Jungtinėse 
Valstijose plintant urbanizacijai, miestuose jau gyveno pakankamai 
žmonių, kad daugelyje didžiųjų miestų galėtų susikurti homoseksualų 
subkultūra. Londone jau XVIII a. pirmajame dešimtmetyje būta homo- 
seksualų užeigų („moli namai“), o iki 1914 metų Berlyne buvo įsistei- 
gę daugiau kaip keturiasdešimt homoseksualų barų. Amžių sandūroje 
iškeltas Sent Luiso transvestitų pokylis sutraukė šimtus dalyvių. 


PRELIUDIJA 


XX a. pradžioje ėmė ryškėti pirmieji homoseksualų mėginimai poli- 
tiškai organizuotis. Vieniša, tačiau atkakli Karlo Ulrichso kova Vo- 
kietijoje padėjo pamatus vėlesniems žygiams, ir 1897 metais Ulrich- 
so darbą pratęsė dr. Magnusas Hirschfeldas. Jis išleido pirmąjį peri- 
odinį leidinį apie homoseksualizmą Yearbook for Sexual Intermedia- 
tes (Seksualinių tarpininkų metraštis), kuriame buvo išspausdintas 
mokslo tiriamasis darbas homoseksualizmo tema. Hirschfeldas ma- 
ne (jo devizas — Per scientium ad justatiam - Per mokslą į tiesą), kad 
tai neišvengiamai turėtų inspiruoti įstatymo pakeitimą. Metraštyje 
buvo išspausdinti 1903 metų sekso tyrimų rezultatai, kurie parodė, 
kad 2,2 procento Vokietijos gyventojų yra homoseksualūs. Labai pa- 
našūs yra ir šiuolaikinių tyrimų duomenys. 1897 metais gydytojas 
Hirschfeldas, siekdamas paskatinti homoseksualų emancipaciją Vo- 
kietijoje, įsteigė Mokslinį humanitarinį komitetą. Pirmiausia reikėjo 
parengti Vokietijos baudžiamojo kodekso 175 paragrafo pakeitimo pe- 
ticiją dekriminalizuoti homoseksualizmą, išskyrus „nepadoraus elge- 
sio viešumoje“ arba pedofilijos atvejus. Per keletą mėnesių buvo su- 
rinkta devyni šimtai parašų ir jie pateikti Reichstagui. 

Komitetui labai sekėsi paveikti Reichstago narius, tačiau kilo Eu- 
lenburgo skandalas (žr. 14 skyrių). Aukštesniajam visuomenės sluoks- 
niui ir aristokratijai priklausę homoseksualai išsigando ir nustojo or- 
ganizacijai teikti finansinę paramą, todėl komiteto darbas diegiant 
reformas labai sulėtėjo, o kilus Didžiajam karui visai nutrūko. 

Po Pirmojo pasaulinio karo atsirado kitų organizacijų. Nepaten- 
kintas Hirschfeldo komiteto moksline pakraipa, Hansas Kahnertas 
trečiajame dešimtmetyje įsteigė Vokietijos draugystės asociaciją, kuri 
turėjo vienyti Vokietijos homoseksualus. Berlyne asociacija atidarė 
bendruomenės centrą, kas savaitę rengdavo narių susirinkimus, šo- 
kius, leido savaitraštį Die Freundschaft (Draugystė). 1921 metų va- 
sarį asociacija išspausdino jaudinantį kvietimą veikti, skatinantį Vo- 
kietijos homoseksualus aktyviau įsitraukti į kovą už įstatymų refor- 
mą: „Homoseksualai, jūs žinote, kokiais motyvais ir dingstimis va- 
dovaujasi priešininkai. Taip pat žinote, kad jūsų vadai ir šalininkai 
ištisus dešimtmečius nenuilstamai kovojo su prietarais ir skleidė tie- 
są, kad iškovotų teisę, kuri jums priklauso, ir jų pastangos nebuvo 
visiškai bergždžios. Tačiau dabar turite patys kovoti dėl savo tei- 
sių. Vien tik jūsų pastangos atneš teisingumo vaisių. Homoseksua- 
lų išsivadavimas yra tik pačių homoseksualų reikalas.“* 

Didelė spaudos laisvė Veimaro respublikos laikais sukėlė spaudi- 
nių apie homoseksualizmą pliūpsnį. Tarpukariu buvo leidžiama tris- 
dešimt įvairių homoseksualams skirtų žurnalų ir laikraščių. Pasiro- 
dė grožinės ir populiariosios literatūros knygų bei kitokių darbų. 1919 
metais buvo sukurtas filmas Anders als die Anderen (Kitoks nei visi) 
su Conradu Veidtu pagrindiniame vaidmenyje, pasakojantis jaudinan- 
čią istoriją apie šmeižto auka tapusį homoseksualą, kuris kreipėsi į 
gydytoją (jį vaidino ne kas kitas, o Magnusas Hirschfeldas) pagalbos. 
1921 metais buvo įkurta teatro trupė „Theater des Eros“. 

Netrukus ėmė tvenktis audros debesys. 1920 metais Magnusą 
Hirschfeldą Miunchene užpuolė antisemitai. Apie šį užpuolimą pikt- 
džiugiškai rašė nacių spauda. 1923 metais, kai Hirschfeldas Vieno- 
je skaitė paskaitą, vienas jaunuolis kėsinosi jį nušauti ir sužeidė ke- 
letą klausytojų. Po dešimties metų Vokietijos kancleriu tapo Adol- 
fas Hitleris ir, prasidėjus holokaustui, homoseksualų emancipacijos 
judėjimas Vokietijoje buvo sutriuškintas. 


HOMOFILŲ JUDĖJIMAS 


Vokietijos homoseksualų emancipacijos judėjimą sužlugdę XX a. vi- 
durio įvykiai padėjo pamatus jo atgimimui Amerikoje. Karo mobi- 

lizacya nuo šeimų ir bendruomenių atskyrė dešimtis tūkstančių vai- 
kinų ir merginų. Daugelis jų pirmą kartą atsidūrė dideliuose mies- 
tuose, neretai pagal lytį izoliuotose bendruomenėse. Tie, kurie iki 
tol nuošaliose kaimo vietovėse vieniši stengėsi nuslopinti savo ho- 
moseksualius jausmus, staiga pamatė, kad jie visai nėra vieniši. Vie- 
nas vyras prisimena: „Kai pirmą kartą patekau į laivyną, pavyz- 
džiui, poilsio kambaryje pastebėdavau, kad susižvalgę netrukus po 
vieną ar dviese kai kurie vyriškiai pasitraukia nuošaliau. Netikėtai 
susidarė didelis draugų [gėjų] ratas.“* 

Moterims mobilizacija suteikė ypač puikią galimybę išsiaiškinti 
savo seksualinę orientaciją, ko niekad nebūtų įvykę taikos metu. 
Kaip Radclyffe Hall prototipas Stephen Gordon Vienatves šulinyje, 
tūkstančiai lesbiečių Antrojo pasaulinio karo metais stojo į moterų 
batalioną, kurį vienas istorikas pavadino „kvintesencine lesbiečių 
institucija“*. Spaudziami karo sunkumų, kariuomenės vadai į homo- 
seksualizmą žiūrėjo nebe taip griežtai ir karininkams nurodė vengti 
„raganų medžioklės ir įtarinėjimų“, o lesbianizmą daliniuose ver- 
tinti „nešališkai ir tolerantiškai“?. Nestojusios į kariuomenę lesbie- 
tės taip pat turėjo galimybių susirasti draugiją. Fabrikuose trūks- 
tant vyrų, juos pakeitė moterys, todėl vienišoms moterims tapo įma- 
noma ir visuomenės požiūriu priimtina be tėvų sutikimo vaikščioti 
į pasimatymus, tuoktis ir net persikelti gyventi kitur. 

Baigiantis karui daugelis vyrų ir moterų sugrįžo į namus, tačiau 
gėjai ir lesbietės liko uostuose ir dideliuose miestuose, kur turėjo ho- 
moseksualių draugų ratą. Buvo įsteigtos kelios nedidelės, daugiau- 
sia vietinės, homoseksualų organizacijos, pavyzdžiui, visuomeninis 
kariuomenėje tarnavusių gėjų klubas Niujorke Veterans Benevolent 
Association (Savanoriška veteranų asociacija), kurių nariais galėjo 
tapti didesnių miestų gyventojai. Lizos Ben slapyvardžiu buvo pra- 
dėtas leisti lesbiečių laikraštis Vice Versa, tačiau platintas tik tarp 
pažįstamų. 

Svarbiausia besikuriančios homoseksualų bendruomenės „insti- 
tucija“ buvo gėjų barai. Nors meilužiai, partneriai ir draugai turė- 
jo galimybę bendrauti privačiai, tikram bendrumo jausmui ugdyti 
reikėjo viešesnių institucijų. Baruose vyravo gėjų atmosfera, kur ho- 
moseksualai galėdavo nusimesti heteroseksualų kaukę ir tarpusavyje 

bendrauti nesivarzydami. Šeštajame dešimtmetyje atvykęs į daugu- 
mą vidutinio dydžio miestų galėjai lengvai susirasti vietinį gėjų ba- 
rą ir iš karto susisiekti su vietos gėjų bendruomene. 

Viešos institucijos nebuvo saugios. Prieš homoseksualią elgseną 
nukreipti įstatymai dažnai būdavo sutvirtinami policijos reidais į gė- 
jų barus. Daugelis tokių barų išsilaikė tik todėl, kad jų savininkai 
buvo gangsteriai, mokėdavę policijai ir kitiems pareigūnams. Pra- 
nešimai apie policijos reidus gėjų baruose padėjo paviešinti homo- 
seksualų subkultūrą plačiojoje visuomenėje ir, žinoma, tarp kitų ho- 
moseksualų. Likimo ironija - stengdamasi užgniaužti gėjų bendruo- 
menės raidą, policija ją tik stimuliavo. Vienas policijos žygis gėjus 
paskatino veikti, ir vėliau jie įsteigė pirmą reikšmingą homoseksu- 
alų emancipacijos organizaciją Jungtinėse Valstijose - Matačinų 
draugiją. 

1952 metais vyriškis, vardu Dale'as Jenningsas, buvo suimtas už 
„nepadorų ir amoralų“ elgesį po to, kai užsimaskavęs policininkas 
išprovokavo, kad būtų pakviestas į jo namus. Prieš kelerius metus 
Jenningsas drauge su keliais kitais vyrais, kuriems vadovavo Har- 
ry is Hay’us, buvo įsteigę slaptą homoseksualų teisių gynimo orga- 
nizaciją - Matačinų draugiją. Šį vardą draugija perėmė iš Renesan- 
so laikų dvaro linksmintojų, kurie buvo vadinami matačinais ir, kaip 
įsivaizdavo draugijos įkūrėjai, būdavo homoseksualai. Matačinai, 
kaip iki jų Karlas Ulrichsas, atmetė visuomenės požiūrį į homosek- 
sualus kaip į nesveikus ištvirkusius asmenis ir apibūdino juos kaip 
daugumos engiamą seksualinę mažumą. Šis požiūris buvo aiškiai su- 
formuluotas 1951 metais išleistoje Donaldo Websterio Cory'io kny- 
goje The Homosexual in America (Homoseksualai Amerikoje): „Mes, 
homoseksualai, esame mažuma ne tik skaičiumi, bet ir dėl atstum- 
tųjų statuso visuomenėje. [...] Mūsų mažumos statusas yra pana- 
šus į nacionalinių, religinių ir kitų etninių grupių statusą daugeliu 
požiūrių: pilietinių teisių, juridinės, ekstrajuridinės ir kvazijuridi- 
nės diskriminacijos, žemesnės socialinės padėties ir išstūmimo iš gy- 
venimo įvykių ir kultūros srauto.““ 

Apie mažumos statusą matačinai pradėjo aiškinti kitiems homo- 
seksualams, tvirtindami, jog jie turi teisę būti homoseksualais. Pri- 
pažindami, kad „savęs apgaudinėjimu, veidmainyste ir šarlataniš- 

kumu“ pagrįstas gyvenimas veda prie „sutrikusio, neadekvataus ir 
nepageidautino“ požiūrio į save, matačinai pirmieji suformulavo psi- 
chologinės priespaudos, kurią jautė dėl poreikio slėpti savo seksua- 
linę orientaciją, sąvoką. Platesnis homoseksualizmo pripažinimas vi- 
suomenėje leistų skleistis „labai etiškai homoseksualiai kultūrai“, 
kuri padėtų gėjams ir lesbietėms „gyventi normalų, sveiką ir visuo- 
menei naudingą gyvenimą“. Matačinai vieni pirmųjų pradėjo kal- 
bėti apie gėjų pasididžiavimą „priklausymu [...] homoseksualiai ma- 
žumai [...] ir dalyvavimu jos kultūrinėje pletroje bei visuomeniniuo- 


67 


se pasiekimuose“'. Viename pirmųjų draugijos susirinkimų vienas 
iš jos steigėjų kalbėjo: „Ateis laikas, kai susikibusios rankomis mū- 
sų gretos žygiuos Holivudo bulvaru, skelbdamos pasididžiavimą, kad 
esame homoseksualai.“* 

Būtent Matačinų draugija padėjo Jenningsui surasti advokatą, 
kuris sutiktų teisme argumentuoti, kad Jenningsas iš tikrųjų yra ho- 
moseksualas, bet su policijos pareigūnu lytiškai nesantykiavo, o ho- 
moseksualizmas nėra nusikaltimas. Teisme prisiekusieji pateko į pa- 
dėtį be išeities ir kaltinimas buvo atmestas. Tokia stulbinanti sėk- 
mė organizaciją švystelėjo į rampos šviesą. Jos narių skaičius ėmė 
dvigubėti kas mėnesį. Draugija „iš tikrųjų pakilo“: „Mes iškilome į 
plačią, saulės nutviekstą aukštumą, kurioje būriuojasi legionai ne- 
kantraujančių gėjų. Matačinai staiga atsidūrė įvykių sūkuryje!“? 

Homoseksualo terminą pakeitė plačiai matačinų bendruomenės 
ir kitų gėjų organizacijų publikacijose vartotas terminas homofilas, 
pabrėžiantis homoerotinį potraukį ir meilę (lotynų kalbos žodis phi- 
los reiškia „mylintis“), o ne seksą. Kuriantis naujoms organizaci- 
joms, išplito homofilų judėjimas, pradėta leisti informacinius biule- 
tenius ir žurnalus. 1953 metais Phyllis Lyon su Dale Martin ir dar 
trimis lesbiečių poromis iš San Fracisko įsteigė Bilitės dukterų or- 
ganizaciją. Ji buvo pavadinta pagal erotinę Pierre'o Louyso poemą 
„Bilitės dainos“. Iš pradžių tai buvo toks pat visuomeninis moterų 
klubas kaip gėjų barai, bet pamažu išaugo, pakito jo tikslai ir buvo 
pradėta leisti informacinį biuletenį The Ladder (Kopėčios). Iš pra- 
džių jame buvo spausdinama poezija, romanai ir biografijos, šitaip 
siekiant bendrauti su izoliuotai gyvenančiomis lesbietėmis. Matači- 
nų draugijos narių grupė pradėjo leisti žurnalą ONE (Vienas), ku- 

riame buvo aptariami teorijos ir politinės strategijos klausimai, bet 
vėliau įsteigė ONE korporaciją — vienintelę organizaciją, kurioje da- 
lyvavo abiejų lyčių atstovai. 

Vietos aktyvistų homofilų grupės niekaip neįstengė išsiplėtoti iki 
nacionalinių organizacijų lygio. Plečiantis organizacijoms, Matači- 
nų draugiją, Bilitės dukteris ir ONE korporaciją ėmė draskyti kon- 
fliktai dėl jų paskirties ir ypač dėl taktikos. Ėmė mažėti narių skai- 
čius, tikslai tapo neaiškūs, o kova dėl lyderystės ilgam suvaržė visą 
judėjimą. 

Nors homofilų organizacijoms nepavyko pasiekti daugelio savo 
tikslų, jų atliktas darbas buvo gyvybiškai svarbus kitai homoseksu- 
alų emancipacijos judėjimo stadijai. Kelios homofilų organizacijos iš- 
liko aktyvios septintąjį ir aštuntąjį dešimtmetį, sudarydamos pagrin- 


Matačinų draugijos priešais Baltuosius rūmus suorganizuotas protestas, 1965 metų 
gegužės 21 dieną (UPI televizinė nuotrauka, Bettmann) 


Bendruomenės jėga 253 


dą staigiam šio judėjimo išplitimui po Stonewallo riaušių. Tokie ho- 
mofilų periodiniai leidiniai kaip The Ladder, Matachine Review bei 
Homophile Studies teigė gyvenimą tūkstančiams gėjų ir lesbiečių, 
kurie tik galėjo gauti juos paskaityti. Svarbiausia yra tai, kad ho- 
mofily organizacijos labiau negu kada nors anksčiau Amerikos kul- 
tūroje išryškino homoseksualizmą ir homoseksualus. Per bendrąją 
žiniasklaidą perduodamos žinios apie sukurstytus homofilų organi- 
zacijų teismų procesus, spaudos konferencijas, kuriose dalyvaudavo 
jų atstovai, ir jų rengiamus protesto žygius sudarė galimybę solida- 
rizuotis ir stiprėti nesuskaičiuojamai daugybei gėjų ir lesbiečių, gy- 
venusių mažesniuose miesteliuose ir kaimo vietovėse ir negalėjusių 
skaityti The Ladder arba Matachine Review. Kada prisirps dešimt- 
mečių sunkaus darbo vaisiai, tebuvo laiko klausimas. Niekas nė ne- 
įtarė, kad viskas įvyks taip staiga ir taip greitai. 


AKMENS SIENA 


1969 metų birželio 27 dieną remiantis Niujorko detektyvų surink- 
tais duomenimis vėl buvo užpultas pačiame Grinvič Vilidžo centre 
įsikūręs gėjų baras „Stonewall Inn“ (Akmens siena). Kol baro lan- 
kytojus policininkai vedė po vieną iš baro į gatvę laukti transpor- 
to, kuris juos nuvežtų į nuovadą, šalia baro susirinko būrelis žmo- 
nių. Viena nuolatinė baro lankytoja lesbietė pasipriešino, ir staiga 
minia užpuolė policininkus. „Policininkai užsidarė bare. Situacija da- 
rėsi grėsminga. Tuomet kažkas ėmė šaudyti į barą. Policininkai puo- 
lė į paniką. Pastiprinimo nebuvo, nes tokio atkirčio niekas nesiti- 
kėjo. Žmonės piktinosi jau seniai. Kiek galima gyventi šitaip užsi- 
sklendus?“!? Įpykusi minia išvertė mokesčio už automobilių stovė- 
jimą aparatą ir ėmė juo daužyti baro duris. Atvyko pastiprinimas 
gelbėti į spąstus pakliuvusių pareigūnų, tačiau neįstengė suvaldyti 
minios, kuri pasipylė į miestelio gatves. Riaušės užtruko iki vėly- 
vos nakties. 

Kitą vakarą gėjai vėl būriavosi gatvėse, žodžiais provokuodami 
sutiktus policininkus. Netrukus situacija paaštrėjo, minia ėmė mė- 
tyti akmenis, o policininkai šaudyti. Keturi šimtai policininkų susi- 
dūrė su daugiau kaip dviejų tūkstančių homoseksualų minia. Taip 

gimė „Gėjų išsivadavimas“. Kaip niekad pajutę pasitikėjimą savimi 
homoseksualai — vyrai ir moterys - išėjo į gatves. „Kitą dieną turė- 
jau eiti į BD [Bilitės dukterų] renginį, - prisimena viena riaušėse 
nedalyvavusi lesbietė. - Ten nuvykusi sužinojau, kas įvyko Stone- 
walle. Buvau neišsimiegojusi ir išsekusi, todėl jaučiausi prastai. Tą 
vakarą ar kitą dieną gulėjau ir mąsčiau: „Turime ką nors daryti! 
Turime ką nors daryti! Negalima šito taip palikti. [...] Turime sto- 
ti į zygi!“"! 

Riaušės jų dalyviams įkvėpė naujo pasitikėjimo savimi. 1969 me- 
tų liepos 3 dienos Village Voice numeryje alternatyvios kultūros at- 
stovas Allenas Ginsbergas (homoseksualas) pastebėjo: „Žinote, vai- 
kinai buvo tokie gražūs. Jų akyse nebebuvo tos medžiojamo žvėries 
išraiškos, kuri prieš dešimt metų atsispindėjo pederastų akyse.“ !ž 

Semdamasis įkvėpimo iš juodaodžių judėjimo už pilietines teises 
ir protesto prieš karą Vietname, gėjų išsivadavimo judėjimas kar- 
tais būdavo agresyvus. „Gėjų aktyvistų aljansas“ nutraukė lėšų rin- 
kimą prezidentinei Niujorko mero Johno Lindsay'aus kampanijai 
Radijo Sičio koncertų salėje. Protestantai antrankiais prisirakino 
prie balkono turėklų, įjungė sirenas ir kampanijos dalyvius apipylė 
atsišaukimais prieš policijos kabinėjimąsi prie gėjų ir lesbiečių. Po- 
licijos reidai į gėjų barus nutrūko. 

Padrąsinti sėkmingo pasipriešinimo policininkų puldinėjimams, 
gėjų išsivadavimo aktyvistai atkreipė dėmesį į kitą istorinį prieši- 
ninką — psichiatrus. 1970 metais gėjų aktyvistai įsiveržė į kasme- 
tinį Amerikos psichiatrų asociacijos susirinkimą ir per viešas dis- 
kusijas homoseksualizmo klausimu užsipuolė Irvingą Bieberį, ap- 
stulbusių kolegų akivaizdoje išvadinę jį „motinos niekintoju“. Pa- 
lankiai nusiteikusių psichiatrų protestai privertė iškelti klausimą 
dėl homoseksualizmo išbraukimo iš oficialaus APA protinių sutri- 
kimų sąrašo. 

Tyrimų medžiaga (ypač Hooker ir Kinsey'aus darbai) buvo 
kruopščiai studijuojami kelerius metus, kol mokslinis APA komite- 
tas pateikė pasiūlymą homoseksualizmo nebelaikyti psichine liga. 
Amerikos psichiatrų asociacijos Kontrolės grupės narių taryba moks- 
lo komiteto pasiūlymą patvirtino 1973 metų gruodžio mėnesį, ta- 
čiau, pasinaudojusi technine gudrybe, nedidelė Charleso Socarideso 

vadovaujama psichoanalitikų grupė šiuo klausimu surengė referen- 
dumą. Mokslinių klausimų referendumu niekad nesprendusi, Ame- 
rikos psichiatrų asociacija 1974 metų pavasarį buvo priversta jį su- 
rengti. Akivaizdi narių dauguma pritarė mokslo tarybai ir į treči- 
ąjį Asociacijos diagnostikos ir statistikos vadovą homoseksualizmo 
nebejtrauke. Išreikšdama nepasitenkinimą, Socarideso grupė parei- 
kalavo ištirti referendumo rezultatus. Šį darbą APA pavedė Ypatin- 
gajam referendumo balsavimo komitetui, kuris netrukus patvirtino 
balsavimo rezultatus, pareikšdamas, jog „referendumai mokslo klau- 
simais neturi jokios prasmės“ ir siūlydamas APA pakeisti procedū- 
ras, kad panašūs dalykai nebepasikartotų. 1975 metais homoseksu- 
alūs psichiatrai susivienijo ir Gėjų, lesbiečių ir biseksualų pasita- 
rimas tapo oficialiu Amerikos psichiatrų asociacijos padaliniu. 


AIDS 


1980 metų rudenį gydytojus pribloškė žinios apie nepaprastai dide- 
lį skaičių vyrų nuo trisdešimties iki keturiasdešimties metų, sergan- 
čių labai keistomis ligomis - plaučių uždegimo rūšimi, kurią suke- 
lia retas mikroorganizmas Pneumocystis carnii, smegenų pūliniu, 
kurio sukėlėjas yra gyvulių parazitas toksoplazma, ir Kaposi'io sar- 
koma - reta vėžio forma, kuria paprastai serga vyresnio amžiaus 
žmonės. Pastebėti dviejų rūšių faktai apie šias keistas ligas davė pa- 
grindo manyti, kad jos tarpusavyje kažkaip susijusios. Pirma, šio- 
mis ligomis paprastai susirgdavo žmonės su silpna imunine siste- 
ma; antra, visi jie buvo homoseksualai. 

Dabar faktai susieti į visumą: ligą sukelia virusas, kuris buvo pa- 
vadintas žmogaus imunodeficito virusu (ŽIV). Jis pamažu ardo už- 
sikrėtusių žmonių imuninę sistemą. Kurį laiką šis virusas buvo va- 
dinamas gėjų imuniniu sutrikimu (GIS), o šnekamojoje kalboje žmo- 
nės kartais jį vadindavo „gėjų maru“!“. 

Kelerius metus žiniasklaida tylėjo. Be kelių straipsnių vidiniuo- 
se laikraščių puslapiuose, žinių apie šią ligą nebuvo. Juk „gėjų“ li- 
ga buvo pavojinga tik nedidelei gyventojų daliai, o apie homosek- 
sualizmą vis dar nebuvo įprasta kalbėti laikraščiuose, tuo labiau per 
televiziją. 

Pamažu išsiaiškinta, kad žmonės užsikrečia ŽIV, nesvarbu ko- 
kios seksualinės orientacijos būtų, ir liga greitai buvo pervadinta 
įgytu imunodeficito sindromu, arba AIDS (pagal pirmąsias šios li- 
gos angliško pavadinimo raides — acquired immune deficiency syn- 
drome — vert. past.). Jau anksčiau buvo pastebėta, kad ligos viru- 
sas persiduoda lytiškai santykiaujant arba per užkrėstą kraują. 
Dar buvo pastebėta, kad AIDS užsikrėtusių žmonių grupės labai 
panašios į didelės rizikos užsikrėsti hepatito B virusu grupes (ne- 
tvarkingą lytinį gyvenančius gėjus ir intraveninius narkomanus). 
Nepaisydami įrodymų, kad liga plinta lytiškai santykiaujant, gėjų 
organizacijų vadovai iš pradžių nesiėmė jokių veiksmų, kad tam 
užkirstų kelią. Kai kuriems gėjams erotiniai santykiai su savo ly- 
timi reiškė ne tik seksualinę orientaciją, bet ir asmens tapatybę. 
Jų supratimu, tas, kuris lytiškai nesantykiauja su bet kuo ir bet 
kur, nera tikras gėjus; dėl „įdiegtos homofobijos“ jis slopina savo 
seksualumą. Protestuodami prieš „pirčių“ (sekso klubų, kuriuose 
būdavo galima greitai ir anonimiškai suartėti su daugybe partne- 
rių) uždarymą kai kuriuose miestuose gėjų aktyvistai surengė de- 
monstracijas. Išdrįsęs užsiminti apie tai, kad reikėtų nebesilankyti 
„pirtyse“ ir susilaikyti nuo atsitiktinių lytinių santykių, vienas San 
Francisko bendruomenės vadovas gėjų buvo išvadintas „seksuali- 
niu naciu“?, 

Tuo metu, kai vienus homoseksualus nihilizmas, tuščias pyktis 
ir išpuikimas vertė neigti realią tikrovę, kiti, prie kurių neretai pri- 
sidėdavo ir lesbietės bei kaimynai, ėmėsi žygių. Gėjų bendruome- 
nėse ėmė kurtis klinikos ir kitos paslaugos AIDS užsikrėtusiems 
žmonėms, o visuomeninės bei privačios sveikatos apsaugos įstaigos 
epidemiją vis dar ignoravo. Gėjų organizacijos ėmė kurti rizikos ma- 
žinimo programas, iškėlė „saugaus sekso“ sąvoką, o visuomeninės 
sveikatos apsaugos įstaigos dar tik aiškino žmonėms apie AIDS, nė 
neužsimindamos apie seksą, ypač tarp gėjų. 

Kai 1984 metais tapo įmanoma išsitirti kraują dėl ŽIV, jau ryš- 
kėjo katastrofiškai didelis epidemijos mastas. Tais metais šešiasde- 
šimt penkiems procentams San Francisko venerinių ligų klinikos pa- 
cientų gėjų kraujo tyrimo rezultatas buvo teigiamas.!? Nepaisant di- 
dėjančio užsikrėtusių, sergančių ir mirštančių asmenų skaičiaus, vy- 

ravo slaptumas ir visiškas neigimas. 1985 metais, kai Paryžiuje nu- 
alpo ir buvo nuvežtas į ligoninę aktorius Rockas Hudsonas, spau- 
dos atstovas iš pradžių aiškino, kad jis serga kepenų vėžiu. Tik vė- 
liau paaiškėjo, kad į Paryžių jis atvyko gydytis nuo AIDS prestiži- 
niame Pastero institute. Paaiškėjus Hudsono ligai, Amerikoje AIDS 
tapo kasdieniu žodžiu. Laikraščiuose ir per televiziją vis dažniau pa- 
sigirsdavo ir kitas žodis - homoseksualas. 

Homoseksualus, ypač gėjus, kurie išgyveno devintojo dešimtme- 
čio pradžioje kilusią epidemiją, užgriuvo socialinių, medicininių ir 
politinių įvykių srautas. Čia paminėsime tik kelis. Epidemija pagrei- 
tino prieš kelerius metus riaušėmis Grinvič Vilidže prasidėjusį pro- 
cesą. Riaušės ir įvykiai po jų parodė, jog viešumas ir reikalavimas, 
kad visuomenė su jais elgtųsi geriau, homoseksualams yra daug nau- 
dingesnis negu slaptas egzistavimas. Tačiau aktyvistai pastebėjo, 
kaip sunku priversti gėjus ir lesbietes saugią barų, naktinių klubų 
ir „gėjų getų“ didžiuosiuose miestuose bei kurortuose aplinką iškeisti 
į demonstracijas, viešus svarstymus ir lėšų rinkimo akcijas. Kilus 
AIDS epidemijai, neišvengiamai teko „išlįsti į šviesą“. Tai atsispin- 
dėjo demonstrantų, kviečiančių ieškoti AIDS priežasčių, šūkiuose ant 
marškinėlių ir plakatų: „Tyla = Mirtis“. Epidemija gėjų ir lesbie- 
čių bendruomenes sutelkė kaip niekad. Amerikiečių visuomenę kal- 
bėti apie homoseksualizmą privertė AIDS. Deja, šį dialogą paskati- 
no sūnūs ir broliai, sugrįžę į gimtuosius miestelius ir šeimas pasi- 
tikti mirties. 

Visuomenės sveikatos tyrimai parodė, kad informacija apie AIDS 
perdavimo kelius, socialinės paramos, savigarbos jausmo ir pozity- 
vaus savęs vertinimo skatinimas sumažina gėjų mėgavimosi rizikin- 
gais seksualiniais ryšiais tikimybę.!" Dar labiau tapo aišku, kad mir- 
tį reiškia ne tik tyla, bet ir informacijos apie homoseksualizmo smul- 
kmenas stoka, atitrūkimas nuo bendruomenės ir bendraamžių ir sa- 
vęs smerkimas, kuris yra stigmatizacijos pasekmė. 

Homoseksualų bendruomenių AIDS tarnybos agentūros paska- 
tino steigti „viešumos“ grupes, padedančias asmenims susitaikyti su 
savo homoseksualumu, taip pat paauglių, kuriems sunku išspręsti 
savo seksualinės orientacijos klausimus, paramos grupes ir kurti gė- 
jams bei lesbietėms skirtas programas apie piktnaudžiavimo chemi- 

nemis medžiagomis žalą. Kalbant apie homoseksualizma, kalbama 
ne tik apie seksą ir AIDS prevenciją, bet taip pat apie savęs pripa- 
žinimą, destigmatizaciją ir toleranciją. 


VIRS AKMENS SIENOS 


Iki devintojo dešimtmečio pabaigos taip ilgai ir tiek daug gėjų ir 
lesbiečių siekė viešumo, kad griežti įstatymai prieš nusikaltimą pri- 
gimčiai tapo beveik neįmanomi. Emancipacija spartėjo, ir netrukus 
visoje šalyje tokie įstatymai buvo anuliuoti, keliuose miestuose, o 
vėliau ir keliose valstijose buvo papildyti pilietinių teisių nuosta- 
tai, į kuriuos įtraukta ir „seksualinės orientacijos“ apsauga. 1993 
metais prieš Baltuosius rūmus žygiavo šimtai tūkstančių protestuo- 
tojų, siekdami atkreipti dėmesį į vis dar egzistuojančią homosek- 
sualių žmonių nelygybę. 

Tokie pokyčiai reiškė, kad gėjų barai — toli gražu nebe vienin- 
tele gėjų „institucija“. Susikūrė nesuskaičiuojama daugybė profe- 
sinių, visuomeninių ir meno asociacijų nuo Gėjų ir lesbiečių svei- 
katos asociacijos, Gėjų ir lesbiečių chorų asociacijos iki Skaitmeni- 
nių keistuolių (Digital Queers) - profesionalių kompiuterių specia- 
listų gėjų organizacijos. 

Gėjai ir lesbietės reikalavo ne tik būti laisviems nuo kalėjimo 
grėsmės arba baimės būti pašalintam iš darbo, bet vis dažniau sie- 
kė pripažinti jų tarpusavio santykius. 1991 metais programinės 
įrangos gigantas Lotus Development korporacija savo darbuotojams 
gėjams ir lesbietėms bei jų sutuoktiniams pradėjo teikti tokias pat 
lengvatas, kaip ir kitiems darbuotojams. Pirmoji tokių priemonių 
emesi kompanija „Fortune 500“. Jų pavyzdžiu pasekė ir daugelis 
kitų, taip pat Walto Disney'aus kompaniją (ji nepaisė penkiolikos 
Floridos valstijos įstatymų leidėjų įspėjimo, jog toks žingsnis bū- 
tų „didelė finansinė ir moralinė klaida“).'š 1994 metų rugpjūčio 
mėnesį Vermontas tapo pirmąja iš penkiasdešimties valstijų, kurio- 
je šeimos partnerystės išmokos pradėtos mokėti visiems valstijos 
darbuotojams. 

Pergalių vis daugėja ir sunku jas visas čia išvardyti. Iškilus sek- 
sualinės orientacijos problemoms, žmogus nebesijaučia vienišas ir 

nebesusiduria su nuolat prikišamu negatyviu homoseksualų įvaiz- 
džiu. Tūkstančiais mažų žingsnelių gėjai ir lesbietės vis labiau įsi- 
lieja į visuomenę. Kino ir televizijos ekranuose vietoj negatyvių ste- 
reotipų vis dažniau matome tiksliai pavaizduotus gėjų ir lesbiečių 
charakterius. Automobilių nuomos kompanijos ir sveikatingumo klu- 
bai „poros kainas“ jau siūlo ir tos pačios lyties poroms. 1994 me- 
tais Britanijos BBC įvedė „medaus mėnesio atostogų“ išmokas sa- 
vo darbuotojams gėjams ir lesbietėms ir suteikė teisę į papildomas 
vienos savaitės nemokamas atostogas bei 75 svarų sterlingų (apie 
112 JAV dolerių) vertės dovanos sertifikatą. Niū Džersio guberna- 
tore Christine Todd Whitman savaitę nuo 1994 metų spalio 8 die- 
nos paskelbė valstijos „Nacionalinio viešumo savaite“, o prieš ke- 
turis mėnesius dvidešimt penkerių metų sukakčiai nuo Stonewallo 
riaušių pažymėti ji paskelbė „Lesbiečių, biseksualų ir gėjų pasidi- 
džiavimo mėnesį“. 

Šiandien amerikiečiai gėjai ir lesbietės gyvena kur kas draugis- 
kesniame pasaulyje, tačiau jam vis dar būdingas konfliktiškumas ir 
prieštaravimai. Pavyzdžiui, Duke universitetas 1995 metais suteikė 
gėjams ir lesbietėms teisę į šeimos išmokas, nors Šiaurės Karolinos 
valstijoje, kur yra šis universitetas, galioja už homoseksualius san- 
tykius tarp suaugusių asmenų kalėjimu baudžiantys įstatymai. Vi- 
soje šalyje teismuose ir per rinkimus vis dar ginčijamasi dėl sodo- 
mijos, antidiskriminacinių įstatymų ir politikos, santuokos ir įvai- 
kinimo įstatymų ir leidimo gėjams dirbti karo tarnyboje. Mūsų vi- 
suomenė gėjų ir lesbiečių dar nepripažįsta sau lygiais žmonėmis ir 
iki galo jų nepriima, tačiau vis daugiau jų išeina į viešumą, kalba, 
įsilieja į visuomenę, stiprėdami patys ir suteikdami jėgų savo šali- 
ninkams siekti geresnės ateities. Niekuomet kelias į išsivadavimą dar 
nebuvo toks platus ir niekuomet juo nėjo tiek daug žmonių. 


Apibendrinimas 


NEATSAKYTI KLAUSIMAI 


Homoseksualizmas daugeliui žmonių ir dėl įvairių priežasčių kelia 
klausimų. Šią knygą parašiau tiems, kurie siekia žinių, kad galėtų 
geriau suprasti save, savo vaikus, draugus, bendradarbius, studen- 
simus apie homoseksualizmą nebus visiškai aiškūs, jeigu nesupra- 
sime kai kurių pagrindinių homoseksualizmo faktų. Jų nežinant, ne- 
tenka prasmės aiškinimai apie „gėjų genus“, konfliktai dėl lytinio 
auklėjimo mokyklose, AIDS prevencija, pilietines teises gėjams ir les- 
bietėms užtikrinantys įstatymai ir kiti dalykai. Norėjau perteikti 
jums šiuos esminius faktus, bet manau, kad padariau daugiau. Ti- 
kiuosi įtikinęs jus, jog norint suprasti homoseksualizmą, reikia ati- 
džiai jį išnagrinėti istoriniu, biologiniu, psichologiniu bei politiniu 
požiūriu, nes kitaip nerasime pakankamai aiškaus atsakymo į klau- 
simą, kas yra homoseksualizmas. Šioje, ir apskritai nė vienoje kny- 
goje neįmanoma atsakyti į visus klausimus, bet jeigu joje išdėstyti 
faktai jums atvėrė naujų tyrinėjimo perspektyvų, tai savo tikslą pa- 
siekiau. 

Stengdamiesi suprasti homoseksualizmą, aprėpėme daugelį sri- 
čių, kalbėjome apie senovės graikus, tamplierių ordiną, „Stonewall 
Inn“ užeigą, neuronus, hormonus, chromosomas, kairiarankiškumą, 
dešiniąsias smegenis, Rorschacho testą, Kinsey'aus skalę, prigimtį 
ir ugdymą, „išėjimą į viešumą“ bei Skaitmeninius keistuolius, ta- 
čiau užgriebėme tik patį paviršių. Apie kiekvieną iš mūsų aptartų 
klausimų, nuo lyties antropologijos iki zigotų, galima būtų parašy- 
ti visą knygą. Į daug klausimų liko neatsakyta. 

„Pasakojimuose apie seksą“ beveik visas dėmesys sutelktas į 
Šiaurės Europos ir Amerikos istoriją bei sociologiją. O kaip kitos 
visuomenės? Kokią įtaką Katalikų Bažnyčios viešpatavimas ir vy- 
riška kultūra turėjo požiūriui į homoseksualizmą Pietų Europos ša- 
lyse? Ispanijoje ant laužo buvo sudeginta daugiau homoseksualų ne- 
gu kurioje nors kitoje viduramžių šalyje, tačiau kai kurios viduram- 
žių Italijos karalystės atsiduria tarp mažiausiai represinių viduram- 
žių valstybių. Kaip šį kontrastą paaiškinti? Galima būtų parašyti 
išsamų mokslinį darbą apie homoseksualizmą senovės Persijoje, apie 
tai, kokią įtaką homoseksualizmui šiais laikais turi islamo iškili- 
mas Artimuosiuose Rytuose, apie transseksualų kastas Indijoje, 
„Nukirptos rankovės aistrą“ Kinijoje! ir dar apie daugelį kitų kul- 
tūrų ir papročių. 

Lyties biologijos subtilybių tyrimas tikrai užimtų visą žmogaus 
gyvenimą. Tam, kad suprastų vienintelį hormoną arba kurį nors 
smegenų veiklos centrą, mokslininkai paaukojo visą savo profesinės 
karjeros laiką. Dabar, kai sukuriama vis tobulesnių ląstelių tyrinė- 
jimo būdų, greitu laiku galėsime dar daugiau sužinoti apie seksua- 
linės orientacijos biologiją. Ši žinių sritis apie homoseksualizmą tik- 
rai suteiks visiškai naujos informacijos, kurią, galimas dalykas, bus 
sunkoka pripažinti. Jeigu vis dėlto egzistuoja homoseksualumą nu- 
lemiantys genai, tai ar etiška embrione arba suaugusio žmogaus or- 
ganizme daryti su jais bandymus? 

Seksualinių bei homoseksualių tapatybių vystymosi modeliai kinta 
toliau. Ar po dešimties, net po penkerių metų tiks šiandieniniai sek- 
sualinės orientacijos aiškinimo modeliai? Kuo šis procesas skiriasi 
vyrų ir moterų? Miestuose bręstančių ir kaimo vietovių paauglių? 
Juodaodžių amerikiečių ir baltųjų, arba Lotynų amerikiečių ir bet 
kurios kitos pasirinktos etninės grupės? Kokią reikšmę turi ekono- 
miniai veiksniai? Kaip homoseksualizmas veikia nehomoseksualius 
šeimos narius? Konferencijoje, kurią rėmė Lesbiečių ir gėjų tėvų, šei- 
mų ir draugų organizacija (Parents and Family and Friends of Les- 
bians and Gays. Pagal pirmąsias organizacijos pavadinimo raides su- 
darytas sutrumpintas pavadinimas P-FLAG reiškia „P-VĖLIAVA - 
vert. past.), girdėjau homoseksualių vaikų turinčius tėvus pasakojant 
apie savo pačių „išėjimo į viešumą“ procesą, apie kurį, atvirai kal- 

bant, nesu niekuomet susimąstęs — ką reiškia viešai pripažinti, kad 
tavo vaikas yra gėjus arba lesbietė. Kokias „išėjimo į viešumą“ stadi- 
jas išgyvena tėvai? O jų atžalos? 

Seksualinė politika gyvuos dar ilgai. Teismai dar neatsakė į kai 
kuriuos esminius homoseksualizmo klausimus. Ar homoseksualai 
yra mažuma? Ar tam tikros juridinės privilegijos ir apsauga, pavyz- 
džiui, santuoka, yra skirta tik heteroseksualiems asmenims? Ar tei- 
singa religines bendruomenes atleisti nuo nediskriminacinių įstaty- 
mų laikymosi ir suteikti joms teisę homoseksualus šalinti iš darbo? 
Ar teisėtai studentas, pasiskelbęs homoseksualu, pašalinamas iš re- 
liginio koledžo? Toliau bręsta konfliktai dėl homoseksualų vaidmens 
ir teisių karo tarnyboje. Nuo 1980 iki 1990 metų iš Jungtinių Vals- 
tijų karo tarnybos dėl homoseksualizmo buvo pašalinta daugiau kaip 
septyniolika tūkstančių asmenų, kurių samdymas ir mokymas mo- 
kesčių mokėtojams kainavo apie penkis šimtus milijonų dolerių.* Ar 
pateisinamos tokios išlaidos ir emocinis smūgis išmestiems gėjams 
ir lesbietėms? 


IŠVADOS 


Galima būtų ginčytis, kad „homoseksualų“ maždaug prieš 150 me- 
tų nebuvo. Žinoma, homoseksualizmas egzistavo, kaip rodo isto- 
rinė apžvalga, tačiau individai, kurie įsimylėdavo savo lyties as- 
menis, nebuvo laikomi ypatinga žmonių rūšimi. Kai kuriose vi- 
suomenėse, tokiose kaip senovės Graikija, nebuvo reikalo šį reiš- 
kinį įvardyti, todėl nebuvo ir homoseksualizmo pavadinimo. Tos 
pačios lyties asmenų erotizmas buvo tai, ką kai kurie žmonės mė- 
go labiau negu jų tėvynainiai, tačiau jis nebuvo laikomas asme- 
nybės požymiu, kurį vertėtų įvardyti. Svarbiau būdavo seksuali- 
nio partnerio amžius ir socialinė padėtis, o ne jo lytis. Taigi ho- 
moseksualizmas tokiose kultūrose buvo „paniręs“ ir ne per labiau- 
siai pastebimas. Kita vertus, kai kuriose visuomenėse, pavyzdžiui, 
Amerikoje iki Kolumbo, buvo pripažįstama atskira kitokios gimi- 
nės ir seksualinės orientacijos asmenų rūšis, kuri šiose visuome- 
nėse užėmė ypatingą padėtį. Kartais ji būdavo privilegijuota, o 
kartais — ne. Tais laikais ir tose kultūrose, kur atskiro žmogaus 

elgseną visiškai reglamentavo solidarumas su bendruomene, pavyz- 
džiui, actekų bei izraelitų visuomenėje, seksualumas turėjo būti tik 
reprodukcinis, o bet kuri kita seksualinės išraiškos forma buvo 
draudžiama ir baudžiama. 

Nepaisant to, kad erotizmas tarp tos pačios lyties asmenų yra 
įdomus ir malonus nukrypimas arba priimtinas pakaitalas, juo mė- 
gaujasi palyginti maža visuomenės dalis. Taigi į homoseksualizmą 
netrukus imta žiūrėti kaip į pašalinį, kitokį, nepažįstamą reiškinį. 
Įsigilinę į stigmos ir šališkumo tyrimus matome, kad „nepažįstamą“ 
nuo „pavojingo“ žmogaus sąmonėje skiria tik vienas žingsnis. Va- 
karų visuomenėje homoseksualai nuo viduramžių buvo tapatinami 
su kitais pavojingais asmenimis: nusidėjėliais, bedieviais, užsienio 
priešais, eretikais, protiškai nesveikais, griaunančiais politiką, ter- 
šiančiais rasę, kriminaliniais nusikaltėliais. 

Visuomenės daugumos institucijos kelis šimtus metų homosek- 
sualizmą laikė tuo, ką asmuo daro, ir vadino jį sodomija, pederasti- 
ja arba nusikaltimu prigimčiai. Jo sąvoka XIX a. pakito, ir kai kas 
homoseksualizmą ėmė laikyti asmenybės požymiu, tai yra tuo, kuo 
žmogus yra. Tokiems asmenims įvardyti buvo sukurti nauji žodžiai: 
urningai, invertai - homoseksualai. 

Mokslas apie žmogaus elgseną ėmė tyrinėti ir jo seksualinę elg- 
seną, tačiau neįstengė atsikratyti Bažnyčios, kurios autoritetą už- 
goze mokslas, įskiepytos kitokios seksualinės orientacijos asmenų 
baimės. Neištyrę savo prielaidų teisingumo, mokslininkai ieškojo pa- 
tologijos, kuri, jų manymu, yra šios „ligos“ pagrindas. Nieko žmo- 
gaus organizme nesuradusi medicina atsigręžė į psichoanalizę, naują 
žmogaus elgsenos pagrindo tyrimo metodą, kuris, kaip buvo teigia- 
ma, leidžia įžvelgti žmogaus mintis. Nelaimingų ir net emociškai su- 
trikusių homoseksualų „būsenos“ „gydymas“ buvo grindžiamas pai- 
niais, miglotais ir nelogiškais argumentais, remiantis paslaptinga 
simbolių sistema ir jų interpretavimu. Niekam net neatėjo į galvą 
mintis, kad homoseksualumą gali padėti suprasti tik laimingi ir svei- 
ki homoseksualai, nes psichoanalizės teorija skelbė, jog tokių sutvė- 
rimų nera. Invertas homoseksualus todėl, kad sutrikusi jo psichi- 
ka. Kodėl? Todėl kad taip sako invertai, kurie nori išsigydyti nuo 
homoseksualizmo. 

XX a. antroje puseje biologijos mokslai vel susidomejo homosek- 
sualizmo reiškiniu. Atsirado naujų tyrimo metodų ir homoseksua- 
lizmo aiškinimų, kuriuos galima įrodyti matavimais. Išmatavus tam 
tikrų smegenų darinių dydį, individus ištyrus psichologiniais testais, 
išsiaiškinus chromosomų struktūrą, buvo pastebėti tam tikri skir- 
tumai tarp homoseksualių ir heteroseksualių asmenų - skirtumai, 
o ne išsigimimas. Iš žinių apie smegenų biologiją atsiradęs mokslas 
apie protą leidžia manyti, kad protas formuojasi pagal jį supančią 
aplinką. Plėtotis kalbos, bendravimo įgūdžiams ir kultūrai apskri- 
tai būtina, kad smegenys turėtų daugybę galimybių laisvai vystytis 
daugeliu krypčių. Per daug griežtai dauginimuisi užsiprogramavusi 
žmonių visuomenė nėra labai humaniška. 

Mokslinių įrodymų persvara krypsta į požiūrį, kad jeigu tik pa- 
kanka ryžto, tirti homoseksualizmą turi homoseksualūs žmonės. Ho- 
moseksualizmas yra kai kurių žmonių natūrali, nuolatinė, normali 
seksualumo išraiška. Tai ne sutrikusi būsena ir ne elgsena, ji nega- 
li būti pakeista. Kai kurių individų homoseksualumas yra įvairių pa- 
veldėjimo, prenatalinio vystymosi, vaikystės įspūdžių bei kultūrinės 
aplinkos derinių pasekmė. Kad jis atsiskleistų, nebūtina kieno nors 
įtaka; vien jos nepakanka. Homoseksuali orientacija gali atsiskleis- 
ti įvairiomis aplinkybėmis, nes žmogaus proto galimybės neribotos. 

Nesąžiningieji ir suklaidintieji homoseksualizmo baimę panaudo- 
jo siekdami turtų, valdžios, keršto, politinės įtakos ir kultūros val- 
dymo. Ilgą laiką tie, kuriuos baugina žmonių tarpusavio skirtumai, 
homoseksualus laikė pavojingais autsaideriais, todėl šie buvo išstum- 
ti iš visuomenės, jos persekiojami, tremiami, kalinami, medžiojami 
ir žudomi. 

Giliai įdiegta antipatija homoseksualams ir bauginančios pasek- 
mes, paaiškėjus, jog asmuo homoseksualus, veda prie to, kad atsklei- 
dęs savyje homoseksualių polinkių žmogus išgyvena tapatybės kri- 
zę. Kai kurie ją atlaiko, bet kai kurie, deja, žūva, o dauguma ilgus 
metus nešioja emocinius stigmatizacijos paliktus randus. Kai kurie 
nenori būti tuo, kuo yra, ir stengiasi „išsigydyti“. Klystantys, nesą- 
žiningi konsultantai pasmerkia juos baimei ir pasibjaurėjimui savi- 
mi, mokydami maldauti atpirkimo ir nekęsti savęs, plaudami jiems 
smegenis ir tai vadindami „atkuriamąja terapija“. 

Is pradziu gejai ir lesbietes reikalavo, kad juos palikty ramybe- 
je, ir tik neseniai ėmė reikalauti, kad visuomenė juos priimtų, pri- 
pažintų ir įteisintų jų meilę bei tarpusavio santykius. Galimas da- 
lykas, kad kada nors nusistatymas prieš homoseksualus visuomenėje 
bus toks pat nepriimtinas, kaip ir nusistatymas prieš etnines bei re- 
ligines mažumas, ir kad toks požiūris bus laikomas paprasčiausiai 
neprotingu. Daug pasiekta, bet dar daug ką reikia nuveikti. Jau be- 
veik šimtą metų gėjai ir lesbietės kovoja prieš juos engiančias ir per- 
sekiojančias jėgas. Už tai daugelis buvo pažymėti rausvuoju trikam- 
piu ir nužudyti. Šiandien kur kas daugiau jų didžiuojasi prisisegę 
rausvąjį trikampį ir džiaugdamiesi tuo, kas jie yra, žygiuoja Meinst- 
ritu. Jie siekia pripažinimo ir laisvės ir kviečia šeimas bei draugus 
žengti drauge. 


Jau, Laisve! Jau tavo vėliava, sudriskusi į skutelius, bet iškelta 
aukštai 

Pricš vėją plaikstosi lyg žaibas audroje. 

Lordas Byronas 


Pastabos 

